
Ținutul se întindea cât vedeai cu ochii, întretâiat de râuri şi încununat cu 
coline şi povârnişuri. Păduri de cedri şi de pini umbreau povârnişurile, iarba 
ŞI salvia acopereau platoul sterp. 

Un avion cu reacție lăsă o dâră albă pe cerul luminos, de deasupra 
rezervației indienilor NAVAJO. Granițele teritoriului atingeau patru state: 
Arizona, New-Mexico, Utah şi Colorado. 

La sud, la hotarul cu Arizona, în stâncile de un roşu carmin, timpul 
săpase un canion. Un plop uriaş îşi apleca crengile până pe marginea 
canionului, iar frunzele lui dese ascundeau intrarea unei grote săpate în 
piatră. Acum, grota era goală, abandonată de strămoşii care îşi făcuseră aici 
un ascunziş. Deasupra camonului era o mică locuinţă: o construcție din 
lemn. cu o singură cameră, a cărei uşă se deschidea spre est, orientare sacră. 
Foarte aproape o „ramada” rustică forma un adăpost contra soarelui arzător. 

Un câine răios şi scheletic dormea într-o scobitură a pământului răcoros, 


1 
la adăpostul unui stia E de 


Un băiat, cam de nouă ani, apăru în grabă. Era îmbrăcat cu jeans şi o 
cămaşă roşu cărămiziu, care îl flutura în jurul taliei. În picioare avea 
mocasini din piele subțire. Părul negru şi lucios ca pana corbului era legat 
cu o panglică galbenă. 

Puştiul avea pielea arămie şi ochii albaştri ca cerul după o furtună de 
primăvară. 

Silueta aplecată a unei femei tinere se îndreptă la zgomotul paşilor. Privi 
la băiatul care se apropia şi zămbi duios şi plin de mândrie. Ochii ei 
întunecaţi străluceau ca tăciunele, răspândind căldură şi dragoste. Părul ei 
lung şi drept era prins la ceafă cu o legătură albă. Un cordon de argint 
încrustat cu scoici, strângea o bluză de catifea verde, peste o fustă de in, 
care unduia peste jupoanele puse unul peste altul. 

— Chizh kin gone yah'tenil. 

Copilul se opri lângă mama sa, de-abia mai răsuflând după cursa între 
wigwam şi câmpul de grâu. 

— Nu. "Merge-pe-două-drumuri”, tu trebuie să vorbeşti engleza, altfel el 
va crede că nu o ştii! Trebuie s-o înveţi, este limba lui. 

Faţa copilului exprima supunere. El repetă fraza rostită mai înainte în 
indiană, făcând eforturi la flecare cuvânt: 


— Am dus lemne. Va veni astăzi? 

Mama se întoarse şi scrută ținutul, spre sud. 

Nu existau şosele şi numai urmele vreunui vehicul marcau drumul. lar 
vânturile puternice din Arizona le astupau imediat. 

La est, cam la o sută de kilometri, se afla oraşul Flagstaff; la nord, 
pământul neamului Navajo, brăzdat de poteci gloduroase şi câteva drumuri. 
Ferma soţului său era la sud. 

— Poate, răspunse mama, care, ca şi fiul său, spera ca acesta să vină. 

În mână finea o săpăligă, semn că nu-şi terminase încă treaba. 

— Dacă ai dus deja lemnele pentru foc, ajută-mă să semăn porumbul. 

Îi întinse un sac cu seminţe. Porumbul nu era semănat în brazde, aşa cum 
făceau albii. 

Făceau cocoloaşe mici de boabe, pe care le băgau în pământ cu un băț, la 
o adâncime de treizeci de centimetri. Porumbul încolțea în umezeala 
solului. Patru boabe pentru viermi, patru pentru corbi, patru pentru scarabei 
şi patru care să încolţească, spunea un vechi proverb. Porumbul era o plantă 
sacră, nu numai pentru valoarea sa nutritivă ci şi pentru că primii oameni au 
fost creați din două spice după care s-au plantat patru boabe albe, albastre şi 
galbene, aşa spunea o legendă navajo. 

Salvie-Albă ştia că omul alb nu avea aceeaşi concepţie despre creaţie. În 
rezervaţie erau numeroase misiuni conduse de diferite ordine religioase — 
frați franciscani, metodişti, baptişti, mormoni. Toţi aceşti credincioşi 
vorbeau despre un ţinut îndepărtat, numit Palestina şi despre un sat numit 
Bethleem, pe care Salvie-Albă nu şi le putea imagina. Pieile roşii, din 
contră, venerau cei patru munţi sacri, şi Salvie-Albă văzuse, ea însăşi, 
piscurile din San Francisco, la orizont de Flagstaff, care făceau parte din 
Muntele de Vest. 

Cartea sfântă a albilor vorbea despre un Dumnezeu şi despre discipolii 
săi. Salvie-Albă credea în principiul „Feminin Schimbător”, personaj 
principal al basmelor, şi în alte divinităţi ca „Animalul cu multe picioare din 
apa sărată". 

Oamenii albi erau convinşi că Dumnezeul lor este bun. Dar indianca ştia 
că în orice lucru coexistau binele şi răul. Credința omului alb nu avea nici 
un sens. 

Băiatul se aplecă să arunce seminţele. În timp ce mama sa le îndesa cu 
săpăliga, el se ridică şi privi în depărtate. O cută subțire îl apăru pe frunte. 

— Noi suntem săraci? întrebă el. 


— Nu, nu suntem săraci, îi răspunse mama. Avem hrană şi haine 
călduroase, cu care ne îmbrăcăm. Tatăl tău s-a îngrijit de toate. El este 
bogat. 

Salvie-Albă, botezată Mary de către misionari, ştia că un om bogat putea 
tine două case şi două familii. Misionarii din rezervaţie îi explicaseră că a 
avea două neveste, este un păcat, dar Ochi-care-râd spunea că oricum el este 
un păcătos. Adesea râdeau împreună de deşertăciunile legilor occidentale, 
care porunceau ceva, iar oamenii făceau altceva. 

Mary înțelesese când Ochi-care-râd îi explicase că prima lui soție nu ar 
accepta ca ei să trăiască la un loc. Ea era altfel decât Salvie-Albă. 

— Tata are oi multe? insistă copilul. 

Bogăția, la neamul Navajo, era dată de mărimea turmei de oi şi nu de 
pământul pe care îl avea fiecare membru. În rezervaţie, pământul aparținea 
întregului grup care îl folosea. Capul familiei definea controlul, dar toți 
membrii îl puteau folosi. Fiecare avea dreptul să-şi pască turmele pe aceste 
pământuri. 

Wigwam-ul în care locuia Salvie-Albă era construit pe pământul 
unchiului său dinspre mamă, „Picioare-Arcuite”. 

— Tatăl tău are multe animale, răspunse indianca, impresionată de faptul 
că turmele uriaşe ale acestuia aveau nevoie de suprafețe mari de pământ 
pentru hrană. Şi mai avea şi mulți oameni care îl ajutau. Ei munceau pentru 
el, ca de exemplu acest Rawlins. 

— Trebuie să avem oi multe, spuse puştiul cu încredere. Sunt destul de 
mare ca să le păzesc. Picioare-Arcuite mă lasă să am grijă de ale sale, când 
mă duc cu el. 

Mama sa îi atrase atenția. 

— Nu poţi păzi oile, atâta timp cât eşti la şcoală. 

Ochii albaştri ai micuţului, sclipitori şi luminoşi până mai adineauri, se 
umbriră şi el se revoltă. 

— Tu şi tata puteţi să mă învățați ceea ce am nevoie să ştiu. 

Aceste cuvinte sunară ciudat în gura unui copil, care se arătase avid să 
înveţe, curios la toate, mai zelos decât un coiot. Mama se opri şi-şi privi 
copilul. 

—De ce nu mai vrei să te duci la şcoală? 

El aşteptă puţin, până să răspundă. 

— Pentru că mi se spune că nu fac parte din „Neam"! 


Tribul Navajo îşi spunea „Neam" pentru că termenul navajo, provenit din 
„Apache de Navajo" însemna „duşmanii câmpurilor cultivate”. 

— Cine spune asta? 

— Toată lumea. Părul meu nu este drept, ca al indienilor şi am ochii 
albaştri. 

Mary ezită să-i răspundă, când un zgomot neobişnuit îi atrase atenția. Se 
uită la norul de praf care se apropia de locuinţa sa. Ochii enormi i se 
umplură de o lumină caldă, când recunoscu camionul soţului său. 

— lată-l, spuse ea fiului său. 

El îi aruncă sacul cu seminţe. Tristeţea copilului dispăru brusc, făcând 
loc unei bucurii nemărginite. Cu rapiditatea unei antilope, alergă spre 
wigwam, înainte ca maşina să se fi oprit. Tânăra femeie nu fugi, paşii săi 
erau mai puţin agili decât ai copilului, din cauza fustelor care îi împiedicau 
mersul. 

Când camionul se opri, copilul era deja în fața cabinei, gata să se arunce 
în braţele bărbatului care tocmai cobora. Revederea tatălui cu fiul urma 
mereu acelaşi ritual. Puştiul izbucnea în râs, în timp ce tatăl îl arunca în sus 
şi îl prindea în brațe. 

—Cât poate să crească un copii în două zile! 

Bărbatul ciufuli părul lui „Merge-pe-două-drumuri”. Nu era făcut să stea 
prins cu o panglică. 

—Sunt ca porumbelul, mereu în creştere; ştiam că o să vii astăzi! 

Micuţul se găsea în dreptul ochilor tatălui său şi înţelese de ce mama sa îl 
numise „Ochi-care-râd”. 

Zeci de riduri fine îi încreţeau pielea la colțul pleoapelor dând impresia 
că ochii săi râd — irisul, de un albastru luminos, contrasta cu pielea 
bronzată, puțin mai deschisă la culoare decât cea arămie a unui indian. 

—Ți-am adus ceva. 

Bărbatul băgă mâna în buzunarul de la cămaşă şi scoase un pachet de 
chewing-gum, dulciurile preferate ale puştiului. 

John Buchanan Faulkner întinsese pachetul, care fu luat în stăpânire de 
degetele mici şi nerăbdătoare, şi îl puse pe fiul său jos. „Merge -pe-două- 
drumuri" rupse hârtia şi băgă în gură prima lamelă. Chiar înainte de a o 
mesteca, el o deschise şi pe a doua, în curând, întreg pachetul de chewing- 
gum se afla în gura micului indian. 

— N-o să țină mult, dacă mesteci o bucată după alta, spuse tatăl cu 
indulgentă, dar „Merge-pe-două-drumuri" nu era în stare să răspundă cu 


gura plină de gumă. 

Salvie-Albă încetini pasul pentru a-l lăsa pe tată şi fiu să guste unul din 
rarele lor clipe de intimitate. 

Tânăra femeie se uită cu mândrie la acest bărbat, care era soțul său, înalt 
cu umerii largi, îmbrăcat cu o cămaşa albă şi cu pantaloni de catifea în 


dungi. Un Stetson] bej îl acoperea părul castaniu. Nu se schimbase de la 
prima lor întâlnire. 

Era în timpul sărbătorii „Poteca duşmanilor", la dansul tinerelor fete, 
singurul moment al ceremoniei, când erau admişi şi străini. 

Albii îi spuneau „Dansul Squaws" şi puțini dintre ei ştiau că era vorba de 
un dans războinic. Tinerele indiene de vârsta măritişului îşi alegeau un 
partener din asistenţă. Salvie-Albă participa pentru prima oară la sărbătoare. 

Pentru această ocazie, ea îmbrăcase cea mai frumoasă toaletă şi îşi 
pusese colierul de argint cu peruzele al mamei sale. Îl observase pe John 
Buchanan Faulkner stând jos, cu picioarele încrucişate şi îşi dădu seama că 
şi el o remarcase printre celelalte dansatoare. 

Ascultând de un impuls nelămurit, îl invitase la dans. Nu mai ținea minte 
de câte ori înconjuraseră „stâlpul scalpului”. Apoi privind în ochii lui, Mary 
înţelesese că albul o dorea. Şi ea avea aceeaşi dorinţă, cu toate că era 
fecioară. În sfârşit, el reveni în cercul bărbaţilor, iar ea îşi alesese alt 
cavaler. 

Câteva zile mai târziu, el aflase numele tribului ei şi al locului unde 
trăiau rudele ei. O vizitase de mai multe ori, aducând de fiecare dată 
cadouri. John Buchanan făcea parte dintre puţinii albi respectați de Indieni. 
Salvie-Albă aflase că el avea o fermă mare, la sud de rezervație, şi că 
adesea folosea oameni ai „Neamului", la muncă. 

La o lună de la întâlnirea lor, Faulkner o ceruse pe Salvie-Albă de 
nevastă de la unchiul său dinspre mamă. În noaptea nuntii, tânăra mireasă 
descoperise obiceiul ciudat al soţului său de a dormi dezbrăcat, spre 
deosebire de indieni, care îşi păstrau pe ei hainele de peste zi, când se 
culcau. Salvie-Albă îşi amintea că învățătorul lor le explicase că albii purtau 
o îmbrăcăminte specială, când se culcau. „Ochi-care-râd" nu purta nimic, şi 
el insistase ca şi ea să facă la fel. Şi ea o făcu, încetul cu încetul. 

Dar toate acestea aparţineau trecutului. Acum, el era aici, şi îi zâmbea. Ea 
se grăbi să-l întâmpine şi se ghemui în brațele sale puternice. El aplecă 
capul şi-şi frecă obrazul ţepos de al ei. 


—Mi-a fost dor de tine! 

Vocea lui monotonă, susura în urechile el ca vântul printre crengile 
cedrilor. 

—Nu trăiesc decât pentru momentele petrecute cu tine. 

Simtjndu-i mâinile lacome pe trup, ea îşi dori ca noaptea să vină mai 
repede, pentru a fi a lui. El ridică capul, cu regret, şi mângâie obrazul soției 
sale. 

—Sunt mereu îngrijorat, când sunt departe de tine. Cum merge? 

Ea îl linişti din priviri arătând spre băiatul care-şi mesteca guma. Obrazul 
îi era umflat, ca şi când ar fi ținut în gură un ou. 

— Băiatul îmi este de ajutor. 

— Mă bucur să aud asta. 

Faulkner slăbi îmbrăţişarea, pentru a-şi privi fiul. 

— l-am mai adus un cadou, în afară de chewing-gum. Ai face bine să te 
uiti în camion, micuțele. Mestecându-şi mereu guma ,„Merge-pe-două- 
drumuri" se duse spre camion. Ochii săi albaştri se măriră din cauza 
surprizei. 

— O şa! 

Se cătără în spatele vehiculului şi trase o mândreţe de şa din piele 
prelucrată artistic, ca să fie admirată şi de mama sa. Era aşa de grea, că de- 
abia putu s-o mişte, dar nici nu ceru ajutor. Vroia să o încerce imediat. După 
ce o aduse în şopron, o puse pe spatele unui cal, reglă scările la lungimea 
potrivită, şi făcu o mică plimbare în jurul wigwam-ului, în aşa fel, încât 
Salvie-Albă şi John Buchanan Faulkner să-l poată admira. 

— Mi-aş dori ca şi Chad să călărească la fel de bine, suspină John 
Buchanan, regretând imediat aluzia la cealaltă familie. 


— Călăreşte de când era cât o mlădiță de nioo e spuse Salvie-Albă, 
fără a pronunţa numele fiului său. Nu-i spunea prea des pe nume, pentru a 
nu-i face rău. Tradiţia spunea că oamenii „Neamului" trebuie să aibă mai 
multe nume. Astfel, în afara numelui său mic, băiatul se mai numea şi „Cel- 
care— are-ochii-albaştri" iar la şcoală îi spuneau Jimmy Blue. 

— Astăzi, copilul nostru a spus că ar vrea să păzească oile, şi că nu mai 
vrea să meargă la şcoală. I se spune că nu face parte din „Neam", se plânse 
Mary. 

— Nici nu este indian, spuse John Buchanan, pe un ton care nu admitea 
replică. Ştiu că adesea copiii ieşiţi din căsătorii mixte sunt consideraţi ca 


membri ai „Neamului”, dar nu pot să neg că fiul meu este pe jumătate alb. 
Trebuie să-şi termine şcoala şi să meargă la universitate. Acolo va primi cea 
mai bună educaţie care 1 se poate da. 

Indianca nu putu decât să fie de acord, dar, adeseori îşi aducea aminte cât 
suferise ea la şcoală, văzând cum era ridiculizat modul său de viată, iar 
credința „Neamului" batjocorită. La fel fusese şi în timpul şederii sale la 
Flagstaff, unde fuseseră tratați cu dispreţ. 

Salvie-Albă era îngrozită de cuvintele pe care bărbaţii albi i le aruncau pe 
stradă. Fusese fericită să se întoarcă acasă. De atunci nu se mai aventurase 
în afara rezervației. Acum, era neliniştită la gândul că fiul său o va părăsi 
într-o zi, dar poate că Ochi-care-râd avea dreptate, dorind pentru băiat o 
educație aleasă. 

— Trebuie să vorbeşti cu el, nu-i place să se simtă altfel decât ceilalți. 

—Este altfel. Iar acesta nu este decât începutul, spuse Faulkner. El zâmbi 
privind spre soția sa, dar zâmbetul îl era stingher. 

John Buchanan îi făcu semn copilului să vină. Acesta se supuse. În ciuda 
dorinţei sale, şi aduse calul aproape de şopron, unde îl aştepta tatăl său. 
Salvie-Albă se uită la Ochi-care-râd, care prinse calul de zăbală ajutăndu-şi 
copilul să descalece. Ea intră în wigwam să pregătească mâncare. 

Duseră animalui în grajd şi legară frâul de un stâlp. 

—Am auzit că nu mai vrei să mergi la şcoală, spuse John Buchanan cu o 
aparentă nepăsare. 

Puştiul se ridică în vârful picioarelor pentru a slăbi chinga. 

—Se spune că suntem săraci, pentru că nu avem oi. Dar noi nu suntem 
săraci şi vreau să le-o dovedesc. Când îmi vei aduce oile, o să rămân acasă 
să le îngrijesc. Sunt destul de mare. 

Copilul ocoli privirea tatălui său. 

— Numai acesta este motivul pentru care nu mai vrei să mergi la şcoală? 

Copilul nu răspunse, şi tatăl insistă: 

— Îşi bat joc de tine, că nu eşti la fel ca ceilalţi? 

— Sunt la fel ca ceilalți. 

Copilul trase de şa ca s-o dea jos de pe cal. Tatăl său veni şi o puse Jos. 

— Nu este adevărat; tu eşti altfel: nici indian, nici alb. Tu eşti şi una şi 
alta în acelaşi timp. 

John Buchanan îl ridică pe băiat şi-l puse pe o bârnă, în dreptul său. 

— Trebuie să fii mândru de asta! Dar nu vei fi niciodată nici una, nici 
alta! În viata ta, indienii vor dori ca tu să fii mai indian decât ei, iar albii, 


mai alb decât ei. 

Copilul îşi încreţi sprâncenele, neîncrezător. 

—Cum adică, o să fiu şi una şi alta, în acelaşi timp? 

— Învăţând în acelaşi timp şi obiceiurile „Neamului" şi felul de viată al 
albilor. Ia ce este mai bun de la fiecare, ca să devii tu însuţi. Înţelegi? 

Micuţul dădu din cap, fără convingere. 

—Va trebui să aleg? 

— Asta vei hotărî tu, răspunse John Buchanan cu un zâmbet trist, eu nu 
te pot ajuta, iar mama ta nici atât. Eşti singur, iar când vei creşte, va fi şi 
mai greu. 

Tatăl ştia cât este de greu pentru un copil să devină bărbat. Ridică ochii 
la un șoim care plana în aer folosindu-se de curenții de aer. 

—Va trebui să faci ca şoimul ăsta singuratic, să nu depinzi decât de tine 
însuţi şi să zbori deasupra tuturor. 

Merge-pe-două-drumuri întoarse capul şi se uită la pasărea dusă fără nici 
un efort de aripile sale întinse. Cerul era senin, fără nori şi silueta lui se 
profila pe albastrul nesfârşit. 

— Astăzi este o zi nouă, spuse băieţelul cu o voce gravă. De acum încolo 


4 R 
mă voi numi Hawk.. Se întoarse spre tatăl său. Iți place? 
— Imi place, spuse John Buchanan Faulkner. 

În vară, pântecul mamei începu să se îngroaşe. Hawk chibzuia îndelung 
şi descoperea lumea cu alți ochi, străpungători, ca ai unui şoim. Veni 
toamna şi o dată cu ea, începu şcoala, în rezervație. Băiatul îl asculta pe 
învățătorul alb, fără să se revolte când acesta vorbea despre credința 
„Neamului". Se mai legau încă de ochii lui albaştri şi de părul său ondulat, 
care 1 se aşeza mai bine de când Hawk renunţase la panglica cu care îl lega. 
Se simţea deosebit faţă de ceilalți, şi pentru că era deosebit, trebuia să fie 
cel mai bun. 

La începutul primăverii se născu surioara sa. Hawk observă că aceasta nu 
era ca el. Ochii ei erau închişi la culoare, ca şi ai mamei sale, iar părul îi era 
deschis ca trunchiul cedrilor şi nu strălucea ca pana corbului. Nou-născuta 
fu numită Cedre. Hawk o numi pe sora sa "Xea-care-plânge-tot-timpul". De 
fapt. ea tipa şi când îi era foame şi când auzea vreun zgomot, până când 
mama o trezea sau o culca. Fetiţa nu-l accepta decât pe tatăl său, Ochi-care- 
râd. 

La început băiatul suferise, simțindu-se dat la o parte, părinții săi 
ocupându-se numai de surioara sa. Deveni singuratic ca şoimul aruncat din 
cuib ca să-şi facă singur rost de hrană. Şi el putea s-o facă! Nu purta el 
pantaloni? Nu era el pe cale să cunoască probele de iniţiere ale tribului? 

Hawk îl deplângea pe bebeluş din toată inima, pentru că acesta depindea 
de alții. 

Deoarece fetiţa avea nevoie permanentă de mama sa, Hawk trebui să-şi 
asume responsabilități enorme. Tatăl său venea să-i vadă de două sau de trei 
ori pe săptămână, aducăndu-le cadouri, mâncare sau haine. Rămânea câteva 
ore, sau prima jumătate a nopții, dar pleca întotdeauna înaintea zoriior. Şi 
astfel, Hawk ducea pe umerii săi povara care ar fi revenit tatălui, dacă 
acesta ar fi locuit cu familia sa. Dacă orele de şcoală se terminau devreme, 
primul gând al lui Hawk era să se ducă să adune lemne, pe care să le taie 
până la căderea nopţii. Nici zăpada nu-l oprea. În ziua aceea, zăpada cădea, 
deasă, din norii grei şi cenuşii. Pământul se acoperise deja cu un strat gros 
de câţiva centimetri, când autobuzul şcolii îl lăsase pe băiat în fata casei. 
Hawk nu dăduse atenţie spuselor învățătorului, care anunţase că va fi viscol. 
Înainte de a ajunge la wigwam, începu vântul, spulberând zăpada. Cu toate 
că vizibilitatea era redusă, chiar înainte de a intra în colibă, Hawk îşi dădu 


seama că focul nu era aprins în sobă. Din coş nu se ridica nici o urmă de 
fum. Hawk se gândi că mama şi surioara sa se adăpostiseră la unchiul lor 
din cauza crivăţului. Trecând prin faţa şopronului, auzi nechezatul calului. 
Nu vedea nimic şi Hawk se grăbi spre animal, îl încălecă, fără a-i mai pune 
şaua. 

Vântul urla, calul înainta greu din cauza zăpezii. Salvie-Albă şi Cedre nu 
erau la unchiul lor şi Hawk rămase câteva clipe în faţa sobei pentru a-şi 
încălzi mâinile şi picioarele înţepenite. Familia încercă să-l convingă că nu 
era nici o speranţă să le găsească pe mama şi pe sora sa pe un asemenea 
viscol, dar nu putură să-l convingă să nu plece în căutarea lor. În absenţa 
tatălui răspunderea îl revenea lui Hawk. 

Acoperit cu o pătură caldă, împrumutată de verii săi, el ieşi afară. 
Furtuna se întețise, era mai frig. Frigul săpase o dâră dureroasă pe fruntea 
copilului, care nu mal vedea aproape deloc. 

Vântul începu să sufle în rafale, iar calul se împotmolea în zăpada care-i 
ajungea până la burtă. Cam la un kilometru de wigwam, el căzu pe 
picioarele din spate. Hawk îşi dădu seama că n-are rost să se încăpăţâneze. 
Se dădu jos, eliberând animalul, a cărui coamă era plină de gheaţă. Din 
instinct, animalul se întoarse la grajd. 

Hawk îşi căută un adăpost şi descoperind o grămadă de pietre, se ascunse 
în spatele lor făcând din pătură un fel de cort. Nu se revolta contra 
împrejurărilor vitrege. Ca toţi indienii, Hawk se pleca în faţa evenimentelor. 
Era timpul să-şi adune forțele, în ciuda frigului, a vântului şi a viscolului, 
care făceau prăpăd în jurul său. Timpul se scurgea încet. Hawk rămase 
ghemuit, acoperit de cortul improvizat, fără să se gândească la nimic. După 
mai multe ceasuri, simți că viscolul s-a terminat. Se ridică, scutură zăpada, 
îşi puse pătura pe după umeri, trecând-o în cruciş peste piept. Totul era alb 
şi încremenit, dar ciudat de nou. Locurile erau ascunse de mantaua 
imaculată. Hawk se îndreptă spre wigwam. Dacă rezistase el crivăţului, 
atunci şi mama şi sora sa rezistaseră. Probabil că îl aşteptau în casă, 
neliniştite deja, de absenta sa. 

Hawk făcuse vreo sută de metri, când zări în zăpadă o pată de un verde 
luminos, ca bluza favorită a mamei sale. Copilul se grăbi, poticnindu-se, 
spre acel punct colorat. Când se opri, distinse contururile unor corpuri 
omeneşti. În apropiere, leagănul copilului formase o movilă. Totul în jur era 
încremenit. Hawk se uită îndelung şi cu atenție la această formă, apoi 
curând se apropie. Înlătură zăpada cu pumnul. Pe obrajii lui Cedre, lacrimile 


înghețaseră. Hawk se dădu înapoi, un pas, apoi altul, apoi se întoarse şi o 
luă la fugă. Trebuie să se îndepărteze cât mai mult de mama şi sora sa. 
Frigul care îl muşca din spate, îl obliga să meargă mai încet. Fără să mai 
privească înapoi, el ajunse la wigwam. 

Un zgomot înăbuşit de copite ajunse până la el, răzbătând prin aceste 
locuri încremenite. Se auzi scârțâind o şa. Băiatul ridică ochii şi zări un 
călăreț care se apropia în trap mărunt. Din nările calului ieşea un abur alb. 
Călărețul ținea de frâu calul roşcat al lui Hawk. 

— Hawk! 

Auzind chemarea tatălui său, Hawk îi făcu semn cu mâna. Ochi— care- 
râd se opri şi descăleca în grabă spre fiul său. Chipul său exprima uşurare. 

— [i-am găsit calul... Unde este mama şi copilaşul? 

Mâinile mari ale lui John Buchanan Faulkner frecau pielea copilului, prin 
pătură. 

— Au plecat... 

Răspunsul era real, fără urmă de emoție. 

—Au plecat? Ce vrei să spui? întrebă Faulkner. 

—Au plecat pe un drum care nu duce decăt într-un singur loc. 

Hawk răspunsese pe tonul celui care îşi accepta cu stoicism soarta. 

— Nu! Doamne, Dumnezeule! Nu vreau să le las să moară. Du-mă la ele. 

—Nu. 

Băiatul se feri, cu frică, să scape din mâna puternică a tatălui său. 

—Ai să mă conduci la ele, ai înțeles? 

Faulkner îl apucă pe fiul său de braţ învârtindu-l în loc, şi obligându-l să 
pornească pe urme. Hawk o luă pe drumul pe care venise. Tatăl său scruta 
pământul acoperit de zăpadă, din faţa sa. Scoase un geamăt, descoperind 
urmele care duceau la pata verde, acolo unde zăpada fusese proaspăt 
înlăturată. 

Deodată apăru fata îngheţată a unui copil mic, începu să fugă, urmat de 
fiul său. Hawk îşi pierdu echilibrul şi căzu. Tatăl său îl târî în genunchi 
câțiva metri. Stratul moale de zăpadă amortiza şocul. Hawk se ridică 
aruncând pătura şi tremurând mai mult de frică, decât de frig. Frica lui 
crescuse văzând cum Ochi-care-râd înlătură, cu mâinile sale înmănuşate, 
zăpada care acoperea cele două corpuri, bolborosind cuvinte nearticulate, ca 
un nebun. 

— Nu! strigă Hawk, cuprins de panică în fata corpului mamei sale, prins 
în linţoliul său de zăpadă. Picături îngheţate de sânge îi pătau faţa. Copilul 


întoarse ochii de la faţa îngheţată. Groaza sa crescu, când tatăl său frecă 
membrele înţepenite. Cu accente disperate, Ochi-care-râd îşi implora soția 
să-i răspundă şi-i repeta mereu numele. Când el îşi apăsă gura, pe buzele 
vinete pentru a sufla puţină viaţă în acest înveliş, Hawk se temu mai mult 
pentru tatăl său, decât pentru sine. 

Se aruncă asupra bărbatului îngenunchiat şi îl împinse cu putere. 

— Lasă-le! Nu trebuie să le priveşti! Te rog! Te rog! O să ţi se întâmple 
lucruri îngrozitoare, dacă le priveşti. Fantomele vor pune stăpânire pe tine. 
Îndepărtează-te de ele. 

Avertismentul avu un oarecare efect, căci John Buchanan Faulkner se 
întoarse spre fiul său, agătându-se de el, împietrit de groază. Faţa sa semăna 
cu măştile înspăimântătoare pe care le purtau Kachinas, 

—Lasă-mă! 

Vocea ieşea din gura tatălui său, dar parcă nu era a lui. Prea speriat de 
înfăţişarea lui, Hawk nu remarcă mâna, care îl plesni pe partea dreaptă a 
obrazului. El se prăbuşi în zăpadă. Era încă inconştient, când două braţe îl 
apucară cu duioşie şi degetele tremurânde îi mângâiară semnul roşu care îi 
acoperea o parte din față. Nu auzi cum 1 se cerea iertare; plutea într-o lume 
obscură şi de nepătruns. 

Când îşi reveni, era singur în wigwam. Un foc de lemne ardea, 
răspândind căldură. Obrazul drept îi zvâcnea. Cu grijă, Hawk îşi pipăi 
pielea umflată a fălci. 

În momentul în care băiatul se săltă în cot, uşa se deschise. Hawk se 
dădu înapoi, instinctiv, văzând silueta masivă a tatălui său. Dar nebunia 
dispăruse din ochii săi, ca şi râsul. Ochii lui erau trişti şi îi ocoleau pe ai lui 
Hawk. 

— Ți-e foame? 

Faulkner se aşeză în fața focului ca să se încălzească, întorcându-se cu 
spatele la fiul său. 

—Vărul tău a pregătit o supă. 

Vocea era spartă şi puţin jenată, dar îl scoase pe copii din toropeală; apoi 
mirosul mâncării îi aduse aminte că are stomacul gol. Trebui să facă un 
mare efort pentru a se scula în picioare. Partea dreaptă a fetei sale atârna 
mai greu. Luă o cană din cositor, care atârna pe peretele wigwam-ului şi 0 
băgă în fiertura de pe foc. John Buchanan Faulkner era stânjenit. Hawk îl 
simţea, chiar dacă îl ocolea cu privirea. A vrut să bea supa, dar cum 


deschise gura, obrazul umflat se întinse dându-i senzația că mii de ace îi 
străpungeau pielea. Nu putu să-şi ascundă o strâmbătură de durere. 

— Nu am vrut să-ți fac rău, micuţule, spuse o voce plină de regret, 

— N-ar fi trebuit să le priveşti. Asta aduce nenorocire, repetă Hawk. 
Dacă nu faci ce trebuie, vor apare fantomele. 

— Nu cred în fantome, nu există! Cum poți crede că mama ta ar reveni 
să-ţi facă rău? Ştii bine cât te iubea! 

— Fantomele sunt partea rea a oamenilor. 

În timp ce luă încă o înghiţitură de supă, privirea copilului căzu pe 
pumnii strânşi ai tatălui său. Era furios, dar lupta să se stăpânească. 

—Ce crezi tu, ce crede „Neamul" când moare cineva? 

Faulkner făcea aluzie la ultima afirmație a fiului său. 

— Mortul se duce într-un lăcaş negru, în nord. Până acolo călătoria 
durează patru zile şi el este însoțit de o rudă dispărută înaintea lui. La 
marginea unei faleze înalte este o poartă care duce la lăcaşul secret. Dar 
paznicii porții trebuie să verifice daca mortul este mort de-adevăratelea. 

Bărbatul ținea ochii închişi şi strângea din fălci să nu-i tremure barba. 
Când Hawk îşi termină explicația, murmură cu durere: 

—Dumnezeule, ce loc oribil! 

Trase cu putere aer în piept. Apoi îl dete afară încet. 

—Albu nu au această credinţă. Când moare un om, el urcă în rai. Este un 
loc în cer, plin de bunătate şi fericire, unde nu este nici foame, nici frig. 
Durerea nu există. În cer, mama ta îşi va găsi liniştea şi fericirea pe care nu 
le-a cunoscut pe pământ. 

— Atunci de ce vrei tu s-o aduci înapoi, dacă ea este atât de fericită? 

—Pentru că sunt un egoist. 

Hawk medita asupra acestui răspuns, cu sprâncenele încreţite. Învățătorul 
din rezervaţie îi vorbise despre un astfel de loc, dar el se îndoia de existența 
lui. Totuşi, dacă tatăl lui credea astfel, poate... 

Faulkner se îndepărtă de foc, evitând privirea fiului său. 

— E târziu, în curând se va lăsa întunericul, vom petrece noaptea aici şi 
mâine dimineață vom pleca. 

—Vom pleca? se miră Hawk. Mai sunt multe de făcut aici. Vor urma 
patru zile de doliu şi jertfe. 

Tatăl îi trecu mâna obosită pe frunte. 

— Îmi pare rău, iartă-mă, pentru că nu pot lua corpurile mamei şi surorii 
tale, sunt obligat să le las aici... Închise gura, fără să termine fraza. Verii tăi 


au strâns deja lucrurile mamei tale. Am fost de acord ca ea să fie 
înmormântată conform ritualului lor. 

—Mă vei lua să locuiesc cu tine, în wigwam-ul tău? 

Din nou tatăl se simți stânjenit. 

— Te iau cu mine, dar... nu vom locui împreună. 

— De ce? Cealaltă nevastă nu mă vrea? Sunt puternic şi munca este grea. 
Aş putea s-o ajut. 

— Eşti un copii bun Hawk! Dacă ţi-aş explica, n-ai înţelege, izbucni tatăl 
său (suspină obosit). Cănd vei fi destul de mare ca să înţelegi, vei găsi 
singur răspunsul, iar eu nu va mai trebui să mă justific. Până atunci, de tine 
se va ocupa o altă familie. Îl cunoşti pe Tom Rawlins? Este o persoană care 
munceşte pentru mine. Locuieşte la fermă. 

Stânjeneala tatălui îl cuprinse şi pe băiat. Nu-i plăcea această situație. 

—Aş putea să stau la Picioare-Arcuite, el are nevoie de cineva care să-i 
păzească oile. 

Răspunsul fu categoric: 

— Nu. Dacă mama ta trăia, ai fi trăit împreună cu neamul ei. Acum vei 
trăi cu al meu, cu lumea albilor. Este timpul să păşeşti pe acest drum, să ne 
cunoşti valorile şi credința. Trebuie să-ți ocupi locul, singur, eu te voi ajuta 
cât voi putea, dar şi eu sunt prizonierul unui sistem pe care tu nu poți să-l 
înţelegi încă. 

Tatăl citi nedumerirea din ochu albaştri ai lui Hawk. 

—Nu înţelegi despre ce vorbesc, aşa este? 

Hawk scutură din cap, semn că nu înţelesese. 

—Lasă-mă să-ţi explic, şopti John Buchanan Faulkner. Închipuieşte-ţi că 
ai o turmă de oi şi că un miel rătăcit este atacat de lupi, iar tu vrei să-l aperi, 
să-l salvezi. În timp ce tu te ocupi de el, lupii atacă turma. Ce valorează mai 
mult? Să salvezi mielul şi să pierzi turma? Sau să rămâi lângă turmă, 
sperând că mielul se descurcă singur? 

— Eu aş rămâne cu turma, spuse cu tărie Hawk. 

—Asta fac şi eu. Tu eşti mielul meu. Bine... Acum mă duc să arunc o 
privire la cal, şi să-i găsesc un loc să se odihnească. Și noi suntem obligați 
să dormim aici, cu toate că n-aş fi vrut, dar... 

— Tu nu crezi în fantome, îi aduse aminte Hawk, crezând că acesta este 
singurul motiv pentru care tatăl său ezită. 

—Nu în fantome, aprobă Faulkner, dar în amintiri. 


La mijitul zorilor, doi călăreți se îndepărtau de wigwam, la trap, în 
imensitatea de zăpadă. Fumul subţire al unui foc care se stinge ieşea din 
coşul wigwam-ului părăsit. Soarele care începuse să se ridice, dădea 
fumului o nuanţă liliachie. 

În frigul muşcător al dimineţii, călăreţii părăsiră în tăcere canionul. 
Bărbatul îşi ridicase gulerul canadienei ca să se apere de frig, cu Stetsonul 
înfundat pe cap. Băiatul avea capul descoperit, iar părul său negru strălucea 
în primele raze ale soarelui. Umerii bărbatului erau lăsaţi, în schimb copilul, 
drept în şa, avea o ţinută plină de noblețe. 

Îndreptându-se spre sud, pătrunseră într-un ţinut pe care Hawk nu-l mai 
văzuse niciodată. Băieţelul privea la această lume nouă. Încercând să 
descopere vreun semn, vreo mişcare. Spre prânz el descoperi o turmă; mai 
văzuse el vaci, dar niciodată aşa de multe şi aşa de grase, cu părul roşu şi 
capul alb. Hawk îşi umplu nănile de mirosul călduţ al animalelor. Apoi, se 
uită la tatăl său, studiindu-i profilul. Liniile fine, care dădeau impresia că 
ochii săi râd, dispăruseră ştergând de pe faţa sa fericirea şi vitalitatea. Hawk 
era singur, dar el accepta această situație, datorită modulul de viată indian, 
care îl învățase să nu se revolte în fata morții, nici măcar a morții mamei 
sale. Îi era dor de ea şi atât. Wigwam-ul îi păruse ciudat de tăcut fără 
tipetele surorii sale, iar el nu putea schimba nimic şi îşi acceptă soarta. 

Trebuia să-şi urmeze calea şi să uite. Soarele strălucea pentru o nouă zi. 


Capitolul 3 


Când Hawk descoperi grupul întins de construcţii, crezu că ajunsese într- 
un oraş. Drumuri de pământ legau clădirile unele de altele, ca nişte linii 
negre care se încrucişau pe zăpadă. Grajdurile erau construite din scânduri 
drepte, vopsite în alb. Caii erau foarte mari şi musculoşi, la fel cu cel călărit 
de tatăl său. 

Clădirea aceea ciudată, denumită grajd, avea o uşă destul de înaltă pentru 
a permite unul călăreț să intre, fără să descalece. Calul lui Hawk ezită în 
fata intrării, apoi urmă înfricoşat calul lui Faulkner, în contrast cu soarele de 
afară, înăuntru era întuneric. Hawk fixă colțul cel mai întunecos, pentru ca 
pupilele sale să se adapteze diferenţei de lumină. Cu toate că nu era soare, 
atmosfera era călduță. Tatăl înaintă câțiva metri, urmat de fiul său şi îşi opri 
calul. Şaua scârţâi. Faulkner puse piciorul în scară ca să coboare. Hawk 
ezită, aşteptă ca tatăl său să scoată şaua de pe pur-sângele său, pentru a-l 
imita. Luă pătura în care îşi avea lucrurile şi o puse pe pământ. Ciudăţenia 
locului îi alertă toate simţurile. Auzul său ascuţit, percepu zgomotul unor 
paşi omeneşti, care făceau să scârţâie zăpada. Îl preveni pe tatăl său, cu 
voce scăzută. Când paşii fură destul de aproape pentru a fi auziţi de urechea 
unui alb, John Buchanan Faulkner ridică capul. Căluţul roşiatic şi pur- 
sângele formau un paravan, în spatele căruia Hawk putu să-l observe pe 
noul venit, în momentul în care acesta intra pe uşă. De statură mijlocie, 
acesta purta un Levi's şi o haină de oaie întoarsă, încheiată până la gât. 
Hawk îl recunoscu; era Rawlins, cu ochii săi negri şi faţa liniştită. 

Supraveghetorul ezită puţin. 

—În sfârşit v-aţi întors, domnule John Buchanan, începusem să ne 
îngrijorăm. 

Ochii lui Rawlins, neobişnuiţi cu întunericul, nu remarcaseră încă al 
doilea cal mai mic. Faulkner nu răspunse şi ridică şaua, ca să o pună la 
perete. Rawlins îl zări. 

— Totul este în ordine? 

Urmă o tăcere îndelungată, timp în care Faulkner, nemişcat, se uita la 
angajatul său. Trupul îi fu străbătut de un frison puternic. 

— Ea a murit, Tom. La fel şi fetiţa. Au fost surprinse de viscol, în drum 
spre wigwam-ul unchiului lor. 


Cuvintele curgeau din gura lui Faulkner ca apa reţinută de un baraj, pe 
cale de a ceda. 

— Avea sânge îngheţat pe frunte. Tom... au murit de frig, ea şi copilaşul... 
Eu... 

Restul frazei fu înăbuşit. Hawk îl văzu pe tatăl său înghițindu-şi saliva, 
aplecând capul şi trecându-şi mâna peste ochi. Rawlins se întoarse spre 
patronul său: 

— Eu... îmi pare rău! 

Era o formulă obişnuită, fără o semnificație aparte. John Buchanan îşi 
frecă sălbatic obrazul. 

—ȘI puştiul? întrebă Rawlins. 

John Buchanan, care tocmai scotea pătura de pe şa, se opri emoţionat, 
apoi îşi privi fiul pe deasupra spinării căluţului. 

— L-am adus cu mine, spuse el încruntat, întinzând pătura peste şaua 
pusă pe pământ. Văzuse mişcarea din cap a lui Rawlins şi adăugă: 

— Nu puteam să-l abandonez. 

Faulkner luă pur-sângele de frâu, ducându-l în cealaltă parte a grajdului 
şi lăsându-l pe tânărul indian la vedere. Hawk lăsă capul în jos, preocupat. 

—John Buchanan... 

— Hei, ţi-am spus că nu puteam să-l abandonez. Are nevoie de instruire 
ŞI ar avea o şansă mai mare să reuşească în viață aici, decât în rezervaţie, şi 
apoi, îl vreau lângă mine. 

Aceste ultime cuvinte fuseseră rostite mai blând. 

— Dar..., protestă Rawlins, tulburat de aceste cuvinte. 

— Ştiu, replică Faulkner cu un suspin. 

Aruncă o privire spre fiul său, care, la rândul său scotea şaua de pe 
micuțul cal roşiatic şi o punea pe jos. 

— Nu pot să-l iau acasă. Katheryn ar fi... mă gândeam că... speram... că 
tu şi Vera vă veți ocupa de el. 

Rawlins rămase fără grai, cu ochii măriți de surpriză. Faulkner păru 
nemulțumit. 

— Îmi pare rău, dar n-am pe nimeni altcineva, căruia să i-l încredinţez. 

Cei doi vorbiseră atât de încet, încât Hawk nu auzi nimic. Faulkner se 
întoarse spre fiul său şi-i porunci: 

— Hawk, vino aici! 

Băieţelul se aplecă pentru a-şi lua pătura cu lucruri. Trecu pe sub gâtul 
calului său şi se apropie în linişte de cei doi bărbaţi. Ochu săi albaştri îl 


studiară amănunțit pe cel cu care avea să locuiască. Rawlins nu îl întâmpină 
cu căldura sa obişnuită, iar Hawk nu vru să facă el primul pas. 

— Este un copii inteligent, care învaţă repede; nu o să-ți facă probleme. 
Tom, ţi-o jur. 

— Ce-a păţit la faţă? 

Privirea lui Rawlins se plimbă de la obrazul umflat al micuţului, la 
patronul său. 

—Dumnezeu să mă ierte, murmură Faulkner repede, eu l-am lovit. N-am 
vrut să-i fac nici un rău, iar el, nu era vinovat. 

—Bine, spuse supraveghetorul, renunțând să ştie mai mult. 

— ÎL iei la tine? 

Rawlins încuviință, dând din cap. 

—ȘI dacă mă întreabă, ce spun? 

Un muşchi tresări pe obrazul lui Faulkner. 

—N-ar fi normal ca o pereche de creştini, să ofere adăpost unui metis 
orfan? 

—Cred că da. 

Faulkner îl apucă pe fiul său de umăr şi-l împinse înaintea lui Rawlins. 

— ÎI cheamă Jim Blue Hawk; Hawk, de fapt! 

— Bună, Hawk! Îţi aduci aminte de mine, nu? 

Un surâs palid descreţi buzele lui Rawlins, când întinse mâna copilului. 

Hawk dădu din cap în semn de aprobare, fără a-şi pierde expresia de 
aşteptare. Îşi puse mâna în mâna întinsă; palma bărbatului nu era ca a tatălui 
său. 

Îşi trase mâna. 

—Cred că îţi este foame şi frig după călătoria asta lungă, spuse Rawlins, 
o să te duc la mine, iar soţia mea, Vera, o să-ţi pregătească ceva de mâncare. 
Ce zici? 

Hawk acceptă, în tăcere. Mâna pe care tocmai o strânsese 1 se aşeză pe 
umăr, ca să-l îndrume spre casă. 

Cu o voce nesigură Faulkner îl opri pe supraveghetor. 

— Tom, mulţumesc! Îţi voi trimite bani în fiecare lună, pentru 
îmbrăcăminte, cheltuieli... 

— În ordine, răspunse Rawlins peste umăr. 

—Ce i-ai spus ieri lui Katheryn? Trebuie că a întrebat unde am plecat. 

—Că v-aţi dus să vedeţi ce-i cu turma, aşa cum mi-ați spus. 

Durerea şi amărăciunea se puteau citi pe faţa lui Faulkner. 


—Katheryn va fi probabil uşurată când o să-şi dea seama că nu o să mă 
mai duc să inspectez, personal, cirezile. 

— Desigur. 

Hawk îl văzu pe tatăl său uitându-se la supraveghetorul său cu un aer 
nefericit. 

— Nu m-ai aprobat niciodată! E adevărat Tom? 

— Nu trebuie să vă judec, spuse Rawlins dând din cap. 

Faulkner se întoarse pentru a pune capăt discuţiei. În acest moment, 
Hawk îşi dădu seama că viata sa lua un alt curs, complet nou. Nu numai 
pentru că va trăi împreună cu nişte străini, care îl vor transforma, dar 
înțelese că sentimentele tatălui său se transformaseră o dată cu moartea 
mamei sale. Niciodată între ei nu vor mai fi aceleaşi relaţii tandre. Hawk 
era, într-adevăr, singur. Când ieşi afară, îşi ridică ochii spre cer; era de un 
albastru intens, gol, infinit; neantul nu îi oferea nici un refugiu. 

Cu pătura strânsă sub braţ Hawk îl urmă pe Rawlins. Cizmele bărbatului 
scârtâiau pe zăpadă, iar paşii copilului de abia se auzeau. Trecură amândoi 
prin faţa cowboy-lor, care îl priviră în faţă, pe tânărul indian. Stoic, el nu 
acordă atenţie acestor priviri. 

În momentul în care Rawlins urca treptele de lemn ale casei sale, Hawk 
dădu înapoi, tulburat. 

—Ce s-a întâmplat Hawk? Vino, nu-ți fie teamă. 

ÎI împinse înainte cu un zâmbet forțat. 

— Uşa nu este îndreptată spre răsărit, spuse indianul arătând spre 
orizont. 

Zâmbetul bărbatului dispăru. 

— Albii nu considera necesar ca uşile lor să dea spre răsărit. 

Hawk ştia acest lucru, dar gândul că va trăi într-un astfel de loc îl 
deranja. Rawlins aştepta răbdător, fără a-l grăbi pe copilul care ezita în fața 
intrării. 

Hawk se hotărî, în sfârşit, să urce scara şi îl urmă pe om în casă. Rawlins 
îşi şterse picioarele de zăpadă. Uşa se deschise într-o cameră albă, unde se 
simţea mirosul de la bucătărie. Rawlins luă pătura strânsă din mâinile lui 
Hawk şi o puse pe jos,într-un colt. În timpul acesta, copilul îşi surprinse 
imaginea într-o oglindă. Obrazul îi era vânăt şi umflat până sub ochi. Cu tot 
frigul care îl înviorase, pielea vătămată îi ardea şi era dureroasă la atingere. 

— Vera! strigă Rawlins. 

— Tată! Tată! 


O fetiță dădu buzna, țipând cu o voce ascuţită. Se aruncă în brațele 
tatălui său. 

— Mama m-a lăsat să fac biscuiţi, spuse ea orgolioasă. l-am făcut 
singură. 

— Aproape singură, spuse o voce feminină. 

În cadrul uşii Hawk zări o femeie, iar buclele blonde ale femeii îl 
fascinau. 

—Cum ati pus razele de soare în părul ei? întrebă el impresionat. 

Auzise vorbindu-se, că există şi păr galben, dar de văzut nu-l văzuse 
niciodată. Apoi, atenția îi fu atrasă de ochii verzi ai fetiţei. 

— N-am furat soarele, explică Rawlins, ea este blondă. Mulţi oameni 
albi au părul de culoarea asta, fără a face farmece. 

—Cum te cheamă? întrebă fetita. 

Hawk nu răspunse; se gândea la cele spuse de Rawlins. 

—Cine este copilul ăsta? 

Întrebarea fusese pusă de femeie. 

— Carol, Vera, vi-l prezint pe Hawk, spuse Rawlins împingându-şi fiica 
înainte. Hawk, iat-o pe fiica mea, Carol. 

— Hawk, se miră fetiţa încreţindu-şi nasul, la fel ca pasărea? Ce nume 
caraghios! 

— Probabil că şi Hawk găseşte că prenumele tău este amuzant. 

—Ce ai pe faţă? întrebă Carol privind fix la umflătura de pe obraz. 

—A căzut şi s-a lovit. De ce nu-l duci pe Hawk în bucătărie să-i dai să 
guste din prăjiturile tale? N-a mâncat de o bună bucată de timp. 

— Hai, Hawk. 

Carol îl apucă pe băiat de braţ. La început, el se opuse, apoi se lăsă 
condus de fetiţa cu părul de aur, lung până la brâu. 

— Tom! Al cui este copilul ăsta? De ce l-ai adus acasă? întrebă Vera cu 
voce scăzută. 

Prin uşa întredeschisă, Hawk privea părul femeii, care era tot de culoare 
deschisă, dar nu tot atât de galben ca al fiicei sale. Ea purta o rochie 
înflorată. Hawk renunță s-o mai examineze, când Carol îl împinse spre un 
scaun. El se aşeză, iar Carol se îndepărtă câteva secunde pentru a aduce tava 
cu biscuiţi. Zgomotul îl împiedică pe Hawk să audă ce-şi spuneau cei doi 
soţi în uşă. 

—John Buchanan l-a adus. El... 

—Vrei să spui că puştiul este fiul amantei sale Navajo? 


— Da, ea a murit din cauza viscolului. John Buchanan mi-a cerut să am 
grijă de fiul său, şi eu am acceptat, recunoscu Rawlins cu o voce gravă. 

—Vrei să spui că trebuie să-l creştem noi? întrebă femeia cu o voce 
mânioasă. Cum poți să fii complicele lui? Katheryn este prietena mea. 
Faulkner îşi închipuie că ea nu va ghici? 

— Katheryn va închide ochii ca întotdeauna. Nu înţeleg cum îi pot fi 
femeile atât de credincioase lui John Buchanan. Păcat că nu poate conta şi 
pe bărbaţi. 

—În orice caz, este un neruşinat că-şi aduce bastardul aici, sub nasul 
soției sale legitime. 

— Nu înţelegi că are încredere totală în noi, Vera? 

Rawlins rămase calm, în ciuda tonului zeflemitor al soției sale. 

—Aş vrea ca Faulkner să înțeleagă măcar, în ce situaţie ne pune, replică 
Vera, mai moale. 

Carol se întoarse cu o farfurie cu biscuiţi şi se aşeză lângă băiat, 
acoperind perechea care discuta în uşă. 

Rawlins intră. Îşi descheie şi îşi scoase vesta de oaie, uitându-se la 
Hawk. 

— De ce nu te dezbraci? O să-ți fie cald în casă. 

Spre deosebire de albi, care acționau înainte de a şti dacă este bine, 
membrii „Neamului" învățau că nu trebuie să facă nimic într-o situație 
nouă, până nu ştiau cum s-o facă. Cele spuse de Rawlins, era prima 
indicație dată lui Hawk despre calea pe care va merge. Se ridică şi începu 
să-şi desfacă poncho-ul. 

—Da, şi spală-ţi mâinile, adăugă Vera. În casa asta ne spălăm pe mâini, 
înainte de masă. 

Rawlins îl împinse pe Hawk pe prispă, şi îi agăţă haina într-un cui, 
alături de a sa. Hawk îl urmă la chiuvetă. Bărbatul răsuci robinetul şi lăsă să 
curgă apa, în timp ce îşi săpunea mâinile. 

Ca toţi stăpânitorii albi, el folosea apa ca pe o marfă inepuizabilă. 

Hawk critică în sinea sa o astfel de risipă, dar nu spuse nimic. Se spălă pe 
mâini. Desigur, toţi albii erau risipitori. Îl urmă pe Rawlins în bucătărie, și- 
şi luă locul pe scaun. 

— Cafeaua este caldă, draga mea? întrebă supraveghetorul pe soția sa. 

— Este pe plită. 

Hawk se uită la Rawlins, care luă o ceaşcă albă de faianţă de pe etajeră şi 
o umplu. Rawlins îl zări pe tânărul indian adulmecând aroma cafelei, şi 


surâse. 

—Vrei şi tu o ceaşcă, Hawk? 

Puştiul spuse da, lăsând bărbia în jos. Rawlins aduse o a doua ceaşcă. 

— Doar nu vrei să-i dai cafea, protestă soția sa, nu este decât un copil! 

Ea veni spre masă cu o farfurie cu felii de pâine albă. 

— Micii Navajo obişnuiesc să bea cafea cu ceai, Vera, îi explică soțul 
său. În plus, îl va încălzi. A stat mult în frig. 

Din cauza obrazului umflat, Hawk era nevoit să înghită bucățele mici, cu 
mare grijă. În timp ce el savura băutura fierbinte, fetiţa se sui pe genunchii 
tatălui său. 

— El, de ce nu vorbeşte, tată? 

— Dar tu de ce vorbeşti aşa de mult? o întrebă Rawlins, ca s-o 
necăjească? 

Ea chicoti: 

— Poate i-a mâncat pisica limba. 

— M-ar mira, dar spre deosebire de tine, el nu vorbeşte decât când are 
ceva important de spus. 

Rawlins o gâdilă pe vârful nasului. 

— Unde sunt mama şi tatăl tău? insistă aceasta străpungându-l pe Hawk 
cu ochii săi verzi. 

— Este orfan. 

Tânărul îl străfulgera cu privirea pe omul care răspunse în locul său. 

— Nu mai are părinți; au dispărut. 

Răspunsul confirma teama lui Hawk; tatăl său nu mai era cu adevărat 
tatăl său. 

—Sunt singur, răspunse el cu sinceritate, nedorind să trezească milă. 

Acestea erau faptele, şi nimic altceva. 

— Unde locuieşti? 

Răspunsul băiatului îi inspirase lui Carol o altă întrebare. Tatăl îi explică. 

—Va locui cu noi. 

— Da. Tom, continuă Vera, dar înainte trimite-l pe copil să facă o baie. 
Nu m-ar mira să aibă paraziți. Unde-i sunt lucrurile? Ar fi mai bine să i le 
spăl. La fel şi hainele de pe el. 

—Ai dreptate, Vera, suspină Tom Rawlins. Lucrurile lui sunt în pătura de 
pe verandă, dar va trebui să pună ceva pe el cât va sta să aştepte. 

— Katheryn a lăsat un pachet cu haine de ale lui Chad, care i-au rămas 
prea mici. Trebuie să le aduc în casă. 


Tom Rawlins o dădu jos pe fiica sa şi se ridică. 

— Vino, Hawk, te vom spăla pe cap. Apoi vei face o baie. 

Lăsând să curgă apa pe părul micului indian, Rawlins se simţi dezgustat. 

— În casa asta nu sunt păduchi. 

Această famile era într-adevăr norocoasă, gândi Hawk. Când capul îi fu 
curat, Rawlins îl conduse într-o cămăruţă lângă bucătărie, unde era o cadă 
de baie lungă şi albă pusă pe patru picioare, care semăna cu nişte labe de 
cangur. Tatăl lui Hawk îi povestise deja despre căzile de baie. Rawlins o 
umplu, şi după ce-i dădu băiatului instrucțiunile legate de veşmintele curate, 
îl lăsă să se spele singur. 

Hawk considerase întotdeauna îmbăiatul ca pe un lux şi se spălă încet, 
savurând această plăcere rară. După ce se spălă, se îmbrăcă; hainele erau 
prea largi pentru el, dar erau curate şi miroseau bine. 

Întorcându-se în bucătărie, Hawk îşi ajută gazda să instaleze un pat şi un 
dulap într-o cameră goală, care avea să devină camera sa. 

Copilul observa fără încetare această lume nouă şi ciudată. L-au învăţat 
să se spele pe dinți, să-şi pieptene părul, des şi ondulat. Pentru noapte îi 
dădură o pijama. De la învățătorul său ştia la ce foloseşte o pijama, dar nu o 
văzuse la tatăl său. 

Hawk dormi foarte prost, din cauza zgomotelor necunoscute. Când 
primele raze de soare pătrunseră în camera sa, el se sculă şi se îmbrăcă. leşi 
din camera luminată de lumina slabă a zorilor, şi fără să aprindă lumina, ieşi 
pe verandă. Îşi căută poncho-ul pe întuneric. În spatele său, bucătăria se 
lumină brusc. Surprins, Hawk se întoarse şi scăpă o cizmă pe Jos. 

—Cine este acolo? 

În tonul poruncitor se simţea o undă de teamă. Înainte ca băiatul să poată 
răspunde, Vera se strecură pe uşă, fulgerându-l cu privirea. 

—Ce faci la ora asta? 

—Ce s-a întâmplat, Vera? Cu cine vorbeşti? întrebă Rawlins. 

Apăru în spatele soției sale şi îl zări pe Hawk. 

— Unde te duci micuţule? întrebă el. 

—Calul meu o să moară de foame şi de sete. Trebuie să-i dau apă şi 
mâncare, înainte să treacă autobuzul şcolii. 

Copilul nu era sigur că autobuzul va şti de unde să-l ia, de când se 
mutasc. 

—Nu te îngrijora din cauza calului; Luther o să-l hrănească îl linişti 
Rawlins. Cât despre şcoală, este închisă acum, doar este vacanţă. De altfel, 


nu vei mai merge la şcoală în rezervaţie, o să te dăm la o şcoală aproape de 
noi. Acum, băiete, ai face bine să te întorci în bucătărie, Vera îţi va pregăti 
micul dejun. 

Vera dispăru înăuntru, dar Hawk ezită, rămânând în prag. 

— Aveţi ceva de făcut? întrebă el cu o voce nesigură. 

—Ceva de făcut? (Rawlins încreți fruntea). Ce vrei să spui? 

— Sarcina mea era să tai lemne pentru foc, să aduc apă şi s-o ajut pe 
mama la câmp. 

Aici, nu era nevoie de nimic din toate astea; casa avea apă curentă, soba 
dădea căldură, iar de grădină, nici urmă. 

— Înţeleg. Vei avea şi aici câte ceva de făcut. După micul dejun trebuie 
să mă duc să mă ocup de vite. Vei merge cu mine. 


Capitolul 4 


Ferma era o lume complet necunoscută pentru Hawk. Viaţa pe care o 
ducea aici îi era aşa de puţin familiară, că adesea se simțea pierdut, 
abandonat. În acelaşi timp, deoarece total său dorise ca el să înveţe toate 
aceste obiceiuri noi, copilul accepta ciudăţenia situației. Rawlins îi dădu lui 
Hawk posibilitatea să descopere meseria de cawboy. În prima zi, copilul se 
mulțumi să privească, a doua zi puse întrebări. 

—Ale cui sunt toate aceste vite? făcu el, arătând cu degetul spre 
animalele însemnate cu un „F" pe crupă. Ele mâncau, cu capul lăsat în jos, 
fânul, pe care cawboy-ii îl aruncaseră dintr-o căruță. Părul lor strălucea pe 
zăpada murdară. Rawlins ezită un moment. 

— Domnul Faulkner este proprietarul. 

Această afirmaţie, ceru o altă întrebare din partea copilului. 

— Dumneavoastră aveţi grijă de ele, dar turma este a tatălui meu? 

—M-a angajat să am grijă de ele, sunt ceea ce se cheamă un 
supraveghetor, adică sunt responsabil de toate. 

Un cawboy veni să ceară o aprobare lui Rawlins, şi Hawk înţelese că 
acesta era un om important şi respectat. 

În dimineaţa celei de-a treia zi, Rawlins îl trimise pe Hawk de la păşune 
înapoi la fermă, şi îi dădu un mesaj: 

—Spune-i Verei, să-mi pregătească masa pentru ora unsprezece. Azi, 
trebuie să mă duc mai devreme, în oraş. 

În momentul în care Hawk ajunse la uşa din spate, el auzi voci în 
sufragerie. O recunoscu pe prima, cea a Verei, ascuțită şi stridentă, ca de 
obicei, dar cu o intonaţie respectuoasă acum. 

A doua se auzea blândă şi limpede. Pentru indian, ea era la fel de 
frumoasă ca a unei cucuvele. Conversaţia acoperise zgomotul uşii care se 
oprise în fața necunoscutei de pe canapea. Subţire ca o liană, ea îşi mişca 
mâinile cu grația unei trestii, care se apleca în bătaia vântului. Părul ei avea 
culoarea puiului de căprioară nou-născut, şi îi cădea pe umeri în onduleuri 
largi. Pielea ei strălucitoare era uşor aurie, din cauza soarelui, iar buzele ei 
erau la fel de roşii ca soarele la asfințit. 

Hawk era atât de fascinat, că de abia îl observa pe băiatul aşezat lângă ea. 

—John este hotărât să cumpere pământ la Phoenix; vrea să profite de 
boom-ul imobiliar, explică străina. Închipuie-ţi, Vera, oraşul ăsta e un infern 


vara, cu toate că, trebuie să recunosc, iarna este un paradis. Soţul meu are 
de gând să cumpere teren pentru a construi o casă şi trebuie să se ducă acolo 
săptămâna aceasta să discute cu antreprenorii. 

—Este un proiect aşa serios? întrebă soția lui Rawlins. 

—Se pare că da, am locuit tot timpul la fermă şi ştie cât este de lugubru 
iarna — toată zăpada asta... şi nici o distracție. La Phoenix, vom putea ieşi, 
să mergem la restaurant, la localuri de noapte. Ar putea fi, ca în timpurile 
când John Buchanan îmi făcea curte. 

Doamna schiță un zâmbet care dispăru în momentul în care îl zări pe 
puşti, în uşă. Expresia sa o alarmă pe Vera, care se întoarse în scaun. 

— De câte ori să-fi spun să nu mai dai târcoale peste tot? Această 
acuzaţie îl zdruncină pe Hawk. Vera îl bănuia tot timpul că spionează. Ea nu 
îl auzea niciodată apropiindu-se, chiar dacă el mergea normal, fără intenția 
de a o surprinde. 

— Este orfanul metis adus de Tom? Katheryn Faulkner apăsase pe 
cuvântul „orfan". 

— Da... da el este, recunoscu Vera, încruntată. 

—Apropie-te, micuţule, să văd cu ce semeni, porunci doamna. 

Hawk se supuse. Simţise o schimbare în aer, ca şi când luminiţe 
invizibile începuseră să danseze în jurul lui. Se opri în fata doamnei 
Faulkner şi îşi coborî ochii spre privirea ei scânteietoare. Respiră parfumul 
el. 

— Mirosiţi a flori sălbatice, murmură el cu respect. 

—Cum te cheamă? întrebă ea, fără a lua în seamă complimentul. 

— Hawk. 

Ochu doamnei se îngustară nemulţumiţi. Copilul îşi spuse numele întreg, 
pentru ca ea să nu mai aibă această expresie dură: 

—Jim Blue Hawk. 

—Cine te-a botezat astfel? întrebă ea. 

— Eu însumi. 

Copilul începu să-i explice, dar doamna îl opri. 

— Nu ai şi alt nume? 

— Ba da, făcu Hawk, "Merge-pe-două-drumuri". 

El ezitase. Dar, poate, spunându-şi numele totemic, soarele ar fi revenit 
în ochii aprigi. 

— Dar te cheamă Hawk? 

Necunoscuta nu sesizase importanţa numelui. 


—Sunt Katheryn Faulkner şi ferma este a soţului meu. Ştiai asta? 

Hawk scutură din cap, el nu ştia că această femeie străină era prima soție 
a tatălui său. 

—Cunoşti semnificația numelui Faulkner? 

Hawk scutură din nou din cap. 

—Nu. 

— Înseamnă, dresor de şoimi. Ce coincidenţă ciudată, nu-i aşa? 

Vocea doamnei vibra de mânie. Se aplecă spre băiatul aşezat lângă ea. 

— lată-l pe fiul meu, Chad Faulkner. 

De data asta, figura i se îmblânzi, îşi privi fiul cu tandreţe. Lui Hawk i-ar 
fi plăcut să fie în locul acestuia, pentru a fi privit astfel. Se uită la fratele său 
vitreg, care era cu patru ani mai mare; acesta îl depăşea cu câţiva centimetri. 
Avea părul mai închis la culoare decât Katheryn, dar aceiaşi ochi aprigi. 
Micuța Carol şedea lângă el şi colora o carte cu poze, folosind genunchiul 
lui Chad drept masă. 

Chad Faulkner îl studie pe Hawk cu o curiozitate moderată. Aparent, 
situația îl amuza. 

— Salut, făcu el simulând indiferență. Ce faci aici? 

Întrebarea îi aminti tânărului indian motivul pentru care fusese trimis 
acasă. Îi transmise Verei mesajul soţului ei. 

— Foarte bine, răspunse Vera, sec. 

Cu coada ochiului, Hawk o observă pe doamna Faulkner, care își ridică 
manşeta pentru a se uita la ceasul de aur. 

— Dacă trebuie să pregăteşti masa devreme, Vera, noi plecăm. 

Katheryn Faulkner se ridică şi trecu pe lână Hawk, având grijă să nu-l 
atingă. 

— Nu pleca! protestă Carol, când Chad îşi trase genunchiul. Nu mi-am 
terminat desenul! 

— Adumi-l după-amiază, acasă. 

Faulkner junior mângâie capul blond al fetitei cu o afecţiune plină de 
indulgentă. 

— Poate facem şi un om de zăpadă. 

— Adevărat? 

Faţa 1 se lumină şi privirea ei se umplu de adoraţie, ca şi cum această 
promisiune era cel mai minunat lucru din lume. 

—Chad! o răsfeţi prea mult, suspină Vera Rawlins. 


Hawk n-o mai văzuse niciodată pe Carol aşa de fericită. Tânărul indian 
se îndepărtă puţin pentru a o spiona pe soția tatălui său. De fiecare dată, 
acesta îl întreba cum o duce, şi dacă are nevoie de ceva. Dar copilul citise în 
ochii albaştri, goi de expresie, că nu era nevoie de răspuns la întrebările 
puse. Nu făcu nici o aluzie la dezrădăcinarea sa, la singurătatea sa şi se 
mulțumi să spună ceea ce aştepta tatăl său. 

Luni, Hawk se duse pentru prima oară la şcoala albilor. Fu gata foarte 
devreme: se simțea nervos şi agitat. Oare era ca în rezervaţie, unde 
învățătorul îi lovea pe copii peste mâini, dacă vorbeau navajo? Cu paltonul 
său nou, cu părul bine întins, Hawk stătea în faţa ferestrei de la bucătărie, 
aşteptând ca Vera s-o pieptene pe Carol şi să-i pună fundele în păr. În 
această primă zi, Rawlins îi ducea cu maşina, apoi, în celelalte zile, vor 
merge cu autocarul. 

— Eşti îmbrăcat prea gros, ca să stai aşa înăuntru, remarcă Rawlins. 

Aşezat la masa din bucătărie, el îşi bea cafeaua uitându-se la soția sa, 
care o pieptăna pe fiica lor. 

— Mai bine aştepţi afară. Carol va fi gata în curând. Hawk acceptă cu 
plăcere această propunere şi ieşi din casă cu pas de lup. Aerul rece îi ciupi 
faţa şi îi transformă respirația în nori mici de aburi. Deodată, simţi o dorință 
violentă să fugă în nord, la wigwam-ul familiei sale. Privirea sa trecu pe 
deasupra copacilor, spre casa albă unde locuia tatăl său, îl zări ieşind şi 
îndreptându-se spre maşina sa parcată în apropiere. Nu era îmbrăcat cu 
haina sa de oaie şi cu jeans, ci cu un palton închis la culoare, care îl ajungea 
până la genunchi, pus peste un costum asortat. Hawk se avântă printre 
copaci, chinuit de o frică nedesluşită. Când ajunse la maşină, tatăl său era 
deja acolo. 

— Ne conduci la şcoală? 

John Buchanan Faulkner luă un aer vinovat. 

— Nu, plec la Phoenix şi voiam să-ţi spun la revedere. 

Cu cheile în mână, el evita privirea fiului său. Teama îl sfâşia pe băiețel, 
ca un animal care i se strecurase sub piele. 

— Când te întorci? 

— Nu ştiu. Nu înainte de... Hawk, încearcă să înţelegi! Mă gândesc 
mereu că mama ta mă aşteaptă în wingwam. Prea multe amintiri îmi bântuie 
memoria. Am nevoie de un cadru nou. O să mă întorc, doar m-am întors 
mereu, nu-i aşa? 


De data asta, era altceva. Pentru Hawk, tatăl său era stânca de care se 
agăța în această lume mişcătoare ca nisipul deşertului. Indianul nu înţelegea 
această nevoie de tatăl său şi nici nu şi-o putea explica. Se muitumi să-i 
adreseze o implorare mută. 

—O să ai multe de făcut la şcoală, şi dacă îl ajuţi pe Tom, nici n-o să-mi 
simţi lipsa. Vreau să fii silitor la şcoală şi să-ţi faci bine temele pe care ţi le 
va da învățătorul. Tom şi Vera vor veghea asupra ta. 

Paşi uşori se apropiau de maşină. Hawk se întoarse. Era prima soție, 
Katheryn. Ea îl privi pe copil cu dispreţ, apoi aruncă o privire neliniştită 
soţului său. 

— Credeam că pleci imediat, John! 

— Plec. 

John Buchanan răspunse în şoaptă. Îl privi pe Hawk pentru ultima oară, 
înainte de a se sui la volan. Deschise portiera. 

—Succes, Hawk, în prima ta zi de şcoală! 

Privirea îi aluneca spre femeia cu capişon de blană. 

— La revedere Katheryn. 

—Nu uita să-mi telefonezi diseară, spuse aceasta din urmă, cu un surâs 
stingher. 

El răspunse făcând semn cu mâna şi se aşeză la volan. Când motorul 
porni, Hawk se dădu la o parte pentru a lăsa maşina să treacă. Se uită la 
doamna cea frumoasă din faţa lui. Disperarea ei mută era ecoul a ceea ce 
simţea copilul. 

— Hawk! 

Era Tom Rawlins, care îl chema în casă. 

Adaptarea la noua şcoală fu dificilă. După ce dădu nişte teste, îl plasară 
într-o clasă cu copii mai mici de vârstă. Nu numai că era cel mai mare, dar 
era şi cel mai înalt. 

Elevii îl tachinau fără milă, bătându-şi joc de pielea lui închisă la culoare 
şi de prenumele său. Hawk simţea din plin diferenţa dintre ei. Învăţa cu 
râvnă, nu numai pentru a se evidenția şi a le dovedi astfel că era la fel de 
inteligent ca şi ei, ci pentru că „a şti" era o valoare în sine. 

Copilul se adapta vieţii de la fermă. După cursuri, îl ajuta pe Rawlins, iar 
seara, înainte de culcare, îşi făcea temele. 

Timp de o lună, cât dură absenţa tatălui său, Katheryn o vizită de mai 
multe ori pe Vera, în timp ce Hawk era la şcoală. El îşi dădea seama de 
fiecare dată că ca fusese pe acolo, recunoscând parfumul de flori sălbatice 


care înmiresma casa. Atunci, el se aşeză pe canapea, unde mirosul era mai 
persistent. 

Îmbătat de miros, copilul îşi imagina că îl iubeşte şi pe el cineva. 

În cea de-a treizecea zi, John Buchanan Faulkner reveni la fermă. Hawk 
era în grajd, când se auzi maşina. Imediat, lăsă lucrul şi alergă în 
întâmpinarea tatălui său. Îşi aminti de alte regăsiri. 

— Te-ai întors! 

— [i-am promis că mă întorc, nu? 

Tatăl său scoase din maşină un pachet. 

—Ți-am adus ceva. 

Hawk se aşeză în genunchi ca să desfacă hârtia colorată, în cutie era o 
cămaşă în carouri, ca cele purtate de cawboys. Hawk o flutură în aer, cu 
mândrie. 

—Ştiam că o să-ți placă, spuse tatăl său, fericit de bucuria copilului. 

—Împarţi cadouri, John Buchanan? 

Întrebarea fusese pusă de Katheryn, care apăru lângă maşină, urmată de 
Chad. 

Hawk nu-l mai văzuse pe fratele său vitreg de la prima lor întâlnire, 
acasă la Rawlins, deoarece Chad învăţa la un colegiu particular. Mama şi 
fiul nu acordară nici o atente indianului. 

— Bună Katheryn, bună Chad. 

Faulkner îşi întâmpină sofia şi fiul legitim. Strânse cu mândrie mâna 
fiului său. 

— Mă bucur că eşti la fermă în acest week-end. 

— Da, tată. 

Semnul scurt din cap, pe care îl făcu băiatul, se potrivea cu ţinuta sa 
rigidă. 

—Ce i-ai adus lui Chad? 

Faulkner ezită puţin. 

— Nimic; Chad nu are nevoie de nimic, are tot ce îşi doreşte. 

—Vrei să spui că i-ai adus un cadou acestui indian, şi nimic propriului 
tău fiu? ţipă Katheryn, pradă unei adevărate mânii. 

John Buchanan Faulkner se crispă, apoi se destinse cu un suspin plictisit. 

— Exact; putem să continuăm discuția mai târziu, călătoria asta lungă m- 
a obosit. 

Katheryn se grăbi să la un aer amabil. 


—Bineînţeles, dragul meu. Chad, intră în casă şi oferă-i un whisky 
tatălui tău. Lasă bagajele, John Buchanan, trimit un servitor să le ia. 

Hawk urmări din ochi pe cei trei care se îndepărtau, apoi se uită la 
cămaşa sa. Ambalajul făşâia din cauza vântului. Era un zgomot trist. Hawk 
trăia la familia Rawlins, dar nu va fi niciodată de— al lor. Era singur. 

În timpul iernii, care nu se mai sfârşea, şi până în primăvară, Hawk îl 
văzu rar pe tatăl său, călătoria la Phoenix fiind urmată şi de altele. De 
fiecare dată când pleca şi se întorcea, John Buchanan Faulkner venea să-şi 
salute fiul şi avea cu el discuţii serioase, pe diverse teme; dar niciodată nu-l 
întreba pe Hawk, cum se adaptează la noua viaţă, dacă o duce bine la 
familia Rawlins, sau dacă regretă rezervaţia. În urma fiecărei călătorii, 
Hawk primea un cadou; un cuţit strălucitor, o curea de piele. Nu-l interesa 
dacă şi Chad primea cadouri. 

În curând şcoala se încheie pentru vacanta de vară. Indianul descoperise 
sensul cuvintelor: „bastard”, „amantă” şi „nelegitim”. Discuţiile între 
cawboys îl făcuseră să înţeleagă disprețul pentru indieni. 

Încetul cu încetul, pentru Hawk deveni clar că tatălui său îl era ruşine, 
ruşine pentru că fiul său se născuse „pe căi lăturalnice" şi că avea ca mamă 
O „sqvaw". 

Câteodată, copilul îşi aducea aminte de timpurile fericite când mama sa 
trăia. Aşezat la masă, în fata felulor de pâine albă, el visa la ea. Deseori, 
rămânea treaz în patul său, ascultând lemnul care trosnea, şi visând la 
cântecele rituale ale indienilor. Câteodată le fredona încet, de frică să nu o 
vadă pe soţia lui Rawlins intrând în camera sa şi făcându-i observaţie. 

Vara, zilele mai lungi îi permiseseră să stea mai mult afară. Hawk era 
considerat ca muncitor. De altfel, cawboy-ii se obişnuiseră să-l aibe mereu 
printre ei, şi nu-l considerau o persoană deosebită faţă de ei. Îl făcură părtaş 
la glumele şi la hazul lor. În prima săptămână a lunii iunie, Chad reveni la 
fermă pentru perioada de vară. Hawk îl zări doar. Totuşi, într-o seară, când 
tânărul indian termina de curăţat grajdul, intră Chad. 

— L-ai văzut pe tata? întrebă el, urmându-l pe Hawk la apă, trebuia să 
ieşim împreună, călare. 

— Nu. 

Hawk deschise robinetul ca să bea apă. 

— N-ar trebui să întârzie, spuse Chad neliniştit. 

Puse piciorul încălţat cu cizme pe bara de jos a padocului. După ce bău, 
Hawk închise robinetul şi se uită la fratele său vitreg. Nimic din expresia sa 


nu lăsa să se vadă că prezenţa acestuia îl deranja, ci din contră. O curiozitate 
firească îl făcu pe Hawk să mai rămână. Chad îi aruncă o privire piezișă, 
apoi măsură din ochi zarea care se întindea în faţa lui. 

— Toate acestea îmi vor aparţine într-o zi. 

Hawk se întoarse, fără să răspundă. 

— Ştiu cine eşti! spuse Chad. 

Se înfipse în faţa fratelui său vitreg, scormonindu-l cu privirea. 

—Am auzit-o pe mama vorbind de tine. 

—ȘI ce-a spus? 

Fascinaţia pe care o încerca indianul pentru prima soție a tatălui său îl 
făcea să se creadă vrăjit. 

Chad nu avea de gând să răspundă la întrebarea lui Hawk. 

—Mama ta era într-adevăr o Navajo? 

—Da. 

Hawk nu sesiză nici o urmă de dispreţ în tonul fratelui său vitreg. 

—Ai participat la ceremonii? 

— Da. 

—Jess Hank, un coleg, pretinde că ei ţin între dinți şerpi cu clopoței. 

—Cei din tribul Hopi o fac, în timpul dansului şarpelui, explică Hawk. 

—ȘI nu-i muşcă? 

— Uneori, răspunse Hawk, ridicând din umeri pentru a arăta că acest 
lucru nu are mare importantă. 

Chad reflectă cu ochii în gol. 

— Este adevărat că mama ta era o târfă şi că se culca cu toti bărbaţii care 
1-0 cereau? 

Insulta aprinse focul care mocnea în privirea lui Hawk. 

—Era a doua soţie a tatălui meu! Nu s-a culcat decât cu el. 

Chad rânji. 

—A doua soție! Un bărbat nu are dreptul decât la o soţie legală, tatăl 
nostru s-a căsătorit cu mama mea. Dacă mă-ta s-a culcat cu el, era o târfă. 

Mânia îl făcu pe Hawk să uite de prudenţa obişnuită; uită că Chad era 
mai mare decât el, mai înalt, mai puternic, şi că erau frați vitregi. Se aruncă 
asupra lui. Surpriza atacului îl trimise pe Chad la pământ. Cei doi se 
rostogoliră în praf. Hawk lovea cu picioarele şi cu mâinile reuşind să-l 
provoace durere lui Chad. Dar acesta îl prinse de mână şi i-o răsuci. Apoi, îl 
trânti la pământ cu fata în ţărână. 

— Te dai bătut? urlă Chad abia mai răsuflând. 


Hawk strânse din dinți stăpânindu-şi un strigăt de durere. 

—Ce se întâmplă aici? 

Auzind vocea ursuză a tatălui său, Chad slăbi strânsoarea, apoi îi dădu 
drumul lui Hawk. Nişte mâini mari îl ajutară pe micuţ să se ridice în 
picioare, apoi îi scutură pământul de pe obraji. 

— Eşti rănit băiatule? 

Hawk scutură din cap, ținând ochii în pământ. 

—Intră în casă. Chad! ordonă John Buchanan Faulkner. 

— Dar trebuia să călărim împreună! 

—Am spus să intri în casă. 

—Nu am început eu, el a început! 

Chad ridică acuzator un deget spre Hawk. 

— Nu vreau să ştiu cine a început. Ti-am poruncit să intri în casă. 

Chad se supuse, cu sfidarea pe buze. 

—Cine a început cearta, Hawk? întrebă Faulkner. 

Hawk ridică capul şi-l fixă pe tatăl său cu ochii săi albaştri. 

—Tu şi mama ați fost căsătoriţi? 

Trăsăturile lui Faulkner erau pline de severitate. 

— Da, am fost căsătoriți după legile „Neamului”. 

—Dar nu după legea omului alb? 

—Nu. 

—De ce ai făcut asta? 

—Am iubit-o pe mama ta şi i-am respectat tradițiile. 

—Dar pentru albi, ea nu era soţia ta? 

—Salvie-Albă era soţia inimii mele. 

—Atunci, de ce nu te-ai căsătorit cu ea după tradiția albilor? 

— Priveşte în jurul tău Hawk. Mama ta n-ar fi fost fericită; dacă m-aş fi 
căsătorit cu ea, aici ar fi trebuit să trăiască. 

Hawk dădu crezare acestor cuvinte, dar nu se linişti complet. 

—ȘI eu sunt fiul tău! De ce nu locuiesc cu tine? 

— Nu se poate, răspunse Faulkner plecând capul în semn de neputinţă. 

— La şcoală îmi spun bastard, venetic, jumătate de alb. 

—Ar fi mai rău dacă ai locui la mine, îl asigură tatăl său obosit. 

— Mi-ar spune că sunt bastard? 

— Da, iar acum înţelegi de ce nu am vrut să duci şi tu această povară? 

— Te îngrijorează ceea ce spun oamenii despre mine, sau propria ta 
reputație? întrebă copilul, cu o perspicacitate surprinzătoare pentru vârsta 


lui. 

Faţa tatălui său păli. 

—Hawk, încearcă să înţelegi. Nu este vorba numai de tine şi de mine. 
Trebuie să ţin cont şi de Katheryn şi Chad! Ți-am făcut rost de un adăpost, 
de o educaţie bună. Într-o zi vei avea şi partea ta, din bunurile mele. 

Cu ochii săi albaştri, lipsiţi de expresie, Hawk îl judeca pe tatăl său. Îi 
descoperea slăbiciunile. Copilul nu îşi mai făcea iluzii dar nu simţea nici o 
amărăciune. Încet, se întoarse şi se îndepărtă. Singur. 


Pentru a sărbători ziua de patru iulie, la ferma Faulkner se organiză un 
rodeo şi un grătar. Între cawboys domnea o rivalitate sportivă în întrecerile 
cu lasoul şi întrecerile cu tauri. Ultima atracție fu o cursă de cai la care 
participă şi Hawk. 

Când indianul apăru pe căluţul său roşiatic, în mijlocul concurenţilor, se 
făcu linişte. Cea mai mare parte dintre cawboys îl văzuseră deja pe micuțul 
cal al deşertului, lansat, cu burta la pământ, în prerie. 

Katheryn se duse spre linia de pornire, ca să dea semnalul cu un foc de 
pistol. Soţia lui Faulkner purta o fustă din piele de căprioară şi o cămaşă 
albă. 

Luther Wilcox, cawboy-ul care era lângă Hawk îi şopti: 

—Ar fi fost bine să fi avut un cal bun, n-o să întreci niciodată murgul lui 
Chad. 

— Este mai iute, recunoscu Hawk, dar eu călăresc mai bine. 

Când fu dat semnalul, caii porniră. Traseul de parcurs era lung de o mie 
cinci sute de metri, formând un circuit care pornea de pe pajişte, trecea 
peste un câmp de bumbac şi ajungea din nou de unde plecase. 

Hawk, care la început se afla în frunte, se lăsă ajuns şi apoi depăşit de 
murgul lui Chad. Alese terenul cu grijă şi în loc să traverseze albia secată, a 
cărei pantă încetinea fuga cailor, îşi conduse căluţul pe marginea râpei nu 
prea adânci. Ajunse din nou în frunte. 

Murgul, aproape îl ajunse în câmpul de bumbac. Dar curba în care 
trebuia să se înscrie era largă. Căluţul roşiatic trecu pe lângă copaci atât de 
aproape, încât Hawk îşi zgârie genunchiul. Stătea culcat pe gâtul calului a 
cărui coamă îi biciui fata. 

Murgul câştigă din nou teren, dar îl pierdu în dreptul râpei. La linia de 
sosire, căluţul roşiatic al lui Hawk câştigă la o distanţă de un cap. Tropăitul 
copitelor şi nechezatul, amestecat cu strigătele mulțimii îl asurziseră pe 


tânărul indian. Foarte emoţionat de victoria sa, el făcu un tur de onoare, fără 
să-i pese de privirea furioasă a fratelui vitreg. Dar remarcă mândria tatălui 
său care stătea în fața mulțimii. 

Dar nu atât mândria lui John Buchanan Faulkner îl încânta pe Hawk, ci 
atenția tinerei şi grațioasei femei care înmâna premiul; o eşarfă şi o medalie 
din argint. 

Ochii albaştri ai lui Hawk străluciră de emoție când se apropie de 
Katheryn. Aştepta mai mult cuvintele ei de laudă, decât premiul. Micuța 
Carol stătea aproape de doamna Faulkner. 

Hawk se opri în faţa ei, călare pe calul său alb. Trecură clipe nesfârşite 
până când ea ridică privirile. Hawk crezu că moare, când descoperi mânia şi 
ura din ochii ei. 

Zâmbetul său victorios dispăru rapid, în timp ce calul său sforăia de 
nerăbdare. 

—A1 trişat! 

Insulta îl biciui pe Hawk, iar ochii săi albaştri se întunecară. 

—Ai câştiat numai pentru că ai deviat de la traseu. 

O siluetă înaltă se apropie de fetiţa blondă, care stătea agățată de mâna 
lui Katheryn Faulkner. 

— El a câştiat fără să trişeze, spuse John Buchanan cu o voce atât de 
gravă, că nimeni n-ar fi putut să-l audă. Nu poţi să-l favorizezi pe Chad în 
faţa tuturor acestor spectatori. Ținând în mână panglica albastră şi plicul cu 
medalia de argint, Katheryn se întoarse spre Carol, zâmbind de 
circumstanță: 

— Tu vei înmâna premiul, de data asta! 

Faulkner o ridică pe fetiță până în dreptul lui Hawk, care era tot călare, 
ca ea să-i poată oferi recompensa. În momentul în care învingătorul întinse 
mâna, Carol o retrase pe a sa, încruntând din sprâncene. 

— Voiam să i le dau lui Chad, el ar fi trebuit să câştige. 

—Ar fi trebuit, aprobă John Buchanan, dar Hawk merită panglica 
albastră a câştigătoruiui, iar lui Chad i-o vei da-o pe cea roşie. 

Ezitarea lui Carol nu-l surprinse pe Hawk; în rarele ocazii când erau 
împreună, ea se uita la Chad ca la un Dumnezeu. 

Hawk acceptă premiul şi se îndreptă spre grajduri, la pas. În timp ce 
scotea şaua de pe cal, cawboy-ii îl felicitară, de formă. Indianul preferă să 
nu răspundă, ascunzându-şi decepția sub o mască de indiferenţă. 


După rodeo, concurenții şi spectatorii se adunară pe peluza casei, unde 
urma să aibă loc petrecerea. Hawk li se alătură, fără chef, şi stătu puţin 
lângă un grup de muncitori de la fermă şi de familiile acestora. Nu dorea să 
fie observat şi se mulțumi să o admire pe soția tatălui său, care vorbea şi 
râdea cu invitaţii săi. Farfurile goale fură umplute de mai multe ori, până 
când şi cei mai înfometați fură mulțumiți. Adulții stăteau jos, mâncând, 
bând şi râzând; copiii chicoteau; Hawk, aşezat sub un copac, îi privea. 


În aceeaşi noapte, în timp ce toţi dormeau, Hawk se strecură afară din 
casă, puse şaua pe cal şi plecă spre nord. Luna plină îi lumina drumul. De 
câteva ori, dădu pinteni calului, de teama fantomelor pe care şi le închipuia 
în întuneric. 

În zori, ajunse la wingwam-ul unchiului său. Rămase aici trei zile, până 
veni tatăl său să-l ia. Lui Hawk nu-i păru rău să plece de la rudele mamei 
sale; trecuse un an şi el se schimbase. 


Capitolul 5 


În timpul ultimului an de colegiu, Hawk înţelese că tatăl său întenţiona 
să-l trimită la toamnă la o universitate în Est. Tânărul nu era deloc 
entuziasmat de ideea unei noi mutări, dar era conştient, că acolo va câştiga 
experienţă şi noi cunoştinţe. 

Când sosi momentul, el plecă fără să protesteze. 

Numai Carol, care devenise o adolescentă frumoasă, vărsă câteva lacrimi 
văzăndu-l că părăseşte ferma. 

John Buchanan Faulkner îşi conduse fiul la aeroport, copleşindu-l cu 
sfaturi până în ultimul moment. Hawk îl ascultă, aşa cum făcea mereu. 
Învăţase, indirect, de la tatăl său să gândească singur. Chiar dacă Hawk îl 
întâlnea pe Faulkner, de fiecare dată când acesta revenea la fermă, relațiile 
dintre ei erau distante. Atitudinea tatălui său fată de naşterea nelegitimă, 
crease între ei o prăpastie de netrecut. Când erau împreună discutau despre 
fermă, despre colegiu şi despre afacerile lui Faulkner la Phoenix. 

Circulau zvonuri despre John Buchanan Faulkner: el cumpăra parcele de 
pământ, pe care le revindea apoi, obţinând profituri mari. Construise 
imobile cu destinație comercială, investise în plantațiile de citrice şi 
intenționa să cumpere tot statul Arizona, înainte să moară. 

În vacanţele universitare Hawk venea la fermă şi muncea. Nu cerea 
niciodată favoruri şi accepta situația sa de subaltern. Astfel, câştiga stima 
celor mai mulți dintre cawboys, dar exista totuşi o bariera între el şi câțiva 
dintre aceştia, pentru care el rămânea bastardul miliardarului. Pentru cei din 
tribul Navajo, Hawk era un om ca toți ceilalți, singura lor neîncredere fiind 
legată de faptul că el avea sânge de alb. De când fugise, în ziua de patru 
iulie, cu mulți ani în urmă, Hawk obținuse permisiunea de a reveni în 
rezervaţie, două săptămâni, în fiecare vară, ca să-şi viziteze rudele din 
partea mamei sale. 

În vara aceasta, el lăsă camioneta de la fermă în faţa wingwam- 
uluiunchiului său „Picioare-Arcuite”, împrumută un cal şi se duse la 
păşunile înalte, unde păşteau oile acestuia. 

Cele două săptămâni trecură cu o viteză ameţitoare. Hawk urmărea 
obiceiurile „Neamului" şi observa stilul lor de viaţă şi credinţa lor. 

Făcuse economie de apă, mereu puțină. Vara, familia dormea afară şi 
Hawk trebuia să fie atent să nu calce vreun trup adormnit, căci ar fi atras 


spiritele rele. Ocolise copacii loviți de trăsnet şi se abţinuse să împuşte 
COI0țI ŞI şerpi cu clopoței. 

Pentru Hawk, aceste superstiții nu erau mai ridicole decât cele ale albilor, 
cu teama lor de o pisică neagră, în ziua de vineri 13, sau teama de a trece pe 
sub o scară. Hawk se achitase de obligaţiile sale. Şezuse în sauna indiană cu 
bărbaţii, cântase cu ei, având faţa îndreptată spre nord, cântecele rituale, şi 
îşi purificase trupul. Seara, se adunau toți în jurul unui foc de tabără, unde 
discutau şi povesteau diverse întâmplări. Picioare-Arcuite era preocupat de 
construirea unui local oficial pentru trib şi discutase acest proiect cu nepotul 
său. 

Într-o dimineaţă, devreme, Hawk plecă. Soarele de august îl însoţi până 
seara. Când camioneta intră în curtea fermei, se însera. Remarcă o activitate 
intensă în jurul casei stăpânilor, şi îşi aduse aminte, cu întârziere, că se 
întorsese Chad. 

Se organizase o serbare pentru a întâmpina pe moștenitorul Faulkner. 

Meschinăria şi gelozia erau sentimente străine pentru Hawk, de la cei din 
„Neamul" său învățând să accepte o situaţie în care nu avea de ales. Astfel 
viaţa era mai uşoară. Hawk cobori din maşină şi se opri puţin ascultând 
muzica, râsetele şi conversaţia în engleză, care răzbăteau din casă. 
Cântecele erau diferite faţă de cele indiene. Hawk se uită la hainele sale, 
pline de praf, cu care era îmbrăcat de două zile şi intră la el, ca să se 
schimbe şi să facă un duş. 

După o jumătate de oră, se alătură musafirilor şi reuşi să-l găsească pe 
Chad — eroul seratei — care era la bufet cu Katheryn, mama sa. John 
Buchanan Faulkner îl zări pe fiul său mai mic şi se apropie de el. 

— Te-ai întors, Hawk. 

Îşi însoţi urarea de bun venit de un zâmbet. 

— Da, răspunse Hawk, luând o gură de bere. Picioare-Arcuite te salută. 

Tânărul vroia ca tatăl său să-şi amintească de locurile unde el petrecuse 
cincisprezece zile. 

—Ce mai face? întrebă acesta. 

— Foarte bine. 

Hawk îl căută cu privirea pe fratele său vitreg; vârsta îi dăduse lui Chad 
un farmec puţin sofisticat. La un moment dat, acesta din urmă ridică ochii şi 
privirea sa se încrucişa pentru o clipă cu cea a lui Hawk. 

—Se pare că Chad este bucuros că s-a întors acasă. 


— Da, răspunse tatăl, această serbare îl consacră; într-un fel, l-am 
însărcinat să-mi gireze afacerile la Phoenix. 

Vestea nu-l surprinse pe tânăr, de ani de zile Faulkner îl iniţia pe fiul său 
mai mare în secretele finanţelor. 

—Este pregătit pentru asta, concluziona Hawk. 

—Anul viitor, o să-ţi termini şi tu studiile de ştiinţe politice iar eu îţi voi 
obține un post înalt într-o instituție de stat. 

Hawk reflectă la planul construit de John Buchanan Faulkner. Era 
mulțumit pentru că întrevăzuse dublul obiectiv: tatăl său îi cumpăra 
respectabilitatea unei poziţii înalte, pentru a face uitată nelegitimitatea sa. 
Cu aceeaşi ocazie, îşi plasa un om de-al lui în guvern. 

Hawk trebui să admită că era vorba de o manevră genială; Faulkner ştia 
să tragă foloase din toate. 

— Este un plan bine gândit, aprobă Hawk. 

Un parfum de flori sălbatice ajunse până la el, şi Katheryn îşi întrerupse 
soțul, care tocmai vroia să-i răspundă lui Hawk. 

— Nu uita că eşti la o petrecere, spuse ea cu un ton bine modulat. 

Hawk se mişcă uşor, pentru a o vedea mai bine pe femeia care îl ţinea de 
braţ pe fiul ei. 

— Tu ar trebui să rămâi într-un colţ, Hawk! 

Lui Hawk, această remarcă i se păru amuzantă: „Mama sa vitregă" îl 
tinea de fapt în culisele familiei împiedicându-l, geloasă, să apară pe scenă. 
Îl considera pe Hawk o ameninţare la adresa fiului său. 

— Hello, Chad! John Buchanan tocmai îmi vorbea de tine. Felicitări. 

Hawk înaintă ca să-i strângă mâna fratelui său vitreg. Era perfect 
conştient că Chad îl ţinea sub observaţie, curios să vadă la el vreo urmă de 
invidie sau de resentiment. 

— Îţi mulţumesc. 

Chad se întoarse spre tatăl său, excluzându-l pe Hawk din conversație. 
Indianul o privi pe Katheryn Faulkner. Era de o frumuseţe fără vârstă, 
imaterială. Hawk nu înţelegea prea bine sentimentele pe care acesta 1 le 
inspira. La moartea mamei sale, o considera ca pe o înlocuitoare, natura lui 
de navajo insuflându-i respect pentru matriarhat. Acum, nu mai ştia; în tot 
cazul, Katheryn îl atrăgea în mod straniu, iar el accepta faptul ca atare. 

Hawk se duse să lase paharul de bere gol, pe masă; se auzi un făşăit de 
Jupoane, iar când se întoarse, o zări pe Carol. Rochia sa albă imaculată, nu 
se potrivea cu ochii ei verzi, fascinanţi. 


Cele două săptămâni petrecute departe, ascunse dorințele lui Hawk. 

Buzele roşii ale fetei se întinseră provocator. 

— Este târziu, mă întrebam dacă mai vii. 

Hawk îi explică motivul întârzierii, fără a da impresia că se scuză: 

—Acum am sosit. N-ar trebui să-mi simţi lipsa; adoratul tău Chad este 
aici! 

—Chad mă consideră foarte frumoasă. 

Măcar o dată, cei doi frați erau de aceeaşi părere. Vara trecută, Hawk 
remarcase cum înflorise Carol. Fetiţa se transformase într-o femeie cu sânii 
rotunzi şi talia fină. Atunci, a doua zi după sosirea sa de la universitate, 
Carol îl provocase cu privirea, cu zâmbetul şi cu ţinuta ei. Hawk 
presupusese că ea se culcase deja cu bărbaţi, dar puţin îi păsa dacă era el 
primul sau nu. Navajo nu punea nici un pret pe virginitate, contrar albilor. 
Carol 1 se destăinuise, vara trecută. Hawk o blestemase pe mama ei, Vera 
Rawlins, care umpluse capul fetei cu prostii, că sexul era un păcat, şi că 
unei fete, care nu aşteaptă până la măritiş, 1 se întâmplă numai nenorociri. 
Chiar şi acum Carol mai avea reţineri. Îl căuta numai când el era singur, iar 
în prezenta familiei, se arăta distantă. De altfel, Hawk nu se împotrivea, un 
Navajo nu-şi afişa în prezenta altora, relațiile sale intime. 

— Tu nu mă consideri frumoasă? repetă Carol. 

— Ştii bine că da, răspunse el, pe un ton oarecare. 

—Ai putea fi mai entuziasmat, spuse ea, atinsă în demnitatea sa. Chad 
este. 

Hawk luă un aer amuzat. Carol încerca să creeze o rivalitate între cei doi 
frați, ceea ce îi flata feminitatea. 

— Nu voi intra în competiţie cu Chad, ca să-ţi câştig favorurile. 

Rănită, Carol plecă de lângă el, şi flirtă exagerat toată seara cu fiul cel 
mare al familiei Faulkner. Când perechea se furişă în noapte, Hawk nu fu 
surprins. Aştepta să-i vină şi lui rândul. 


Două zile mai târziu, plecă să facă înconjurul proprietăţii, îşi mâna calul 
la pas, până în vârful unei coline şi se opri aproape de moara de vânt. 
Descălecă şi se duse să verifice pompa de apă. Funcţiona normal. 

Sprijinit cu spatele de cal, indianul contempla peisajul arid. Glasul 
pământului şi tainele sale ţâşneau din toate părțile, în arşița acestei după- 
amieze de vară. Cât vedeai cu ochii, totul era neclintit. Această asprime a 


naturii, îl emoţiona pe Hawk, făcând să vibreze coarda sensibilă în 
interiorul său. 

Ochii lui de un albastru profund, străluceau de plăcere, pielea sa expusă 
la soare, căpătase o nuanță arămie, pe pomeţi. Această familiaritate 
ancestrală cu pământul, era o moştenire din partea „„Neamului”. ÎI 
reconforta şi îl hrănea. Hawk ştia că un alb nu l-ar înţelege. Oamenii 
aparțineau pământului, dar pământul nu va aparține niciodată oamenilor. 

Percepu o mişcare, undeva într-o parte. Se întoarse şi zări un călăreț care 
se apropia. Recunoscu imediat silueta subțire a lui Carol şi o aşteptă. Părul 
ei lung şi blond îi flutura pe spate până la talie. 

La optsprezece ani, era deja o femeie capabilă să trezească dorința unui 
bărbat. Ea trase iapa de frâu şi se opri la câțiva paşi de Hawk, îndreptându- 
se în şa pentru a-şi pune în evidență silueta. Zâmbi dulce, ca mierea. Hawk 
simti nevoia să o sărute, dar se abținu. 

Era sigur, că va veni şi timpul când va fi a lui, iar acum îi mângâia cu 
privirea sânii care se ridicau liberi, sub țesătura fină. 

— În sfârşit, te-am găsiţi suspină tânăra fată. 

— Dar ce, mă pierdusem? 

Carol încreţi nasul provocator. 

— Mama m-a trimis să-ţi amintesc că avem invitați la masă, deseară. 
Trebuie să te întorci la timp, ca să faci duş şi să te schimbi. Nu vrea să 
întârzi. 

— N-am uitat. 

Hawk se apropie de iapă şi-i mângâie botul roz şi moale ca o catifea. 

—Ai tendinţa să te rătăceşti, când pleci singur, călare. Hawk. Mă întreb 
ce te-o fi atrăgând. 

Cu un gest larg, Hawk arătă orizontul. 

—Indienii navajo cred că pământul este mama tuturor lucrurilor, a tot ce 
este necesar vieţii: apa, aerul şi soarele, care fac din corpul omenesc ceea ce 
este. În momentul morţii, ţărâna redevine ţărână, cenușa redevine cenuşă, 
Carol! Peste două săptămâni plec în Est, dar va fi pentru ultima oară, apoi, 
voi reveni la primăvară şi voi rămâne aici pentru totdeauna. 

— Este vorba de diploma ta? 

Hawk o privi fix pe Carol. Dorinţa îi ridică sângele în obraji. 

—Nu crezi că îţi pierzi timpul? 

—Studiul nu este timp pierdut, o corectă tânărul. 


— Eşti sigur că John Buchanan îţi va găsi de lucru? Chad se ocupă de 
afacerile lui, iar tu... 

Hawk o întrerupse punând mâinile pe şoldurile tinerei fete. O săltă din şa 
ŞI o puse pe pământ. Pupilele ei verzi luceau deja. 

—Crezi că John Buchanan îţi va lăsa ție ferma? 

Hawk respinsese această posibilitate, nu îl privea. 

— Tatăl tău se ocupă foarte bine de fermă, Carol! 

— Tatăl meu ar putea lucra pentru tine. 

Hawk o studie pe tânăra fată ai cărei ochi străluceau de ambiţie. 

— Întotdeauna ai visat să ajungi stăpâna acestui domeniu uriaş, nu-i aşa? 
Vrei chiar, s-o imiți pe Katheryn; ţi-ai însuşit şi manierele ei. 

Cu capul aplecat într-o parte. Carol îl sfida pe Hawk într-o atitudine 
impertinentă şi defensivă, în acelaşi timp. 

—Ah, da? Totuşi îmi aduc aminte că atunci când eram mică, o idolatrizai 
pe Katheryn. Noaptea te furişai s-o spionezi, ascuns în arbuşti, când ea 
cânta la pian. 

— Mă urmăreai, deci? Sau vroiai să-l zăreşti pe frumosul Chad? 

— Eşti gelos? 

— Nu am fost niciodată gelos pe Chad, spuse Hawk, apropiindu-se de 
Carol şi aproape atingând-o. 

Ea îşi puse mâinile pe pieptul lui, pe cămaşa udă de transpirație. 

— Trebuie să plec, spuse Carol. Am venit să-fi transmit mesajul mamei. 

Hawk zâmbi cu subînţeles. 

— Este singurul motiv? 

Pielea lui Carol degaja un miros de flori sălbatice, căci ea adoptase şi 
parfumul lui Katheryn. 

— Bineînţeles! 

Hawk îşi apropie buzele de gura tinerei fete, pe care ea l-o oferea, din 
instinct. Ea începu să tremure, încet, fără ca ca să-şi dea seama de nimic. 

—Dacă ai venit numai să-mi transmiți un mesaj, de ce ţi-ai scos 
sutienul? 

Ea îşi dădu capul pe spate. Ochii ei verzi se umplură de furie la vederea 
obiectului de dantelă pe care Hawk îl balansa între degete. Hawk ştia, că 
fata era mânioasă, nu atât din cauza sutienului, cât datorită faptului că el îi 
descoperise planul. Lui Carol îi plăcea să lase impresia că emoţiile ei erau 
spontane. Şi totuşi, ea se simţea atrasă de el, în aceeaşi măsură ca şi el de 
ea. 


— Îţi place să fii vânată ca un animal, nu-i așa? 

Hawk o prinse din nou în braţe. Ea se zbătu, dar buzele i se 
întredeschiseră. 

—Opui rezistenţă de convenienţă, sau pentru a-ţi mări plăcerea? 

— Hawk încetează! Lasă-mă să plec, protestă ea furioasă. 

Descumpănit, Hawk slăbi strânsoarea şi se îndepărtă. 

— Bine. 

Ea rămase consternată, nu vroia deloc să fie eliberată. 

—Ar trebui să-ţi pui sutienul înainte să pleci. Mama ar putea să-ţi pună 
întrebări. 

—Du-te dracului, Hawk! 

Îi smulse sutienul. Un hohot de râs ieşi din gâtul indianului. Ea încercă 
să-l lovească, dar el o prinse de mână. 

—Bădărane! 

— Provocatoareo! 

Îi strivi gura cu buzele sale, împiedicând-o să mai spună ceva. Îi mistuia 
aceeaşi dorință. Hawk se lăsă sărutat, punând frâu dorinţei. O dorea pe 
Carol, dar nu voia să fie manevrat de ea, şi oricum, dacă ea lua inițiativa, tot 
se va întâmpla. Nu se simţea nici vinovat, nici tulburat. 

Şi navajo şi albii, măcar o dată, erau de acord. Sexul şi dorinţele erau 
lucruri naturale, ca şi viaţa şi moartea. 

De altfel, Hawk trebuia să recunoască că trupul fetei îi provoca o mare 
bucurie. Ea îl mângâia părul şi faţa şi îi acoperea gura cu sărutări. 

El o dădu puţin deoparte, ca să-şi descheie cămaşa. 

— Am putea fi văzuţi, protestă Carol, într-un suflet. 

Hawk nu răspunse; nu avea ce să răspundă. Îi trase bluza de-a lungul 
braţelor albe, apoi îşi scoase Stetsonul pe care îl agăță de şa. Pe urmă, îşi 
scoase cămaşa şi o întinse pe iarbă, să nu se zgârie Carol. Ea stătea în 
picioare, cu pieptul gol, cuprinsă de frisoane. Hawk îi întinse mâna, ea ezită 
puţin, apoi îşi puse palma albă în mâinile arămii, care o traseră pe culcuşul 
improvizat. Hawk aşteptă puţin, devorând-o cu privirea. 

— Nu crezi că am un corp frumos, Hawk? 

Vocea ei nu mai era decât o răsuflare. Hawk se întinse lângă ea, sprijinit 
într-un cot. 

— Ba da. 

Mâna lui alunecă pe pântecul plat, urmări curba unui sân, îi pipăi sfârcul, 
descriind cercuri mici în jurul lui, ca să vadă cum se întăreşte. Când Carol 


gemu, mâna lui Hawk se ridică din nou spre părul ei blond. 

— Părul tău este luminos ca soarele. Alesese acest moment, ca să-i facă 
complimentul, pe care 1-l refuzase la petrecerea dată în cinstea lui Chad. 
Este moale ca mătasea, iar ochii tăi au culoarea pietrei-femeie. 

Indianul plecă capul şi mângâie cu buzele obrajii satinaţi ai fetei. 

—Ce este o piatră-femeie? Chicoti tânăra fată, intrigată de acest 
compliment neobişnuit. 

—Cei din neamul navajo cred că lumea întreagă se împarte în masculin 
şi feminin. Hawk se întrerupse ca să-i sărute sânii, smulgându-i lui Carol un 
nou geamăt. În acelaşi timp mâna lui îi explora pântecele. Se opri la cureaua 
de la pantaloni. 

— De exemplu, peruzelele sunt bărbaţi şi femei. Albastru închis este al 
principiului masculin, albastru deschis este al principiului feminin, ca şi 
albastrul ochilor tăi, Carol. 

Cu abilitate, el trase fermoarul pantalonilor, şi o lăsă pe fată să-şi scoată 
veşmântul. Se sculă şi-şi scoase jeans-ul. 

— Dumnezeule, ce aer sălbatic ai cu acest suspensor, exclamă Carol, 
tremurând de excitare. De ce porţi aşa ceva? 

— Este mai comod decât un slip, explică Hawk ridicând din umeri. 

—Când te văd aşa, am impresia că sunt prizonieră. Indienii navajo mai 
răpesc femei albe? întrebă Carol cu o voce pe care curiozitatea o făcea mai 
stridentă. 

Hawk era obişnuit cu aceste întrebări caraghioase; de fiecare dată când 
femeile îşi dădeau seama că el este metis, îi puneau tot felul de întrebări, 
înainte sau după ce se culcaseră cu el. 

El dădu din cap afirmativ. 

—ȘI albe, şi mexicane, şi apache, oricare, numai să nu facă parte din trib. 
De aceea, neamul navajo sunt obligaţi, uneori să-şi fure viitoarea nevastă. 

Hawk se strecură lângă ea cu supleţea unei feline. 

—9§Şi dacă ea opune rezistentă? 

Pe faţa fetei el citi plăcerea pe care o dă frica de pericol. Se întinse peste 
ea, ţintuind-o pe pământ cu toată greutatea lui. 

— Eşti la fel ca celelalte, nu? Visezi şi tu la „frumosul sălbatic" care te 
va Tăpl. 

Îşi puse mâinile pe braţele lui Carol, pe care aceasta le ţinea încrucişate 
deasupra capului. Tânăra fată fremăta, iar pupilele i se dilataseră. 


—Asta dă mai mult gust faptului în sine, şi permite exprimarea 
fantasmelor sexuale care le bântuie, nu-i aşa? 

Pentru Carol, aşa ceva era imposibil de admis, iar Hawk nici nu o dorea. 
Singurul lucru pe care îl dorea, erau buzele ei întredeschise, încet, îi desfăcu 
picioarele albe, cu genunchiul său. Trupul lui Carol se arcui de dorință. 
Murmura cuvinte de neînțeles. 

Hawk rămase surprins de contrastul între pielea fetei, foarte albă, şi 
pielea sa arămie, dar nu se gândi prea mult, din cauza trupului care se 
zvârcolea sub el, cerând un răspuns brutal. Unghiile fetei i se înfipseră în 
pielea de pe spate. 

Când o auzi țipând, el se lăsă pradă plăcerii care explodă în el. Rămase 
câteva clipe deasupra, apoi se întoarse într-o parte. Carol se cuibări la pietul 
lui, sărutându-l, parcă i-ar fi mulţumit în tăcere. 

—Spune-mi că mă iubeşti, Hawk, îl imploră ea, răvăşită. 

Ea avea buzele umflate de atâtea sărutări iar pielea ei ardea. Era cald. 
Plăcerea celor doi tineri fusese reciprocă. Cererea lui Carol îl amuză pe 
Hawk. 

—Ce este dragostea? protestă el cu amabilitate. Neamul navajo nu crede 
în dragostea romantică, ca albii. 

Aşa cum observase, acest cuvânt era folosit în cazuri foarte diferite. 
Dorinţa sexuală era considerată dragoste, a avea grijă de cineva era, de 
asemenea, o dovadă de dragoste; iubeai o culoare, o mâncare, o ţară etc... 
De fiecare dată când indianul ceruse explicaţii, 1 se răspunse că cineva ştie 
că iubeşte, atunci când iubeşte. 

Hawk credea că este mai bine să aibă încredere în ceea ce vedea cu ochii 
lui, decât într-un sentiment vag. 

Pentru el „dragostea romantică" era inaccesibilă, de neatins şi de 
neînțeles. Ajunse, deci, la concluzia că aceasta nu există, concepția 
poporului său fiind mai realistă. 

—Societatea navajo este întemeiată pe matriarhat, explică el lui Carol. 
Un bărbat nu are nimic, cu excepţia hainelor sale şi a şei. Restul, pământul, 
casa, vitele, aparțin femeii sale. Pur şi simplu, el munceşte pentru ea. 

— Mi se pare chiar plăcut, chicoti Carol ghemuindu-se lângă el. 

Hawk observă umbrele lunguieţe ale soarelui care coborau şi se ridicau. 
Îşi puse slipul şi jeanşii. 

Carol rămase întinsă pe cămaşa lui, întinzându-se ca o pisică sătulă, albă 
toată. 


—A1 face bine să te îmbraci, o sfătui Hawk. 
— Imediat, făcu ea, cu o privire neclară. 

— Dă-mi cămaşa. 

Hawk îşi trase fermoarul de la jeans şi se aplecă peste şoldul lui Carol să- 
şi ia cămaşa. În momentul în care puse genunchiul în pământ, simţi nişte 
trepidaţii: cai în galop. Se ridică imediat, scrutând orizontul. Plăcerea 
dragostei îi micşorase acuitatea simțurilor, care în altă situație, l-ar fi 
avertizat din timp despre sosirea călăreților. 

— Îmbracă-te! Vine cineva! 

—O! Dumnezeule! şopti Carol împleticindu-se, îşi trase pantalonii în 
grabă. 

Chiar înainte de a vedea feţele cawboy-lor, indianul îi recunoscuse: Bill 
Short şi Luther Vileox. Călărețul din frunte era Chad, iar lângă el, Tom 
Rawlins. 

—O nu! Este tata, scânci Carol, luptându-se cu fermoarul pantalonilor. 

Hawk îşi dădu seama că era imposibil să-l minți pe Rawlins, care văzuse 
destule, ca să nu-şi dea seama de ceea ce se întâmplase. Hawk îşi trase 
cămaşa pe braţe, dar nici nu încercă măcar s-o încheie. Carol era atât de 
tulburată, încât nu putea să-şi pună sutienul. 

Călăreţi se opriră la câțiva paşi de tineri şi descălecară. Hawk îşi 
concentra atenția asupra lui Rawlins. Expresia sa era înşelătoare şi Hawk nu 
subestimase niciodată, nici forţa nici voinţa acestuia; era un tip tare. Dar 
Rawlins avea un punct slab: fiica sa. În ochii lui, ea nu era în stare să facă 
NIMIC rău. 

Hawk îl respecta pe omul care acceptase povara educației sale și care îl 
învățase tot ceea ce ştia despre fermă. Rawlins fusese întotdeauna un om 
înţelegător, dar în acest moment, expresia sa dură şi rea lăsa să se înțeleagă 
că orice explicaţie era inutilă. Hawk îl întâmpină fără să chpească pe omul 
care înainta spre el, în spate, o auzi scâncind pe Carol. 

— Ce se petrece aici? tună Rawlins. Ce i-ai făcut fiicei mele? 

Hawk, care se aştepta ta această izbucnire, rămase imperturbabil. 

— Tom, eu... 

Nu i se dădu nici posibilitatea să-şi termine fraza. 

— Tată! Eu n-am vrut, urlă Carol cu o voce isterică, el m-a silit. 

Înmărmurit de o asemenea acuzație, Hawk întoarse capul şi o ţintui cu 
privirea pe fată. Pe fața ei roşie curgeau lacrimi de ruşine. Bretelele 


sutienului îi atârnau pe umeri, iar bluza şi-o ţinea la piept, pentru a-şi 
ascunde goliciunea. Ochii ei verzi implorau iertare. 

— Te-am tratat ca pe un fiu, bastard împuţit! lătră Rawlins, şi tu îmi 
violezi fata? 

Hawk n-avea cum să se eschiveze. Un pumn îl lovi în falcă, trântindu-l la 
pământ. O durere violentă îi invada craniul, scutură din cap, ca să împrăştie 
ceața ce-i invadase creierul, un țipăt de femeie îi răsună în minte. 
Împleticindu-se, reuşi să se ridice în genunchi şi cu toată vederea înceţoşată, 
o văzu pe Carol alergând spre Chad. Înainte de a putea să se ridice în 
picioare, un al doilea pumn îl întinse în praf. Se ridică în coate, dar vârful 
unei cizme se înfundă violent în coastele sale, rostogolindu-l la pământ. 

Instinctiv, se rostogoli, ca să scape de atacatorul său şi se sculă. Se 
aruncă asupra lui Rawlins, care se repezea spre el, abătându-i direcția 
pumnului. Se agăţă de mijlocul lui ca să-l facă să dea înapoi. Indianul era 
mai înalt şi mai puternic, ar fi putut să-l bată pe alb uşor, dar Rawlins nu 
cădea. Părea de o rezistentă ieşită din comun. 

Hawk simţi cum alte mâini îl trag în spate. Crezu că un cawboy încerca 
să pună capăt luptei, dar cănd primi o nouă lovitură în stomac, înțelese că 
Bill Short şi Luther Wilcox veniseră în ajutorul lui Rawlins care îl toca cu 
pumnii, în timp ce pe el îl ţineau cei doi. Soarele dispăru. Orbit, Hawk simţi 
cum 1 se înmoaie picioarele, dar cei doi cawboy nu-l lăsară să cadă. 
Loviturile continuară să plouă asupra lui, cu toate că el era aproape 
inconştient. Trupul îl devenise moale, iar capul i se învârtea în direcţia în 
care era lovit. 

Umbrele îl invadară şi el atârna ca un obiect fără viaţă. 

— Este terminat, şefule, grohăi Luther Vilcox, în dreapta lui. 

—Treziţi-l, porunci Rawlins, cu o voce plină de turbare. 

Luther făcu apel la rațiune. 

— Nu poţi să-l omori, şefule. Dumnezeule, este... Omul ezită asupra 
cuvintelor, nedorind să facă legătura de rudenie între Chad şi indian. 

În plus, Luther nu era convins că Rawlins avea dreptul să-i aplice o 
pedeapsă lui Hawk. În timpul verii, o văzuse de mai multe ori pe Carol în 
compania lui Hawk şi nu era sigur că Hawk era singurul vinovat. Apoi, 
trebuia ținut cont de reacția lui Faulkner, dacă „fiul" său era ucis. 

Tăcerea care se lăsă, îl făcu pe Luther să înţeleagă că fusese ascultat. 
Sentimentul răzbunării îl mai anima încă pe Rawlins, dar sclipirea ucigaşă 
din ochi dispăruse. 


—Lasă-l Bill, porunci Luther, făcând semn cu capul. 

Trupul lui Hawk căzu la pământ cu un zgomot înfundat. Rawlins se 
întoarse spre fiica sa, care ajutată de Chad, îşi puse bluza. Tânărul o ţinea 
strâns, cu un aer protector şi reconfortant. Faţa lui frumoasă căpătă un 
aspect sinistru, când se întoarse spre Rawlins. 

Agăţată de cămaşa lui, Carol se smiorcăi. 

—Nu mă lăsa, Chad! 

—Aşteaptă-mă, porunci el, mă duc să-ți aduc calul. 

Cum se îndepărtă tânărul. Tom Rawlins se apropie de fiica sa, care lăsă 
capul în Jos, o şuviţă blondă acoperindu-i fața. Când tatăl său îi puse mâna 
pe umăr, ea tresări şi se întoarse cu spatele. Umerii lui Rawlins se lăsară în 
Jos, el îşi retrase mâna cu un sentiment de înfrângere. 

Chad trecu peste trupul imobil al fratelui său vitreg, luă frâul iepei lui 
Carol şi o duse fetei. Căluţul lui Hawk ridică capul şi necheză, văzându-i pe 
călăreţi cum se îndepărtează la trap. Apoi aplecă capul asupra omului care 
zăcea la pământ. Cum acesta nu făcea nici o mişcare, calul începu să pască 
cu toată durerea pe care i-o provoca zăbala la fiecare gură de iarbă verde şi 
grasă pe care o lua. 

Când Hawk îşi reveni, era frig şi pe cer stelele se aliniaseră ca la paradă. 
Totul era confuz în mintea lui. Tânărul nu înţelese imediat de ce era întins la 
pământ. Apoi, când încercă să se ridice, o durere ascuțită îi sfâşie 
măruntaiele, şi el căzu din nou, scoțând un țipăt. Trecură minute bune, până 
își limpezi gândurile şi înțelese, că are câteva coaste rupte. 

Încercă din nou să se ridice, şi când reuşi, se împleticea ca un om beat. În 
cap parcă avea o tobă care îl împiedica să-şi pună ordine în gânduri. Faţa îi 
era umflată, moale şi umedă, nasul deformat, iar pleoapele umflate îi 
transformaseră ochii în două linii subțiri. Hawk tocmai îşi ducea mâna la 
gură, când auzi un zgomot. Încercă să localizeze zomotul şi îşi zări calul la 
câţiva paşi. Încercă să se ducă spre el, dar creierul său nu era în stare să 
transmită ordinul către picioare. 

Totuşi, după un timp, reuşi să înainteze şi apucă cu greutate frâul. Calul 
se zbătu, înnebunit de mirosul sângelui. Hawk îi vorbi încet, în limba 
navajo şi calul se lăsă în sfârşit, prins. Hawk puse un picior în scară, îşi 
adună toate puterile ca să se salte în şa. Mâinile lui se agăţară cu disperare 
de creasta şeii, lăsând frâul, care căzu pe gâtul animalului. 

Calul ştia drumul spre casă; porni drept în această direcție. Doar 
instinctul îl făcu pe Hawk să se țină în şa, cramponat de creasta ei, cu 


picioarele strânse peste pântecele animalului. 

Când, după un timp nedefinit, Hawk ieşi din ceața în care plutise, 
înţelese că se opriseră. Calul bătea pasul pe loc. refuzând să înainteze. 
Hawk văzu că au ajuns la padoc. Se clătină în şa, gata să cadă. Undeva, nu 
prea departe, auzi un cal apropiindu-se, dar durerea era prea mare pentru a 
acorda atenție acestui zgomot. 

— Hawk! 

Această voce scrâşnită, nu putea fi decât a tatălui său. 

—Am auzit că ai avut necazuri, şi am venit să văd ce ţi s-a întâmplat. 

Hawk puse un picior pe pământ, dar îşi pierdu echilibrul în momentul în 
care cizma ieşi din scară. Apucându-se cu mâna de creasta şeii, se rostogoli 
într-o parte, dar se opri din fericire, în crupa calului, sprijinindu-se de ea. 

— Dumnezeule, Hawk! 

Gâtul lui John Buchanan Faulkner părea că se rupe. Strigă: 

— Frank, Pecho! Veniţi să-mi daţi o mână de ajutor. 

— Nu! 

Tipătul lui Hawk sunase limpede. John Buchanan se apropie de fiul său. 
O slăbiciune imensă îl copleşi pe Hawk; durerea îi sfâşia trupul, făcând să i 
se zbată tâmplele. 

Reuşi să-l distingă pe tatăl său, şi spuse: 

—A1 venit să vezi ce mi s-a întâmplat? 

Din cauza buzelor umflate, fiecare cuvânt îi provoca durere. Continuă: 

—Ți-a compromis cineva planurile? Ai uitat, din întâmplare, să-l previi 
pe Tom Rawlins că aveai să mă faci un om respectabil, în câțiva ani? Aş fi 
fost un ginere prezentabil. 

Se mai apropiaseră şi alți cawboy, în afara celor chemaţi de Faulkner, dar 
lui Hawk puţin îl păsa că-l aud. Era total indiferent fată de cei din jur. 

— N-aş fi crezut niciodată că... poţi fi atât de răutăcios. Erau cuvinte 
spuse la întâmplare, tocmai pentru a evita alte întrebări jenante. 

—La ce te aştepta1? 

Tânărul îşi ascunse dezgustul. Durerea îi smulse un geamăt; coastele 
rupte îi învinețiseră pieptul. 

—Ar fi bine să te duci la un doctor, continuă John Buchanan, făcând un 
pas înainte. 

— Nu! 

Hawk se sprijini de calul său, până îl lăsă durerea. 


—Este inutil să chem un doctor pentru un nas spart şi câteva coaste 
rupte. Sunt sigur că nu am nici o leziune internă. 

Tânărul reuşi să se îndrepte şi să-l înfrunte pe tatăl său. 

—John Buchanan Faulkner, mai demult, m-ai sfătuit să-mi urmez propria 
cale. N-am nevoie de tine. De Rawlins o să mă ocup singur. Voi acţiona 
singur, aşa cum am făcut întotdeauna. 

Faulkner ezită, apoi păli în fata hotărârii lui Hawk. 

— Având în vedere cele întâmplate, ai face mai bine să te întorci la 
universitate, cât mai curând posibil. 

Hawk schiţă un zâmbet, care semăna mai mult cu o strâmbătură. 

—Adică să fug? Aşa ar trebui să facă un navajo, nu-i aşa? Când lucrurile 
iau o întorsătură proastă, iar el este depăşit de evenimente, trebuie să 
dezerteze? Pun pariu că asta v-ar face plăcere, ție, lui Tom, lui Carol. Şi ați 
fi mulţumiţi să nu mai revin niciodată. Ei bine, rămân! 

Hawk lăsă această ultimă frază să plutească amenințătoare în aer. În 
încheiere spuse: 

—De acum înainte, eu îmi voi alege drumul, şi dacă asta nu îţi este pe 
plac, John Buchanan, du-te dracului. 

Hawk se îndepărtă păşind hotărât, atât cât îi permiteau muşchii 
îndureraţi. Plearea lui dădu naştere la şuşoteli printre cawboy, dar Faulkner 
îşi lăsă fiul să plece fără a manifesta vreo urmă de emoție. 


Luminile erau aprinse în casa familiei Rawlins, casă, care în lipsă de 
altceva mai bun, fusese căminul lui Hawk timp de unsprezece ani. Se agăţă 
de balustradă, ca să poată urca treptele peronului. Trupul său molestat, avea 
nevoie de odihnă, dar mai avea ceva de făcut. Intrând în vestibul, tânărul 
Indian îşi zări chipul într-o oglindă. Era de nerecunoscut; semăna cu un 
monstru cu coamă neagră. Hawk întoarse spatele imaginii şi se îndreptă 
spre bucătărie, unde Tom Rawlins stătea la masă. Avansa până în pragul 
uşii. 

—Am venit să-mi iau lucrurile, spuse el cu o voce neutră. 

— [a-le şi şterge-o! 

Altădată. Hawk ar fi tăcut, dar acum lucrurile se schimbaseră. 

— Mă cunoşti Tom, şi ştii că nu ţi-am violat fiica. M-ai tratat ca pe 
copilul tău, dar eram ultimul om pe care ți l-ai fi dorit ca ginere. Ți se 
întorcea stomacul pe dos, Tom, la gândul că fiica ta s-ar căsători cu un 
metis? Bastardul lui John Buchanan Faulkner? 


Faţa lui Tom deveni stacojie, dar se abținu de la orice comentariu. Hawk 
ştia că marcase un punct. Înconjură masa şi se îndreptă spre camera lui. În 
acel moment, Vera Rawlins, apăru pe coridor, şi se opri brusc, la vederea 
indianului. Fără să-i lase timp să deschidă gura, Hawk se adresă ambilor 
soți: 

— Nu sunt primul care se culcă cu fiica voastră, şi trebuie să mărturisesc 
că nici dacă ar fi fost fecioară, n-aş fi dat înapoi. 

Cu aceste cuvinte se îndreptă spre camera lui. Susținându-şi coastele 
rupte, cu mâna dreaptă, se sprijini de uşă să-şi adune puterile, apoi se 
îndreptă spre pat, desfăcu pătura în care îşi adusese lucrurile când sosise 
aici, şi era încă un copil. O folosea pentru a doua oară. Goli sertarele de la 
comodă şi-şi puse hainele în mijlocul păturii întinse. Când termină, se mai 
uită o dată prin cameră, să vadă dacă nu a uitat nimic. 

Auzi un zgomot slab pe coridor, apoi auzi clanţa învărtindu-se. Muşchii 
îi erau întinşi, în aşteptare, când uşa se deschise în tăcere. O singură 
persoană ar fi putut să dorească să-l vadă: Carol. 

—Hawk, îmi pare rău, şopti fata. Nu ştiu de ce am vorbit aşa. Eram... 
speriată. Trebuie să mă crezi; mama şi tata m-ar fi omorât, dacă aveau cea 
mai mică îndoială. 

Hawk se întoarse spre ea. Carol holbă ochii, se dădu un pas înapoi şi-şi 
duse mâna la gură şi la stomac. 

—Sunt respingător, nu-i aşa? 

— Te rog, iortă-mă, murmură fata ocolindu-i privirea. 

—Ca să te iert, trebuie să uit ceea ce s-a întâmplat. 

Hawk înnodă capetele păturii. 

— De ce nu alergi la Chad? El te va ierta. 

Ridică pătura strânsă, şi trase aer în piept ca să-şi învingă durerea. 

— Hawk? 

Indianul întinse mâna dreaptă şi-i ridică o buclă blondă. 

—Nu tot ce străluceşte, este aur! 

Părăsi camera. 


Drumul între casă şi dormitorul cawboy-lor i se păru nesfârşit, lui Hawk. 
Discuţiile încetară brusc, în momentul în care el deschise uşa, dar era prea 
obosit şi bătut ca să-i mai pese de privirile îndreptate spre el. Avu nevoie 
doar de o secundă să-şi facă patul şi se lungi cu băgare de seamă, fără a-şi 
mai scoate cizmele şi fără să se mai învelească. Adormi instantaneu. 


Dormi 36 de ore, un somn profund şi reparator. 

Când se trezi, sângele de pe fată era spălat, iar coastele bandajate. Un 
castron cu supă aburea lângă el. Hawk descoperi, mai întâi o mână osoasă, 
apoi privirea îi urcă până la Luther Wilcox. 

—Ce este? întrebă tânărul, cu o voce spartă. 

Toți muşchii i se contractară de durere, când încercă să se mişte. 

—Ai venit să-ți termini treaba murdară? 

—Nu-i nimic. 

Luther aşteptă până când Hawk luă castronul, şi îl informă, pe scurt, 
asupra situației. 

—Carol a plecat la Phoenix cu John Buchanan şi cu doamna Faulkner. 
Va rămâne acolo pentru un timp. 

Cinci zile mai târziu, Hawk încărcat cu provizii, se îndrepta calare, spre 
canion. Rămase o luna întreaga la rudele mamei sale pentru a-şi reface 
forţele şi a-şi regăsi pofta de viață. Dar viaţa indienilor nu era potrivită 
pentru el. 

Când s-a întors la ferma, nimeni nu-l întrebă unde a fost, şi nici nu-i 
contestă dreptul la un pat, în dormitorul cawboy-lor. Dimineaţa îi însoțea pe 
cei care mergeau cu vitele. Rawlins, nu-i dădea nici un ordin dar ochii îi 
ardeau de ură de fiecare data când îl zărea pe Hawk. 

Doua luni după aceste evenimente. Hawk auzi că Chad şi Carol s-au 
căsătorit. Pentru el, acest fapt nu avea nici o importanţa. Şase luni mai 
târziu, Carol născu un băiat, căruia îi dădură acelaşi nume cu al bunicului 
său: John Buchanan Faulkner. 

Deasupra oraşului Phoenix, nori sumbri acoperiseră cerul, aruncând 
oraşul într-o obscuritate nefirească. Din când în când, fulgere galbene 
luminau străzile. Descărcările electrice strălucitoare, erau însoțite de tunete, 
care făceau să trosnească aerul şi să vibreze pământul. O perdea deasă de 
ploaie îngreuna circulația, blocând-o. Ştergătoarele Volkswagen-ului se 
agitau frenetic, măturând apa care şiroia pe parbriz. Lanna Marchall îşi 
descleştă degetele crispate de pe volan, relaxându-se puţin. Locuitorii 
Phoenix-ului îi vorbiseră despre aceste furtuni violente care se abăteau din 
senin peste oraş, dar nu le dăduse crezare. Totul era atât de secetos şi 
prăfuit, ars de o caniculă nemiloasă, încât 1 se păruse imposibil ca o 
asemenea cantitate de apă să cadă vreodată. Acum înţelegea. În jurul tinerei 
fete, circulația densă de la ora şase, se desfăşura lent. Fără a scăpa din ochi 
drumul şi intersecțiile aglomerate, Lanna se aplecă şă-şi desfacă şireturile 
de la pantofu din piele albă. 

—Ah, ce bine este! suspină ea. 

Circulaţia deveni şi mai lentă, obligând-o pe Lanna să frâneze. Parcurse 
deja şapte kilometri, mai avea încă trei, până să ajungă acasă, la ea. După 
felul în care înainta, mai avea nevoie de o jumătate de oră în plus. 

Cu o figură resemnată, fata îşi trase părul pe spate şi îl prinse în coadă de 
cal. Avea părul de un negru cald, cu reflexe roşiatice. Un surâs discret îi 
arcul buzele pline. Când îşi scotea uniforma austeră de infirmieră, Lanna se 
simţea ca un fluture care ieşea din crisalida lui. Nu pentru că ţinuta albă i-ar 
fi ascuns formele; din contra, ea îi evidenția linia rotundă a şoldurilor şi a 
pieptului şi fineţea taliei. Dar rămânea, oricum, o uniformă. Căldura şi 
ploaia făceau atmosfera din maşină greu de suportat. Dacă lăsa geamul în 
Jos, intra ploaia. Lanna îşi descheie primii doi nasturi ai uniformei, care îi 
strivea sânii. 

Pe dreapta, pe şosea, zări luminile din spate ale unui camion în pană. 
Când încetini pentru a trece pe lângă el, portiera din dreptul şoferului se 
deschise şi din camion cobori un bărbat solid. În lumina farurilor 
Volkswagen-ului, Lanna distinse o vesta de piele şi o pălărie stil Stetson, 
care acoperea un păr înspicat. Pe una din părțile laterale ale camionului 

inscripţia „Falcon International"___ era pictată deasupra unei embleme care 
reprezenta pliscul ascuţit al păsării de pradă. 


Cum depăşi vehiculul şi pe şoferul acestuia. Lanna aruncă o privire în 
oglinda retrovizoare şi văzu bărbatul mergând cu capul aplecat, ferindu-se 
de ploaie. 

Ea nu ezită decât o clipă, apoi semnaliza şi opri. Fără să oprească şi 
motorul, coborî geamul. Necunoscutul, un bărbat între două vârste, ocoli 
maşina şi se apropie de portieră. 

— Nu vreţi să urcați? strigă Lanna în clipa în care tunetul bubui. 

Bărbatul, puțin surprins, se aplecă pe geam. Picăturile de ploaie se 
scurgeau de pe borurile largi ale pălăriei sale. De sub sprâncenele cărunte, 
dese, o privire albastru deschis o studia cu interes pe tânăra femeie. Anii 
săpaseră cute adânci pe faţa sa, ceea ce îi dădea un aer sever, dar Lannei nu- 
1 fu teamă. 

—Urcaţi, spuse ea surâzând. 

Străinul ezită puţin, apoi deschise portiera. 

— Mulţumesc. 

Vocea lui răguşită se potrivea cu fizicul său aspru. 

— Este un adevărat potop, iar dumneavoastră sunteți ud până la piele, 
spuse ea, în timp ce omul se strecura în maşină. 

Lanna apăsă pe accelerator şi intră din nou în şirul maşinilor care 
înaintau încet. Aruncă o privire bărbatului de lângă ea. Observă ridurile din 
coltul ochilor săi plini de tristeţe. 

Conştient de faptul că este observat, el întoarse capul spre Lanna. 
Imediat, ea se concentra asupra drumului măturat de ploaie. 

— Părinții dumitale nu te-au învăţat că nu e bine să iei necunoscuţi în 
maşină? Este periculos pentru o fată tânără. 

Pe Lanna o amuză faptul că reproşul venea chiar din partea aceluia căruia 
îi făcuse acest serviciu. 

— Ba da, mi-au atras atenția asupra autostopiştilor şi a necunoscuţilor, 
dar în acelaşi timp, mi-au spus şi legenda bunului samaritean. Ce s-a 
întâmplat cu camionul dumitale? 

—Cred că a intrat apă în delcou. 

Lanna observă că se apropiau de o intersecţie. 

—Dacă ţin bine minte, la această intersecție este un SERVICE, dar nu 
sunt sigură. Te-aş putea lăsa puţin mai departe, unde să găseşti pe cineva 
care să-ţi remorcheze camionul. 

Bărbatul îşi privi ceasul de pe mâna stângă. 


— Într-un sfert de oră, ar trebui să fiu în faţa unei clădiri în construcţie, la 
următoarea ieşire de pe autostradă. Te-ar deranja dacă m-ai duce până 
acolo? 

— Nu, deloc, este chiar în drumul meu. 

Ea îl privi cu curiozitate pe străin: hainele sale, vârsta sa înaintată, faptul 
că trebuia să fie pe un şantier, după orele de program, o făcură să creadă că 
este vorba de un paznic de noapte. 

— Nu o să aveţi prea multe probleme în noaptea asta, dacă va continua 
să plouă. 

Surprins, omul îşi încreți sprâncenele dese. 

— De ce? 

— Pe un timp ca acesta, muncitorii rămân să lucreze înăuntru, şi deci, nu 
mai scot materialele afară. Sarcina dumitale va fi mai uşoară, aşa cred. 

Bărbatul surâse amuzat; înţelese că tânăra fată îl luase drept paznic de 
noapte. 

— Da, va fi bine, fu el de acord. Lucraţi la un medic? întrebă el arătând 
spre uniforma albă. 

— Da, la doctorul pediatru Fairchaild. 

— La recepție? 

—Sunt infirmieră cu diplomă, îl corectă Lanna. 

—Spitalul din apropiere angajează mereu personal. Faci parte dintre e1? 

— Deloc. Nu mai lucrez la spital. 

— De ce? întrebă bărbatul, intrigat de tonul ei categoric. 

—O infirmieră nu trebuie să se ataşeze de bolnavii săi şi, din păcate, eu 
sunt o fire prea sensibilă. Acum lucrez într-un cabinet, unde contactul cu 
pacienţii este mai redus. 

— Regreţi spitalul? 

— Uneori, munca în colectiv îmi lipseşte. 

— Căsătorită? 

Lanna simți privirea omului fixată pe inelarul său, dar ea nu purta 
niciodată bijuterii la uniformă. 

— Nu, nu sunt căsătorită, răspunse ea puțin tristă, încep să cred că taina 
căsătoriei nu este făcută pentru mine. 

— N-aş crede; o femeie frumoasă ca dumneata, atrage bărbații. 

—Am douăzeci şi cinci de ani, mi s-au făcut multe propuneri, dar nici 
una de căsătorie, se confesă ea, cu un surâs ironic. 


— După amărăciunea cu care o spui, cred că ai avut o experinţă 
nefericită. 

Lanna izbucni în râs, impresionată de atâta perspicacitate şi de nota de 
intimitate pe care o lua conversaţia. Nu era oare un risc să discute despre 
viata sa intimă, gândi ea. 

— Eşti un bun observator, remarcă ea. 

— Este privilegiul vârstei, răspunse el. Ce s-a întâmplat? Te-a părăsit 
pentru alta? 

— Într-un fel, admise infirmiera... Chiar dacă... cealaltă, era soţia lui. 
Timp de doi ani, am aşteptat să divorțeze, apoi am înţeles că n-o va face 
niciodată. De ce ar fi făcut-o? Avea tot ce-i trebuia, şi într-o parte şi în 
cealaltă. 

Se lăsă o linişte apăsătoare. Lanna remarcă că străinul părea, mai 
degrabă, trist. 

—Am spus ceva, ce nu trebuia? întrebă ea, încruntând din sprâncene. 

— Poftim? 

Omul tresări, surprins de această întrebare, dar îşi reveni imediat. 

— Nu, de loc. Ieşirea din şosea este chiar aici. Altădată acest loc era plin 
de cactuşi şi salvie; uite cum arată acum. 

Lanna se făcu că nu observă că schimbase brusc subiectul conversatiei. 

— Eşti din Phoenix? 

— Nu, din nordul Arizonei. Și dumneata? 

—Din Denver. Colorado. 

Lanna se angajă pe o şosea laterală în urma unui şir de maşini, care 
deviaseră ca şi ea. 

— De cât timp eşti aici, domnişoară...? 

Lanna ezita; de fapt, îi făcuse atâtea confidente încât nu avea rost să-şi 
ascundă numele. 

—Lanna Marchall. Locuiesc în Phoenix de şase luni. 

—ŞI, îţi place? 

—Este foarte cald. 

— Un infern. 

Omul râse; râsul lui avea acelaşi timbru răguşit ca şi vocea, dar era plăcut 
la auz. 

— Îmi lipsesc munţii, zăpada şi copacii, mărturisi tânăra femeie. 

Lanna opri, aşteptând să se elibereze intersecţia, ca să poată intra din nou 
pe şoseaua principală. 


— Ţi-ai făcut prieteni, de când ai venit? întrebă el. 

—Câţiva... putini. 

Lanna nu dorea să dea impresia unui om părăsit; era o fire expansivă şi 
nu prea complicată. Pur şi simplu, nu avusese timp să-şi facă cunoştinţe. 

Şantierul apăru pe partea dreaptă. 

— Lasă-mă aici, spuse omul arătând spre o remorcă. 

În partea din spate a remorcii, la o fereastră mică, pătrată, strălucea o 
lumină. Pe uşă era scris cu vopsea: FALCON CONSTRUCTION 
COMPANY. În faţa uşii era parcat un Cadillac de culoare închisă. Lanna 
opri la colj. 

—Ai ajuns, anunţă ea cu un surâs cald. Mi-a părut bine că am stat cu 
cineva de vorbă, drumul mi s-a părut mai scurt. 

Omul puse mâna pe mânerul portierei, dar nu deschise imediat. Răspunse 
zâmbetului tinerei infirmiere; ochii lui albaştri nu mai erau trişti, pentru 
moment. 

— Mulţumesc pentru ajutor, dar data viitoare, când vei mai întâlni un 
necunoscut pe drum, lasă pe altul să facă pe bunul samaritean. 

—O să încerc, promise Lanna, iar dumneata o să te uzi până la piele. 

El râse, răguşit. 

—Dacă o să răcesc, ştiu cui să mă adresez, ca să mă facă bine. 

Deschise portiera, şi ieşi în ploaie. 

—Ai grijă de dumneata, spuse el, trântind portiera. 

El făcu cu mâna un semn de rămas bun şi fugi cu capul plecat spre 
remorcă. După ce el intră, Lanna demară. 


Apoi, de fiecare dată când trecea prin faţa şantierului, Lanna se gândea la 
paznicul de noapte. N-ar fi putut spune că e bătrân, cu toate că arăta cam de 
şaizeci de ani; avea o vitalitate şi o asprime, care o atrăgeau. Oricât de 
ciudat ar fi părut, acest străin o obseda. Îndepărtă acest gând, convinsă fiind 
că numai din cauza puținelor cunoştinţe pe care le avea la Phoenix, se 
gândea atât de des la el. 

Adevărul era, că aerul morocănos al străinului îi amintea de tatăl ei, 
căruia îi simțea lipsa. Când avea unsprezece ani, Lanna îşi pierduse mama, 
iar tatăl îl fusese foarte apropiat, până când întâlnise o văduvă tânără, cu doi 
copii, de care se îndrăgostise. Lanna se bucurase pentru el, dar între tată şi 
fiică se crease o ruptură. Lanna se gândise că într-o zi va avea şi ea propria 
ei casă şi familie, dar după o aventură sentimentală, dezastruoasă, nu se 


grăbi să mai încerce din nou. Preferă să se ocupe mai întâi de cariera ei şi se 
gândi chiar să urmeze cursurile serale, la universitate. 


Lanna puse jos ligheanul cu rufe; sâmbăta dimineaţa era ziua rezervată 
spălatului. Privi apartamentul în care locuia: era mic şi cu puțină mobilă. 
Pentru moment, era tot ce îşi putea oferi. Era prima oară când locuia 
singură. Până acum locuise cu o colegă; singurătatea îi prindea bine, căci nu 
mai depindea de nimeni. Sentimentul de stabilitate era mai mare, având 
propria ei locuinţă. 

Tocmai se gândea la acest lucru, aranjând prosoapele uscate pe etajera 
din baie, când auzi ciocănituri în uşă. Se grăbi să ajungă la uşa de la intrare, 
îndepărtându-şi o şuviţă rebelă de pe frunte. Prudenţa o făcu să pună lanţul 
de siguranţă, înainte să deschidă. 

— Hello! spuse ea, surprinsă şi alarmată în acelaşi timp, recunoscându-l 
pe paznicul de noapte, care stătea pe culoar. 

—Bravo, văd că ai un lanţ de siguranţă, observă omul surâzând. 

—Ce faci aici?... Adică vreau să spun... sunt încântată să te revăd. Ai 
uitat ceva în maşină? 

Nu găsise altceva mai bun să-l întrebe pentru a-şi justifica prezenţa lui la 
ea. Privirea îi alunecă pe statura înaltă. De data asta, paznicul purta o 
cămaşă albă şi pantaloni kaki. Lanna remarcă cizmele bine lustruite şi 
cureaua împodobită cu o peruzea. El ascundea ceva la spate. Ochii verzi al 
Lannei se măriră de surpriză, când el îi întinse un buchet de trandafiri. 

— Vroiam să-ți mulţumesc, spuse el simplu. 

—Sunt foarte frumoşi, spuse tânăra femeie, cu stângăcie, respirând 
parfumul. Cum dracu', mi-ai găsit adresa? 

— În cartea de telefon, nu este decât o Lanna Marchall. 

Era atât de simplu, că Lanna izbucni în râs. Pe neaşteptate, ea spuse: 

— Nici nu îţi cunosc numele! 

El ezită o secundă. 

—John Buchanan. 

—Cu ce-ţi pot fi de folos, John Buchanan? 

Ea ezită să scoată lanţul, în ciuda trandafirilor primiţi. 

—M-am gândit că am putea lua masa împreună. Îţi place bucătăria 
mexicană? John Buchanan nu-i dădea nici o posibilitate să răspundă. Aici, 
aproape, este un restaurant mic; nu arată cine ştie ce, dar mâncarea este 
excelentă. 


Ea încă mai ezita. 

—Te aştept în maşina ta, dacă asta te poate linişti. Această propunere 
înlătură şi ultimele îndoieli ale tinerei femei. 

— De acord, dă-mi zece minute, să mă schimb. 

—Ce să fac cu florile? N-ar fi mai bine să le punem într-o vază? întrebă 
John, privind buchetul pe care îl mai finea încă în mână. 

— Bineînţeles. 

Lanna închise uşa, scoase lanţul, deschise din nou şi luă florile. 

—Aşteaptă-mă aici. Nu va dura mult. 


Restaurantul era mic şi puţin aglomerat, chiar dacă era ora prânzului. 
John o conduse pe însoţitoarea sa spre o masă din colț, şi se aşeză cu 
spatele la intrare. Aşa cum îi spusese, preparatele erau delicioase, iar Lanna 
gândea că prezenta nouiui său prieten îi dădea şi mai mare savoare. Avea un 
umor reconfortant. 

Chelneriţa trase farfurile goale şi servi cafeaua. Lanna se lăsă pe 
spătarul capitonat. 

—Vorbeşte-mi despre dumneata John, despre mine ştii totul. 

—Ce ai vrea să ştii? 

El zâmbi. 

—Nu ştiu, spuse ea făcând un semn vag cu mâna, ceva, orice. Eşti 
căsătorit? A1 copii? 

— Legitimi sau nelegitimi? 

— Nu mai glumi şi răspunde corect, insistă Lanna. 

— Bine; sunt căsătorit, am doi fii şi un nepot, aproape un bărbat. 

Scoase o fotografie din portofel şi o întinse Lannei. 

—Greu de crezut că în curând va avea doisprezece ani. 

Lanna remarcă asemănarea dintre bunic şi nepot; aceiaşi ochi albaştri. Îi 
înapoie fotografia. 

—Oricine îşi dă seama că este nepotul dumitale. Nici o fetită? 

—Am avut o fată, demult. 

John puse fotografia la loc, în portofel, având un aer absent. Când ridică 
capul, în ochi 1 se citea o urmă de melancolie. 

—Era un bebeluş, când a murit. Ar fi avut aproape vârsta dumitale; 
douăzeci şi trei de ani. Avea ochii negri şi părul de culoarea cedrului — ca 
dumneata. Dar, mai bine, vorbeşte-mi de părinții dumitale. unde locuiesc? 


—Mama a murit, când aveam unsprezece ani, iar tata s-a recăsătorit 
acum câţiva ani şi locuieşte în Colorado. 

—Deci te-ai pricopsit cu o jnamă vitregă. 

—Nu, Ann este o femeie minunată, mă primeşte întotdeauna cu mare 
plăcere şi-l face fericit pe tata. 

— Dar nu-i vizitezi prea des, nu-i aşa? 

—Au viaţa lor. Ann are trei copii, şi asta îi dă destul de lucru. Tata îi 
dedică mult timp soției sale şi nici nu-i place să scrie. N-aş vrea să-ți faci 
nici o idee greşită despre el. Tata mă iubeşte, dar acum are responsabilități 
noi. 

— Înţeleg, o asigură John cu convingere. Un bărbat nu trebuie să aibă 
obligații speciale față de unul din membrii familiei. 

—Vorbeşte-mi de soția ta, îl forță Lanna, nerăbdătoare să afle despre 
femeia, care avea fericirea să trăiască cu acest om fermecător. 

— Eu şi Katheryn trăim sub acelaşi acoperiş. În afară de asta nu mai este 
mare lucru de spus. Ridică din umeri şi Lanna se întrebă dacă nu cumva 
tristețea din ochii lui se datora soției sale. 

—Are preocupările ei: clubul, prietenele, recepțiile, care îi plac atât. Eu 
le am pe ale mele. 

— Văd, murmură Lanna, stânjenită că pusese asemenea întrebări. 

— Katheryn este o soție credincioasă şi o mamă bună. Am un respect 
nemărginit pentru ea şi nu pot să-i reproşez eşecul căsniciei noastre. 

Lanna remarcă, cu amărăciune, că John nu spusese că îşi iubeşte soția. 
Luă o înghiţitură de cafea. 

—Soţia ta îmi pare un om remarcabil; aş vrea s-o cunosc într-o zi. 

Această dorinţă spontană, îl crispă pe John. 

— Nu cred că ar fi o idee bună, spuse el, Katheryn ar interpreta greşit 
relaţiile noastre. Recunosc că în trecut i-am dat ocazia să fie geloasă, n-am 
pretins niciodată că sunt un sfânt, din contră... 

Lanna preferă să renunţe la acest subiect, gândind că John nu ţine să 
povestească amănunte despre viaţa sa conjugală. Terminară cafeaua şi mai 
flecăriră puţin, apoi plecară spre locuinţa Lannei. 

— Mulţumesc pentru dejun şi flori. Mi-au făcut mare plăcere. 

—Plăcerea a fost de partea mea, spuse John. M-aş bucura, dacă ne-am 
mai vedea. 

—ȘI eu, răspunse Lanna. 


Şi era sinceră: în această lume de oameni indiferenți, ea tocmai 
descoperea un prieten. 

În timp ce John traversa holul spre uşa de ieşire, vecina Lannei, o femeie 
de o vârstă neprecisă, ieşi din apartamentul său. Lanna îi zâmbi. 

— Bună ziua, domnă Morgan. 

— Mă bucur că te-ai întors. Lanna, suspină vecina. N-ai, din întâmplare, 
puțină scorţişoară? Părintele d'Art şi soția sa vin la masă deseară şi am 
promis să le fac o prăjitură. 

Lanna dădu din cap, râzând în sinea ei. Vecina era o ființă drăguță, cu 
condiția să nu fie nevoie s-o suporţi prea mult timp. Intră. 

—Cred că am scorţişoară. Intră, mă duc s-o caut. 

— M-ai salvat, spuse femeia brunetă, privind la umerii largi ai lui John, 
care se îndepărta pe coridor. 

Ochii ei mici străluceau de curiozitate. 

—Mai am multe de făcut până la sosirea musafirilor. Cine este domnul? 

Doamna Morgan intră după Lanna în bucătărie. 

—O rudă? 

— Nu, un prieten. 

Lanna luă borcanul cu mirodenii şi scoase un baton de scorţişoară. 

— Poftim. 

—Asta mă va scuti de un drum la băcănie. Aş fi putut să-i cer familiei 
Art, dar se uită la televizor. Este un meci de base-ball. Este un prieten? 

—Nu genul de prieten pe care ţi-l închipui, doamnă Morgan, explică 
răbdătoare tânăra femeie, ci un prieten adevărat. 

—Cu ce se ocupă? Unde l-ai cunoscut? În zilele noastre, fetele trebuie să 
fie prudente. 

—Este paznic de noapte pe un şantier, camionul lui se stricase ieri seară, 
iar cu l-am luat cu maşina mea. 

—L-ai luat fără să-l cunoşti? Ar fi putut să te jefuiască, sau... şi mai rău. 
Eşti infirmiera şi ar trebui să ştii, că un bărbat rămâne bărbat, indiferent de 
vârstă. 

— Suntem prieteni, asta-i tot, doamnă Morgan, insistă Lanna. 

Când acestei femei îi intra ceva în cap, era nevoie de dinamită ca să o 
faci să renunţe, aşa că Lanna preferă să se întoarcă la subiectul inițial. 

— Plăcinta cu mere este slăbiciunea mea. Câtă scorţişoară pui? 

Sylvia Morgan îl dădu reţeta, în timp ce Lanna o conducea în hol. Când 
rămase singură, Lanna dădu tristă din cap; păcat că vecina ei nu înțelegea! 


Intre ea şi John exista o afinitate, care nu se baza pe o atracție sexuală. Era 
ceva grozav, iar Lanna nu-i va permite doamnei Morgan să-i distrugă 
prietenia, cu aluziile ei perfide. 


Capitolul 8 


Cu fiecare întâlnire, prietenia între John şi Lanna creştea, în timpul 
săptămânii, John veni de două ori şi o duse la restaurant, apoi Lanna îl 
conduse la şantier. Apoi, luară obiceiul să mănânce acasă la Lanna, care 
pregătea masa. 

Câteodată, John venea sâmbăta după-amiază: atunci, se uitau la televizor, 
sau flecăreau. Niciodată John nu mai aborda subiectul „familie" şi Lanna se 
gândi că el avea o căsnicie nefericită. 

Toată vara Lanna lucră la doctorul pediatru, şi avu ocazia să-şi facă noi 
cunoştinţe. Din fericire, prietenia cu John, o făcu să nu se simtă prea singură 
şi nici să se lanseze în aventuri cu necunoscuţii. În ultima săptămână a lui 
august, John îi propuse să se ducă să viziteze „Muzeul de Antropologie", 
specializat în arta primitivă a triburilor indiene din Sud-Vest. 

Intrând în galeria „Kachinas" Lanna şopti: 

—N-am înţeles niciodată, de ce în muzee este atâta linişte. Aici toată 
lumea vorbeşte încet. 

—S-ar putea, şuieră John cât se poate de serios, ca oamenii să se teamă 
că ar putea trezi spiritele. 

Lanna îl privi scrutător. Dar el era deja adâncit în contemplarea 
obiectelor expuse. Se simți privit şi atunci îi explică: 

— lată una din cele mai prestigioase colecţii de „Kachinas" ale triburilor 
Hopi şi Zuni. 

Lanna se apropie ca să admire expoziţia de figurine sculptate în lemn şi 
încrustate cu pene, scoici, spini de cactus, sfărâmături de os şi peruzele. 
Erau de toate mărimile, formele, unele mai caraghioase decât altele, cu ochi 
enormi, cu capete rotunde, cu ciocuri lungi, dinți ascuțiți. Forme 
misterioase şi de coşmar. 

—Sunt idoli care reprezintă pe Dumnezeul indienilor? şopti Lanna. 

—Sunt păpuşi, nu idoli, o corectă John cu un zâmbet amuzat, aceste 
păpuşi neavând, însă, nimic comun cu păpuşile pe care le cunoscuse Lanna 
„în copilărie.  ”Kachinas" sunt imagini ale zeilor. Mai exact, ele 
simbolizează forţele naturii. John îi arătă măştile, una după alta. 

—Sunt fascinante, mărturisi Lanna, puţin speriată. La ce sunt bune? 
Oricum, nu sunt jucării. 

— Ba da, într-o oarecare măsură, sunt jucării. Copiilor li se dau aceste 
"Kachinas", dar nu ca să se joace, ci ca să înveţe să le cunoască. Cuvântul 


"Kachinas" creează confuzii, pentru că se referă la o păpuşă lipsită de 
putere. În timpul ceremoniilor, dansatorii care poartă costume asemănătoare 
păpuşilor se numesc, de asemenea ,, Kachinas". 

Aceste explicaţii sunau ciudat în urechile Lannei, care se simţea şi atrasă 
şi speriată. În acelaşi timp, John îşi continuă comentariul: 

— Între şapte şi treisprezece ani, băieţii navajo participă la o iniţiere 
numită "Yelbichal”. Copiii îmbrăcaţi doar în pânză, de la mijloc în jos, cu 
capul acoperit cu o pătură, sunt conduşi, de cu noapte, în faţa unui foc, unde 
nu au voie să privească "zeii". Lanna îşi imagina scena: noaptea neagră, 
flăcănile care se ridicau spre cer, şi o duzină de adolescenţi acoperiți cu o 
pânză, aşteptând înfricoşaţi cu trupurile arămii luminate de flăcările focului. 

—Fiecare copil este condus, separat, în faţa divinității feminine a 
grâului, ca să aibă un curaj divin. O persoană care poartă o mască neagră, îi 
biciuieşte cu trestii, scoțând strigăte ascuţite. 

Lanna începu să tremure, imaginându-şi spaima unui copil biciuit de un 
om pe care nu-l poate vedea şi din partea căruia aude doar urlete. 

— La sfârşitul ceremoniei, „Kachinas" îşi scot măştile, dezvăluindu-şi 
identitatea în fața copilului. Adesea, este vorba de unchiul băiatului, de 
vărul lui, sau de cineva cunoscut. Apoi, inițiatul ia un sac de polen oferit de 
vrăjitor şi îl împrăştie peste măştile folosite şi peste oamenii care le-au 
purtat. 

John se întrerupse, cu privirea pierdută: 

—Psihologic, ritualul este interesant:  dezvăluindu-şi identitatea. 
„Kachinas" demonstrează copiilor că nu sunt zei ci fiinţe omeneşti. Este o 
manieră simbolică de a arăta că supranaturalul există în om, sub forma 
binelui şi răului. 

Această explicație o făcu pe Lanna să înțeleagă mai bine o ceremonie, 
care mai înainte 1 se părea inumană. Era impresionată de cunoştinţele 
însoțitorului său. 

— AI asistat deja la vreo inițiere? întrebă ea. 

— Nu, răspunse el, este interzis albilor. 

— Totuşi ştii foarte multe. 

— Nu uita că am trăit lângă o rezervaţie Navajo, un popor unic. 

— Îi admiri mult pe Navajo. 

— Da, şi albii sunt singurii din lume care au nimicit alți oameni pentru a 
le lua pământul. Ca american, mă întreb: ce se va întâmpla? De ce îi 
exterminăm, sub pretextul că nu le înțelegem modul de viaţă? Sistemul 


indian şi sistemul occidental sunt incompatibile. De exemplu, indianul nu 
consideră pământul proprietatea sa; albul îl şi îngrădeşte pe al lui. 

— Da, cred că indienii au respect pentru pământ. Totuşi, şi noi dorim să 
ni-l apărăm pe al nostru. 

— În fine, există o tendinţă de întoarcere la pământ, la o viaţă primitivă, 
cu care nu sunt de acord. 

— Omenirea progresează revenind la trecut, insistă John. Chiar Navajo 
cred că „Drumul vieţii" este unic. Nu poţi merge decât înainte. 

John şi Lanna se apropiau de ieşirea din muzeu. John împinse uşa, 
vizitatorii 1eşeau în tăcere. Când ajunseră la parcarea unde era maşina 
Lannei, o mână se agăță de braţul tinerei fete. Ea se întoarse repede şi 
întâlnii ochii roşii, aburiţi de alcool, ai unui indian. Purta o pană albastră în 
părul cărunt. încâlcit. 

— Boabe de cedru, îngână el cu o voce cleioasă, întinzând lui John un 
colier. Cumpărați-l pentru doamna. Un dolar. 

Lanna se dădu înapoi, evitând respirația îmbâcsită a omului. Efortul 
acestuia de a rămâne în picioare făcea spectacolul şi mai dezolant. 

— Nu mulțumesc, refuză John. 

— Nu scump, o jumătate de dolar. Insistă indianul, împingând podoaba, 
artizanat autentic. 

— Nu, repetă John. 

Clătinându-se, indianul făcea eforturi să-l identifice pe John. 

—Eu te cunoasct! făcu el. 

— Te recunosc şi eu; Bobby-căinele. 

— „„Ochi-care-râd"! exclamă indianul, soţul lui „Salvie-Albă". 

El continuă într-o limbă de neînțeles, formată din sunete guturale. John 
răspunse în acelaşi dialect. Conversaţia dură câteva minute, apoi John ridică 
mâna, cerând linişte. 

—Vorbeşti cu asprime, Bobby-Câinele. 

— Mai bine te-ai duce acasă, replică John, luând mâna indianului într-ale 
sale. 

—Care casă? 

Ochii injectaţi ai omului se umplură de lacrimi. 

—Ai grijă de tine, îl spuse John retrăgându-şi mâinile. 

Lanna zări o bancnotă în palma lui Bobby-Câinele şi înţelese că prietenul 
ei îi dăduse banii. John o prinse pe Lanna de cot şi se îndepărtară. 


—Aşa se întâmplă mereu, bâigui John, indienii sfârşesc prin a deveni 
alcoolici, vânzând fleacuri pe stradă. 

— Înţeleg ce vrei să spui, suspină Lanna, şi este şi mai rău pentru tine, 
care îi cunoşti. 

— Da, Bobby-Câinele este simbolul decăderii neamului navajo. De 
treizeci de ani lucrează ca figurant în filmele western, la Hollywood. A 
părăsit „calea" fraților săi, ca să adopte sistemul albilor şi... 

—Când n-a mai avut succes, ghici Lanna, s-a trezit fără nimic. 

— Exact, este o problemă generală: abandonându-şi credinţa tradițională, 
indianul nu a înlocuit-o cu nimic. El a văzut în obiceiurile albilor o oarecare 
libertate, şi a înlăturat valorile sale morale. Astfel, el nu mai are nici un 
sprijin în existența sa. 

Ajungând lângă maşină, Lanna îl întrebă: 

—Salvie-Albă este numele navajo al soției tale? 

— Da. 

Răspunsul scurt, nu putu să-i ascundă slăbiciunea. Mâinile lui John 
Buchanan tremurau, când deschise portiera. 

— Totul este în regulă John? întrebă Lanna. 

Aproape o împinse pe scaun. 

—Foarte bine, o asigură el, închizând portiera. 

Se aşeză la volan; transpira din abundentă. Îşi băgă mâna în buzunar, 
scoase o cutie şi luă o pilulă. 

—Inima? 

—Totul este în regulă, repetă John, lăsându-se pe spătarul scaunului. 
Închise ochii. 

Împinsă de instinctul profesional, Lanna îi luă pulsul. 

—Odihneşte-te puţin. 

—Am iubit-o atât de mult, atât de mult! strigă John. 

— Bineînţeles că ai iubit-o, aprobă Lanna cu o voce liniştitoare. 

Totuşi, era surprinsă, deoarece tot timpul avusese impresia că John nu îşi 
iubea soția. Era clar că el vorbea despre trecut, care îl mai bulversa şi acum. 
Tânăra consideră că este mai bine să schimbe subiectul. 

După câteva momente John îşi reveni. 

— Ştii Lanna? tu eşti singura persoană preocupată de inima mea. Şi asta, 
numai pentru că suntem prieteni. Este un lucru rar. 

—Sunt sigură că şi familia ta este neliniştită, replică Lanna; soţia ta, fiii 
tăi... 


—Crezi? Mi-aş dori-o. Ne vedm Joi, dacă nu ai alt program. 
— Nu, nu am. Joi este foarte bine. 


Joi seara, Lanna pregătea masa, la ea acasă. John era bine dispus; în 
timpul mesei, râse, glumise, ca şi când ar fi uitat de confidentele pe care i le 
făcuse sâmbătă. 

Când Lanna se ridică să strângă masa, John îi propuse: 

—Vrei să te ajut? 

— Nu. mă descurc singură. Strânse farfuriile şi fata de masă. 

—Stai întins şi citeşte-ți ziarul. 

Lanna îşi plecă ochii spre ceaşca goală. 


[7] 
— Mai vrei cafea? Ce-ai zice de un ceai de sassafras? 


John privi pe deasupra ziarului. 

— De sassafras? întrebă el. 

— Da, de sassafras; este o băutură minunată, insistă ea, amuzată de 
mirarea lui, este un întăritor. 

— Iar tu eşti o infirmieră cu diplomă! o tachina John, amabil. 

— Avem şi noi reţetele noastre miraculoase. 

— Bine, de sassafras să fie, spuse John şi îşi reluă lectura. 

Îndreptându-se spre bucătărie, Lanna trecu prin spatele fotoliului lui John 
şi-şi aruncă privirea pe articolul de fond al ziarului. 

— Te interesează ceva? întrebă John, privind-o pieziş. 

—Articolul despre Faulkner şi procesul lui cu spitalul. Doctorul 
Fairchild îmi vorbea ieri despre asta, la telefon. 

Lanna se aplecă să citească tot paragraful. 

—John, dar tu lucrezi la Compania Faulkner! 

— Da, dar nu văd ce rost au întrebările astea. Ancheta s-a făcut în 
prezenţa tuturor membrilor spitalului. Totul este absolut legal. 

—Ai dreptate, recunoscu Lanna, dar cred că afacerea este totuşi 
dubioasă. 

— Numai pentru suspicioşi. 

Lanna ridică din umeri, nu putea înțelege încrederea necondiționată pe 
care John o acorda patronului său. 

— Din câte am auzit vorbindu-se, Faulkner a făcut presiuni în oraş. A 
devenit un personaj legendar în Phoenix. Se povestesc multe pe această 


temă; cum cumpără terenuri pe nimic, şi le revinde mai scump, cu o sută 
sau două la sută. Îi ruinează pe micii proprietari. 

John îşi dădu capul pe spate, izbucnind în râs: 

—Nu a înşelat niciodată pe nimeni. Plăteşte doar preţul cerut şi aşteaptă 
momentul favorabil pentru a revinde în profit. 

—Crezi că nu trişează, ca să câştige! Eu nu-l văd aşa. Cred că unele 
persoane sunt născute sub o stea norocoasă, iar John Buchanan Faulkner 
face parte dintre aceştia. 

—Nu sunt aşa de sigur de asta, se strâmbă John: eu am auzit că este un 
om singur. 

— Poate că ai dreptate, dar când mă întâlnesc cu un Cadillac nu pot să-i 
compătimesc pe cei dinăuntru. 

John împături ziarul şi se ridică, îndreptându-se spre bucătărie. În trecere, 
zări nişte bucăţi de tapet pe bar. 

—Ce-1 cu astea? Vrei să schimbi decorația interioară? 

— Da, vreau să pun tapet nou în baie şi mi-am oferit acest cadou de ziua 
mea. 

John se uită repede la tapet. 

— Când este ziua ta? Nu mi-ai spus nimic. 

— Vinerea viitoare. Încă n-am uitat, dar în curând va trebui să mă fac că 
uit; împlinesc douăzeci şi şase de ani. 

— De abia când vei avea vârsta mea, poţi să te faci că uiţi. Cum îţi 
sărbătoreşti ziua de naştere? 

— Primesc orice propunere. Vrei să vii la masă? propuse Lanna. 

—Am o idee mai bună: mergem la restaurant. 

—Faţă de masă din dantelă, lumânări, şampanie. Nu mă aşteptam la un 
asemenea lux, John. 

Flăcările tremurătoare făceau să strălucească părul castaniu al Lannei şi 
să scânteieze pieptenii aurii, prinşi la tâmple. Ea ridică paharul, pe care 
maître d'hotel tocmai îl umpluse cu vin spumos şi îl ridică spre însoțitorul 
său. 

— Mulţumesc. 

—Este o seară deosebită. Îi aminti el cu o voce gravă, doar sărbătorim 
ziua ta. 

Lanna bău o înghițitură de şampanie, bulele de aer uşoare o înţepară în 
nas, făcând-o să râdă. 

—Ar fi groaznic, dacă aş strănuta! 

—ȘI de prost gust. 

John plesni din limbă a dezaprobare. 

—Sunt sigură că „maitre" m-ar trata cu dispreţ, chicoti Lanna privindu-l 
pe omulețul care conducea o pereche la masă. 

— N-ar îndrăzni, aş fi în stare să-l distrug dacă ne strică seara, amenință 
John. 

Lanna puse paharul pe masă, mângâind piciorul fragil. Lichidul spumos 
avea aceeaşi culoare cu rochia fetei, făcută dintr-un material uşor, care 1 se 
mula pe forme. 

—Mă simt ca şampania asta, declară ea. Acest local, puţin frecventat, 
este mai plăcut decât un restaurant plin; este elegant şi intim. 

— De ce crezi că l-am ales? Aici îmi aduc prietenele. John râse, 
aplecându-se spre însoțitoarea sa. 

—Toţi bărbații din această sală mă invidiază (ochii lui străluceau cu 
răutate) şi se întreabă dacă eşti nepoata sau amanta mea. Nu le auzi pe 
doamne întrebându-se „Ce face acest bătrân dezgustător, cu o femeie atât de 
atrăgătoare"? 

Părul cărunt al lui John, des şi ondulat, lucea în lumina lumânărilor. Purta 
un costum şi cravată şi se simţea în largul lui. 

— Eşti foarte elegant în seara asta, John. De fapt, te văd prima oară 
îmbrăcat astfel. Întotdeauna eşti în ţinută de lucru. 

— N-am fost paznic de noapte toată viata mea, răspunse el, cam brusc. 


— De ce nu ne servesc mai repede? n-aş vrea să ajungi târziu la şantier. 

John se înţepeni în scaun. 

— Nu ţi-am spus oare? În seara asta nu lucrez, aşa că nu e cazul să ne 
grăbim. 

—Nu mi-ai spus, replică Lanna gânditoare. 

Privirea lui John deveni mai pătrunzătoare. 

—S-a întâmplat ceva? 

— Nu, mă gândeam. 

— La ce? 

—Mă gândeam la familia ta, că nu eşti cu ea în seara asta. Nu mi-ai 
vorbit niciodată de fiii tăi, nici măcar nu le cunosc numele! Locuiesc în 
Phoenix? 

—Doar cel mare. Ştii, este greu să-ţi judeci propriii copii. Cel mic este 
de o inteligență remarcabilă, foarte capabil, dar parcă nu are nici un fel de 
ambiţie. Cel mare îmi seamănă din foarte multe puncte de vedere, cred. Nu 
ştiu dacă ţi-am mărturisit, dar până acum nu am mai avut ca prieten o 
femeie. 

— Nici eu, declară Lanna, sesizând că şi de data asta, John evitase să 
vorbească despre familia sa. 

—Această seară cu tine mi-a dăruit atâta fericire, cât n-am avut în toată 
viața. 

Această confidența, aduse lacrimi în ochii tinerei femei. John ridică 
paharul. 

—Ajunge cu sentimentalismul, să mâncăm, să bem şi să ne distrăm. La 
mulți ani, Lanna! 

Toate trei urările se împliniră. Paharul Lannei nu rămase gol nici un 
moment, John umplându-l mereu, cu toate protestele tinerei femei. S-a 
servit friptură suculentă, garnisită cu sparanghel şi cartofi copți, stropiți cu 
unt topit. Meniul fu încoronat de un tort cu adevărat festiv, cu douăzeci şi 
şase de lumânări. Dar cel mai plăcut lucru a fost conversaţia amicală. 

Uşor amețită, Lanna ezită să coboare din maşină când John opri în faţa 
blocului. Făcu un efort să se întoarcă spre însoţitorul ei şi să-l întrebe: 

—Vrei să vii la o cafea, în casă? 

El ezită înainte de a accepta. 

— Bineînţeles. 

Dar Lanna remarcase nota de oboseală din vocea lui. 

— Eşti obosit? 


—Sunt prea bătrân pentru a mai rezista la o petrecere, glumi el, ieşind 
din maşină. 

La rândul ei. Lanna coborî din maşină, dar se împletici puţin. Aerul rece 
o făcu să ameţească şi se sprijini de John, care o prinse de braţ 

— Ei bine, m-am îmbătat puţin, mărturisi ea surâzând. 

—Amuzat, el o conduse spre uşa de la intrare. 

Pe palier, Lanna se opri şi scormoni în poşetă, căutând cheile. 

— Lasă-mă pe mine, propuse, văzând-o cum pipăie broasca. 

—Cu plăcere. 

Ea îl întinse cheia şi se sprijini de perete în timp ce el descuia. În partea 
opusă a culoarului, se deschise o uşă şi doamna Morgan traversă holul. 
Lanna aşteptă ca aceasta să intre în spălătorie. Syvia Morgan se mai întoarse 
o dată la colţul culoarului. 

— E curioasă să vadă dacă intri la mine, îi explică Lanna păşind prima în 
vestibul. Este convinsă că eşti amantul meu. 

John începu să râdă, dar râsul lui era lipsit de veselie. 

— Nu sunt surprins, este concluzia pe care ar trage-o oricine ne vede 
împreună. 

El traversă camera şi se trânti pe scaunul din faţa mesei. 

— Oasele mele bătrâne mă lasă. 

—O să încălzesc, repede, putină apă, promise Lanna dispărând în 
bucătărie. Nu se ţinea bine pe tocuri şi îşi scoase pantofii. Gresia rece îi 
produse o senzaţie plăcută pe tălpile goale. Umplu o sticlă cu apă şi o puse 
pe plită. 

— Ştii că am comandat tapetul pentru baie? îi spuse lui John, deschizând 
bufetul. Mi-l aduc sâmbăta viitoare. Mă ajuţi să-l pun sâmbătă? 

Se auzi ceva căzând. 

—John? 

Lanna se întoarse şi privi pe deasupra barului. Scaunul lui John era gol. 
Zări un trup întins pe jos. 

—Dumnezeule, murmură ea. 

Anii de practică profesională o făceau să nu se panicheze. Se repezi la 
prietenul ei şi reuşi să-l întoarcă pe spate, imediat, îi deznodă cravata şi-i 
deschise cămaşa la gât, ca el să poată respira mai uşor. Îi luă pulsul. Din 
întâmplare, zări cutia cu pilule al cărei confinut era împrăștiat pe jos. Îl lăsă 
inconştient şi se repezi la telefon, formând numărul Salvării. Vocea ei era 


clară, dar fermă, când îşi dădu numele şi adresa, cerând o ambulanță şi 
precizând că este vorba de o criză de inimă. 

Liniştită că salvarea va veni, se întoarse la John, pradă gândurilor de tot 
felul. Instinctul profesional o făcu să se concentreze asupra bolnavului, 
pândind sirenele salvării. Dar în sine, se acuza că nu fusese capabilă să-şi 
dea seama de semnele prevestitoare ale bolii prietenului ei. Probabil că John 
se prefăcuse, ca să nu-i strice aniversarea. Trecură secole, până când Lanna 
auzi sirena ambulanţei. Se auziră portierele trântindu-se, paşi grăbiţi pe 
coridor. În sfârşit se auziră bătăi în uşă. Lanna strigă: 

— Este deschis, grăbiți-vă! 

Infirmierii în halate albe se năpustiră înăuntru, aducând cele necesare 
reanimării. O dădură deoparte pe Lanna. Un bărbat punea deja întrebări. 

—Faceţi parte din familie? 

—Nu, este un prieten. 

Lanna se sprijini de masă, clătinându-se. 

— Numele lui? 

—John Buchanan. 

— Vârsta? 

Ea avu un lapsus, dar îşi reveni imediat. 

—Șaizeci şi trei de ani. 

—A mai avut probleme cu inima? Lua medicamente? 

—Da, pilulele astea care s-au răsturnat; posologia este indicată pe spate. 

Infirmierul întoarse cutia. 

—A luat din ele? 

—Nu ştiu, eram dincolo când a căzut. 

Al doilea infirmier interveni: 

—Cred că putem să-l luăm. 

—Vă rog, aş putea să-l însoțesc? întrebă Lanna. 

—Bineînţeles, răspunseră cei doi, punând trupul nemișcat pe un cărucior. 

Lanna intră grăbită în bucătărie să-şi ia pantofii, să stingă gazul şi să-şi ia 
poşeta. Căruciorul traversa holul sub ochii holbaţi ai doamnei Morgan. 

—Ce s-a întâmplat? Un atac? strigă ea Lannei, care răspunse mergând 
preocupată în urma brancardierilor. 

— Mă aşteptam la aşa ceva, un bărbat de vârsta asta! 

Lanna preferă să nu dea atenţie acestor insinuări şi se înghesui în partea 
din spate a ambulanţei. Portierele fură închise şi maşina demară în urletele 
sirenei, cu girofarul aprins. 


Sosirea în regim de urgenţă la spital era o scenă familiară pentru Lanna, 
dar acum totul avea un aspect straniu: infirmieri şi internişti, în fata uşii, 
aşteptând căruciorul pe culoar, ordinele şoptite de o persoană autoritară şi 
calmă, mirosul dezinfectantelor şi a antisepticelor. Lanna avea impresia că 
trăieşte un coşmar. 

— Avem nevoie de câteva informaţii, domnişoară. 

O femeie îmbrăcată în alb, cu o bonetă pusă peste părul încărunțit, îi 
interzise să treacă, reținând-o de braţ. Lanna urmări cu ochii căruciorul până 
când acesta dispăru dincolo de uşile batante. 

—Da, bineînţeles! 

O urmă pe femeie în biroul mic al camerei de gardă, unde se aşeză pe un 
scaun incomod. Lanna repetă ceea ce spusese şi infirmierului. 

Începură întrebările: 

—Ştiţi unde locuieşte domnul Buchanan? Adresa lui? 

—Nu. 

—Numărul de telefon. 

Lanna suspină şi îşi trecu degetele prin păr. 

—Staţi, John lucrează la societatea Faulkner. Este paznic de noapte. 

—Vedeţi, ştiţi câte ceva din toate, spuse infirmiera cu un zâmbet 
încurajator. 

Pe coridor era o activitate intensă: cuvintele şoptite cu voce gravă făceau 
ca neliniştea Lannei sâ crească. O altă infirmieră năvăl în birou, cu 
lucrurile lui John în mână. 

— Este John Buchanan Faulkner! 

Numele o plesni pe Lanna ca o palmă. Ea protestă. 

— Trebuie să fie o greşeală. 

Femeia se întoarse, ca şi când ar fi văzut-o pentru prima oară, fixând-o 
cu o privire care nu admitea o asemenea absurditate. Infirmiera din camera 
de gardă o prezentă pe Lanna. 

— Domnişoara Marchall era cu victima când a survenit atacul. 

—Este John Buchanan, repetă tânăra femeie, îl cunosc de două luni, este 
paznic de noapte. Nu înţeleg de unde aveți această informafie. 

—Din portofelul lui, domnişoară Marchall. M-am uitat în el, căutând 
rețeta şi am găsit actele lui de identitate. 

Privirea femeii în alb alunecă peste obrazul frumos al Lannei şi peste 
rochia de culoarea chihlimbarului, care i se mula pe corp. 

— Înţeleg că aveţi motivele dumneavoastră, ca să-i ascundeți identitatea. 


Obraju Lannei deveniseră stacojii şi protestă: 

—Vă înşelați, doamnă. Când l-am cunoscut, se numea John Buchanan. 
Este numele pe care vi l-am şi comunicat. 

Infirmiera zâmbi înţepat, şi nu răspunse direct la această declarație. 

— Dacă nu vă deranjează, luaţi loc în sala de aşteptare şi vă voi anunţa 
când vor apare modificări în starea domnului Faulkner. 

— Mulţumesc. 

Lanna se sculă. Înţelegând că prezenţa ei nu mai era necesară. Reveni în 
sala goală, de lângă serviciul de urgentă, şi începu aşteptarea. 


Capitolul 10 


Cu umerii căzuţi, Lanna şedea pe un scaun de plastic. În mâini strângea o 
ceaşcă de cafea rece pe care i-o aduseseră cu o oră înainte. Se îndreptă şi îşi 
trecu mâna prin părul des castaniu, suspinând. Apoi, din ochi, îi adresă 
infirmierei de gardă, o întrebare mută. Femeia dădu din cap: nimic nou, 
starea lui John nu se schimbase. John sau domnul Faulkner, nu asta avea 
importantă. Lanna era neliniştită pentru prietenul ei. Se agăţă de speranţa că 
el rămăsese în viaţă. De altfel, ea era sigură că aici el va primi cele mai 
bune îngrijiri. 

Soneria telefonului o făcu să privească spre infirmieră, încercă să prindă 
câte ceva din conversaţie. 

— Da, doctore, am reuşit s-o găsim pe doamna Faulkner, acum două ore; 
era la ferma ei din Arizona şi va veni cu avionul ei particular. 

Urmă o pauză. 

— Fiul lui? l-am lăsat un mesaj să contacteze spitalul, imediat ce se 
întoarce. 

Din nou tăcere. 

—Bine doctore, mă ocup eu de asta. 

Imediat ce infirmiera puse receptorul în furcă. Lanna lăsă ceaşca de cafea 
pe masă, printre revistele împrăştiate şi se repezi în boxă cu privirea plină 
de nelinişte. 

—Ce face John? Ce a spus doctorul? 

— Îmi pare rău, domnişoară Marchall. Starea lui rămâne critică, răspunse 
infirmiera. 

— Mai concret, mai precis! Şi-a recăpătat cunoştinţa? S-a... 

—Încercaţi să înţelegeţi, domnişoară Marchall, nu avem voie să dăm 
amănunte fără acceptul familiei; mai bine v-ati duce acasă, nu este nevoie 
de dumneavoastră aici. 

Cu o mişcare a capului, Lanna respinse propunerea. 

— Nu, voi aştepta! 

Reveni pe scaunul verde, din plastic, copleşită. 

— Te rog, Doamne, te rog! 

Lanna şopti o rugăciune, care se termină cu un suspin, înghiți, ca să-şi 
degajeze gâtul. Voia să-şi stăpânească emoţiile. Totuşi avea nevoie să 
vorbească cu cineva, să se gândească şi la altceva, decât la starea de 


sănătate a lui John. Ca infirmieră ştia că următoarele ore vor fi critice. 
Ridică capul, încercând să se gândească la altceva. 

Intră o pereche. Lanna remarcă contrastul dintre bărbat şi femeie. 
Aceasta, cu toate că se apropia de şaizeci de ani, îşi păstrase silueta elegantă 
şi tinerească. Purta o fustă modernă, verde, o vestă asortată şi o bluză- 
cămaşă din mătase înfiorată. Părul ei, castaniu deschis, era bine coafat şi cu 
toată aparenţa de simplitate, trăda o elegantă trufaşă. 

Prin contrast, bărbatul era discret, o umbră tăcută lângă ea. Avea un mers 
felin şi mişcări suple, chiar dacă avea umerii lați şi un spate drept. Nu 
încerca să facă impresie, cu toate că avea o ţinută mândră, nici să rivalizeze 
cu însoțitoarea lui mai în vârstă pe care o întrecea cu un cap. Era îmbrăcat 
modest, dar pantalonii maro şi cămaşa bej nu-i puteau ascunde corpul 
subțire şi viril. Era ceva neînduplecat în profilul lui ascuţit, de pasăre de 
pradă. Părul negru, des şi ondulat, îi cădea neglijent pe frunte. 

În spatele indolenţei lui, Lanna simţea că străinul stătea la pândă, că 
privirea lui vedea totul. Omul înregistra, din instinct, şi mirosurile şi 
sunetele. Nu acordă prea mare atenţie, pentru moment, acestor lucruri. Luă 
din nou ceaşca de cafea de pe masă şi o duse la gură; cafeaua era amară şi 
rece. O năpădiră gânduri neliniştitoare; stinsese gazul, închisese uşa? Aceste 
gânduri 1 se părură atât de importante, încât se repezi la telefon s-o cheme 
pe Sylvia Morgan, între timp, doamna elegantă se oprise în fata biroului. 

— Sunt Katheryn Faulkner, aş vrea să-l văd pe soţul meu. 

Tonul şi atitudinea ei arătau că nu avea obiceiul să ceară voie. Stând 
deoparte, Hawk observa reacțiile infirmierei față de aroganţa lui Katheryn 
Faulkner. 

Infirmiera ridică receptorul şi cu o voce scăzută comunică cele aflate. 

La celălalt capăt al firului i se dădu un răspuns afirmativ. Femeia în alb 
puse receptorul jos şi îi zâmbi cu amabilitate lui Katheryn. 

— Doctorul Sanderson ar dori să vă vadă personal, doamnă, vă rog să 
luaţi loc. 

Infirmiera nici nu avu timp să-şi termine fraza, şi Katheryn părăsi deja 
biroul, reducând-o la tăcere prin atitudinea ei. Făcu câțiva paşi. Figura ei 
indiferentă nu era cea a unei soţii care venise să-şi vadă soţul bolnav. Dar 
Hawk, care o observase în timpul călătoriei, o văzuse cum îşi rodea 
unghiile, în avionul cu care veniseră de la fermă, la Phoenix. Se mira că ea 
mai avea încă sentimente vii pentru omul cu care se căsătorise şi nu putu să 
nu admire adorația pe care ea o avea pentru tatăl său, condamnând-o în 


acelaşi timp pentru fidelitatea ei ridicolă. În aceşti ani, atracţia pentru mama 
sa vitregă crescuse, timp în care ura lui Katheryn prinsese rădăcini adânci. 
Hawk era dovada vie a infidelităţii lui John Buchanan Faulkner, amintirea 
constantă a faptului că el nu o iubea. Relaţia ciudată între Katheryn şi Hawk 
evoluase la fel. Katheryn era conştientă de ataşamentul fiului său vitreg, dar 
îl trata ca pe un bastard. Se răzbuna pe el, neputând să se răzbune pe soţul 
ei. De aceea îi şi ceruse să piloteze avionul familiei, când trebui să vină 
lângă John Buchanan. Această idee nu-i venise din compasiune; din contră, 
Katheryn îl luase cu ea pe Hawk în acest moment de criză, pentru ca pe 
urmă să-l umilească mai bine. 

Regulamenul spitalului era foarte strict şi nu permitea decât membrilor 
familiei să stea lângă bolnav. John Buchanan Faulkner nu-l recunoscuse 
niciodată pe Hawk. Fiind născut într-o rezervație Navajo, el nu avea 
certificat de naştere american, cu care să-şi dovedească identitatea. 

Conştient de toate aceste lucruri, tânărul acceptase să o însoţească, de 
fapt pentru ea şi venise. S-ar fi putut să aibă nevoie de el. 

Zgomotul ascensorului atrase atenția indianului. Apăru un bărbat cu 
părul cărunt, înalt, îmbrăcat cu o bluză verde. El se adresă imediat doamnei 
Faulkner, pe un ton profesional. Hawk se retrase, jucând rolul unui simplu 
însoțitor. 

— Doamna Faulkner. 

Doctorul avea o voce politicoasă, respectuoasă chiar, care exprima o 
oarecare îngrijorare. 

—Sunt doctorul Sanderson, îmi pare bine că aţi sosit. 

— În ce stare este? 

Katheryn, cu capul sus, abia îşi stăpânea lacrimile. Doctorul se făcu că 
nu aude întrebarea. 

— Secţia noastră de cardiologie este una din cele mai bune din tot statul. 

— Vreau să-l văd pe soţul meu, spuse Katheryn. 

Doctorul îl privi pe Hawk, aşteptând ca acesta să spună ceva, dar acesta 
rămase tăcut. 

—Domnul Faulkner este inconştient, dar bineînţeles, puteţi să-i faceţi o 
vizită de câteva minute. Venti cu mine. 

Doctorul îi făcu doamnei Faulkner loc să treacă, apoi se uită întrebător la 
Hawk. 

—Aşteaptă-mă aici, Hawk, spuse Katheryn. 


El înclină din cap, în semn că a înţeles. Când doctorul şi mama sa vitregă 
se îndreptară spre lift. Hawk simţi o mişcare lângă el. Era tânăra femeie pe 
care o găsise aşteptând deja, când venise el. 

— Doctore, îl strigă ea cu o voce gravă, dar fermă. 

Doctorul ezită. Katheryn devenise nerăbdătoare, ceea ce mări încurcătura 
acestuia. 

În Hawk se trezi curiozitatea. 

Medicul opri o femeie între două vârste. 

—Soră! condu-o pe doamna Faulkner în sala de terapie intensivă, voi 
veni şi eu direct acolo. 

În timp ce Katheryn se îndepărta, doctorul se apropia de Lanna. 

—Cum îi merge domnului Faulkner? 

Necunoscuta ştia numele tatălui său! Ochii lui Hawk se îngustaseră; de 
ce se interesa această femeie de John Buchanan? 

— Facem tot ce putem, repetă doctorul cu răbdare. Ochii fetei, de 
culoarea alunei, se aprinseră de mânie. 

—Sunt infirmieră, vreau să ştiu în ce stare este. 

— Are şanse foarte mici. L-am salvat deja de două atacuri, ar fi o minune 
să supravieţuiască unui al treilea. 

Lanna deveni lividă, ochu 1 se măriră neîncrezători, deschise gura, dar nu 
putu scoate un cuvânt. Atunci, Hawk înainta spre ea. 

—Cine este aceasta tânără? 

ÎI întrebase direct pe doctor, uitându-se atent la tânăra femeie care 
manifesta atâta neliniște. 

Părul ei drept, moale ca o catifea, căzându-i în dezordine, îi dădea mult 
farmec. Luate separat, trăsăturile ei nu aveau nimic frapant, dar ansamblul 
— ochii de culoarea a/unei, pomeții ridicați, gura plină — formau un tot 
armonios. O rochie, fără pretenţii, de culoarea şampaniei, îi scotea în 
evidentă corpul subțire, dar cu forme atrăgătoare. 

— Domnişoara Marchall era cu domnul Faulkner când a suferit atacul, 
explică doctorul Sanderson. 

Hawk îşi încleşta fălcile, pradă unei furii instantanee, îndreptate nu atât 
împotriva tatălui său, cât împotriva umilinţei la care era supusă Katheryn. 

—Unde s-a întâmplat? întrebă el. 

— La mine, mărturisi Lanna. 

Hawk reuşi să se stăpânească; îl privi pe medic, apoi pe tânăra femeie. 

— Presa a aflat? 


—Nu, afirmă Sanderson. 

—Spitalul nu trebuie să dea nici o informaţie, cred că mă întelegeți 
doctore? 

Tonul lui Hawk era calm, dar ameninţător. 

— Perfect. 

— Atunci, e bine. Există vreun loc în care... domnişoara Marchall ar 
putea să aştepte? 

Indianul o fulgerase pe necunoscută cu o privire, înainte să-i rostească 
numele, dar aceasta părea indiferentă fată de situația dată şi fată de 
consecinţele ei asupra familiei Faulkner. 

Înainte de a răspunde, doctorul reflectă puţin asupra cererii lui Hawk. 

—Avem vestiarul personalului; acolo domnişoara Marchall nu va fi 
deranjată. Cu mâna, indică sala. 

— Mulţumesc, făcu Hawk luând-o pe Lanna de braţ. 

Ea nu se opuse şi se îndreptă spre vestiar. 

—ȘI dacă vă cheamă doamna Faulkner... începu medicul. 

Hawk o lăsă pe Lanna şi se întoarse. 

—Spune-i că am ieşit puţin. 

— Desigur, v-o încredinţez pe domnişoara Marchall, încheie Sanderson 
cu un zâmbet de uşurare. 

Trecând pe lângă biroul de internări, Hawk o privi printre genele sale 
negre pe femeia care mergea alături de el. Ea tremura, iar faţa ei era lividă 
de îngrijorare. Era clar, chiar şi pentru un străin, că această îngrijorare se 
datora omului care zăcea undeva în acest spital — poate chiar gata să 
moară. 

Hawk deschise uşa vestiarului. Acest gest îl apropia pentru un moment 
de însoţitoarea sa, simţindu-i parfumul de santal. Indianul simți că se 
enervează din cauza acestei creaturi seducătoare, care, după toate 
aparențele, petrecuse cu tatăl său. 

Tânăra femeie părea pierdută în gândurile sale şi Hawk îi admiră sângele 
rece. 

— De când îl cunoşti pe John Buchanan Faulkner? 

Această întrebare brutală o surprinse pe Lanna, iar tonul ostil o şocă. 
Hawk se mai înmuie. 

— De ce nu luaţi loc, domnişoară Marchall? 

—Nu, nu mai vreau să stau jos! izbucni Lanna. 

—De când îl cunoaşteţi pe John Buchanan? repetă Hawk. 


—Din iulie! Lanna îşi apăsa mâna pe frunte, suspinând; sunt deja mai 
mult de trei luni... 

—Sunteţi infirmieră, mi se pare; cum l-aţi întâlnit? 

— Într-o seară, când veneam spre casă, de la muncă, camionul lui era în 
pană pe şosea şi l-am luat în maşina mea. 

Lanna îşi aruncă capul pe spate, descoperind linia fină a gâtului. Izbucni 
într-un râs neîncrezător. 

—Nu i-am cunoscut numele până în seara asta, este de necrezut, nu-i 
aşa? 

—Se numeşte John Buchanan Faulkner, declară Hawk. 

Faptul că tatăl său îşi ascundea identitatea nu-i mai mira; anonimatul îi 
permisese să aibă o aventură cu o femeie, care nu îl căutase pentru banii săi. 

Nu o luase ca amantă pe mama lui Hawk, o Navajo, care nu avusese nici 
măcar idee de averea lui? Dar pe Hawk nu-l interesau motivațiile tatălui 
său. Voia să cunoască amănuntele exacte ale situației actuale. 

—Aş vrea să ştiu ce s-a întâmplat în cursul acestei seri, domnişoară 
Marchall. Cum a survenit atacul? 

Lanna plecă ochii. 

— Era ziua mea. John mă invitase la masă. Şampanie, aniversare cu 
lumânări. Hawk îşi imaginase scena: tatăl său gata să zâmbească, să 
glumească, aşezat la masă în fata acestei încântătoare necunoscute. 
Tinereţea şi frumuseţea ei trebuie că îl flataseră. 

—N-a spus nimic despre starea lui. Cred că nu dorea să strice seara. lar 
eu, spuse Lanna, cu un aer vinovat, n-am observat nimic. Apoi am mers la 
mine, am pregătit o cafea şi... 

—Când apoi, domnişoară Marchall? Nu mă interesează viața dumitale 
sexuală, aş vrea să ştiu, dacă John Buchanan era îmbrăcat, când a venit 
ambulanta şi, dacă era în pat. 

— Da, era îmbrăcat şi nu era în patul meu! Nu sunt amanta lui, ci 
prietena lui, în cel mai strict sens al cuvântului. De ce nu vrea nimeni să 
creadă? 

Lanna se întoarse hohotind. 

Hawk nu răspunse, o observase în tăcere. Tânăra fată părea sinceră şi 
poate că judecase greşit relaţiile ei cu tatăl său. Dar pentru moment, puţin îl 
interesa acest lucru, din moment ce ea îi răspunsese la două întrebări 
fundamentale. 


Hawk se îndepărtă, fără să se scuze şi fără a o încuraja pe tânăra femeie. 
Nu dorise să fie dur, dar nici ideea de a o consola nu-i surâse. Asta era tot. 

Când ajunse în capătul culoarului, îl văzu intrând pe Chad. Haina lui din 
păr de cămilă ascundea o talie îngroşată din cauza abuzului de whisky. 
Mergea cu rigiditatea unui fost elev de şcoală militară. Părul său castaniu- 
auriu era bine aranjat, iar faţa bronzată, era incredibil de frumoasă. Ochii lui 
căprui străluciră rece la vederea lui Hawk. 

—Ce cauţi aici? 

Hawk se îndepărtă de birou, pentru a scăpa de curiozitatea infirmierei, 
impresionată de prezenţa lui Chad. Nu dorea ca discuţia cu fratele său vitreg 
să fie auzită. 

— Katheryn m-a rugat s-o aduc aici cu avionul. Această informaţie îl 
linişti pe Chad, care nu ştia de jocul crud pe care mama sa îl făcea cu Hawk. 
El încerca un sentiment de gelozie, să-l ştie inclus în cercul familiei. 

—Carol şi Johnny sunt aici? 

Chad se uită în hol, căutându-şi soţia şi fiul. 

— Nu, domnul şi doamna Rawlins îi vor aduce cu maşina. 

—Ce face tata? Va scăpa? 

Hawk se întrebă dacă vulturii îşi pun asemenea întrebări când îşi 
încolţesc prada. Dar aceştia aveau scuza unei necesități vitale, chiar dacă, 
uneori, nici nu mai aşteptau ca prada să fie moartă pentru a-şi înfige 
ghearele în ea. 

— Trăieşte, dar nu este bine, recunoscu Hawk. 

Cu pleoapele pe jumătate închise, el se amuza văzându-l pe fratele său 
vitreg, cum se străduieşte să pară îngrijorat. 

—Unde este? ar fi bine să mă duc la el, mama ar putea avea nevoie de 
mine. 

Hawk îl opri. 

—Este o problemă mai urgentă de rezolvat. 

—Care? întrebă Chad adoptând imediat un ton de sfidare. 

Hawk ridică un colţ al gurii. 

—Se pare că John Buchanan era la o prietenă, când a avut atacul. 

Pielea bronzată a lui Chad deveni ca de marmură; el scrâşni din dinţi. 

—Ticărosul! şuiera el. Nu putea să moară, fără să ne târască în noroi? 
Noi ce avem de făcut? 

Chad îşi trecuse nervos degetele prin păr. Spusese „nor”. 


—Să telefonăm judecătorului Garvey, îl sfătui Hawk. John Buchanan i-a 
făcut câteva servicii. Sunt sigur că ai putea să-l convingi să declare că 
prietenul său se afla cu el, când a făcut infarctul. 

— De unde îl cunoşti tu pe Garvey? 

Chad îl observase pe fratele său vitreg surprins şi bănuitor. 

—Am auzit vorbindu-se de el, răspunse Hawk, ca şi când această 
precizare n-ar fi avut nici o importantă. 

— Şi femeia? 

— Vom discuta şi cu ea, imediat ce vom aranja această problemă. 

După câteva ezitări, judecătorul Garvey acceptă să depună mărturie 
pentru a salva onoarea prietenului său. A mai fost nevoie de încă jumătate 
de oră pentru a cumpăra tăcerea personalului care venise cu ambulanţa. 
Totuşi Hawk ştia că „povestea" va circula. În tot cazul, scandalul nu va fi 
subiect de presă. 

Hawk şi Chad reveniseră în biroul infirmierei. 

— Acum să ne ocupăm de amantă, suspină Chad. 

—Este aici, începu Hawk, dar fratele său îi tăie vorba. 

— Aici? La spital? 

— Da, l-a însoțit pe John în ambulanță, preciza Hawk, pe un ton 
posomorât. 

— Unde este în momentul de față? Dumnezeule, nu cumva este cu el? N- 
aş vrea ca mama să suporte o astfel de umilinţă! 

— Până acum, Katheryn nu ştie nimic, dar sunt convins că mai devreme 
sau mai târziu, va afla. Doctorul Sanderson mi-a dat voie s-o duc în vestiar, 
pentru a evita întrebările ziariştilor. 

—Scoate-o afară imediat, lătră Chad. 

—Se pare că este hotărâtă să rămână până îi vor da veşti despre John! În 
plus, ea susține că sunt simpii prieteni, adăugă Hawk, amintindu-și de 
protestele vehemente ale tinerei infirmiere. 

— Prieteni? John Buchanan nu cunoaşte decât un singur mod de a trata 
femeile, făcu Chad. 

Privirea lui era ca o condamnare la adresa lui Hawk, pe care îl încadra în 
aceeaşi categorie; soția sa Carol îl „cunoscuse" pe Hawk, în sensul biblic al 
cuvântului, înainte de căsătorie. 

— În tot cazul, nu pare a fi genul care se lasă cumpărat. 

—Ticălosul, înjură Chad, n-am înţeles niciodată de ce femeile se lasă 
prostite de el, ca şi mama, de altfel. Dacă această fată îl iubeşte cu adevărat, 


o putem convinge să plece. Am să-i vorbesc, arată-mi unde este, porunci el. 

Hawk se execută, dar fără servilism, şi cobori pe culoar, până la vestiar. 
Când deschise uşa, o văzu pe Lanna privind în noapte, prin fereastră. 
Auzind zgomotul, ea se întoarse cu iuţeală, dar se opri recunoscându-l pe 
Hawk. În spatele fratelui său vitreg, Chad şopti: 

— Măcar, o dată, a avut şi tata gust! 

Era o insultă directă la adresa mamei lui Hawk. Ochii albaştri ai 
indianului se aprinseră pentru un moment, dar se abținu să răspundă. Lanna 
crezuse că cineva din personalul spitalului îi aduce veşti despre John. Când 
privirea ei întâlni ochii albaştri insolenţi, se lăsă cuprinsă de o mânie rece. 

Nu-şi închipuise că acest om diabolic, cu părul negru ca tăciunele, va mai 
îndrăzni să vină, după toate acuzaţiile pe care i le adresase, cu toate că nu 
părea genul de om care să-şi poată permite orice. Întrebările brutale, dar 
sincere, o făcuseră să înţeleagă că el spunea cu voce tare, ceea ce alții 
şopteau doar. 

Zărindu-l pe al doilea bărbat, Lanna deveni atentă. Era incredibil de 
frumos, de o frumuseţe care-ţi tăia respirația şi avea haine elegante şi 
costisitoare. În timp ce acesta traversă încăperea, Lanna văzu că-i zâmbea 
cu amabilitate; ochii lui de culoarea alunei erau luminoşi. 

—Sunt Chad Faulkner, fiul lui John Faulkner. 

Această amabilitate, această forță stăpânită, îi aducea aminte de John şi 
de manierele sale. 

—Am venit, imediat ce am putut. Mulţumesc că ați rămas cu tatăl meu, 
până la sosirea familiei, domnişoară... 

Se opri, aşteptând ca tânăra femeie să se prezinte: 

—Lanna Marchall. 

Când Chad îl luă mâna într-ale sale, ei îi veni să plângă de recunoştinţă, 
pentru că durerea ei era, în sfârşit, împărtăşită. 

—Cum... Cum se simte? Nu am nici o veste. 

— Staţionar, răspunse Chad pe un ton încurajator. Ştiţi că este puternic, 
este un luptător! 

— Da. 

Privirea Lannei alunecă spre bărbatul cu părul negru, care observa scena 
cu un aer răutăcios. 

—John şi cu mine eram prieteni. 

Lanna precizase natura relațiilor dintre ei, pentru a preveni o interpretare 
greşită. 


— Da, mi s-a spus că erați cu el când a avut atacul. Cred că a fost 
neplăcut. 

Lanna simţi nevoia să se sprijine pe umărul acestui om atât de 
înţelegător. 

— Tocmai sărbătoream ziua mea de naştere... 

— Nu este nevoie să-mi povesteşti, o întrerupse Chad, petrecerea a fost 
stricată de ceea ce s-a întâmplat. 

Lanna începu să se simtă nedemnă de atâta înţelegere, îşi trase mâna şi-i 
adresă lui Chad un zâmbet, parcă pentru a-l convinge că totul era în ordine. 

În tot acest timp, era conştientă de prezenţa, în spatele său, a bărbatului 
care îi privea, distant şi de nepătruns. 

— Domnişoară Lanna, aş putea să vă cer să-mi faceţi un serviciu? 

Chad îşi lăsă mâna pe lângă trup, şi zâmbi încrezător că nu poate fi 
refuzat. 

—O favoare, dar n-aş vrea să fiu înţeles greşit. 

—Despre ce este vorba? 

—Aş prefera ca nimeni să nu ştie că tata era la dumneavoastră, în 
momentul accidentului. Oricât de nevinovată ar fi fost prietenia voastră, 
dacă ziarele află această poveste...eu nu vreau să-mi văd familia rănită şi 
dezonorată de insinuările veninoase ale presei. Vreau să vă protejez pe 
dumneavoastră şi pe mama, dar pentru asta am nevoie de ajutor. 

—Ce pot să fac? 

—Aş prefera să plecaţi acasă. Hawk vă va conduce. 

Văzând-o decepţionată, el adăugă: 

— Îţi promit să te ţin la curent cu orice modificare a stării tatălui meu. 

— Da, da, înţeleg, aprobă Lanna. 

— Mulţumesc, Lanna! (Chad surâse dezarmant). Şi îți promit, că numele 
tău, nu va fi niciodată pomenit lângă cel al lui John Buchanan. 

— Sunteţi foarte amabil, domnule Faulkner, murmură ea. 

— Spune-mi Chad. Îmi pare rău, dar nu mai pot să stau, probabil mama 
are nevoie de mine. 

— Normal, nu vreau să vă rețin, îl asigură Lanna, dând din cap. 

Chad puse o mână protectoare pe umărul tinerei femei. 

— Hawk va avea grijă să ajungi cu bine acasă. Te voi suna imediat ce voi 
avea noutăţi. 

— Mulţumesc, încă o dată. 


Lanna aruncă o privire ostilă bărbatului taciturn care trebuia s-o conducă 
acasă. Individul pe care Chad îl numise Hawk o privi curtenitor, dar ea nu-şi 
putu da seama dacă aceasta misiune îi făcea plăcere sau îl plictisea. 

Chad se opri în prag pentru a spune ceva, dar Lanna nu-l auzi. Individul 
numit Hawk răspunse scurt, la fel de impenetrabil. Stătea mereu la pândă, 
cu atenţia trează, chiar şi atunci când părea distrat. Lanna se simţi stânjenită 
când Chad ieşi din sală şi o lăsă singură cu Hawk. Ea propuse: 

—Aş putea să iau un taxi. 

Bărbatul surâse ironic: 

— Doar nu vrei să strici planul lui Chad? Ar fi îngrijorat din cauza ta, şi 
nu cred că asta îți doreşti. 

— Nu. 

Lanna se întreba de ce avea sentimentul că el îşi bate joc de ea. 

Pe străzi era o circulație intensă, pentru ora aceea târzie. La fiecare 
intersecție, luminile semafoarelor deveneau verzi, cu o regularitate 
misterioasă. Lanna îl studia pe omul de la volan. Luminile electrice făceau 
să lucească părul lui des şi negru ca onixul. Nasul lui era puţin coroiat, 
pomeții erau ieşiţi în afara accentuând curba obrajilor şi cutele săpate de 
fiecare parte a nasului, până la colţul buzelor. Buzele erau fine şi nu lipsite 
de ironie. Ansamblul forma o faţă dură, atrăgătoare, dar care îţi inspira 
teamă. 

Mai ales ochii lui o tulburau pe Lanna: de un albastru cobalt adânc, ei 
contrastau cu pieptănătura lui posomorâtă şi pielea tăbăcită. Ochii lui 
puteau la fel de bine să explodeze de batjocură şi să strălucească de ironie, 
sau să devină duri ca oţelul, sau limpezi ca o oglindă. Alteori, privirea îl era 
complet indiferentă. Dacă ochii sunt oglinda sufletului, omul ăsta nu avea 
suflet. 

Un ciocan bubuia încă în capul Lannei, puţin amețită încă de şampanie. 
În maşină, tăcerea devenise de nesuportat şi Lanna simţi nevoia să ţipe 
pentru a rupe încordarea. 

— Lucrezi pentru domnul Faulkner? întrebă ea. 

Bărbatul încetă să mai fie atent la circulație şi privi cu atenție, în 
obscuritate, profilul însoțitoarei sale. 

— Nu chiar. 

— Atunci, eşti un prieten al familiei? 

Pentru Lanna, el nu putea fi decât ori una, ori alta, deoarece se bucura de 
încrederea lui Chad. 

—S-ar putea spune şi aşa. 

Lanna se nelinişti, ar fi vrut să vorbească, să nu se mai gândească la John 
şi la spital. De ce nu o conduse Chad acasă? Se încăpăţâna să continue 
conversaţia. 

— Chad te-a numit Hawk, este prenume sau nume? 

— Nume. 

—ŞI prenumele? continuă Lanna. 

—Jim, dar nimeni nu-mi spune aşa. 

— Hawk, pur şi simplu? 

— Hawk, pur şi simplu. 


Nu era nimic simplu la el. Din contră, era în el ceva ce-i scăpa tinerei 
femei, ceva ce-l deosebea de alții. 

Ea îl fixă cu intensitate. Hawk se întoarse şi întâlni privirea Lannei, într-o 
sfidare mută. Ea îşi întoarse privirea, concentrându-se asupra spectacolului 
străzii. 

—Întoarce după colţ, spuse ea. 

Apartamentul ei era la patru blocuri mai departe. Lanna privi pe geam, 
trecându-şi degetul mare peste buze. Frica o paraliza amintindu-și 
ambulanța care venise pe acelaşi drum, câteva ore mai devreme. 

— Chad mă face să-mi amintesc de tatăl lui, remarcă ea. 

— Da, se pricepe să vorbească cu femeile. 

Tonul fusese prea sec, ca această frază să sune ca un compliment. Hawk 
încetini viteza. 

— Aici? 

— Da. 

Imediat ce maşina se opri. Lanna puse mâna pe butonul portierei. Hawk 
era deja pe trotuar. După cum se vedea, el îndeplinea întocmai instrucțiunile 
lui Chad, conducând-o până la uşă. Mergea alături de tânăra femeie, fără să 
o atingă, deschizându-i uşa de la intrarea în bloc. Intră după ea în hol. În 
timp ce Lanna îşi căuta cheile în poşetă, apăru doamna Morgan. 

—Vii de la spital? Ce face? Am verificat, dacă ai stins totul în bucătărie, 
dar uitaseşi uşa deschisă. Ce face prietenul dumitale? 

— Foarte bine, răspunse Hawk, luându-1-o înainte Lannei, vă mulţumesc. 

Se aşeză între Lanna şi vecina ei, semn că pusese capăt conversaţiei. 
Apoi, luând cheile din mâna tinerei femei, descuie uşa şi o împinse. 

Lustra de deasupra mesei rămăsese aprinsă. Lanna se opri în living, 
răvăşită de amintirea lui John întins pe jos. 

—S-o întreb pe doamna Morgan, dacă n-a sunat telefonul, când eram pe 
drum. S-ar fi putut să sune Chad, de la spital. 

— Nu. 

Hawk o apucă de braţ, împiedicând-o să mai facă un pas. 

—O să telefonez eu. De ce nu faci o cafea? 

—Vrei... vrei să rămâi? se neliniști Lanna, de abia mai stâpănindu-şi 
nervii. 

El nu-i dădu atenție şi se duse în bucătărie, unde era un telefon de perete. 
Lanna se luă după el, se opri la bar, luă cafeaua, puse apa la fiert în ceainic. 
Încercă să asculte conversaţia, dar Hawk vorbea prea încet, ca să audă ceva. 


Când vru să ia cafeaua solubilă cu lingurita, mâna îi tremura atât de tare, 
că împrăştie granulele. 

—Ar fi mai bine să mă laşi pe mine s-o fac. 

Hawk luă linguriţa cu fermitate şi o dădu pe Lanna deoparte. 

— De ce nu te duci să te odihneşti în camera cealaltă? 

—Nu vreau. 

Lanna tremura din tot corpul. 

—Spitalul? Chad? 

— Nici o veste. 

Lanna se agăţă de marginea barului ca să nu cadă şi închise ochii. 

— Te doare capul? 

— Da, spuse ea cu un zâmbet sfârşit. 

Cuvântul era prea slab pentru a descrie bubuiala din capul ei. Ceainicul 
scoase un fluierat ascuţit. Lanna suspină. Hawk se duse până la plită şi făcu 
să înceteze zemotul strident. Lanna îl privi cum toarnă apa fiartă în cești. O 
spumă neagră apăru la suprafaţă. Privind-o pieziş, de parcă ar fi cântănit-o, 
Hawk ieşi din bucătărie. Ezitând, Lanna îl urmă. El puse o ceaşcă pe masa 
din living, iar cu cealaltă în mână, se aşeză pe canapeaua verde. Ea se aşeză 
pe un colț, frământând cu mâinile țesătura fină a rochiei trase peste 
genunchi. Omul acesta, care o privea fără să chpească, o indispunea. 

—Scoate-ţi pantofii, o să te simți mai bine, o sfătui Hawk. 

— Nu. 

Dacă ar fi făcut-o, ar fi fost cuprinsă de emoţii puternice,şi exact acest 
lucru nu era de dorit. Peste o secundă, Hawk îşi puse jos ceaşca şi 
îngenunche în faţa ei. Nu-i dădu timp să protesteze. Îi prinse un picior şi o 
descălță. Puse jos pantoful cu toc înalt, îi masă talpa piciorului îndurerat. 
Lanna simţi imediat o uşurare şi puse piciorul pe mochetă. Hawk repetă 
operaţia şi cu celălalt picior. Aplecat spre tânăra femeie, era atât de aproape 
de ea, că îi putea distinge porii feței şi ridurile fine din colțul ochilor. 
Privirile li se întâlniră. Nările fremătătoare ale bărbatului semănau cu cele 
ale unui animal sălbatic. Avea ceva primitiv, o ferocitate latentă, mascată de 
un aspect civilizat. Hawk se ridică, puse o mână pe umărul Lannei, 
obligănd-o să se lase pe spătarul canapelei. O străbătu un fior şi îşi puse 
capul pe pernă, încercând o senzație delicioasă când îşi simți muşchii 
gâtului relaxaţi. O cuprinse un fel de sfârşeală; închise ochii. Trase aer în 
piept, ca un suspin. Dacă se lăsa pradă senzaţiilor, ar fi izbucnit în lacrimi. 
Când deschise ochii, îl zări pe Hawk lângă ea. 


— Nu e nevoie să rămâi, md voi descurca şi singură. 

Dar Hawk se instala într-un fotoliu lângă canapea. Ochii lui exprimau 
îndoială. 

—O să aştepţi degeaba telefonul lui Chad şi ar fi mai bine să nu suni tu, 
ar putea da naştere la bănuieli. 

— Văd şi eu, murmură Lanna. Ai venit cu doamna Faulkner? 

— Da. 

Hawk îşi întinse picioarele lungi, uităndu-se spre Lanna. 

—John mi-a spus că ea nu locuieşte aici, ci la o fermă în Nord. Tu ai 
adus-o la Phoenix? 

— Da. După ce ne-au sunat de la spital, ea m-a rugat să pilotez avionul. 

Hawk era, deci, pilot. 

— Ferma este a lui John? 

— Da. 

— El unde locuia? Odată mi-a vorbit de Nord, de „Cele patru Colţuri”. 

Lanna era stânjenită că ştia atât de puţin despre John. 

— Da, dar nu mai locuieşte acolo de mai mulţi ani, vine doar o dată sau 
de două ori pe vară. 

Hawk părea interesat mai mult de cafea, decât de discuţie. Cât despre 
Lanna, ea dorea să-şi satisfacă şi curiozitatea şi să mai converseze cu 
cineva. 

—Tu conduci ferma lui John? 

—Nu, aceasta este sarcina unui tip numit Tom Rawlins. 

— Totuşi, locuieşti la fermă, Hawk, nu-i aşa? 

Era evident, după cât de uşor îl spusese pe nume. 

—Da, eu... acolo locuiesc. 

Ezitarea lui fusese aproape imperceptibilă. 

—ȘI acolo lucrezi? 

O cută uşoară apăru pe fruntea Lannei. 

— Uneori. Bea-ţi mai repede cafeaua, până nu se răceşte. 

Tonul fusese ferm, dar nu poruncitor. Lanna luă ceaşca cu amândouă 
mâinile şi bău lichidul fierbinte care o linişti pentru moment. 

—ŞI tu, unde lucrezi? întrebă Hawk, după ce luă a doua înghițitură. 

Lanna începu să vorbească despre ea, fără să-şi dea imediat seama că el 
schimbase subiectul. De fapt, puţin îi păsa. Nici nu mai avea puterea să reia 
subiectul. Se lăsă pradă amintirilor; împrejurările în care îl cunoscuse pe 
John, serile liniștite petrecute cu el. După câteva luni, avea destule amintiri. 


Lanna nu-şi dădu seama că plânge, decât când simţi o lacrimă 
rostogolindu-se pe obraz. O şterse cu un gest maşinal. 

— Te plictisesc cu poveştile mele, scuză-mă. 

Puse ceaşca pe masă, surprinsă că o băuse pe toată. Hawk ridică din 
umeri, indiferent. 

—Aveai nevoie să te descurci. Mă duc să-mi mai fac o cafea. 

Se îndreptă spre bucătărie. 

—Nu telefonezi la spital? 

Lanna se simţea dată deoparte de la deznodământ. Hawk îşi continuă 
drumul spre bucătărie, fără să-i răspundă. 

Cu o încetineală voită, puse apa la fiert şi puse o linguriţă de cafea în 
ceaşca sa. Convinsă că el se preface că nu aude întrebarea ei, Lanna fu 
cuprinsă de o mânie neputincioasă. Dar în timp ce apa fierbea, Hawk formă 
numărul spitalului. Lanna aştepta, neliniştită. 

— Nimic, spuse el, revenind la cafea. 

—Imposibil, izbucni Lanna, situația a evoluat în tot acest timp, sunt 
schimbări! 

— Eşti infirmieră; e posibil, să fi apărut schimbări, dar nu sunt esențiale. 

Lanna fu obiigată să se supună raționamentului său logic, îşi trecu mâna 
peste frunte. 

—A1 nevoie de odihnă, observă Hawk. De ce nu te duci în pat? Lasă 
totul pe mâine dimineaţă. 

— Nu! 

Ea respinse propunerea cu un gest brusc, mişcare necontrolată care îi 
trăda agitația. 

—Nu vreau să mă culc fără să ştiu, n-aş putea dormi. Tu nu poti să 
înţelegi, nu eşti destul de apropiat de John. 

—Trebuie să-ți spun că prietenii şi familia sa îi spun John Buchanan, 
preciză Hawk, dându-i să înțeleagă că nu-l cunoştea cu adevărat pe 
Faulkner. 

El schimbă subiectul. 

— Unde te-ai născut? Cred că nu în Arizona. 

Lanna povesti pe scurt despre copilăria ei în Colorado, despre moartea 
mamei sale şi despre căsătoria tatălui său. Dar îi era greu să se 
destăinuiască: Hawk nu era John! 

Cu ochii umflați de lacrimi, Lanna îşi privea apartamentul; devenise un 
adevărat cămin, de când îl cunoscuse pe John. Pe Hawk îl considera distant. 


Indiferent la durerea ei. Se sculă revoltată, făcu câțiva paşi şi îşi încrucişa 
braţele stânjenită. 

—Mă simt atât de slabă în faţa dumitale şi mi-e ruşine de această 
slăbiciune. 

Îşi frecă coatele, şi lacrimile îi ţâşniră din ochi curgându-i pe obraji. 
Strânse buzele pentru a-şi înăbuşi suspinele. Plecă capul şi o şuviţă de păr îi 
ascunse chipul. 

O mână o atinse pe braţ; schiță gestul de a se da înapoi, dar nu avu 
curajul să-l ducă până la capăt şi se trezi lipită de un piept musculos. Forţa 
bărbatului îl dădu şi ei putere. 

Hawk o strânse pe tânăra femeie la piept, şi ea îi udă cămaşa de lacrimi. 
Continuând să suspine, ea încercă să se stăpânească. 

— Pun pariu că faci parte dintre bărbaţii cărora nu le place să vadă 
femeile plângând, spuse ea cu o voce tremurătoare. 

—Este mai curând stilul lui Chad, răspunse Hawk. Tonul lui era mai 
curând amuzat, decât critic. 

—Ce greu trece timpul... îşi şterse faţa şi lăsă capul în jos. 

— Încerc să mă conving că nu s-a întâmplat nimic rău, dacă nu ne-au 
sunat. 

În acelaşi moment, telefonul sună. Lanna scoase un țipăt uşor şi se 
desfăcu din îmbrăţişarea lui Hawk. 

— Răspund eu. 

El puse mâna pe umărul ei. Lanna nu avu putere să se mai mişte, iar 
Hawk, dintr-un singur pas, ajunse la receptor. Lanna rămase nemişcată, 
ascultând, cu muşchii încordați. Din răspunsurile monosilabice ale lui 
Hawk, nu înţelese nimic, îi cerceta faţa, în căutarea unei reacţii, dar nu putu 
descifra nimic. Când el lăsă receptorul, ea îşi ținu răsuflarea. 

—Unde ai nişte whisky? 

— Whisky? suflă ea. Nu înţeleg legătura... Nu era Chad la telefon? Ce a 
spus? Ce face John, starea lui s-a stabilizat în sfârşit? 

Hawk deschise la întâmplare un bufet din living, scoase o sticla de 
whisky, pe jumătate plină şi un pahar, fără să răspundă la întrebare. Se 
apropie de Lanna. Paharul se ciocni de sticlă. 

—S-a sfârşit, spuse el cu cruzime, a murit la ora două. 

Lanna îşi duse mâna la gură, înăbuşindu-şi un țipăt. Sângele îi dispăru 
din obraji, capul îi căzu în piept. Înainte ca genunchii să i se înmoaie 
complet, Hawk o prinse în braţe, împiedicând-o să cadă şi, o conduse spre 


un scaun. Lanna căzu inertă, nefiind în stare să înțeleagă. Hawk se apropie 
de ea şi scoase dopul sticlei. 

— Nu-i adevărat, nu a murit! 

— Bea! 

Hawk apăsă marginea rece şi netedă a paharului de buzele ei, forțând-o 
să le deschidă. Ea respiră mirosul alcoolului, înainte de a simți lichidul cald 
în gură. O secundă, îşi simţi gâtul anesteziat, apoi fu cuprinsă de o tuse 
spasmodică. 

— Mai bea puţin, porunci Hawk. 

Arsura alcoolului îl risipi năuceala, făcând loc durerii, începu din nou să 
plângă, îngropându-şi capul în mâini, ca să-şi ascundă lacrimile. Nu mai era 
conştientă de prezența bărbatului care stătea în picioare, în spatele 
scaunului, uitându-se la paharul pe care-l ţinea în mână. 

Lanna plânse până la istovire. Viafa nu i se păruse niciodată mai 
searbădă. 

— Încă! 

O mână bronzată, îi întinse din nou paharul. Tremurând, ea apucă 
paharul şi-l duse la gură. De data asta, gustul alcoolului n-o mai luă prin 
surprindere; gâtul i se strânse, dar nu mai tuşi. Se lăsă pe spate, uitându-se 
în tavan, simțind căldura ce-i cuprindea pieptul. Închise ochii şi fu 
străbătută de un frison. Ceva se mişcă lângă ea. Deschise ochii şi-l văzu pe 
Hawk; aplecat peste ea, el nu-i mai întindea sticla sau paharul. Îi trecu o 
mână pe sub umeri. 

—Ce faci? întrebă ea din ceată. 

— Tot ce-ţi trebuie acum este patul. 

Îi trecu celălalt braţ pe sub genunchi, o ridică şi o duse în camera ei. 
Lanna nu protestă şi i se agăță de gât, strângându-se la pieptul lui. Capul îi 
căzu pe umăr. Găsi un sprijin în trupul lui puternic. 

În cameră, Hawk o puse pe picioare cât aprinse lumina. Lanna nu-l 
părăsea din ochi; simţea nevoia să fie luată de mână. Hawk reveni lângă ea 
şi îi descheie rochia. Ea nu făcu nici un gest ca să-l împiedice, sau să-l ajute. 
Rochia alunecă de pe umeri, căzând în jurul gleznelor. 

Acest gest îl amintea de trecut, de copilărie; odată, ea adormise în maşina 
tatălui ei şi el o dusese în braţe până în camera ei, unde o dezbrăcase şi o 
băgase în pat. Hawk îi scoase sutienul, apoi shpul. 

— Unde-ţi este cămaşa de noapte? întrebă el impasibil. 


Lanna îi aruncă o privire lipsită de expresie. Ea purta pijama, el nu putea 
să-şi dea seama că aceasta era sub pernă? Hawk se întoarse să strângă 
cuvertura, o săltă pe Lanna şi o puse pe salteaua moale. O acoperi cu 
cearşaful, înainte să iasă. Se auzi zgomotul întrerupătorului şi camera fu 
cuprinsă de întuneric. Îşi aminti de trecut şi o panică uşoară o cuprinse. 

— Hawk, chemă ea, împinsă de o putere necunoscută. Se ridică pe coate 
ŞI zări o siluetă,în cadrul uşii. 

— Da? 

— Nu pleca, nu mă lăsa aşa! 

Hawk reveni lângă pat şi îşi plecă ochii peste obrazul el paild. Privirea îi 
alunecă pe dunga cearşafului, în dreptul sânilor. 

— Dormi, spuse el. 

—Mir-e frică, spuse Lanna, nu vreau să rămân singură. 

Aceste cuvinte, parcă nu avuseseră nici un efect, apoi cearşaful se afundă 
sub greutatea genunchilor lui. 

—Dă-te mai încolo. 

Lanna se trase în cealaltă parte a patului şi Hawk se întinse în locul 
tinerei femei, trecându-şi braţul pe sub ea. Ea tresări, uşurată, la contactul 
cu această forță virilă. Se agăţă de cămaşa lui Hawk, simtindu-i respirația 
regulată care îi umfla pieptul. Îşi sprijini fruntea de pomeţii lui ascuţiţi. 

—Pare fără sens, dar mă simt atât de pustiită şi înfricoşată! 

Îi vorbise aproape atingându-i pielea. Hawk îşi mişcă capul pe pernă şi se 
întoarse spre ea. Lanna îi simți buzele deasupra alor sale. O mână îi 
mângâia spatele, alta părul. La început, sărutul nu a fost decât o apăsare a 
buzelor, dar foarte repede Lanna se simţi arzând ca o flacără. Răspunse la 
sărut. 

Mâinile o mângâiau încet, înfiorându-i pielea la fiecare atingere. Sânu ei 
îndurerați, se treziră. Cu degetele, simţi bătăile repezi ale inimii lui. ÎL simţi 
întinzându-se lângă ea, îi simți picioarele musculoase prin stofa 
pantalonilor, şoldurile tari, pieptul suplu, dar puternic — o forță virilă în 
stare pură, puternică şi sălbatică. 

Încet, încet, corpul Lannei reveni la viaţă. Umbrele şi frica dispăruseră în 
faţa focului aprins de dorinţă. Senzaţiile urmau una după alta. O mână i se 
plimba pe şold, pe pântec, pe sân, dinţii lui se jucau cu sfârcurile. 

Deodată el o abandonă. Fa se regăsi singură în pat, pierdută, derutată, 
suferind de o nouă nelinişte. Urechile îl pulsau frenetic. Disperată că nu a 
fost decât un vis, Lanna se cufundă într-o suferință neagră, pustiitoare. 


—Nu! 

Tipătul ei era mai mult decât un protest. Salteaua cedă din nou sub 
greutatea unui trup. O formă bărbătească se lipi de ea. Sărutările o arseră ca 
un fier roşu, purtând-o spre creste abrupte. Actul procreerii se transformase 
într-o promisiune înnoită. Lanna descoperea orizonturi necunoscute, 
glorioase, purtată în extaz. 

Când coborî de pe aceste culmi, Lanna era prea obosită ca să-şi dea 
seama unde fusese. Voia doar să se odihnească puţin, nu-i mai era frică de 
coşmaruri. 

În zori, Hawk se desprinse de trupul adormit în braţele sale şi se dădu jos 
din pat. În lumina primelor raze de soare, el contemplă faţa liniştită, 
încadrată de o cascadă de păr brun, lucios. Simţi nevoia să-i atingă buzele 
frumos conturate; dorinţa i se trezi din nou. Dar se opri. Trase cearşaful 
peste trupul gol. Întinse mâna spre hainele sale. 


Capitolul 12 


Lanna se trezea încet din somn. Era cufundată într-o stare de bine şi de 
căldură binefăcătoare şi era conştientă că va veni momentul când ceva 
neplăcut se va întâmpla, când va deschide ochii. 

Chiar cu ochii închişi, simţi pe faţă razele soarelui. Schimbă locul ca să 
scape de ele şi să se poată întoarce în somnul plin de farmec şi visare. 
Această mişcare, îi produse o durere surdă în cap. 

— Nu trebuia să beau atâta şampanie, mormăi ea, întinzând cearşaful. 

Realitatea o lovi năpraznic; John murise. Se aşeză pe marginea patului, 
încercând să reconstituie evenimentele dureroase de peste noapte, care 
apăreau dezordonat în mintea ei. Cele mai nesigure senzaţii erau cele 
dinainte de a adormi. Aruncă o privire peste umăr la patul gol. Oare a visat? 
Hawk făcuse dragoste cu ea în noaptea asta? Îşi amintea vag că îi ceruse să 
n-o lase singură, că el rămase, dar se şi culcase cu ea? De ce totul era atât de 
confuz? Abuzase luând şampanie, dar îşi amintea în special de whisky-ul pe 
care Hawk o făcuse să-l bea. Constată cu groază, că era goală. De ce nu-i 
pusese tatăl ei pijamaua, ieri seară, când o dezbrăcase şi o băgase în pat? 

Nu, nu fusese tatăl ei! Fusese Hawk, Lanna îşi aminti: ieri îi confundase. 
Atunci, poate făcuse dragoste cu el, sau nu era decât vis? Dar de ce îl 
lăsase? Doar dacă nu fusese prea beată, ca să-i reziste... Măcar dacă ar putea 
scăpa de bubuielile din cap şi şi-ar putea limpezi gândurile. 

O bătaie în uşă făcu să răsune apartamentul gol. Nu avu nevoie decât de 
o secundă, pentru a întelge că nu zgomotele din capul ei se amplificau. Era 
cineva la uşă, doamna Morgan, probabil: vecina era îngrijorată şi voia să 
vadă dacă totul este în ordine. Lanna îşi puse o mână pe frunte, dorind din 
tot sufletul ca vecina să plece. Bătăile în uşă deveniră mai insistente. 

Lanna privi ceasul deşteptător de pe noptieră; era aproape amiază. Dacă 
nu deschidea, vecina l-ar fi alertat pe proprietar. Îşi luă rochia de casă, de la 
piciorul patului şi se ridică, clătinându-se. Nimeri cu greu mânecile şi se 
îmbrăcă, în sfârşit. Bătăile continuau. 

—Vin, strigă ea, agasată. 

Îşi legă cordonul şi ieşi din cameră. Cănd deschise, văzu că nu era 
doamna Morgan, ci Chad Faulkner. Ochii lui căprui alunecară pe decolteul 
rochiei şi peste părul încâlcit al tinerei femei. 

—Bună ziua, reuşi ea să articuleze. 

Pe jumătate amețită încă, ea îşi ridică o şuviţă de păr, 


—De abia m-am trezit... 

—Începusem să mă îngrijorez, văzând că nu răspunzi. 

Bărbatul purta un costum închis, a cărui sobrietate contrasta cu ținuta lui 
sofisticată, din ajun. Zâmbetul lui cerea o invitație. 

— Pot să intru? 

—Da... desigur. 

Lanna se dădu deoparte, lăsându-l să treacă şi îşi aranja rochia de casă. 

— Îmi... îmi pare rău pentru tatăl dumitale... 

— Mulţumesc. 

Chad cerceta, îngrijorat, figura trasă a tinerei femei. 

—Cum te simţi, în dimineaţa asta? 

—Aşa cum arăt, probabil. 

Lanna încercă să râdă, dar efortul îi trezi durerea de cap. 

—Chiar şi aşa, eşti fermecătoare, Lanna, o asigură Chad. Cred că ştii 
asta. 

Lanna era prea vulnerabilă pentru a accepta complimentul, pur şi simplu. 

Nu mai cunoscuse dorința, de când rupsese relațiile cu amantul ei. Doar 
astă noapte, poate, făcând dragoste cu Hawk. Dacă făcuse. Aruncă o privire 
piezişă, pe inelarul lui Chad. Nu avea verighetă. 

—Vă mulţumesc că aţi telefonat azi-noapte. Vreţi o cafea? 

Făcu câţiva paşi spre bucătărie. 

— Nu, nu pentru mine. Te rog, fă o ceaşcă pentru dumneata. Scuză-mă 
că te-am trezit (Chad zâmbi). Nu m-am gândit nici o clipă, c-ai mai putea fi 
în pat. 

— M-am culcat târziu, azi-noapte. 

Intrând în bucătărie, Lanna observă sticla de whisky şi paharul gol, pe 
bar. Chad, care venise după ea, îi văzu privirea. 

—Ai trecut prin momente grele, nu-i aşa? Cred că asta te-a ajutat, adăugă 
el, făcând aluzie la whisky. 

— M-a ajutat să uit, aprobă ea. 

Ea îşi trecu o şuviță de păr după ureche, apoi o lăsă să cadă la loc. 

—Nu eram în apele mele, nici măcar nu i-am mulțumit lui Hawk, că a 
stat cu mine. 

Deodată, îşi dădu seama că bărbatul nu venise numai din politeţe. 

—Oh, ştiu de ce a rămas, spuse Lanna adăugând apă pentru cafea, nu 
doreai ca eu să sun la spital; oamenii ar fi putut interpreta greşit. 

—Parţial, ai dreptate; de fapt nu voiam să rămâi singură. 


Chad se apropie de tânăra femeie cu o expresie de nelinişte. Interesul pe 
care îl manifesta era departe de comportamentul distant al lui Hawk. 

— Te rog să mă crezi. 

Mirosea a apă de Colonia. Privirea lui Chad lăsa să se înţeleagă că era 
singura femeie de care îi păsa. 

—Sunteţi foarte amabil că vă ocupați de mine, domnule Faulkner. 

Lanna avea gâtul uscat. Puse ibricul pe plită, dar uită să aprindă gazul. 

—Sunt sigură că aveţi multe lucruri importante de făcut. 

— Dumneata eşti importantă pentru mine, Lanna. Nu vrei să-mi spui 
Chad? Ai fost foarte apropiată de tatăl meu, în ultimele luni. Crea că mai 
târziu o să ne cunoaştem mai bine. 

Lanna simţi un fel de plăcere. Poate că nu era chiar sigură. 

—ȘI eu mi-o doresc, mărturisi cu simplitate. 

Chad nu părea a fi omul care să arunce cuvintele în vânt şi ea se simți 
uşurată, ştiindu-l liber. 

—Am trecut pe la dumneata ca să mă conving că totul este bine şi ca să 
te asigur că numele dumitale nu va apărea în ziare. Oficial, tatăl meu a 
murit din cauza unui atac în timp ce era în vizită la judecătorul Garvey, un 
prieten intim al familiei, care locuieşte prin apropiere, explică Chad. 

Scoase o carte de vizită din buzunarul interior al hainei. 

— Nu da nici un interviu, iar dacă te întreabă cineva ceva, sună-mă 
imediat. Voi avea eu grijă. Nu vreau ca onoarea să-ți fie prejudiciată. 

Nimeni nu se preocupase să-i protejeze onoarea, cu excepția lui John. 
Crezuse întotdeauna că această formă de galanterie era demodată. În 
momentul în care ea întinse mâna să ia cartea de vizită, Chad o atinse cu 
degetele. Era un gest plăcut şi Lanna nu-şi plecă ochii. 

— Nu vreau să fii victima celor petrecute azi-noapte, Lanna. Nici tatăl 
meu nu ar fi dorit-o. 

Când bărbatul o prinse de bărbie, Lanna făcu un pas spre el, fără să-şi 
dea seama. Fremăta la contactul buzelor calde, care o sărutau cu pasiune. 
Cu regret, Chad se îndepărtă pentru a observa reacţia tinerei femei. Îi era 
teamă că o supărase. 

— Îartă-mă, se scuză el, contrar tuturor aşteptărilor, n-ar fi trebuit. 
Înţeleg, de ce tatăl meu te găsea irezistibilă. 

— Eram prieteni, nimic mai mult. 

Lanna se întrista văzând că el regretă sărutul, care ei îi făcuse atâta 
plăcere. 


— Da, ţin minte, dar când te ating... pot să spun că asta nu trezeşte în 
mine sentimente platonice. 

Lanna aprobă, tremurând. Omul acesta o tulbura şi ea era fericită să vadă 
că sentimentul îi este împărtăşit. Chad avea destul farmec, ca să poată 
seduce toate femeile. 

Deodată, trezindu-se, Lanna îşi aminti că el era fiul lui John Buchanan şi 
că el va moşteni o avere, care-l va propulsa în afara lumii ei. 

Lui John nu-i pasase niciodată dacă ea era bogată sau săracă şi nici din ce 
clasă socială făcea parte. Chad era din acelaşi aluat? Presupunea că el este 
cel mai mare dintre fii, deoarece John spusese că îi semăna. 

Chad se îndepărtă de tânăra femeie. 

—Aş vrea să mai rămân, dar am multe de făcut, spuse el, cu părere de 
rău. 

— Când va avea loc înmormântarea? Aş vrea să vin şi eu... mă rog, dacă 
se poate. 

Îi ceruse permisiunea de teamă că prezenta ei ar da naştere la întrebări 
indiscrete. 

— Desigur că se poate. Dat fiind faptul că tata era o persoană foarte 
cunoscută, va fi lume multă. Dacă te întreabă cineva, lucru de care mă 
îndoiesc, spune că eşti o cunoştinţă a familiei, sau, mai precis, că mă 
cunoşti pe mine. 

—Ar fi nedrept să nu particip la înmormântarea lui John, dar înţeleg că 
acest fapt ar putea crea incidente, spuse Lanna. 

—Știu, eşti ultima persoană care ar dori-o, n-am nici o îndoială. 

El aborda un aer satisfăcut şi aprobator, care se transformă curând într-o 
expresie de îngrijorare. 

— Dacă plec acum, totul va fi bine? 

— Da, promise ea. 

Chad mai ezita încă. 

— Pot să te sun săptămâna viitoare, după ce lucrurile vor intra în 
normal? 

Dorea s-o revadă: era o certitidine, care făcu să strălucească ochii 
Lannei. 

—Te rog. Sunt acasă în toate serile, mai puţin atunci când fac 
cumpărături. 

— Atunci, voi telefona înainte de a veni. 


Chad se îndreptă spre uşă. După plecarea lui. Lanna zâmbi. Acum avea 
motive să aştepte şi alte „a doua zi”. 
Privi ibricul şi băgă de seamă că nu aprinsese gazul. 


Maşina închiriată, ultimul tip, condusă de Hawk, încetini şi intră pe aleea 
încadrată de două coloane din lut. De fiecare parte a benzu de asfalt, 
pământul ars de soare era plantat cu cactuşi şi arbori de Barbaria. Drumul 
mergea oblic, prin faţa unei locuinţe vaste, acoperită cu felă roşie. Hawk 
opri maşina, în faţa peronului din piatră, care ducea la intrarea principală. 
Se îndreptă spre uşa pe care atârna o coroană mortuară, neagră. 

Sună şi, aşteptând să i se deschidă, privi cerul şi lanțul de munţi care 
formau o pată întunecată, în depărtare. Când uşa se deschise, el se întoarse. 
Era Carol, îmbrăcată într-o rochie costisitoare, neagră. Ea schiță un zâmbet 
de bun venit. 

— Intră, Hawk. 

Ea deschise uşa larg, rămânând în faţa lui Hawk. Părul blond auriu, era 
tuns, întinerind-o. Ca de fiecare dată, ochii ei de un verde deschis, îi căutau 
pe ai lui Hawk. El nu înţelegea ce dorea ea, poate iertare, chiar şi după atâta 
timp. El trecu pragul şi înainta pe dalele lăcuite ale holului, în timp ce Carol 
închidea uşa după el. 

—Plec la aeroport, m-am oprit doar să vă spun că mă întorc la fermă. 

Cum nimeni nu-i dorea prezenţa, Hawk nu intenționa să întârzie prin 
preajmă. 

—Nu vii la înmormântare, luni? insistă Carol. 

— Nu. 

—Dar... 

Hawk nu o lăsă să termine şi ridicând o sprânceană, spuse: 

—Înmormântările sunt felul vostru de a vă ocupa de morţi, nu şi al meu. 

— Cine-i acolo, Carol? întrebă o voce de bărbat. 

Tom Rawlins apăru sub bolta de mozaic, care ducea spre un living 
spațios. La vederea lui Hawk, se opri cu nănile fremătând de mânie. Cu 
trecerea anilor, faţa lui, teribil de înăsprită, era cea a unui om bătrân. 

—Ce faci aici, Hawk? 

—Linişteşte-te, n-am venit să-ţi prezint condoleanţe! 

Zâmbi ironic, în timp ce continuă: 

—Am venit să spun că plec. 

— Atunci, pleacă, imediat. Rawlins îi arătă uşa. 


— Tată, te rog, făcu Carol pe un ton iritat. 

—Nu-mi da ordine Rawlins, sau mă răzgândesc. 

—Nu este momentul să ne certăm, tată, spuse Carol, dorind să-şi 
împiedice tatăl să facă scandal. 

Rawlins îi aruncă o ultimă privire lui Hawk şi se întoarse pe călcâie. 
Hawk simţi o tensiune şi o privi pe Carol cu un calm prefăcut. De când îl 
„trădase", ea intervenise de multe ori în favorea lui. 

— Îmi pare rău, se scuză ea. 

—Asta nu mai are nici o importantă, de mult, Carol, răspunse Hawk. 

O văzu tresărind. Ea deschise gura ca să protesteze, dar fu întreruptă de 
zgomotul unor paşi. Hawk îl fixă pe băiatul care tocmai intră în cameră, a 
cărui față era luminată de un zâmbet. Puştiul era o copie fidelă a lui John 
Buchanan — de la părul închis, până la ochii albaştri, care păreau mereu că 
râd. 

Băiatul îl întâmpină cu entuziasm. 

— Bunicul Tom mi-a spus că te întorci la fermă cu avionul. Mă iei şi pe 
mine? 

—Johnny! spuse Carol, cu un ton de reproş, ştii că-l înmormântează pe 
bunicul tău, luni? Ce va spune lumea, dacă nepotul lui o să lipsească? 

—'MA, se plânse puştiul de doisprezece ani, nu o să mai am ocazia să 
călăresc calul pe care mi l-a cumpărat tata. După înmormântare mă întorc la 
colegiu. 

— Câteodată nu te pot înţelege, Johnny Faulkner, făcu Carol; vrei să 
călăreşti, în loc să participi la funeraliile bunicului tău, arătănă respectul pe 
care i-l datorezi. Ce-ar spune lumea, dacă ar afla? 

Hawk zâmbi forțat şi o expresie batjocoritoare îi străbătu privirea. 

— Este foarte important ce zice lumea, Johnny, crede-o pe mama ta, ca 
ştie ce spune. 

Carol întoarse brusc capul; devenise palidă. Hawk se întreba de ce făcuse 
aluzie la părerea altora — poate pentru că ea deschisese vorba, poate pentru 
că nu voia ca Johnny să aibă un spirit îngust, îngrădit de părinți şi bunici. 

— Dar nici tu nu vii la înmormântare Hawk, îi spuse Johnny. L-am auzit 
pe bunicul Tom, spunându-i bunicii. 

— Micuţule, diferenţa este că nimănui nu-i pasă dacă voi veni sau nu şi 
eu. 

Era purul adevăr. De altfel, chiar dacă nu mai credea în fantomele care îi 
hăituiesc pe cei vii, Hawk nu vedea motivul pentru care ar fi însoțit pe 


ultimul drum un corp plin de formol, culcat într-o cutie. 

— De ce? insistă Johnny? 

Hawk râse uşor, remarcând stânjeneala lui Carol. 

— Îți voi zice acelaşi lucru pe care mi l-a spus mie John Buchanan, când 
eram de vârsta ta; când vei fi destul de mare ca să poți înţelege, nu va mai fi 
nevoie să-ți explic. 

Hawk se întoarse şi puse mâna pe clanţa uşii, când se auzi soneria de la 
intrare. Deschise şi îl recunoscu pe bărbatul chel; Era Benjamin Calder, 
unul dintre avocaţii lui Faulkner. Părea prost dispus. 

—Sunt aşteptat. 

Calder se adresa lui Carol, care venise lângă Hawk, ţinând o mână 
posesivă pe umărul fiului ei, Johnny. 

— Da, domnule Calder, fiți amabil şi intraţi. 

Hawk se retrase în colt la umbra unei ferigi, în timp ce avocatul intra. În 
momentul în care se gândea să plece, atenția îi fu atrasă de un zgomot de 
tocuri. Recunoscu imediat paşii lui Katheryn. Nu o mai văzuse de la spital. 

—În sfârşit, Ben, ai venit. 

Katheryn îl întâmpină pe avocat cu nerăbdare. Era, şi ea, îmbrăcată în 
negru, dar nu părea tristă ci, mai curând, mânioasă. Nu îl zări pe Hawk, 
ascuns în umbră, aproape de uşă. 

—Ce-1 absurditatea asta? Un alt testament? 

Omul legii păli din cauza jigniri. 

— Nu este o „absurditate", doamnă Faulkner. John Buchanan l-a redactat 
acum o lună. 

—Cine este principalul beneficiar? Dumnezeu să mă ierte, dar dacă l-a 
dezmoştenit pe Chad, în favoarea acestui bastard blestemat, Jur să... 

Se opri brusc, zărindu-l pe Hawk. 

—Continuă, Katheryn. 

Buzele lui Hawk se întinseră într-un zâmbet batjocoritor; situația 
devenea interesantă. 

— N-o să capeti nici o para! 

Ura aprinse o strălucire galbenă în ochii lui Katheryn. Semăna cu o 
panteră care-şi apără puiul. 

— Îţi jur! Acea navajo, care te-a născut, era o târfă, şi aş putea găsi o 
duzină de bărbaţi cu ochii albaştri ca ai tăi. Ar fi cea mai scurtă luptă la care 
ai asistat vreodată, dragul meu Hawk! 


— Acum, că John Buchanan a murit, poţi să laşi să iasă la suprafaţă toată 
ura pe care ai ascuns-o în aceşti ani, Katheryn. 

Ameninţările nu-l impresionau pe indian. Nimeni nu-i putea face rău. 
Avocatul, stacojiu, se străduia să ia o atitudine. Ieşirea lui Hawk o enervase 
pe Katheryn. 

—Rawlins ar fi trebuit să te omoare, când a descoperit că i-ai violat fata. 

Katheryn nu băgă în seamă exclamaţia lui Carol. Hawk îl zăn pe Johnny 
care căscase ochii, uimit. Copilul ar fi aflat oricum, mai devreme sau mai 
târziu. Hawk regreta numai circumstanțele în care se întâmplase. 

—Toată lumea, continuă Katheryn, a observat felul în care Carol se 
poartă cu tine. Îi este frică să te întâlnească, frică de ceea ce ai putea să-i 
faci. Nu mai poţi să păcăleşti pe nimeni. 

Avocatul o întrerupse pe Katheryn. 

—Scuzaţi-mă doamnă, nu ştiu despre cine vorbiţi, dar... 

—Daţi-mi voie să mă prezint, domnule (Hawk înainta, cu ochii 
strălucind de o mânie îngrijorătoare), mă numesc Jim Blue Hawk. 

Avocatul făcu un gest vag şi continuă sd se uite la doamna Faulkner. 

—Acest domn... vreau să zic, domnul Hawk nu este principalul 
beneficiar. 

Se grăbi să-l asigure pe acesta din urmă: 

— Dumneavoastră moşteniți jumătate din fermă şi bani lichizi, cealaltă 
Jumătate revine domnului Chad, dar... 

—Dar ce Ben? întrebă Katheryn pe un ton neliniştit, chiar bătăios. 

—Partea importantă a averii domnului Faulkner se află la Phoenix şi el 1- 
a lăsat totul unei oarecare... Lanna Marchall. 

Această declarație fu urmată de o tăcere de moarte. Apoi, Hawk îşi dădu 
capul pe spate şi izbucni într-un râs teribil, care făcea să răsune toată 
încăperea: râdea de el, de ceilalți şi de John Buchanan, care îi fentase pe 
toţi. 

Apoi se îndreptă spre ieşire, în momentul în care deschidea, o maşină se 
opri, şi din ea cobori Chad. Văzându-l pe Hawk, trăsăturile 1 se înăspriră. Se 
duse la el şi-l întrebă: 

—Ce faci aici? 

Ochii lui Hawk sclipiră, diabolic. 

— Tocmai plecam, dragă frate. Îmi pare rău că nu voi fi aici să-ţi văd 
mutra, când vei afla că faci parte dintre dezmoşteniţi. 


Un vânt cald şi uscat adia în cimitir, îndepărtând de Lanna rugăciunea 
preotului. Cu capul descoperit, ea se ținea deoparte de persoanele în doliu, 
strânse în jurul gropii. Nu era îmbrăcată în negru şi, chiar dacă ținuta ei nu 
era ideală pentru o înmormântare, purta un costum, din jerseu de culoarea 
cafelei, care-i scotea în evidentă strălucirea părului castaniu fluturat de vânt. 

Un soare puternic ardea pământul şi făcea să strălucească grăuntele de 
nisip, pe care vântul le încolăcea în jurul siluetelor cernite. Pe deasupra 
capetelor. Lanna putea vedea foarte bine coşciugul luxos, acoperit cu jerbe 
şi cu coroane. Familia stătea într-o tăcere gravă. 

Lanna remarcase cât de mult se adânciseră trăsăturile lui Chad, 
bineînţeles, din cauza morții tatălui său şi a grijilor din ultimele zile. Ca şi 
cum ar fi simțit privirile tinerei femei, Chad îşi ridică ochii în direcția ei. 
Fălcile 1 se încleştară. 

Într-o parte, stătea mama lui, văduva lui John. Silueta ei neagră, mândră, 
părea totuşi fragilă, ascunsă sub voalul negru de crep. Lanna îşi dădu seama 
că doamna Faulkner făcea parte dintre acele flinte, care se purtau foarte 
natural, chiar şi în împrejurări tragice. De cealaltă parte, se afla o altă 
femeie în doliu, fără voal, cu părul blond, auriu prins în coc. Ţinea mâna 
unui băiețel cu costum şi cravată de culoare deschisă: semăna atât de mult 
cu John, încât Lanna deduse că este vorba de nepotul său. 

Privirea tinerei femei reveni la cosciug. I se puse un nod în gât la gândul 
că acolo era cel ce-i fusese prieten. Neputând să audă cuvintele preotului, ea 
examina, din nou, familia. O mira absenţa lui Hawk. Îl căută printre cei 
prezenţi, dar nu-l putu recunoaşte. De ce nu venise? Crezuse că este o 
persoană apropiată familiei Faulkner. 

Mulțimea începu să se mişte în jurul Lannei. Câţiva defilară prin fata 
familiei, exprimându-și simpatia. Lanna ar fi vrut să facă la fel, ezită puţin, 
apoi se îndepărtă. 

Micul ei Volkswagen distona cu Cadillac-urile şi limuzinele negre din 
Jur. Auzi paşi în spatele ei, dar nu le dădu atenţie, până când simţi că cineva 
o prinse de brat şi se opri. Se întoarse tresărind şi îndepărtăndu-şi o şuviţă 
de păr care îi căzu pe față. 

Chad nu spuse nimic, dar o privi drept în ochi. De aproape, trăsăturile lui 
dovedeau durerea. Lanna ar fi vrut să spună ceva, să-l încurajeze, să-şi 
exprime compasiunea, în timp ce mulțimea se împrăştia, dar se gândi că 
împrejurările nu erau favorabile unei conversații personale. 

—A fost o ceremonie frumoasă, spuse ea. 


— Da, a participat şi primarul şi guvernatorul şi senatorul, declară Chad 
cu o voce indiferentă. 

Delicat, îi trecu braţul în jurul taliei. 

—Vino, vreau să te prezint membrilor familiei. 

În timp ce doi domni prezentau condoleanţe mamei sale, Chad o dirija pe 
Lanna spre tânăra femeie blondă şi fiul ei. 

—Soţia mea, Carol şi fiul nostru Johnny. 

Lanna rămase uluită; încercă să-şi ascunăă surpriza şi surâse. 

——lat-o pe Lanna Marchall. 

—Ce mai faceți, domnişoară Marchall? 

Soția lui Chad îi întinse o mână fină, zâmbind distant. Lanna lăsă capul 
în jos, în loc de răspuns. 

Femeia asta era frumoasă, având frumuseţea păpuşilor de porțelan. 
Asocierea dintre părul blond-auriu şi ochii verzi era minunată; prin 
comparaţie, Lanna se simţea banală. Îi fu mult mai uşor să-l salute pe băiat. 

—Semeni cu bunicul tău, Johnny, murmură ea. 

—Da, toți spun asta. 

Puştiul ridică din umeri şi o cercetă pe necunoscută cu curiozitate. 

—Mamă! 

Chemarea lui Chad îi permise văduvei să se elibereze. Ea se alătură 
grupului. 

— Vreau să ţi-o prezint pe Lanna Marchall, îi explică Chaă. Iat-o pe 
mama mea, Katheryn Faulkner. 

—Aş fi preferat să facem cunoştinţă în alte împrejurări, doamnă, spuse 
Lanna, întinzând mâna. 

Sub voalul des, ea nu putea distinge trăsăturile văduvei, dar îi simţi 
reținerea. 

—Domnişoară Marchall, am aflat că eraţi foarte apropiată de soţul meu, 
răspunse Katheryn Faulkner, cu o voce studiată. 

—Da, devenisem buni prieteni. 

Lanna simţea nevoia să precizeze natura relațiilor ei cu John, dar 
explicația fu primită foarte rece. 

—Da, bineînţeles, replică doamna Faulkner, cu o curtoazie distantă. 
Scuzaţi-mă. Aş vrea să-i spun ceva preotului, înainte de a pleca. 

—Desigur, suflă Lanna. 

Soţia lui Chad se îndepărtase deja în direcția bărbatului îmbrăcat în 
negru. Lanna îl fixă pe Chad. ca să se convingă că el era fiul „căsătorit”, al 


lui John. O întrebare îi stăruia în minte: unde era celălalt fiu? 

Se uita la grupul care stătea în jurul mormântului. Soţia lui Chad şi fiul 
său erau deja acolo. Mai era o pereche, mai în vârstă. Nedumerită, Lanna îl 
întrebă pe Chad. 

— Unde este fratele tău? întrebarea îl făcu să tresară. 

—Ce ştii despre el? întrebă el, cu un ton temător. 

Reacţia lui o făcu pe Lanna să ridice din sprâncene. 

— Nimic... John îmi spusese că are doi fii, dar nu l-am remarcat pe cel 
de-al doilea printre cunoscuţii familiei. 

Chad aşteptă puţin, înainte să răspundă, ca şi când ar fi căutat o 
justificare. 

— Puțină lume ştie că John Buchanan a avut o aventură cu o femeie. 
Înțelegi? Cred că înţelegi susceptibilitatea mamei în legătură cu acest 
subiect? 

— Bineînțeles, murmură Lanna, blocată de această descoperire. 

Doamna Faulkner reveni lângă ei. Se uită pieziş la fiul ei. 

—A1 anuntat-o, Chad? 

— Nu. 

El răspunse foarte încet, ca şi când intervenția mamei sale îl deranjase. 

—Ce să mă anunţe? întrebă Lanna. 

— Dumneata eşti moștenitoarea averii, domnişoară Marchall. 

Parcă 1 se reproşa, că nu era la curent. 

—Cum! Trebuie să fie o greşeală! 

Lanna se uită la Chad, așteptând disperată ca el să nege o asemenea 
absurditate. 

—Nu este o greşeală. 

Zâmbetul lui subțire îi dădea de înţeles că ar trebui să se bucure de 
această veste. 

—O să primeşti documentul oficial de la tribunal, zilele astea. Familia a 
luat deja cunoştinţă de conţinutul testamentului lui John Buchanan şi de 
ultima sa dorință. 

— Dar... 

Lanna era prea zăpăcită ca să-şi aducă aminte ceea ce voia să spună. 

— Dă-mi cheile de la maşina dumitale. Tom o va duce acasă, sugeră 
Chad. Dumneata o să mergi cu noi, în maşină. Voi avea astfel ocazia să-ți 
explic despre ce este vorba. 

Lanna ezită putjn, apoi îi dădu cheile. 


Capitolul 13 


Această suită de evenimente afectaseră sănătatea Lanner; mai întâi 
moartea lui John, apoi descoperirea că Chad era căsătorit, că fiul absent era 
nelegitim şi, în sfârşit, că John îi lăsase toată averea. La trei zile după 
înmormântare, Lanna făcu o gripă. 

Zăcu două săptămâni. leşea rar, fapt care nu o împiedica însă să fie foarte 
ocupată. Telefonul suna mereu. Ziariştii doreau să ştie povestea ei cu John 
Buchanan Faulkner şi să se informeze despre moştenire. Trebui să-şi treacă 
numărul la secret, ca telefonul să nu mai zbârnâie. 

Cu toate acestea, boala Lannei nu împiedică cu nimic reglementările 
succesiunii lui Faulkner. Totul depăşea puterea de înţelegere a tinerei femei. 
Chad îl traducea limbajul juridic în termeni obişnuiţi. 

Nu se putea obişnui cu noua sa situație de moştenitoare. Ar putea să-şi 
renoveze apartamentul, să pună tapet nou, să-şi decoreze interiorul altfel, ca 
să nu mai vorbim că acum ar putea să-şi ofere o casă. Ar putea să se 
întoarcă la universitate, dând noi examene... Dar nu, acum era bogată, nu va 
mai fi nevoită să muncească. Atunci, va duce Volkswagen-ul la un garaj şi-i 
va instala aer condiționat, dar, nu, mai bine şi-ar cumpăra un Rolls-Royce. 
Şi apoi, mai era şi famila Faulkner. La început, se aşteptase ca ei să-şi arate 
resentimentele, explicabile, de altfel. Dar soția lui Chad se arătase de o 
curtoazie prietenească, iar Lanna nu se putea plânge nici de atitudinea lui 
Katheryn Faulkner. Chiar dacă aceasta era mai distantă. Astfel, Chad era 
singura persoană cu care Lanna rămăsese în contact. Dar, ştiindu-se 
sensibilă la farmecul lui, în el se încredea mai puțin decât în ceilalți membri 
al clanului. 

Pipăi cotierele din catifea şi se sprijini de spetează, lăsându-și capul pe 
spate. Prin geamul maşinii, ea contempla cerul albastru, degajat de ceața 
care acoperea, de obicei, oraşul. Întoarse capul şi-l privi pe Chad, care 
conducea. Observându-l, se gândea la propunerea, pe care i-o făcuse; o 
invitase să vină să se odihnească, o lună, la ferma pe care familia lui o avea 
în nordul Arizonei. Îndepărtându-se de Phoenix, pretindea el, şi-ar fi 
asigurat liniştea şi pacea, imposibil de găsit în oraş. 

Lanna fixă un punct în faţa ei. Oferta era generoasă, era o dovadă că o 
considerau ca o prietenă a familiei Faulkner. 

— De ce a făcut asta? 


Ea îi pusese lui Chad întrebarea pe care şi-o punea şi pentru sine mereu. 
Preciză: 

— De ce John Buchanan mi-a lăsat mie totul? N-aţi încercat sentimente 
de animozitate la adresa mea? 

Chad ezită, înainte să răspundă, şi-i aruncă o privire. 

— Ba da, când am aflat. Apoi n-am mai avut timp să mă mai gândesc. 
De altfel, nu sunt chiar sărac; încă din timpul vieţii, tata transferase în 
contul meu o bună parte din acțiuni şi din afacerile companiei sale. A depus 
fonduri serioase pe numele mamei şi a fiului meu Johnny. Şi-a împărțit 
averile, în loc să le ţină până la moarte. 

—Vrei să spui că v-aţi primit deja partea? 

Lanna dorea să audă nişte explicaţii, care să-i înlăture sentimentul de 
vinovăţie. 

— Într-un anumit sens, da, recunoscu Chad. De altfel, noi doi suntem 
asociaţi în anumite afaceri. 

—Am multe de învăţat despre lumea afacerilor. 

Închise ochii, cuprinsă de o uşoară oboseală. 

—O să înveţi repede. 

Ea remarcă tonul sec al conversaţiei şi se îngrijoră. Deschise ochii, 
privind spre Chad, dar el era preocupat de drum. 

—După boală, ai nevoie de odihnă şi linişte, departe de toată această 
publicitate. 

—lLinişte şi odihnă, ce cuvinte minunate! suspină Lanna. 

— Eu voi rămâne doar câteva zile la fermă, dar mama şi Carol vor fi 
acolo, ca să-ți ţină companie, după plecarea mea. Ne vom vedea însă, în 
fiecare week-end. 

—Ce ciudat va fi, să nu te am lângă mine! 

Gândise cu voce tare, fără să vrea. Când ochii lui Chad îi căutară pe ai ei, 
nu avu curajul să-şi întoarcă privirea. 

— Este mai bine, să fim despărțiți câtva timp, Lanna. 

Mesajul tainic, transmis de ochii lui, o făcură pe Lanna să înţeleagă, ceea 
ce el nu putea spune. Chiar dacă era căsătorit, atracția Lannei pentru fiul lui 
John nu scăzuse; fuseseră deseori împreună, în timpul ultimelor săptămâni. 
Lanna se temea de o aventură cu un om căsătorit şi presupunea că şi Chad îi 
împărtăşea teama. Această atracție reciprocă constituia o  tentație 
permanentă. 


—Da, desigur, recunoscu Lanna pe un ton voit dezinvolt. M-am sprijinit 
de prea multe ori, pe umărul tău. 

Chad îi luă mâna cu tandrețe. 

— Poţi să te sprijini pe umărul meu, Lanna. 

Îşi strecură degetele printre degetele ei. Se apropiaseră de aerodromul 
Sky Harbor. Un avion mic era garat pe pista de beton. Pe o parte, se vedea 
un cap de şoim: Lanna recunoscu imediat emblema; era aceeaşi, cu cea de 
pe camionul lui John. 

—Este avionul vostru? întrebă ea. 

—Da. 

Chad căuta un loc unde să-şi parcheze maşina. Deodată, îşi încruntă 
sprâncenele, văzând pe cineva lângă clădire. 

—Ce dracu caută aici, mormăi el printre dinți. 

Lanna îi urmări privirea şi descoperi omul sprijinit de zidul clădirii. Era 
îmbrăcat cu o cămaşă roşu-aprins, iar un Stetson maron pus pe frunte îi 
acoperea părul negru. Nu putea să se înşele; era Hawk. Un frison o străbătu 
la vederea acestei siluete virile. Amintirea îmbrățişării lui, a braţelor lui 
puternice, nu era un vis. Inima începu să-i bată nebunește. Cum era posibil 
să se simtă atrasă de aceşti doi bărbaţi, atât de diferiți, ca Chad şi Hawk? 

Hawk se desprinse de zidul clădirii, când Chad ieşea din maşină. Zâmbi, 
văzând iritarea fratelui său. Continuă să zâmbească, până când Lanna cobori 
din maşină, ajutată de Chad. O cercetă cu ochii lui albaştri, căutând o 
oarecare schimbare. Găsi ceva: pantalonii verzi şi bluza înflorată erau 
probabil opera unui croitor de lux. Coafura era aceeaşi, dar făcută de un 
profesionist. Lanna interceptă privirea indianului şi roşi. 

— Unde este Jake Sanchez? întrebă Chad. Înţelesesem că el ne va 
aştepta. 

Remarca glacială a lui Chad îl atinse pe Hawk. Îşi privi fratele. 

—A rămas la fermă; am venit eu în locul lui. 

—De ce? 

Hawk zâmbi. 

— Ştii bine că n-aş fi ratat această întâlnire, pentru nimic în lume, Chad. 

Dăduse răspunsul cu o voce plină de batjocură — un spin de cactus în 
nasul unui taur, cum spuneau cawboy-il. 

Nepăsător fată de mânia lui Chad, Hawk îşi plimbă privirea pe Lanna. 
Simţurile lui păstraseră amintirea tinerei femei. O adiere de lemn de santal 
îi gâdilă nările; se întreba dacă ea îşi parfuma subsuorile şi lobul urechilor. 


— Ce poate simți cineva când devine moştenitoare, domnişoară 
Marchall? 

Hawk urmărea emoţiile de pe faţa ei, ale cărei trăsături exprimau forță şi 
orgoliu, două calităţi care treziră admiraţia indianului. 

Lanna zâmbi, dându-i să înţeleagă că nu avea de gând să se aventureze 
pe un teren străin. 

— Totul s-a petrecut atât de repede, încât nu am avut timp să mă gândesc 
la asta, mărturisi ea. 

Întoarse capul către Chad. Hawk remarcă expresia acestuia, şi mâna cu 
care înconjura mijlocul tinerei femei. Simţi încolțind în el un sentiment de 
gelozie. Dumnezeule! Mai avusese femei şi înainte, dar niciodată nu fusese 
furios, cănd le atingeau alții. 

— Nu ţi-am spus eu că John Buchanan îţi va răsplăti prietenia, în felul 
său? 

Tonul lui Hawk era ostil. O văzu pe Lanna încordându-se şi aprecie cu o 
admirație crescândă, abilitatea cu care ea masca şocul. 

— Despre ce e vorba? întrebă Chad încruntând sprâncenele. 

— Despre o discuţie pe care am avut-o, răspunse ea ridicând din umeri, 
ca şi când faptul nu ar fi avut importanţă. 

— Bagajele sunt în maşină, spuse Chad. 

Se duse la portbagaj, separând cheia acestuia de cheile maşinii. Hawk se 
îndrepta spre avion ducând bagajele Lannei, care mergea lângă Chad cu o 
valiza în mână. 

Lanna simţea tensiunea care apăruse între ea şi Chad. Era vina lui Hawk. 
Evenimentele petrecute, după moartea lui John, o făcuseră să creadă că cei 
doi erau apropiați unul de altul: ostilitatea lor, însă, abia ascunsă, o 
surprinse. Totodată se îndoia că Hawk i-ar fi spus lui Chad că se culcase cu 
el; de ce ar fi făcut-o? În noaptea aceea nu fusese ea însăşi. Hawk ar fi putut 
să-şi dea seama. Amintirea acelei nopţi puse stăpânire pe ea cu o asemenea 
forţă, încât se întreba cum de o putuse neglija până într-atât. 

Lanna se îndepărtă puţin, observându-l pe Hawk, care aranja bagajele în 
cala micului avion. El se întoarse luând valiza din mâinile Lannei, 
remarcând expresia ei puţin neliniştită. Zâmbi amuzat. 

—A1 mai călătorit cu avionul, domnişoară Marchall? 

Părea că îşi bate joc de ea. 

— Numai cu avioane mari, niciodată, însă, cu unul particular. 


— Vom zbura pe deasupra unui ţinut sălbatic, dar magnific; te sfătuiesc să 
te aşezi lângă mine, ca să poți vedea mai bine. 

Invitaţia fusese făcută pe un ton relativ politicos, dar Lanna înţelesese că 
el dorea ca ea să fie singură cu el. Ezită, observând reacția lui Chad, căruia 
nu dorea să-i trezească bănuieli. 

—Te-ar deranja? întrebă ea cerând, de fapt, o aprobare. N-am fost 
niciodată în cabina de pilotaj a unui avion şi cred că ar fi o experienţă 
interesantă. 

Lanna voia să dea impresia că este preocupată numai de noutatea 
faptului. Chad scrută cu privirea faţa tinerei femei, şi păru satisfăcut de ceea 
ce văzu. 

— Nu mă deranjează deloc, zâmbi el, am câteva dosare de examinat. O 
voi face în timpul zborului şi astfel voi fi liber să te duc să vizitezi ferma, 
când ajungem. 

— Minunat! 

Lanna îl răspunse cu un zâmbet; se simţea îngrozitor de ipocrită. 

Se urcă în avion, îşi puse centura de siguranță, studiind numeroasele 
cadrane ale tabloului de bord. Hawk se aşeză pe scaunul pilotului. Îşi aruncă 
Stetsonul în spate şi-şi trecu mâna prin părul des şi negru. 

— Ţi-ai pus centura? 

O privi, în timp ce ea îi răspunse afirmativ. 

— Atunci, stai dreaptă şi profită de spectacol. 

Lanna îşi încleşta mâinile pe coapse, în timp ce Hawk verifica aparatura. 
Un soare orbitor lovea în carlingă, transformând interiorul într-un adevărat 
cuptor. Era sufocant. Aerul, care pătrundea doar prin geamul deschis de 
Hawk, era fierbinte. Motorul din stânga începu să se învârtă cu un zgomot 
asurzitor. Hawk deschise radioul şi ceru instrucțiuni de la turnul de control. 
Lanna nu înţelegea nimic din cuvintele folosite. Când primi permisiunea de 
decolare, Hawk se întoarse spre Chad, care stătea în spatele lui. 

—Am pornit rulajul, îl anunţă pe acesta. 

Cu motoarele turate la maximum, avionul porni pe pistă şi prinse viteză. 
Când se desprinse de sol. un suflu de aer mai răcoros pătrunse în interior. 
Lanna respiră adânc. La orizont, piscuri golaşe îşi profilau formele 
amenințătoare. 

—Sunt munţii Superstiției, anunţă Hawk. 

În ochelarii lui de soare, se reflectă imaginea tinerei femei. Ea se întoarse 
şi privea pe fereastră. Avionul zbura pe deasupra munţilor. Un labirint 


amenințător, de stânci golaşe şi vârfuri ascuţite, străbătute de canioane care 
păstrau pentru totdeauna secretul auruiui ascuns, se întindea sub ei. 

Avionul se îndreptă spre nord. Soarele se reflecta pe o întindere de apă, 
un lac, chiar în mijlocul munţilor sălbatici, ca o veritabilă ironie a naturii. 
Se părea că avionul de abia înaintează, dar Lanna îi urmărea umbra rapidă 
profilată pe stânci şi pe întinderile sterpe. 

—Cunoşti Bătrânul Vest? întrebă Hawk. 

Lanna se întoarse ca să-i răspundă: 

—Vag. 

Nu-i putu vedea ochii în spatele ochelarilor, dar ştia că e privită. 

—Puţin mai sus, este bazinul Tonto. Urcăm spre Mogollon care este la 
vreo două sute de mile. 

Lanna privi în direcția indicată şi descoperi un povârniş, care delimita, 
aproape dramatic, un platou. Pereţii albi deveneau când cenuşii, când 
gălbui, după cum ajungea lumina la ei. Platoul era acoperit de o pădure de 
brazi. Lanna desluşi câteva semne de civilizație, dar nimic nu va putea 
îmblânzi vreodată, acest ținut sălbatic. 

—Spectaculos! glumi ea în timp ce umbra avionului urca pe versanţi şi 
aluneca peste vârfurile copacilor. 

Fără să aştepte un răspuns, ea se întoarse spre Hawk. N-ar fi putut spune 
dacă el se uita la ea, sau în zare. 

— Da, făcu el, pe un ton nepăsător. 

Apoi. schimbând subiectul: 

— Ai descoperit că Chad se pricepe grozav să îmbărbăteze femeile 
înlăcrimate, nu-i aşa? 

Auzind această remarcă acidă, Lanna aruncă o privire, în spate, spre 
Chad. Acesta era aplecat peste hârtiile lui, cu geanta pusă pe genunchi. 

—Nu te teme, spuse Hawk, nu poate auzi nimic, dacă nu ţipi. 

— Chad mi-a fost de mare ajutor, replică ea, având grijă să nu mai ridice 
vocea. 

—Nici nu mă îndoiesc. 

Răspunsul lui Hawk era plin de dispreţ. Discuţia îi adusese în jurul unui 
subiect pe care Lanna dorea să-l lămurească. 

—Noaptea aceea de pomină... începu ea. 

—Dacă ţi-ai făcut probleme, crezând că aş fi putut să-i spun lui Chad, o 
întrerupse Hawk, fii liniştită; numai Chad s-ar putea lăuda cu cuceririle sale. 


— Nu vreau să insinuez că ai fi răspândit vestea, dar pur şi simplu nu 
eram într-o stare normală. 

Încerca să-şi justifice comportamentul, dar Hawk n-o lăsă să termine. 

—Ne-am satisfăcut o dorință reciprocă. Las-o baltă! 

Pentru a-i arăta că subiectul era închis, pilotul îi atrase din nou atenția 
asupra peisajului. 

—Zburăm pe deasupra pârtii sudice a fermei. 

În loc să se simtă uşurată şi liniştită, Lanna încercă o oarecare deziluzie. 
Nu se aştepta ca Hawk să treacă peste cele petrecute, cu o astfel de uşurinţă. 

Pantele acoperite cu păduri, făcură loc unei văi lungi, care devenea din ce 
în ce mai largă. Avionul începu să coboare. Apărură clădirile fermei, 
ascunse într-un pâlc de arbori, nu departe de pista de aterizare. 

Când atinseră solul, Hawk dirijă aparatul spre un hangar din tablă, lângă 
care era parcată o furgonetă. În faţa ei aştepta Carol. Tânăra femeie le făcu 
cu mâna, când avionul se opri în hangar. Un cawboy se grăbi să pună 
piedicile în fata roților. Motoarele se opriră. Cu tot efortul său, Lanna nu 
reuşi să desfacă catarama de la centura de siguranţă. Hawk observă, şi o 
ajută. Când mâinile lui atinseră talia, simţi cum i se strânge stomacul. 

Hawk nu păru că remarcă reacția ei, sau nu dădu această impresie. Când 
Lanna ieşi din cabină, Chad o aştepta. Hawk veni lângă ei; îşi scosese 
ochelarii de soare şi îşi pusese din nou Stersonul prăfuit. Ochii lui albaştri 
de abia se opriră asupra Lannei, când deschise trapa, descărcând bagajele. 
Cawboy-ul se apropie să-l ajute şi îl împiedică pe Chad să-i ia valiza. 

Carol, blondă şi zveltă, înainta să-i întâmpine. 

—Ațti călătorit bine? 

—Bineînţeles! 

Chad se aplecă, sărutându-şi soţia pe obraz. 

— Lanna a călătorit pentru prima oară cu un avion particular. 

— Cum vă simți? 

Carol întoarse spre pasageră fața surâzătoare. Era amabilă, dar Lanna 
desluşea un avertisment în ochii ei verzi. Căsnicia lui Chad cu Carol nu 
părea nefericită, dar îi lipsea ceva. 

— Mult mai bine, mulţumesc, declară Lanna. 

Ea nu-şi lua ochii de la Hawk, care încărca bagajele în furgonetă. 

— Cred că de abia aşteptaţi să ajungeţi la fermă, ca să vă odihniti. 
Conduci tu, Chad? 

— Da. Lanna, urcă-te lângă mine. 


— Nu. Mă urc în spate, insistă Lanna, care nu dorea deloc să-i ia locul 
lui Carol. Carol se va urca lângă dumneata. 

— A, nu, vă rog, interveni tânăra femeie râzând, cum aş putea să-l 
supraveghez pe Chad, dacă nu stau în spatele lui? 

Împortiva dorinţei ei, Lanna se instală pe scaunul din faţă, în timp ce 
Carol se aşeză în spate. Chad se sui la volan. În acest moment, Hawk 
traversă pista prin fața maşinii şi, fără a-i privi, se îndreptă spre avion. Chad 
o luă pe drumul spre fermă. 

—O să vă placă casa, Lanna, este veche, dar este făcută să dureze 
generaţii, declară Carol. 

Când Chad se opri în fata clădirii impozante, Lanna înţelese ce a vrut 
Carol să spună. Casa era construită din piatră şi cărămidă aparentă, având o 
structură solidă, care se armoniza cu împrejurimile rustice. 

Chad cobori, înconjură maşina şi o ajută pe Lanna să coboare, apoi pe 
Carol. Tânăra femeie îi arătă drumul până la intrarea în casă. Lanna ezită. 

—ŞI bagajele? întrebă Chad. 

—O să le aducă un slujitor, o asigură el, trecându-şi mâna pe sub braţul 
îndoit al Lannei. O conduse spre o uşă din stejar masiv. Grosimea pereților 
păstra răcoarea din interiorul casei. Primul lucru pe care îl observă Lanna, 
intrând în holul pavat cu cărămizi, fu schimbarea temperaturii. Pereţii albi, 
ca şi coridoarele boltite, care duceau spre camere şi în vestibul, dădeau 
impresia de spațiu. Camera era mobilată sobru; un tapet navajo foarte 
colorat, pe perete, şi o masă din nuc lustruit, pe care se afla un vas cu flori 
uscate. Atmosfera creată era un amestec între cultura americană şi indiană. 

—Katheryn, strigă Carol, a venit Chad cu Lanna. 

Tânăra femeie blondă, o luă spre arcada din stânga. Chad îşi apăsă mâna 
pe cotul Lannei, sugerându-i s-o urmeze. 

În salon, trona un cămin imens din piatră galbenă. Lângă ușa cu vitralii, 
care dădea spre o verandă, era un pian cu coadă. Piese ciudate de olărie 
indiană, aranjate pe etajere din lemn, contribuiau la eleganța camerei. 
Lângă ele, câteva sculpturi în bronz reprezentau diferite forme de viață. 
Apăru o siluetă, care atrase atenția Lannei. Katheryn o întâmpină cu un 
zâmbet distant. Lanna nu era deloc convinsă că soția lui John credea că ea 
şi defunctul ei soţ fuseseră doar prieteni. Prezenţa lui Katheryn o indispuse. 

—Sper că ați călătorit bine. Doriţi o cafea, un ceai? întrebă Katheryn. 

— Nu, nu am nevoie de nimic, mulţumesc, spuse Lanna. 


Îşi dădea seama de situaţia ei delicată: prietena lui John, în casa văduvei 
sale. 

—Aş vrea o cafea, mamă, zise Chad. 

Carol îi propuse: 

—O fac eu, dragul meu. 

—Stai jos, Lanna, spuse Chad, împingând un fotoliu. 

— Doriţi să vedeți camera? întrebă Katheryn, văzând-o pe Lanna 
nehotărâtă. Cred că vreţi să vă răcoriți, după voiaj. 

—Da, mulţumesc mult, se grăbi să spună Lanna. 

Katheryn trecu pe sub arcadă şi o luă în lungul unui coridor. Cele două 
femei traversară un şir de holuri şi camere. Lanna se gândea că singură s-ar 
fi pierdut. În sfârşit, doamna Faulkner se opri în faţa unei uşi pe care o 
deschise. 

—Aceasta este principala cameră de oaspeţi, are baie proprie şi dă pe 
verandă, explică ea intrând în cameră. Sper că veţi fi mulțumită. 

—Este grozavă! exclamă Lanna. 

Camera era mare, cât tot apartamentul ei din Phoenix. Mobila era 
impunătoare. În afara patului, mai era o berjeră, un secretaire şi un scaun 
asortat. 

—Sper că nu vă deranjează prezenţa mea. Ştiu că a avea musafiri, când 
eşti în doliu... 

—Nu mă deranjează vizita pe care ne-o faceţi, declară Katheryn. Chad 
mi-a explicat că aveţi nevoie de odihnă. Mă bucur că v-aţi gândit s-o găsiți 
aici. 

Această urare de bun venit nu o linişti pe Lanna. Atenţia lui Katheryn fu 
atrasă de un zgomot: ea se întoarse către hol. În uşă stătea Hawk, cu valiza 
Lannei în mână. 

—Adu şi celelalte bagaje ale domnişoarei Marchall, Hawk, ardonă 
doamna Faulkner. 

Se adresă tânărului, la fel ca şi unui servitor. El strânse din dinți, dar 
execută ordinul şi alunecă fără zgomot în mijlocul încăperii. 

— Trimit pe cineva să vă ajute, să vă instalaţi, propuse Katheryn. 

— Nu, nu este nevoie, refuză politicoasă Lanna. 

—Cum doriți. 

Aerul trufaş, cu care Katheryn primi această decizie, o făcu pe Lanna să 
se simtă şi mai prost. Când doamna Faulkner părăsi camera, tânăra femeie 


fu cuprinsă de îndoieli, dar nu avu timp să se lase pradă lor. Hawk îşi 
manifestă prezentă, întrebând-o: 

—Unde pun valiza? 

— Oriunde, lângă pat, răspunse ea iritată. 

Hawk puse bagajele lângă pat şi se întoarse spre Lanna. 

— Nu te lăsa înşelată de femeia asta. 

— Poftim? 

— Eşti la fel de dorită în casa asta, ca şi mine, o asigură el. 

Lanna voi să protesteze, dar se gândi, că în afară de Chad, nimeni n-o 
întâmpinase într-adevăr cu căldură. În acelaşi timp, nici pe Katheryn nu 
putea s-o condamne pentru suspiciunea ei. 

—Ți-am explicat, deja, că John Buchanan făcea parte dintre oamenii care 
„lau" continuă Hawk, dar era un amator, în comparaţie cu Chad. Chad nu dă 
niciodată ceva cuiva, îţi va lua tot ce ai moştenit. 

— Nu-i adevărat! 

— Te-am avertizat. 

Ridică din umeri, arătând că puţin îi pasă dacă este crezut sau nu. 

—Sper să-ţi aduci aminte de asta, când va mai trebui să semnezi vreun 
document. 

Indianul îşi duse mâna la pălărie şi înclină capul, dar această curtoazie nu 
era decât bătaie de joc. Lanna scoase un suspin de revoltă. Hawk dispăruse 
deja. Neştiind cum să se răzbune, trânti uşa şi-şi înfipse unghule în palme. 

Hawk îi semăna îndoiala în suflet. 


Capitolul 14 


— Bună dimineaţa! 

Carol era la masă, când Lanna intră în sufrageria scăldată de soare. 

—Credeam că eu m-am sculat ultima, în dimineaţa asta, dar nici 
dumneata nu ai un aer prea treaz. 

— Nu prea ştiu, recunoscu Lanna, punându-și un pahar cu suc de 
portocale. Eram mai obosită, decât aş fi crezut. 

—Mă bucur că nu voi mânca singură. Chad lucrează în biroul său, iar 
Katheryn răspunde scrisorilor de condoleanţe, explică Carol. Roseanne, 
subreta noastră, face nişte omlete spaniole delicioase, vrei să-ți pregătească 
şi dumitale una? 

—Nu, o cafea şi o chiflă sunt de ajuns, vreau să-mi păstrez linia. 

Lanna invidia silueta tinerei femei, a cărei farfurie era plină de omletă, de 
carne tocată şi prăjituri. Lanna îşi luă o tartă cu afine. 

—A spus cumva, Chad, cât timp va fi ocupat? Speram să vizităm azi 
ferma. 

—N-a spus nimic. 

Carol se concentra asupra farfuriei, preocupată, deodată, de conţinutul ei. 

—Sunt sigură că o va face, dacă îţi vei exprima dorinţa. 

Ceva în vocea lui Carol, o făcu pe Lanna să presupună că aceasta era 
geloasă. 

— Poate este mai bine să nu-i cer nimic, hotărî Lanna, atacând tarta 
pentru a-şi ascunde iritarea. Şi aşa l-am monopolizat destul. 

—Oh, asta nu l-a deranjat pe Chad, spuse Carol în grabă. 

—Dar te-a deranjat pe dumneata, izbucni Lanna. Este normal ca să 
doreşti să fii puţin singură cu soțul dumitale, care nu rămâne decât câteva 
zile! 

—E adevărat că nu stăm împreună, atât de des ca alți, dar din motive 
precise. Chad contează pe înţelegerea mea. Cele câteva momente, pe care 
le-ai petrecut în compania lui, te-au făcut să înţelegi ce om minunat este. 
Este un tovarăş admirabil, chiar dacă... Carol se opri, ca să poată înghiţii o 
bucată de omletă. 

Curiozitatea o făcu pe Lanna să întrebe: 

—Chiar dacă... ce? 


—Chiar dacă nu mai pot avea copii, spuse Carol, încet. (Făcu un efort 
vizibil, să zâmbească). Mi-a spus că nu este un lucru grav. Îl avem pe 
Johnny. Este un copii sănătos şi fericit; dar ştiu că Chad şi-ar fi dorit şi alți 
copii. De altfel, după trei avorturi spontane doctorul a insistat să nu mai 
încerc. 

— Înţeleg, murmură Lanna. 

—ŞI Chad înţelege, de aceea am spus că este un om minunat. 

Veselia puse stăpânire pe trăsăturile lui Carol, atât de tristă cu câteva 
minute mai devreme. 

— Ştii, nu văd nici un inconvenient, să vizitezi ferma, dacă el consideră 
asta de datoria lui. 

— Nu vreau să-mi arate tot domeniul, preciza Lanna. Nu aveam nici cea 
mai mică idee de întinderea lui, până când Hawk nu mi-a arătat hotarele, 
din avion. Vroiam, doar, să vizitez împrejurimile apropiate. Dacă Chad este 
ocupat, pot să mă adresez altcuiva. 

— Tata a plecat în oraş, astăzi, dar s-ar putea ca Hawk să te conducă. 
Cunoaşte locurile ca pe propriul său buzunar. 

Lanna nu găsi propunerea pe gustul său. 

—Aş prefera să nu mă duc nicăieri, cu el. 

Această replică trezi teama lui Carol. 

— N-aş fi crezut că eşti genul care tine cont de prejudecăţi. Desigur, m- 
am înşelat. 

— Prejudecăţi? Nu am nici o prejudecată, protestă Lanna, dar nu-mi 
place Hawk. 

— Multă lume îl dispreţuieşte pe Hawk pentru că este pe jumătate 
navajo. Nu ştiu de ce am crezut că tu nu eşti ca el. 

— Nu ştiam că are sânge indian, nici măcar nu am bănuit. 

Lanna se lăsă pe spatele scaunului reflectând la cele auzite. Se uită la 
Carol, care o studia cu atenție. 

—Sincer, chiar nu ştii cine este Hawk? reluă Carol. John Buchanan nu ți- 
a spus nimic despre el, niciodată? 

—John? Nu. De ce ar fi făcut-o? 

— Hawk este fiul lui. 

—Fii serioasă! 

Lanna o fixă pe Carol, apoi îşi întoarse ochii, convinsă că tânăra femeie 
spusese adevărul. Se întreba de ce Hawk şi Chad nu-i spuseseră nimic. 


— Da, mama lui Hawk era navajo. A fost amanta lui John Buchanan, ani 
de zile. Pe atunci, nu eram decât o fetiţă şi nu cunosc amănunte; ce ştiu, ştiu 
din auzite. 

Carol se gândi la cuvintele spuse, şi continuă: 

—Mama lui Hawk a pierit într-un viscol, cred. John Buchanan n-a vrut 
să abandoneze copilul lăsându-l la familia lui indiană, de teamă că va fi 
crescut ca un navajo. L-a adus la fermă. Bineînţeles că respectând-o prea 
mult pe Katheryn, nu i-a cerut să-l crească pe băiat. 

— Katheryn ştia? 

— Da. Din câte am înțeles, toată lumea ştia, că John avea o amantă 
indiană. O fermă este ca un sat adevărat. Dar, dacă îmi aduc bine aminte, 
nimeni n-a făcut vreo aluzie în faţa lui Katheryn. Pretindeau că Hawk este 
orfan. Katheryn a acceptat această versiune. 

—ȘI cine s-a ocupat de el? 

—John Buchanan i-a rugat pe părinții mei să-l crească. Tatăl meu era 
omul de încredere al lui John şi atunci, normal că 1 s-a adresat lui. Hawk 
locuia cu noi. Am crescut ca frate şi soră. 

—Ce s-a întâmplat între Chad şi Hawk? Se poate spune că nu se prea 
iubesc. 

— Este normal, având în vedere circumstanţele; Hawk nu numai că este 
nelegitim, dar este metis. 

—O oarecare animozitate este de înţeles; dar această lipsă de încredere, 
această ură... trebuie să aibă un motiv. 

— Există un motiv, suspină Carol, punând jos farfuria pe jumătate plină. 
Eu. 

— Dumneata? 

— Da. Ti-am spus că Hawk şi cu mine am fost crescuţi ca frate şi soră. 
El era „fratele cel mare" şi eu „micuța lui surioară" dar în vara în care 
aveam optsprezece ani, am descoperit că Hawk dorea să se căsătorească cu 
mine. Era îndrăgostit de mine. 

Carol se opri şi luă în mâini ceaşca cu cafeaua răcită. 

— Chad a fost întotdeauna cavalerul meu în armură, nu visam decât la el. 

—ȘI l-ai respins pe Hawk? 

—Da. El n-a înțeles şi a aruncat vina pe Chad. A fost o luptă 
îngrozitoare. Chad l-a bătut pe fratele său şi asta a înveninat lucrurile. 

Buzele arcuite ale lui Carol nu mai erau decât o linie subțire. 


—Am încercat să-l conving pe Hawk că îmi pare rău, dar el n-a vrut să 
audă nimic. Cred că s-a gândit că nu vreau să-i fiu soție, pentru că este 
metis. 

—S-a simţit înşelat de toți, şi am contribuit şi eu la această înşelăciune, 
constată deodată Lanna. Am primit o moştenire, care îi revenea lui de drept. 
John i-a lăsat ceva prin testament? 

—John Buchanan i-a lăsat jumătate din fermă. Vreau să fiu sinceră cu 
tine, Lanna. Hawk are mai multe drepturi decât tine. 

— Da. 

Lanna era de aceeaşi părere cu Carol, dar nu ştia ce să facă. Era vina e1? 
Numai Dumnezeu îi era martor că nu dorise această avere. De ce i-o dăduse 
ei, în loc s-o lase moştenitorului natural? Totul era confuz şi Lanna nu mai 
ştia ce este bine şi drept. Se întâmplaseră multe şi ea era obosită atât fizic 
cât şi psihic. Chad îi propusese să se odihnească la fermă. Era deci de mai 
puţin de douăzeci şi patru de ore şi se simțea mai prost, decât la Phoenix. 

Carol îşi dădu scaunul deoparte. 

—Am început, ieri, o scrisoare pentru Johnny. Aş vrea s-o termin şi s-o 
trimit. 

Carol se îndepărtă spre uşă, dar se întoarse. 

— Lanna, n-aş dori ca cele spuse de mine, să te fi rănit. 

—Nu m-ai rănit, o asigură Lanna. 

—Perfect, pentru că mi-ar face plăcere să devenim prietene, adăugă 
Carol, zâmbind. 

—ŞI eu aş vrea, aprobă Lanna. 

—Pe curând. 

Carol făcu un gest delicat cu mâna şi dispăru prin uşa boltită. Lanna îşi 
turnă o ceaşcă de cafea caldă şi puse unt pe plăcintă. Pofta de mâncare îi 
dispăruse. Auzi nişte paşi care se apropiau de sufragerie. Lanna recunoscu 
mersul iute al lui Chad. Ridică ochii, tocmai când intră Chad. 

— Bună dimineaţa, m-am întâlnit cu Carol, care mi-a spus că eşti aici. 

Luă cafetiera de argint şi îşi puse o cafea. 

— M-am hotărât să-ți ţin companie la cafea. 

— [i-ai terminat treburile? întrebă Lanna. 

—În mare parte, da. 

Chad trase un scaun şi se aşeză alături de tânăra femeie. Ochii lui aprigi 
o străpungeau. 

— Mă flatezi! îl ironiză Lanna, acum dorm buştean. 


—A1 nevoie de somn. 

Sorbi din cafea şi se uită la plăcinta, din care Lanna de abia ciugulisc. 

—Asta-1 tot ce ai mâncat la micul dejun? 

—Vorbeşti ca un doctor, spuse ea. De fapt, vroiam să te întreb dacă 
facem o plimbare prin fermă. 

—Cu ce scop? 

Chad surâse indignat. Această propunere îl amuza, vizibil. 

—Ca să-mi fac o idee. Cred că ar fi interesant să văd o fermă, să văd cum 
funcționează. 

— Funcţionează, practic, singură. Rawlins se ocupă de ea de ani de zile. 
Totul este rutină şi nu cred că ar prezenta vreun interes pentru dumneata. 

Chad lăsă ceaşca, punând astfel capăt conversaţiei. Lanna continuă 
totuşi: 

—Aş putea să cercetez împrejurimile ținutului. Sunt doi ani de când nu 
am mai călărit şi mi s-ar părea amuzant. 

—E posibil. O să-i spun unui cawboy să pună şeaua pe doi cai şi ne vom 
plimba, după-amiază. Ce zici? 

— Perfect. 

Chad îşi aplecă capul într-o parte şi o fixă pe tânără cu surprindere. 

— Te frământă ceva? Ai ceva să-mi spui? 

Ea ezită, şi-şi luă ceaşca. 

—Am aflat că Hawk este fiul lui John. 

—Bastardul lui, vrei să zici, spuse Chad. 

Îşi întoarse privirile ca să-şi ascundă mânia. 

— Îmi pare rău, dar asta este şi cu numele şi cu atitudinea. 

—Pare inteligent, începu Lanna. 

—Inteligent? Instruit, atâta tot. John Buchanan a plătit destul de mult, ca 
el să poată merge la cele mai bune universități din Est. Şi ce s-a întâmplat? 
Hawk a abandonat, înainte de a-şi lua diploma. Bani risipiţi! Asta numeşti 
dumneata a fi inteligent? 

— Nu ştiu. 

—Nu-ţi face griji pentru el, Lanna. Îți pierzi timpul. John Buchanan 
dorea să-l cointereseze pe Hawk în afacerile sale, dar el, tot ce-şi doreşte 
este o haină în spate şi o şa bună. 

— Înţeleg, murmură Lanna. 

—Sper. 

Trăsăturile lui se îndulciră şi el îşi regăsi zâmbetul încântător. 


— Mai vrei să te plimbi după-amiază? Iti promit să nu-ţi mai ţin predici. 
Lanna îl surâse. 
— M-aş bucura. 


În cursul serii, Lanna rememora fiecare minut petrecut la călărie, după 
amiază. Spre sfârşit, toată familia Faulkner li se alăturase, ei şi lui Chad. 
Plimbarea fusese plină de veselie, de râsete şi plină de lucruri noi. Dar 
muşchii tinerei femei, neacomodaţi cu astfel de exerciţii, o dureau la cea 
mai mică mişcare. Nici chiar melodia liniştitoare, pe care Katheryn o cânta 
la pian, nu-i îndulcea durerea. Când ultimele note se pierdură în liniştea 
salonului, Lanna îşi forță muşchi să funcționeze şi se ridică. Gestul fu 
observat de Chad. 

—Voi lua două pastile de aspirină, apoi voi face o baie de cel puţin o oră. 
Apoi mă voi culca. 

Lanna se forță să râdă de ea însăşi. 

—Poţi să ajungi singură în cameră? o tachina Chad. Dacă nu, te ajut eu. 

—O să mă descurc, îl asigură Lanna. 

—N-ar fi trebuit să rămâi atâta timp în şa, interveni Carol. Sper că mâine 
dimineaţă să te simți mai bine. 

—ȘI eu sper, noapte bună. 

Lanna se adresase tuturor, iar ei îi răspunseră în cor. Katheryn îşi puse 
din nou degetele pe clape. Când Lanna ieşi, ea începu o nouă melodie. 

Ajunsă în cameră, Lanna se grăbi să umple cada cu apă caldă, în care 
vărsă câteva picături de ulei parfumat. Se dezbrăcă şi intră în cadă, 
întinzându-se cât era de lungă, ca să se deconecteze. Închise ochii de 
plăcere şi lăsă ca apa să-i alunge durerea muşchilor. Apa se răcise aproape, 
când găsi forţa să se săpunească şi să se frece. Se şterse energic cu un 
prosop aspru, ca să se încălzească. Îşi puse rochia de casă din saten argintiu 
şi se întoarse în cameră. Baia îi localizase durerea. Se simţea mult mai bine. 

Familia Faulkner era tot în salon, iar accentele sonatei interpretate de 
Katheryn ajungeau până la ea, prin uşa deschisă a verandei. Se duse s-o 
închidă, să nu intre insecte atrase de lumină. Puse mâna pe mânerul uşii; o 
adiere de aer proaspăt şi parfumat pătrunse în cameră. Afară, frumuseţea 
liniştită a nopții era ca o invitație la plimbare. leşi să facă câțiva paşi pe 
verandă. Pardoseala păstra căldura de peste zi, dând o senzație agreabilă pe 
picioarele goale. Se apropie de balustradă şi se sprijini de un stâlp gros, care 


tinea acoperişul şi privi cerul. Stelele aveau o sclipire de cristal şi părea că 
este suficient să întinzi mâna, ca să le atingi. 

Se auzi o pasăre în copacii de pe peluza care înconjura casa. Cântecul ei 
se confunda cu sunetele pianului. 

Printre ramurile copacilor străluci flacăra unul chibrit, care descrise un 
arc luminos. Înainte de a se stinge, rămânând numai un punct incandescent. 
Lanna înțelese că era cineva afară, iar punctul luminos era o țigară. 

Punctul se mişcă. Silueta unui bărbat ieşi la iveală şi se apropie. Lanna îl 
recunoscu pe Hawk, după silueta lui suplă şi mersul lui leneş. 

Când bărbatul se apropie de ea, trăsăturile lui ascuţite apărură în lumina 
stelelor strălucitoare. Noaptea făcea ca ochii lui albaştri să pară întunecaţi. 
Privirea lui fixă o sperie pe Lanna. 

—Ce faci aici? întrebă ea cu o voce tremurătoare, din care răzbătea frica. 

— Ascult muzica. 

Hawk se sprijini de o coloană şi trase din țigară. 

— Katheryn studia muzica, înainte de a-l întâlni pe John Buchanan. 
După căsătorie, a abandonat. Ştiai? 

— Nu, habar nu aveam, spuse Lanna, parcă apărându-se. 

Lanna fixă un punct în faţa ei, ştiind că Hawk o priveşte. 

—ȘtiI, nu-i aşa? 

— Nu, sincer, nu ştiam despre Katheryn că studiase pianul cu intenția de 
a-şi face o carieră. 

—Nu asta am vrut să spun: careva ţi-a spus, cine sunt. 

— Că eşti fiul lui John? Da, sunt la curent. 

Era inutil să nege. Privirea Lannei alunecă în zare, evitându-l pe Hawk. 

—Carol ţi-a spus? 

—Cum ai ghicit? 

—O simplă deducție. 

Trase un fum şi-l suflă în noapte. 

—Știam că Chad nu va spune nimic, nici Katheryn. Rawlins nu este 
aici... Rămâne Carol! 

— Exact. 

Chiar aşa fiind, logica raționamentului îi scăpă Lannei. 

— De ce n-ar fi putut Chad să spună nimic? 

— Dacă ar fi avut această intenţie, ar fi făcut-o înainte. Poate îşi imagina 
că n-ai să descoperi niciodată. 

Hawk zâmbi. 


— L-am întrebat câte ceva despre tine, murmură ea. 

Hawk ripostă. 

— Cred că şi-a expus părerea despre mine. 

—Nici tu nu l-ai cruțat deloc, când ţi-ai spus părerea despre el, îi spuse 
sec Lanna. 

Dar el nu o asculta, stătea cu capul plecat, absorbit de gândurile sale. 

— Mă auzi? 

Îşi ridică privirea pătrunzătoare, o fixă pe tânăra femeie şi zâmbi. 

— Eram sigur, că o s-o cânte. 

Lanna înțelese că el se referea la „Valsul vienez” pe care Katheryn 
tocmai îl interpreta. Hawk aruncă ţigara şi o strivi cu călcâiul cizmei. 
Înainte ca Lanna să-şi dea seama, el îi înlănţui talia cu mâna stângă, iar cu 
dreapta îi prinse palma. O antrena în ritmul valsului. Dansa cu eleganță. 
Lanna se împiedică de marginea de piatră a verandei. Hawk îi puse o mână 
pe spate, pentru a o susține. 

Nu numai stelele şi muzica o făceau pe Lanna să se simtă răvăşită. Prin 
țesătura fină a rochiei de casă, ea simţi două coapse tari, sprijinite de ale ei. 
Vârfurile sânilor atingeau cămaşa de bumbac albastru închis. 

Lanna reluă conversaţia, pentru a-şi ascunde emoția. 

— De unde ai ştiut că va cânta această melodie? 

— E melodia mea preferată şi ea o ştie bine. O privi, cu pleoapele pe 
Jumătate lăsate. 

— De câte ori crede că sunt afară, o cântă, doar pentru mine, ca să-mi 
amintească că eu sunt cel de afară. 

În cuvintele lui, nu era nici urmă de amărăciune şi Lanna fu surprinsă. 

—§Şi nu te deranjează? 

— Puțin îmi pasă de motivele pentru care o face. Îmi place piesa. Eşti 
dezamăgită? 

— De ce aş fi? întrebă Lanna, încruntând sprâncenele. 

—Credeam că te aşteptai să mă vezi bând rachiu şi dansând în ritmul 
tobelor. În loc să valsez sub clar de lună cu o femeie frumoasă, pe care o 
strâng în braţe cu pasiune. 

Aceste cuvinte de abia murmurate se înfipseră cu litere de foc în corpul 
Lannei. Inima îi bătea în piept, la fel de sălbatic, ca şi tam-tamurile la care 
Hawk făcuse aluzie, încercă să-şi potolească respirația. Dansatorii se opriră. 
Lanna simţi cum 1 se încordează gâtul când simți mâinile lui strângându-i 
mijlocul. Se lăsase prea tare pradă emoțiilor şi se hotărî să-şi revină până nu 


era prea târziu. Îi simţea coapsele dure, corpul cald care o îmbrăţişa deja 
fierbinte. Lanna se simţea ameninţată de propriile ei dorinţe. 

— Eşti surprinsă de felul în care mă exprim? 

Râdea de ea cu blândeţe. 

— Nu, ştiu că eşti instruit, răspunse ea. 

— Instruit, da. Am fost crescut cu limba engleză. Şi totuşi, limba navajo 
este mai bogată şi mai precisă. 

Îşi luă o mână de pe talia Lannei şi o ridică spre cer, în direcţia nordului. 

— Vezi Steaua Polară şi Ursa Mare? 

—Da. 

Lanna nu putu să se concentreze asupra stelelor, căci părul ei mângâia 
bărbia lui Hawk. Respirația lui mirosea bine, a tutun. 

— Indienii navajo numesc nordul „nakookos". Literar se poate traduce 
prin: „Orice obiect care face o rotație completă în jurul..." Asta se referă la 
rotația Carului în jurul Stelei Polare. Un navajo nu spune niciodată „eu 
posed"; el foloseşte de fiecare dată alt verb, în funcţie de obiect: dacă este 
ceva lung, ca un baston, dacă este grămadă, ca fânul, sau viu, ca o femeie. 

Lanna se mişcă uşor, încerca deja să orienteze conversaţia spre alt 
subiect. 

— De ce nu ai venit la înmormântarea lui John? 

Genele întunecate ale lui Hawk ascunseră, pentru un moment, ochii 
albaştri. Chiar dacă în aparentă expresia nu i se schimbase, Lanna observă, 
din nou, o expresie ironică. El îi puse din nou mâna pe talie, dar nu încercă 
să şi-o apropie. 

—Nu mă interesează morţii, numai viii. Ridică mâna şi îi mângâie părul 
castaniu, de-a lungul tâmplelor. 

— Glumeşti? protestă Lanna. 

Ea încercă să nu acorde atenție mângâierii. 

—John era tatăl tău. 

— Biologic, da. Şi-a asumat educația mea pe plan material şi astfel 
neamul navajo nu poate spune că ne-a „furat”. Poate n-am fost la 
înmormântare şi pentru că aversiunea neamului navajo faţă de cei morți este 
înfiptă prea adânc în subconştientul meu. Adevărul este că... (Hawk se opri, 
zâmbind ambiguu). Sunt prea alb pentru a fi indian, şi prea indian pentru a 
fi cu adevărat alb. Apreciez confortul lumii occidentale — muzica clasică, 
coniacul, paturile moi, conversațiile incitante, pe plan intelectual, şi femeile 
frumoase. Dar am nevoie de spațiu, de orizonturi largi şi de libertate. 


— De ce ai abandonat universitatea, înainte să iei diploma? 

Lanna simţea că tremură. Mâna lui Hawk îi mângâia uşor bărbia şi 
obrazul. 

— ŞI pe-asta o ştii? Am abandonat-o fiindcă mă plictiseam. 

El îi trecu o şuviţă de păr după ureche, descoperindu-i umărul şi ceafa, pe 
care le mângâie. În gesturile lui era atâta stăpânire de sine, că ea se simţea 
în stare să-i reziste. De altfel, nu frica era senzația pe care o încerca. 

— De ce te-ai întors aici ştiind ce gândesc ei despre tine? 

— Acest pământ este casa mea. De ce i-aş lăsa să mă alunge? 

Hawk vorbise mai mult cu logică, decât cu amărăciune. 

—ŞI apoi, dacă nu eram eu aici, familia se destrăma. Au nevoie de mine. 
Sunt ţapul ispăşitor, indispensabil, asupra căruia îşi aruncă ura. 

Hawk îi desfăcu puţin rochia, aplecă capul şi-şi puse buzele la baza 
gâtului, acolo unde sângele pulsa mai tare. Lanna îl împinse, dar deja 
rezistența ei era foarte slabă. Când el îi deschise mai mult rochia, 
descoperindu-i complet umerii, ea tresări, ştiind că apărarea ei cedase 
complet. 

—Miroşi atât de curat şi proaspăt, murmura el. 

— Tocmai am făcut o baie. 

Ea înţelese dorința din vocea lui şi se simţi tulburată de ceea ce i se 
întâmpla. Capul îi alunecă într-o parte, ceea ce îi dădu lui Hawk libertatea 
de mişcare, îi desfăcu complet rochia. Sânii tinerei femei se umflară sub 
palmele lui. Buzele lui alunecaseră pe lobul delicat al urechii, muşcându-l 
uşor. Lanna întoarse capul, căutând gura bărbatului, care o înnebunea. Când 
o găsi, un râu de foc îi străbătu venele. Sub țesătură, mâinile lui îi alunecară 
pe spate, strângând-o la piept. 

Se auzi o bătaie în uşă. Lanna crezu că era inima lui, care bătea lângă ea. 
O voce de bărbat o strigă pe nume. Hawk ridică capul, ochii îi ardeau de 
mânie. 

— Te caută, spuse el, în două minute va fi aici. 

Lanna înţelese că era vorba de Chad. Trupul îi deveni ca de gheaţă, la 
gândul că l-ar putea descoperi pe Hawk. Hawk îi ghici gândul. 

— Cred că ai prefera să nu rămân aici, spuse el, închizându-i rochia. 

—Hawk! 

— Întinde-te în şezlongul ăsta. 

Cu un semn din cap, îi arătă scaunul de lângă perete. Îi înnodă cordonul 
rochiei de casă şi adăugă, fără pic de emoție: 


—Spune-i că adormiseşi pe şezlong. 

— Dar tu... 

— N-o să mă vadă, o asigură el, dispărând, fără zgomot, în noapte. 

Se auzi o uşă deschizându-se, apoi închizându-se. Se auzi din nou 
strigată pe nume, şi se grăbi spre şezlong. Picioarele ei goale nu făceau nici 
un zgomot pe gresie. De abia se lungi, că uşa care separa veranda de camera 
ei, se deschisese. 

—Lanna? 

Orbit de lumina din cameră, Chad nu o zări imediat, în umbră. 

—Sunt aici. 

Puse picioarele jos, ca şi când ar fi vrut să se ridice, şi-şi trecu o mâna 
prin părul ciufulit. 

—M-ai strigat? Cred că aţipisem. 

—Ne întrebam unde ai dispărut. (Venise foarte aproape de ea). Înainte să 
se culce, Carol s-a oprit în fata uşii, ca să vadă dacă totul este în regulă. N- 
ai răspuns când te-a strigat. Ne-a fost teamă; spuseseşi că te duci în pat. 

—Am ieşit să iau puțin aer, este o noapte atât de frumoasă! spuse ea cu o 
voce puţin sfidătoare. 

Chad privi în noapte la stelele care străluceau deasupra verandei. 

—Este frumoasă într-adevăr, nu m-am gândit, aprobă el luându-i mâinile 
într-ale sale. Vrei să faci o plimbare? 

—Nu, sunt epuizată. Şi nici nu am pantofi. Sper că nu te superi. 

Se ridică din scaun, nu-i era greu să se prefacă obosită. 

—De data asta, mă duc în pat. 

Chad îi tăie calea. 

—Nu mai ieşi, fără să anunti, Lanna. 

Ei nu-i plăcu nici tonul lui autoritar, nici atitudinea posesivă. 

— Chad, n-am trecut decât pragul uşii. Nu m-am gândit că am nevoie de 
autorizaţie. 

—Bineînţeles că nu, numai că... eram neliniştit, spuse Chad cu un ton 
potolit. 

—Ce mi s-ar putea întâmpla? 

Râse scurt şi dispăru. 

—Noapte bună, Chad. 

El se întoarse s-o privească. 

—Noapte bună Lanna. 


Închizând uşa de la verandă, ea îl urmări pe Chad cu privirea: el scruta 
umbrele nopții. Trase draperiile, ca întunericul să fie total. Privi patul şi-şi 
puse un deget pe gură, acolo unde rămăsese imprimată sărutarea lui Hawk. 


Capitolul 15 


Lanna traversa camera suspinând. Tocmai îşi desfăcea cordonul, când 
auzi un zgomot în spatele ei. Se întoarse şi văzu fluturând draperiile de la 
fereastra care dădea spre verandă. N-o închisese bine? se apropie, 
strângându-şi rochia la piept. Din faldurile perdelei apăru Hawk, cu 
Stetsonul în mână. Se opri şi o măsură pe Lanna din cap până în picioare. 

— Poti să-mi spui să plec. 

Lanna înainta spre el. 

— De ce te-ai întors? 

— Pentru că te doresc şi cred că şi tu mă doreşti. 

Făcu un pas spre ea. Pentru Lanna, nu era chiar atât de simplu. Se retrase 
puţin, cu degetele crispate pe faldurile rochiei de casă. 

—Nu-mi place să mă prefac. 

Pălăria lui Hawk zbură pe pat. Îşi puse mâinile pe umerii ei, apoi, cu 
capul plecat, îşi frecă obrazul de părul ei castaniu. 

— Îmi place. 

Contactul cu acest trup viril, o făcu pe Lanna să simtă o dorință violentă. 
Protestă totuşi: 

—Nu înţelegi. 

Hawk o răsuci, îi strecură o mână în păr şi-i răsturnă capul. Ea se agăţă 
de braţele lui puternice, simțind cum genunchii îi cedează. Admiră această 
față arămie, pe care secolele de supremație o marcaseră cu nobleţe şi 
mândrie arogantă. Dar, ochii mai ales, asemenea unor safire întunecate, o 
vrăjeau. 

—Gândeşti prea mult, Lanna, mulțumeşte-te numai să simţi, îi spuse 
Hawk. 

O sărută, lăsând-o fără suflare şi alungându-i dorinţa de a rezista. Ea se 
lipi de el cu buzele întredeschise. 

Pe neaşteptate, el lăsă să-i cadă braţele şi se desprinse de ea. În ciuda 
surprizei, Lanna nu zise nimic, până când nu-l văzu că se îndepărtează. 

—Unde te duci, Hawk? 

O privi peste umăr, dar nu se opri. 

—Să încui uşa şi să sting luminile. Nu vreau ca cineva să se întrebe de ce 
stai de veghe şi să vină să dea o raită pe aici. 


Zăvorul fu tras cu un zgomot sec, urmat de zgomotul mai blând al 
întrerupătorului. Camera se cufundă într-o beznă totală. Se auzi un foşnet de 
veşminte, dar Lanna n-ar fi putut spune din ce parte. Dezorientată de 
această noapte neaşteptată, ea rămăsese în locul unde o lăsase Hawk. O 
uşoară panică o cuprinse. 

— Hawk? şopti ea. 

Simti nişte degete prinzând-o de braţe. 

—Sunt aici, zise el. 

— Nu văd nimic, răspunse ea, întorcându-se în direcția vocii. 

Atinse cu mâna pieptul gol. Lanna scoase un geamăt de plăcere şi se 
clătină spre el. 

Uşor, dar ferm, un braţ îi încolăci mijlocul. Apoi, Hawk o ridică şi o 
strânse la pieptul său. Lanna îl trecu un braţ în jurul gâtului şi-şi strecură 
degetele în părul lui des. În întuneric, nu-i distingea profilul de pasăre, dar 
imaginea indianului era vie în amintirea el. În drum spre pat, sânii rotunzi ai 
Lannei îl atingeau pieptul musculos. O aşeză pe cuvertură şi se lungi lângă 
ea. Îşi puse un picior peste al ei, imobilizând-o. O îmbrăţişa cu pasiune, 
frecându-şi gura de buzele ei pline. Această îmbrăţişare o răvăşea. Ea îşi 
trecu mâinile peste spatele lui musculos, încercând să-l aducă mai aproape. 
Dorinţa de a-l simți mai aproape, o sfâşia. 

Dar plăcerea de abia începuse şi creştea cu fiecare îmbrățişare. 

El îi luă un sân în palmă şi cu degetul începu să descrie cercuri mici, în 
jurul sfârcului, care se întări. Când îl prinse cu buzele, ea gemu, din nou. 
Hawk o muşcă încet, cu tandreţe. 

Lanna se abandonă voluptăţii. Se strânse lângă Hawk dorind un contact 
mai strâns cu trupul celui ale cărui calități de amant îi erau cunoscute. 

Încet, ea încetă să mai reziste tensiunii care urca din străfundurile ei, îşi 
frecă faţa de pielea care mirosea a bărbat. Simţea că moare de dorinţă. 

Deodată, Hawk o strivi sub el. Când o pătrunse, ea scoase un țipăt de 
uşurare. Fu copleşită de un val de plăcere. Ardoarea plăcerii sale creştea, 
purtând-o spre culmi, până acolo unde, străbătând norii, se trezea în 
strălucirea soarelui. 

Mâinile, care strânseseră mijlocul Lannei, îşi slăbiră îmbrăţişarea şi 
căzură pe saltea. Corpul îndurerat al Lannei fu eliberat de greutatea care o 
apăsa. Când Hawk îşi puse gura pe buzele ei încă palpitânde, ea simţi 
picăturile de sudoare pe nas şi bărbie. Apoi simti tresăririle după spasmul 
orgasmului. 


Gura indianului îi mângâie obrazul. 

—Aşa a fost şi prima oară. Îţi aminteşti? 

—A fost ca un vis, murmura Lanna cu regret, dar n-a fost vis. 

—Nu, n-a fost vis. 

Hawk se săltă pe braţe şi se lungi mai aproape de ea. Lanna se întoarse 
cu faţa spre el, urmărind cu vârful degetelor conturul feţei. El puse o mână 
posesivă pe şoldurile ei, păstrând contactul fizic între ei. Lanna îşi trecu 
mâna pe după gâtul lui, jucându-se cu şuviţele negre de la ceafă, 
înfăşurându-le pe degete. 

— Trebuie să te tunzi. 

Era o constatare stupidă, dar Lanna nu-şi putea exprima admiraţia, decât 
prin cuvinte fără importantă. 

— Părul lung mă apără de soare. 

Îi înconjură umerii cu braţele, iar ea se cuibări la pieptul lui. Când 
încercă să-şi treacă piciorul drept peste genunchii lui Hawk, o durere în 
muşchi o făcu să tipe. 

— Te-am lovit cumva? se îngrijoră Hawk. 

—Nu. 

Lanna îşi găsi poziția dorită, punându-și capul în scobitura umărului 
iubitului ei. 

—Am călărit, azi dimineaţă. 

—ȘI ai febră musculară, spuse Hawk râzând, cu capul în părul ei 
castaniu. A1 nevoie de un masaj bun. 

—Din păcate, singura maseză, pe care o cunosc, este la Phoenlx. 

—Ai nişte ulei în baie? 

—Da. De ce? 

Întoarse capul încercând să-i vadă trăsăturile în întuneric. El se desfăcu 
din îmbrățişare, iar ea simți arcurile saltelei trosnind, când el se ridică. 

—Am făcut destul masaj cailor care aveau dureri şi nu s-au plâns 
niciodată. Sunt în stare să fac bine şi unui animal cu două picioare, ca tine. 

Lanna se ridică într-un cot şi văzu o umbră care se îndrepta spre baie. 
Auzi uşa deschizându-se. Un moment mai târziu auzi întrerupătorul. O dâră 
luminoasă apăru pe sub uşă. Auzi un zgomot de flacoane. leşind din baie, 
Hawk nu stinse lumina şi Lanna putu să-l vadă gol complet. Ceea ce 
descoperi îi tăie răsuflarea. Hawk avea un corp lung şi subțire, musculos, iar 
pielea îi era ca arama. Din toată ființa lui, se degaja o virilitate de necrezut. 


—Ar fi bine să luăm măsuri de precauţie, în cazul în care uleiul s-ar 
răsturna. 

Lanna strânse cuvertura şi se întinse pe cearceaf. Lumina din baie cădea 
pe ea. Simţi ochii lui Hawk studiind-o şi fu surprinsă că nu simţea niciodată 
nici un fel de jenă. 

—Aşază-te pe burtă, ordonă el. 

— De ce? 

— De obicei, spatele doare, la călărie. 

Cu obrajii roşii, Lanna se întinse pe burtă şi-şi ascunse capul între braţe. 
În această poziţie, se simţea puţin nervoasă; încercă să se relaxeze, dar 
muşchii i se crispară când simți salteaua afundându-se sub greutatea lui 
Hawk. 

Începu cu tălpile, întinzând uleiul în secul piciorului şi masându-le blând 
dar ferm, separând fiecare deget. Senzaţia era prea plăcută ca Lanna să nu i 
se abandoneze acestui contact liniştitor. Îi masă apoi gleznele şi gambele. 
Când degetele lui atinseră fața interioară a coapselor, partea cea mai 
dureroasă, Lanna păli sub mângâierile care-i produceau un amestec ciudat 
de plăcere şi suferință. 

— Relaxează-te, mormăi Hawk. 

— Uşor de spus, suflă ea. 

Dar încetă să mai opună rezistentă mâinilor care îi linişteau muşchii 
îndurerați. 

— Eşti ambițios, Hawk? 

—Vrei, cumva, să mă schimbi? 

Începu aceeaşi operaţie, cu al doilea picior. 

— Nu. 

— Nu te vreau altfel decât eşti, dar Chad a făcut aluzie la... şi mă 
întrebam dacă este adevărat. 

— Te îndoieşti de el? Este un pas în direcția cea bună. Dacă prin ambiţie, 
înţelegi dorinţa de a avea putere şi bogăţie, atunci, nu sunt ambițios. 

Indianul încălecă pe spatele Lannei, ca pe un cal, şi începu să-i maseze 
fesele. Atingerea era în acelaşi timp liniştitoare şi stimulativă, impersonală 
şi totuşi intimă. Lanna încerca să-şi stăpânească bătăile inimii. 

—Doamne, ce bine este! murmură ea când degetele mari ale lui Hawk, 
urcară în lungul coloanei vertebrale până la baza gâtului. 

Ea reluă: 


—Cred că Chad se teme de tine. Probabil, pentru că eşti inteligent şi 
cultivat, capabil să conduci întreprinderea Faulkner. 

—Chad e muncitor şi perseverent, dar nu prea dotat. Are nevoie de 
planuri ca să acţioneze: dacă ceva nu merge, lasă totul baltă. Dar, dacă simţi 
nevoia să vorbeşti, Lanna, găseşte alt subiect de conversaţie. 

Îi tocă umerii cu muchia palmei. Lanna renunţă să mai vorbească. Când 
termină, Hawk se aşeză pe genunchi spunând: 

— Întoarce-te. 

Lanna se întoarse pe spate şi se trezi cu el în faţă. El vărsă ulei pe 
mușchii ei crispaţi, deasupra genunchiului. În această poziţie, tânăra femeie 
putea să-i contemple liniile sinuoase ale umerilor şi braţelor. În lumina de la 
baie, pielea lui arămie lucea ca aurul, iar părul negru îi strălucea. 

Împinsă de dorință, Lanna reacţiona la atingerea lui. Din instinct, îşi 
mişcă şoldurile, ca o invitație. Ar fi putut să se înfrâneze, dacă n-ar fi văzut 
că Hawk îi răspunde. 

—Hawk! 

Îi atrase mâna bronzată pe sânul ei şi-l trase spre ea. 

Nu a mai fost nevoie să spună ceva. Gura lui Hawk o strivi pe a ei. Într-o 
mişcare de pasiune reciprocă, pântecul bărbatului se lăsă pe şoldurile 
femeii. Plăcerea purtă trupurile lor pe culmi de extaz, de unde reveniră 
extenuați. 

Epuizată, Lanna dormi în braţele iubitului ei. Ca şi data trecută, Hawk se 
strecură afară din cameră, în zori. Soarele era sus, când Lanna, trezindu-se, 
găsi patul gol. Încercă să-şi stăpânească decepţia, ştiind că aşa trebuia să fie. 


Lanna se îndrepta spre grajduri, pe sub umbra copacilor. Păsările cântau 
pe ramuri. Trilurile lor vesele se armonizau cu buna dispoziţie a tinerei 
femei, care se amuza ascultându-le. 

Era îmbrăcată cu jeans, cu cizme noi şi o cămaşă din mătase crem. Purta 
o pălărie plată, mai mult argentiniană, decât texană, a cărei curea îi atârna 
sub bărbie. 

Când ajunse în curtea fermei, Lanna auzi voci şi privi în direcția lor, 
sperând că Hawk este acolo. Era Chad, mama sa şi Tom Rawlins, care se 
îndreptau spre casă discutând. 

Lanna se îndepărtă brusc, luând-o pe un drum care ducea direct la 
grajduri. Nu-i mai văzuse de la micul dejun. Cele trei persoane păreau 
absorbite de conversaţie şi Lanna prefera să treacă neobservată. 


—Lanna! 

O strigase Chad; ea se întoarse şi-i făcu semn cu mâna. 

— Bună, lansă ea, continuându-și drumul. 

—Aşteaptă! 

Tânărul nu se mulţumi cu acest salut simplu şi alergă după ea. Ea se opri 
ascultând scârţâitul cizmelor pe dale şi aştepta. Cum era bine dispusă, 
zâmbi, chiar dacă nu dorea această întâlnire. „Chad este de o frumuseţe 
divină", gândi ea, când el se apropie. El îi zâmbi contrariat. 

— Unde te duceai? 

—La grajduri; vroiam să fac o plimbare, călare. 

Cu puţin noroc, spera să-l găsească acolo pe Hawk. 

— l-am spus şi lui Carol, adăugă ea, ca să prevină orice reproş. 

—Dar, e ora mesei, protestă Chad. 

—Am dormit până târziu astăzi şi cum am luat un mic dejun copios, m- 
am hotărât să sar peste masa de prânz. 

Dimineaţa, când se aşezase la masă, Lanna simţise o foame de lup. 

— Astăzi arăţi mai puţin obosită, remarcă Chad, cu o privire admirativă. 
Obrajii şi-au recăpătat culorile. Odihna ţi-a priit, mă bucur. 

— Absolut, aprobă Lanna, cu un zâmbet larg. 

— Din cauza asta te-ai hotărât să călăreşti? Dacă mai aştepţi până după 
masă, te însoțesc. De fapt, mai ai febră musculară? 

Privirea lui Chad alunecă pe şoldurile ei rotunde, scoase în evidenţă de 
pantaloni. 

—Mai sunt puţin înţepenită, recunoscu ea, dar m-am gândit că dacă voi 
călări din nou, muşchii mi se vor încălzi. Mulţumesc pentru propunere, dar 
nu mă aştept să-ți petreci tot timpul cu mine. Pot să mă descurc şi singură. 

— Nu-mi place să te ştiu singură, te poți rătăci uşor în această regiune, îi 
explică Chad cu o grimasă. Avem mult de lucru la fermă în aceasta perioadă 
şi m-ar deranja să trimit o patrulă de cawboy să te caute. 

—Nu m-am gândit la asta. 

Lanna îşi muşcă buzele, fiind obligată să recunoască că argumentul era 
bine fondat. 

—Întoarce-te în casă şi ia un ceai cu gheaţă, în timp ce eu voi lua masa. 

Chad puse o mână pe brațul Lannei, convins că ea îi acceptase 
propunerea. 

— Prefer să mă plimb. Este un timp prea frumos, ca să stau închisă. 


Se întoarse şi cu un gest amplu, arătă parcă plăcerile pe care le putea 
oferi o zi însorită. Zări o siluetă singuratică care se îndrepta spre fermă. 

—Cine este? 

Chad îi urmări privirea. 

—S-ar spune că este un indian, spuse el cu o nuanţă de dispreţ. Vine să 
cerşească, probabil. Mai bine s-ar duce în altă parte. Rawlins îl va expedia 
curând. 

Pe măsură ce silueta se apropia, Lannei 1 se păru că-l recunoaşte pe nou- 
venit. 

— L-am mai văzut pe omul ăsta, şopti ea. 

— ÎI cunoşti? se miră Chad. De unde cunoşti dumneata un indian? 

Lanna observă pătura slinoasă şi zdrenţuită care acoperea umerii slinoşi 
al omului. Aceeaşi pană subțire era înfiptă în părul lui cărunt. Ultima oară 
când îl zărise, omul era beat. Azi, el mergea drept. 

— L-am întâlnit când eram cu tatăl tău. 

— Unde? 

Brutalitatea întrebării o surprinse pe Lanna. 

— În faţa unui muzeu. Este atât de important? 

Ea încrunta din sprâncene, vâzând cum Chad încerca să-şi ascundă 
nemulţumirea. Între timp, li se alătură Katheryn şi Tom Rawlins. Atenţia lor 
fu atrasă, de asemenea, de indian. 

— Nu, deloc, o asigură Chad. 

Lanna se întoarse. Indianul îi văzu, şi îşi îndreptă umerii, străduindu-se 
să ia un aer demn. Era murdar, pielea lui avea o nuanţă gălbuie, dar părea 
mai tânăr. Privind la micul grup, ochii lui negri străluciră. 

—Hello, Bobby-Câinele. 

Lanna îl salutase, spunându-i pe nume. Ea îi zâmbi. El o privi mirat. 

— Ne cunoaştem? 

Nu mai vorbea ca un indian incult. 

— Nu cred că îţi mai aminteşti de mine, răspunse Lanna. Dar ne-am 
întâlnit acum o lună; aveai un colier din seminţe de cedru şi insistai ca John 
Buchanan Faulkner să mi-l cumpere. 

— Este posibil, acceptă indianul, îndreptându-şi ținuta. Chiar pe John 
Faulkner îl caut. 

— A murit, îl anunţă Chad, brusc. 

Ochu negri pierduseră din strălucirea pe care le-o dăduse speranţa. Lanna 
remarcă că el se îndoi sub greutatea noutăţi. Părea pierdut şi dezorientat. 


Lanna îi spuse, cu simpatie: 

— Îmi pare rău, Bobby-Câinele. 

—Cred că Salvie-Albă a fost aici, l-a luat pe Ochi-care-râd de mână şi l-a 
dus acolo. Ştiu asta, spuse trist indianul. 

La auzul acestor cuvinte, Katheryn se sufocă de mânie. Lanna se întoarse 
aruncându-i o privire rapidă, dar Katheryn plecase deja. 

— Îmi spusese să mă întorc acasă, continuă Bobby-Câinele, adresându-se 
Lannei. 

Indianul ridica spre Chad fața obosită şi plină de riduri. 

— Am făcut un drum lung ca să-mi revăd prietenul, adăugă el. 

—Doar n-ai venit pe Jos, de la Phoenix? 

Expresia omului se schimbă; el luă un aer de bufon. 

—Am venit călare pe degetul mare. 

Îşi însoţi cuvintele cu gesturi, băgând mâna între picioare. Spectacolul o 
îngheță pe Lanna; o caricatură grotescă. 

—Sunt ridicol, nu? 

Bobby-Câinele izbucni în râs, descoperind un şir de dinți sănătoşi, dar 
îngălbeniți de neîngrijire. 

— Este caraghios să-ți călăreşti degetul! 

— Foarte caraghios. 

Lanna zâmbi, ghicind că indianul se lua adesea în râs, pentru a trage 
foloase. 

Omul îşi luă un aer nenorocit, implorând. 

— Mor de foame; nu se găseşte oare nimic de mâncare, pentru un vechi 
prieten al lui John? Sau un loc de dormit? Pământul e tare, e rece, şi pătura 
mea este ciuruită. 

Această cerere era adresată lui Chad. Lanna se întoarse spre tânăr, ochii 
ei ca aluna intervenind în favoarea lui Bobby-Câinele. Chad avea o expresie 
liniştită. 

— Îmi aduc aminte. Tatăl meu te cunoştea, Bobby-Câinele, spuse el. Tom 
Rawlins te va conduce în dormitorul cawboy-lor. O să ai de mâncare şi un 
pat. Eşti bine venit şi poți să rămâi cât vei dori. 

Pana indianului căzu în faţă, când acesta îşi aplecă capul în semn de 
mulțumire. 

— Mulţumesc, eşti un fiu bun. Tatăl tău ar fi fost mândru de tine, nu ai 
uitat un vechi prieten. 

— Tom! 


Chad făcu semn supraveghetorului, să se apropie. 

— Du-l de aici, şi vezi să aibă ceva de mâncare. 

Ordinul nu-l încântă pe Rawlins, dar îl execută. Lanna îl văzu pe Bobby- 
Căinele înclinându-se în fata omului mic şi uscăţiv. 

—Sunt bucuroasă că i-ai propus să rămână, Chad. 

— Da. Nu e cel care turna filme la Hollywood? L-am auzit pe tata 
pomenindu-i numele. 

— Exact. 

—Scuză-mă. Mă duc să văd, dacă Tom 1-a găsit ceva haine curate şi dacă 
i-a aranjat să facă baie. Are mare nevoie; pute de la zece metri. 

Cu un zâmbet vag, Chad plecă după cei doi. Solicitudinea lui o încălzi pe 
Lanna. Chad fusese la înălțime. Se pregătea să plece şi ea, când îl zăn pe 
Hawk traversând curtea fermei, venind spre ea. În atitudinea lui, Lanna 
remarcă ura, care-l deosebea de fratele lui. 

Hawk aruncă o privire ascuţită. întrebătoare, Lannei. 

— Nu era Bobby-Câinele? 

— Ba da. ÎI cunoşti? 

Lanna fu surprinsă că Hawk îl cunoştea, în timp ce Chad nu avea decât o 
vagă amintire. 

— L-am întâlnit de mai multe ori. 

Hawk încruntă sprâncenele, examinându-i pe cei trei care se îndepărtau. 

— Unde-l duc? 

—Să-i dea să mănânce, îi explică Lanna; Chad i-a spus că poate rămâne 
cât vrea. 

—N-are unde să se ducă, wigwam-urile rudelor lui îi sunt înterzise, 
pentru că i-a dezonorat, făcând trafic cu alcool furat. 

Gura lui Hawk schiță un surâs amar. 

—Nu-mi vine să cred. Chad să-i permită indianului să rămână! 

— Chad este bun şi generos, replică Lanna, m-a ajutat enorm. 

— Pentru că are de câştigat, replică Hawk. Ar fi mai bine să găsim un alt 
subiect de discuţie, asupra căruia să cădem de acord. Cum te simţi în 
dimineaţa asta? 

— Bine. 

— Unde te duci? 

— La început am vrut să merg călare (Lanna ezită, apoi aruncă un ochi la 
casa din spatele copacilor). Ar fi mai bine, să mă duc, să văd ce face 
Katheryn; Bobby-Câinele a spus nişte cuvinte, care au tulburat-o. 


Hawk se întoarse şi privi batjocoritor spre clădire. 

— Chiar, ar fi bine să te duci. 

Lanna se întoarse pe călcâie şi porni. Deschizând uşa de la intrare, auzi 
în living vocea ascuţită a lui Katheryn. Nu se potrivea cu imaginea pe care o 
crease despre ea însăşi, aceea a unei femei rafinate, stăpână pe sine. 
Curiozitatea se trezi în Lanna. Închise uşor uşa, având grijă să nu facă nici 
un zgomot. 

— Trebuia să-l omor! Jur, că trebuia să-l omor, urla Katheryn; şi aşa, m- 
am simţit groaznic la spital. Carol; când John Buchanah mi-a întins mâna, 
am crezut că „mie" mi-o întinde! Dumnezeule, am crezut că, în sfârşit, 
revine la mine. Dar nu! El a şoptit numele ei. Numele acestei căţele! Şi 
acum mai apare şi indianul asta respingător! 

— Gata. Katheryn, s-a sfârşit, spuse Carol cu o voce liniştitoare. 

— Nu, nu s-a terminat! 

Gândindu-se că cele două femei ar putea să se teamă că cineva le ascultă, 
Lanna se duse în vârful picioarelor la uşă. O deschise şi o închise cu 
zgomot. Auzise destul, ca să înţeleagă că Katheryn era geloasă pe legătura 
soţului ei cu mama lui Hawk. Şi gelozia persista, pe deasupra mormântului. 

Lanna se duse spre arcadă, desfăcându-şi brida de la pălărie şi scoţând-o 
de pe cap. 

— Credeam că eşti deja pe cal, remarcă Carol. 

— M-am hotărât să amân plimbarea pe mai târziu. Chad mi-a promis că 
mă însoţeşte, după masă. 

Tânăra femeie se lăsă într-un fotoliu. 

—Ceva nu este în regulă? întrebă ea, adresându-se lui Carol şi Katheryn. 

Doamna Faulkner răspunse: 

—Am o migrenă; prea mult soare, desigur! (Vocea ei era la fel de 
crispată ca şi ţinuta). Am greşit că nu mi-am pus pălăria, azi dimineaţă. 

Lanna regretă că pusese această întrebare, care o forțase pe Katheryn să 
mintă. Se ridică din fotoliu, scuzându-se: 

— Mă duc să văd dacă mai este cafea. 

Conversaţia pe care o întrerupse nu mai fu reluată. Dar Lanna era 
obsedată de ceea ce auzise. Îi părea rău pentru Katheryn. Viaţa ei fusese 
otrăvită de o gelozie, care se hrănea din ea însăşi. 


Capitolul 16 


Privirea lui Hawk părăsi jocul de poker şi se îndrepta spre colțul 
încăperii, unde doi cawboy bătrâni stăteau lângă Bobby— Câinele. 

Indianul le depăna amintirile lui de la Hollywood — despre filmele în 
care jucase, despre starurile pe care le cunoscuse, încercase să vândă tot ce 
avea pe el, pentru un pahar de whisky, dar nu era încă sătul. 

— Chiar ai turnat cu John Wayne? 

Bill Short îl privea sceptic pe indian. 

— M-a luat în toate filmele lui, îl asigură Bobby-Câinele. Nu mai avea 
pătura slinoasă şi nici pana. În locul cămăşii şi a pantalonilor găuriţi, purta o 
cămaşă nouă în carouri şi un jeans, care îi accentuau slăbiciunea. 

— Singurii Indieni, pe care i-am remarcat în film, erau toți morții 

—EI, acolo eram eu! țipă Bobby cu un zâmbet radios, care-l descoperea 
toţi dinţii. Întotdeauna muream şi mă arătau mereu întins în praf. Izbucni în 
râs, împreună cu ascultătorii săi. 

— E rândul tău, Hawk, să joci, anunţă mexicanul Sanchez, atrăgându-i 
atenția asupra jocului. 

—Dan a supralicitat. 

Hawk îşi privi cărțile; n-avea decât o pereche de pătrari, iar cartea a 
şaptea ieşise. Dan îi bătuse cu două dame. 

Aruncă cărțile şi se ridică brusc. 

— les din joc. 

Îi venea să fugă, dar se îndreptă, liniştit, spre uşă. Afară, se opri, ca ochii 
să se obişnuiască cu întunericul. Deodată privirea îi fu atrasă de nişte lumini 
care sclipeau printre pomi. Făcu un pas spre casă, dar se opri auzind o voce 
în întuneric, foarte aproape. 

— Te-a deranjat fumul? 

Luther pusese această întrebare cu prea multă nepăsare. 

—ȘI eu am ieşit să iau aer, plămânii mei nu mai suportă fumul ăsta. 

Hawk se enervă că nu remarcase mai devreme prezenţa lui Luther. Şi 
asta, din cauza Lannei; faţa ei frumoasă, cu trăsături regulate, cu ochii ca 
aluna îl urmăreau. 

Hawk se întoarse cu o nepăsare aparentă către omul care şedea pe un 
scaun. Cu vârsta, Luther se îngrăşase, părul îi încărunţise. Cu toate că mai 
vorbiseră, în toți aceşti ani, Hawk şi bătrânul cawboy rămaseră în relaţii 


reci. Luther şi Bill Short îl ajutaseră pe Tom Rawlins să-l bată şi Hawk nu 
uitase. 

— Aveam nevoie de aer, răspunse Hawk. 

Înaintă şi se sprijini de marginea ferestrei. Luther făcu un efort să se 
îndrepte în scaun. Vârsta îl făcea pe bătrânul cawboy să se resimtă, care, 
după o zi de muncă, era aproape anchilozat. 

—Ar trebui să te pensionezi, Luther, eşti bătrân pentru munca asta. 

Era o constatare: Hawk nu avea nici un interes să spună asta. 

— Pensie? Ei, na! o să rămân cawboy până când oi muri, sau oi rămâne 
infirm. Şi dacă ajung infirm, o să mă legaţi de şa. 

Hawk se simţi neliniștit, dar nu arătă. Din interior, se auzeau hohote de 
râs. Şi prezenţa lui Bobby-Câinele îl neliniştea. Chad trebuie că avusese un 
motiv precis, ca să-l oprească; Lanna crezuse că era vorba de un gest de 
bună-voinţă, dar Hawk nu credea la fel. 

Luther tuşi şi se întoarse să scuipe. 

—Bobby-Câinele a încercat să-mi vândă o lunetă. Când te uiţi prin ea, 
vezi o femeie goală. Rânji. 

—E frumoasă prietena lui Chad, asta ar putea da idei unui bărbat. 

— Nu o cunosc bine, iar Chad nu pare dispus s-o arate. 

Această aluzie îl enervă pe Hawk. Privi furios spre casă. 

— Doamna nu cântă la pian, în seara asta, remarcă Luther. Are un fel de 
a cânta, de te mişcă. 

— Este o pianistă talentată, recunoscu Hawk. 

— Te-a fermecat, astă-noapte ai stat până în zori. 

—M-ai spionat Luther? 

Hawk primise cu răceală provocarea, doar ochii îi căpătaseră sclipiri de 
oțel. Cawboy-ul ezită, apoi se strâmbă. Ridică capul. 

— Nu, ştiu bine că nu vrei să accepti sfaturi de la mine. Dar, o să-ți faci 
duşmani, copilule. Ţi-ai primit porția, dă-te deoparte, copilule, mai ai timp. 

— Nu înţeleg ce vrei să spui. Eşti obosit, Luther, trebuia să te culci, deja. 
Du-te la culcare, îi sugeră Hawk cu solicitudine. 

—Nu. Nu mai dorm bine; îmbătrânind corpul nu mai are nevoie de atâta 
somn. 

Hawk înjură, în tăcere. 

—Eu mă duc să mă culc, anunță el. Noapte bună Luther. 

—Noapte bună. 


A doua zi, soarele era la asfinţit, când Hawk se întoarse la fermă, călare. 
Era transpirat, obosit şi murdar şi nu închisese ochii toată noaptea. Se 
răsucise în patul lui cu gândul la plăcerile pe care le încercase în alt pat, cu 
o noapte înainte. Doamne, câtă nevoie avea să simtă lucruri curate şi moi ca 
Lanna, pe pielea lui. 

Hawk îşi încleştă fălcile. 

Trăgând brusc de frâu, se opri în faţa grajdului. Apoi scoţându-i zăbala, 
duse calul înăuntru să-i scoată şaua. Apropiindu-se de clădire, auzi un 
cântec monoton. Împins de curiozitate, se opri, legă calul şi se furişă 
traversând bârnele. Când ajunse la colțul clădirii, îl zări pe Bobby-Câinele 
care se legăna, cântând, cu faţa spre soarele care apunea. Hawk rămase 
nemişcat şi ascultă cu sprâncenele încruntate, din cauza efortului pe care-l 
făcea ca să înțeleagă cuvintele. Sunetele guturale ajungeau la el neclare. 

—Ce cânţi? Nu cunosc melodia asta, făcu Hawk. 

Bobby îl privi cu dispreţ 

— Flaming Arrows 1949. 

Această precizare îl făcu pe Hawk să ridice capul, amuzat, dar veselia îi 
dispăru, când zări sticla de whisky din mâna indianului. 

—Unde ai găsit whisky? 

Toți ştiau bine că nu trebuie să-i dea alcool bătrânului. 

—L-am câştigat, preciză Bobby, ofensat că Hawk ar fi putut crede că l-a 
cerşit. Am dat magia contra sticlei. 

Hawk se gândi că magia era imaginea femeii goale pe care indianul 
încerca s-o plaseze vreunui cawboy, noaptea trecută. Probabil că a păcălit 
pe careva. 

—Cine a făcut schimbul? întrebă Hawk. 

Indianul ridică din sprâncene, încercând să-şi amintească. 

—Cea-care-are-două-feţe. 

Această denumire se potrivea mai multor persoane de la fermă. 

— Ea mi-a dat un whisky bun. 

Bobby luă un gât şi scoase un mormăit de mulțumire. 

—Fa? 

Hawk se gândi că asta nu înseamnă mare lucru, deoarece în limba navajo 
nu era o diferență între prenumele feminine şi cele masculine. Deveni 
neliniştit. 

—Era un bărbat sau o femeie? 


Dar Bobby-Câinele nu-i răspunse; contempla din nou soarele şi fredona 
melodia lui, de neînțeles. 

Hawk se răsuci, clătinând din cap. De fapt, puţin îl interesa să ştie cine îi 
furnizează whisky lui Bobby. Oricum şi-ar fi făcut rost. Era singurul mijloc 
de a-l face pe bătrân să-şi regăsească gloria pierdută. 


— Ti-am spus că Johnny a luat o notă excelentă la testul de matematică, 
Katheryn? întrebă Carol. Am primit astăzi o scrisoare de la el! Este foarte 
mândru. 

— Nu, nici măcar n-ai pomenit. Va trebui să-i trimit o recompensă, spuse 
Katheryn cu generozitatea unei bunici exemplare, 

—Johnny învaţă bine, ca şi tatăl lui. 

De data asta, Carol se adresa Lannei. Cele două femei tinere şedeau pe 
canapea; Carol cosea o tapiţerie, iar Lanna răsfoia o revistă. 

— Chad este extraordinar de inteligent, toată lumea o ştie. 

Lanna făcea eforturi disperate să pară interesată de conversație. Dar 
aceasta era la fel de plicticoasă ca şi revista. Îşi puse mâna la gură 
înăbuşindu-şi un căscat. 

— Te plictisesc cu Johnny, se scuză Carol. 

—Deloc, sunt obosită. Am dormit prost, azi-noapte. 

Se perpelise în pat, trezindu-se la cel mai mic zgomot, crezând că este 
Hawk. Toată ziua se simțise obosită şi deprimată, semn că nu se refăcuse 
total, după boală. 

—Ar trebui să te culci mai devreme, îl sugeră Katheryn. 

—Cred că aveţi dreptate, suspină tânăra. 

Puse jos revista şi se ridică. 

—Noapte bună! 

—Nu vrei puţin lapte cald sau o ciocolată? îi oferi încă o dată Katheryn. 

Lanna refuză. Ezită puţin înainte să pâliece, întorcându-se spre gazdă. 

— Nu aveţi cumva ceai de sassafras? Este panaceul meu. 

Katheryn îl răspunse cu întârziere. 

—Cred că avem, o voi trimite pe Roseanne să ţi-l aducă sus, în cameră. 

Lanna porni pe coridorul care ducea la camera ei. De cum intră se uită la 
fereastra vitrată a verandei. Se duse să tragă perdelele. Puse o mână pe 
draperie şi privi în noapte. Printre copaci sclhpeau lumini. Lanna cobori 
transperantul şi trase perdelele grele. Peste un sfert de oră, îşi puse crema pe 


faţă, se spălase pe dinți şi-şi pusese pijamaua de mătase. Lanna trase 
cuvertura patului. Cineva bătu la uşă. Carol o anunţă cu o voce limpede: 

— Serviciul în cameră! 

Lanna surâse. 

—Intră. 

Strânse cuvertura şi tocmai aranja perna lungă, când se deschise uşa. 
Carol puse o ceaşcă din porțelan de China pe noptieră. 

— Mulţumesc, dar nu trebuia să te deranjezi. 

Luă ceaşca şi respiră parfumul lichidului fierbinte. 

—Nu m-am deranjat, protestă Carol. Te simți mai bine? Să nu faci o 
recidivă, tocmai ai venit să te odihneşti. 

—Sunt numai obosită, preciza Lanna, înghițind o gură de ceai. Nu are 
acelaşi gust cu ceaiul meu, remarcă ea. Îmi place. Ştii cumva ce este? 

— Nu, Katheryn l-a pregătit; Roseanne se culcase deja. De aia, ţi l-am 
adus eu. 

Lanna bău din nou şi puse ceaşca pe farfurioară. 

— Eşti frântă, nu te mai rețin, declară Carol, îndepărtându-se spre uşă. 
Noapte bună. 

—Noapte bună. 

Graţioasă, Lanna se aşeză pe pat şi aprinse veioza. 

—Vrei să stingi lumina, Carol? 

—Bineînţeles. 

Carol deschise uşa, întise braţul spre întrerupător şi închise apoi uşa. 

Lanna luă din nou ceaşca, sperând că infuzia o va face să doarmă. N- 
avea chef de o altă noapte albă. Căscă, îşi termină ceaiul, se întinse între 
cearceafuri şi stinse veioza. 

După câteva minute, ghemuită pe pernă, avu senzaţia uşoară de vomă, 
care nu dură mult, şi adormi. 

Aproape imediat, începu să viseze. Hawk era în patul ei, ochii lui 
străluceau albastru intens, aproape electric. Părul lui negru răspândea o 
asemenea lumină, că Lanna ameţi. Sub pleoapele ei închise, culorile 
explodau. Inima îi bătea atât de tare, dându-i senzația că este în afara 
capului. Ridică ochii spre Hawk; el îi ținea inima în mână. Ea îl ruga să i-o 
dea înapoi, dar el zâmbi şi plecă. Chad era şi el acolo şi-i oferea o inimă 
nouă. Deodată, faţa lui se deforma, vălurindu-se ca în oglinzile strâmbe din 
târguri. 


Lanna visă apoi ceva ca o defilare: mai întâi Hawk, apoi, Chad, urmat de 
Carol şi Katheryn, care-l făceau o scenă de gelozie lui John. John venise s-o 
vadă, avea hârtii de o sută de dolari în buzunare şi insista să i le dea. Apoi 
venea bătrânul indian navajo, fluturând o cămaşă murdară, cărâind ca un 
corb. Lannei îi era frică şi să respire, inima 1-0 luase razna. 

Încercă să se trezească din vis, dar picioarele n-o ascultau. Erau culori, 
multe culori orbitoare. Lanna se învârtea în interiorul unui caleidoscop, a 
cărui alcătuire fusese concepută special pentru ea: albastru-ametist, 
portocaliu, roz, roşu, verde smarald. Era înconjurată de pietre prețioase. 
Toată noaptea se zvârcoli între coşmaruri şi vise minunate. 

Când se trezi, dimineața, încercă un regret. Nu voia să abandoneze 
această splendoare. După ce se sculă, se simţi odihnită, dar puţin apatică. 
Când intră în sufragerie, Katheryn era la masă, singură. Îi zâmbi: 

—Cum te simţi în dimineaţa asta? 

Lanna îi răspunse tot cu un zâmbet. 

—Mai bine. 

—Vrei un suc de portocale, sau de struguri? Avem din amândouă. 

Doamna Faulkner împinse scaunul de răchită, şi se îndreptă spre bufet. 

—Nu vă deranjaţi, strigă Lanna. 

— Stai Jos, oricum îmi puneam şi mie cafea. 

Lanna luă o înghiţitură de suc de portocale. 

—Unde este Carol? În pat? 

—Nu, cred că-i pregăteşte bagajele lui Chad. 

Katheryn îşi puse o bucăţică de zahăr în cafea. 

— Chad pleacă? 

—Da, trebuie să prindă avionul de Phoenix, nu poate să-şi lase biroul, 
prea mult timp. 

Linguriţa clincăni lovind marginea ceştii, în timp ce Katheryn amesteca 
zahărul în cafea. 

— Acum este în birou, poți să-l saluți înaintea plecării. 

—Da, făcu Lanna lăsând mâncarea. 

leşi din sufragerie, traversă în fugă culoarul, trecu pe sub o arcadă şi 
ajunse în dreptul unei uşi maronii, sculptată. Lanna bătu de două ori. 

—Intră, spuse Chad. 

Lanna răsuci mânerul din piele prelucrată. Biroul era o cameră foarte 
sobră, marcată de personalitatea lui John. Lanna o simți în tapiţeria navajo 
care împodobea peretele şi în „kachinas” aranjate pe marginea şemineului. 


John fusese, întotdeauna, un adept al culturii navajo. În mijlocul încăperii, 
trona un birou impozant, din lemn de nuc, încadrat de o canapea şi un 
fotoliu din piele. 

Chad şedea în spatele biroului pe care erau înşirate dosare numeroase. 
Când Lanna intră, faţa tânărului fu luminată de un zâmbet. 

—Bună dimineaţa, Chad! Katheryn mi-a spus că pleci acum. 

Lanna traversă încăperea, rămânând în faţa biroului. 

— Hotărăsem să plec după-amiază, dar Carol m-a rugat să trec pe la 
Johnny, la colegiu. Vrea să-i trimită nişte prăjituri pe care Roseanne le-a 
făcut special pentru el. Îi duc, deci, fiului meu un pachet. 

Chad băgă în geanta diplomat mai multe hârtii. 

—Carol îşi reproşează că n-a fost să-l vadă, săptămâna trecută. 

—Carol este mândră de fiul ei. 

—Mândră? Putin spus! o corijă Chad. Este nebună după el. Nu trăieşte 
decât pentru acest copil, din care şi-a făcut scopul existenţei ei, fapt care mă 
îngrijorează, câteodată. Deseori îmi spun că se ocupă mai mult de el decât... 

Chad se întrerupse, cu un aer necăjit. 

—Scuză-mă. Lanna. 

Tânăra îşi lăsă capul pe o parte, părul castaniu unduind pe umeri. 

— E o poveste veche, de când lumea! Soții se plâng mereu că sunt 
neglijați de soție. 

Chad îşi închise geanta diplomat. 

—Carol nu este perfectă, eu nici atât. 

— Tu eşti mai aproape de perfecţiune, decât ea. 

Lanna îl tachina, încercând să înlăture tensiunea care se crease brusc 
între ei. 

Chad înconjura biroul, veni în faţa ei, şi-i puse mâinile pe umeri. O fixa 
cu o privire adâncă, ca şi când ar fi vrut s-o convingă de sinceritatea lui 
absolută. Deodată, o străfulgeră un gând. Hawk nu avea încredere în fratele 
său vitreg. 

—Carol este o soție şi o mamă bună, declară Chad cu emfază. Vreau să 
ştii asta, ca să nu crezi că-mi lipseşte ceva. Eu... 

Se întrerupse, din nou. 

— Preferam să vii să-ți iei la revedere, şopti el. Dacă mama şi Carol ar fi 
fost aici, mi-ar fi fost mai uşor, Lanna. 

Tonul lui era mai convingător ca orice explicaţie. Chad strânse şi mai 
tare umerii Lannei. Ea îşi cufundă privirea în ochii lui căprui, cu reflexe 


aurii. Lumina lor o hipnotiza. Îşi dădu seama cât de periculos este farmecul 
lui Chad. Periculos, pentru că acest bărbat vorbea despre respectul pe care îl 
purta soției sale, făcând curte altei femei, în acelaşi tim, Chad o trase pe 
Lanna spre el. Ea îşi dădu capul pe spate. Buzele lui erau calde; o sărută 
dovedind multă experienţă. O cuprinse în braţe. Dar Lanna rămânea rece ca 
marmura; nu simţea nimic din emoția pe care Hawk o trezea în ea. Încercă 
să se desprindă, regretând deja sărutul. 

În acest moment, uşa se deschise. Lanna era tot în braţele lui Chad, cu 
buzele de abia desprinse de ale lui. Zgomotul îi făcu să întoarcă capul. 
Ochii Lannei se măriră de ciudă, văzându-l pe Hawk, în cadrul uşii. Privirea 
lui avea o strălucire, care o îngheță. Chad slăbi strânsoarea, dar păstră un 
brat protector în jurul umerilor Lannei. 

— Avionul va fi gata de decolare, într-un sfert de oră. Jake te va duce la 
Phoenix. 

Hawk avu un zâmbet care îți făcea pielea de găină. 

— Îmi pare rău că v-am deranjat. 

Închise uşa. Lanna plecă capul, imaginându-şi ceea ce putea crede Hawk 
şi gândindu-se cum ar putea să-i explice. Nu schiţă nici măcar un gest, să se 
desprindă din îmbrățişarea lui Chad. 

— Lanna, începu acesta, n-ar fi trebuit să-mi permit acest sărut. Nu la 
Hawk mă gândesc, dar s-ar putea... 

O prinse de bărbie. 

— Îmi pare rău, dar nu pot trece peste ceea ce simt. 

Lanna se desprinse, în sfârşit. 

— Nu spune nimic, te rog Chad. 

—Ştiu, n-am nici un drept să-ţi spun asta. 

O prinse de brat 

— Nu am dreptul să simt ceea ce simt, dar asta nu schimbă nimic. 

— Te cred, Chad. 

Îl credea, oare? Nu făcuse asta ca s-o despartă de Hawk? 

—N-o să se mai întâmple, îl asigură Lanna. 

—Nu-ţi reproşez nimic, draga mea. 

Încercă din nou s-o ia în braţe, dar ea se opuse. 

—Nu, spuse ea, trăgându-se înapoi, cu fermitate. 

Chad o strigă pe nume, dar ea se făcu că nu-l aude şi fugi din încăpere. 
Nu fugea de Chad, ci fugea după Hawk. 


Afară, soarele o orbi. Îşi protejă ochii până ajunse la umbra copacilor, pe 
peluză. În curtea fermei, se opri scrutând împrejurimile, dar nu zări nici 
urmă de Hawk. Lângă o clădire, un cawboy descărca un camion. 

—Ștui unde l-aş putea găsi pe Hawk? întrebă ea, într-un suflet, când 
ajunse lângă camion. 

Omul întoarse capul mirat, dar ei puţin îl păsa. 

— L-ai zărit? insistă ea. 

— L-am văzut ducându-se spre grajduri, cam acum un minut. 

Făcu un gest, indicându-i direcţia. 

— Mulţumesc, făcu Lanna, îndreptându-se spre grajduri. 

Se strecură prin uşa întredeschisă. Înăuntru mirosea a animale şi a praf. 
Hawk trăgea un cal de căpăstru. 

În timp ce Lanna traversa aleea de ciment, el agăţă frânghia de un inel 
prins în perete. O şa şi o pătură erau pe jos, la câțiva paşi. Hawk nici nu 
ridică ochii spre Lanna, când aceasta se apropie. Faţa lui era rigida ca o 
mască. 

— Hawk, vreau să-ți explic ce s-a întâmplat, începu ea. 

— De ce? întrebă el, trecând ţesala peste cal, înlăturând praful. Nu mă 
priveşte. 

Indiferenţa din vocea lui, o avertiză pe Lanna că nu-i va fi uşor. 

—Aparențele pot fi înşelătoare, protestă ea. 

Ar fi vrut să fie privită în timp ce vorbea, dar Hawk era absorbit de 
munca sa. 

—Sunt sigur că sunteţi doar prieteni! 

—Nu asta vroiam să-ţi spun. Da, suntem prieteni, de fapt. Chad a fost 
bun cu mine, m-a ajutat. 

Nu astea erau cuvintele pe care Lanna ar fi vrut să le spună. 

—ȘI erai pe cale să-i mulţumeşti pentru ceea ce a făcut, spuse Hawk pe 
un ton indiferent. Lăsă ţesala şi strânse şaua. 

—Nu l-am sărutat în semn de mulțumire, protestă Lanna. Ai putea, 
măcar, să te uiţi la mine, când îţi vorbesc. 

Se întoarse cu faţa către ea, punând o mână pe pledul reiat. 

—Ce voia să-mi spui? 

— Vroiam să-ţi spun, răspunse Lanna cu o voce şoptită, că Chad este un 
bărbat frumos, plin de farmec. Nu cred că eşti în stare să înţelegi ce vreau să 
spun, dar o femeie se simte flatată, când un astfel de bărbat îi acordă atenție. 

— Dacă te va flata suficient de mult, vei ajunge în patul lui. 


Hawk ridică şaua şi o puse pe cal. 

— În plus, Carol apreciază păcatul. Aţi putea crea un menaj în trei. 

— Du-te dracului Hawk! Deformezi cuvintele şi complici lucrurile. 
Încerc să bag în capul tău de catâr, că l-am sărutat pe Chad, din simplă 
curiozitate. 

—Un concurs de sărutări? făcu el cu o expresie batjocoritoare. 

— Nu în mod deosebit. 

După ce prinse chinga, Hawk trecu prin faţa Lannei, ca să prindă hamul. 

— M-am simţit pe jumătate moartă, în braţele lui, mărturisi Lanna, cu o 
voce slabă, aproape umilă. 

— Îngrozitor. 

Hawk fixă zăbala. 

—E tot ce ai găsit de spus? 

Lanna îl privi, neîncrezătoare. 

— Toți avem probleme, zise Hawk, dar eu nu mă amestec, niciodată, în 
treburile altora. 

Lanna îl privi punând frâul şi trăgând animalul. 

—Unde te duci? 

—Să cercetez împrejurimile. 

—Aşteaptă! 

Ea puse o mână pe braţul lui. 

—Vin şi eu, lasă-mă să pun şaua pe un cal. 

Hawk se opri şi privi mâna tinerei femei, pe braţul său. Părea albă şi 
fragilă pe țesătura galbenă a manşetei. Când ridică ochii, în ei nu se putea 
citi nimic. 

—Plec singur, anunţă el. 

Lanna se făcu că nu înţelege. 

— Te însoțesc. 

—Nici nu există o idee mai proastă, decât aceea de a te arăta în compania 
mea. 

— Puțin îmi pasă. Nu înţelegi? Puțin îmi pasă cine eşti. Merg cu tine. 

Lanna dăduse deoparte amorul propriu şi-l înfruntă pe Hawk cu hotărâre. 

— Plec singur, am hotărât! 

Mişcă braţul, ca să scape de mâna ei. 

—Deci, nu ai nevoie de nimeni, niciodată, Hawk? îl întrebă Lanna, cu un 
aer rătăcit. 

—La ce mi-ar folosi? şopti el cu o privire sumbră. 


—Încetează să mă mai priveşti ca un... 

Ea se întrerupse, căutându-şi cuvintele. Hawk spuse în locul ei: 

—Ca un venetic împuţit. Cu care din cele două jumătăţi ai vrea să mergi: 
cu navajo sau cu albul? şuieră el, cu o intonaţie plină de dispreţ. 

Ea nu înţelese atacul şi se simţi trasă de păr. Fără a lua în seamă țipătul ei 
de durere, o sărută fără milă, muşcând-o sălbatic, până când ea simţi gustul 
sângelui în gură. Îi dădu drumul, la fel de repede, precum o prinsese şi o 
împinse cu o asemenea violenţă, că ea îşi pierdu echilibrul, instinctiv, îşi 
duse mâna la gura tumefiată. 

—Şterge-o! (Ochii indianului străluceau de furie, abia reţinută). Dacă te 
grăbeşti, îl mai prinzi pe Chad, să-i plângi pe umăr. 

Lanna îşi şterse lacrimile care-i curgeau pe obraji. 

— Nu te-ai eliberat, Hawk. Te-ai condamnat la o viaţă de singurătate. N- 
ai să te eliberezi, până când nu vei lăsa o femeie să te iubească şi nu-i vei 
împărtăşi dragostea. Va trebui să ai încredere în alții, să ai nevoie de ei, ca 
să poți trăi cu adevărat. 

Aceste cuvinte nu avură nici un efect asupra lui Hawk. Se sui în şa. 
Lanna îl urmări cu privirea, până ieşi pe poartă. Părul calului strălucea în 
soare. Hawk porni la pas. Lanna începu să tremure. 


Capitolul 17 


Timp de o săptămână, Lanna nu se aventură în afara casei, sperând că 
Hawk o va căuta, dar nu-l zări, nici măcar de departe. Căzu într-o stare 
depresivă, care se accentua pe zi ce trecea. 

Continua să bea ceai de sassafras, seara. Dimineaţa se trezea plină de 
vigoare, dar spre prânz devenea indiferentă faţă de tot ceea ceea ce o 
înconjura. 

Se îndreptă spre living, fără un scop precis. Katheryn aranja un buchet de 
flori albe şi galbene într-un vas de cristal. Adăugă câteva crengi de ferigă. 
Aşezata lângă şemineu, Carol îl scria o scrisoare lui Johnny. 

—Bună, Lanna. Ne întrebam unde eşti. Chad a telefonat să ne spună că 
soseşte vineri. 

—Perfect, murmură Lanna. 

—M-a întrebat de tine, şi l-am asigurat că totul merge bine. (Katheryn 
tăie o tijă). Nu este mare distracție pe aici, sper că nu te plictiseşti. Lanna. 

— Nu, nu mă plictisesc. 

De fapt, era mai mult indiferentă decât plictisită. O observă pe Katheryn 
care era ocupată cu aranjatul florilor şi se gândi că ea nu este utilă cu nimic. 
N-avea nimic de făcut: bucătăreasa pregătea mâncarea şi spăla vasele; 
camerista făcea paturile şi se ocupa de menaj; Katheryn şi Carol se ocupau 
de nimicuri, ca de exemplu buchetele de flori... 

—Nu vă sunt de nici un ajutor. Tot ce fac aici este să dau de lucru altora. 
Mi-ar plăcea să mă ocup măcar de partea mea. 

—Spui prosti. Lanna, eşti aici ca să te odihneşti. Chad ar fi furios, dacă 
te-ar auzi. 

Lanna suspină. Nu avea curajul să se angajeze într-o discuţie. Se oferi să 
participe la treburile gospodăriei şi avea conştiinţa împăcată. 

Se târî până la fereastră şi privi umbra deasă a arborilor. Se auzi un fâsâit 
de hârtie şi Carol puse scrisoarea pe masă. 

—A1 vrea să mergem să călărim, Lanna? propuse ea. Ne putem întoarce 
la apusul soarelui. 

— Dacă vrei, făcu ea ridicând din umeri. 

Lanna nu simţea o dorinţă specială să se plimbe, dar dacă Carol voia s-o 
distreze... 

— Îmi trebuie un sfert de oră, ca să mă schimb. Şi ţie cât îţi trebuie? 
întrebă Carol, pe un ton de veselă provocare. 


—Un sfert de oră e bine, aprobă Lanna. 

De fapt, avu nevoie de mai puţin timp, ca să fie gata. Puțin îi păsa dacă 
era elegantă, sau nu. Nu avea pe cine să impresioneze. Dacă s-ar fi întâlnit 
cu Hawk, nici n-ar fi băgat-o în seamă. ÎI vedea doar în vis. De altfel, Lanna 
se miră când constată că visează în culori. Până acum nu remarcase; era 
adevărat că îşi amintea rar de visele pe care le avusese altădată. 

Carol nu încetă să sporovăiască pe drum, spre grajduri. Câteodată, Lanna 
o găsea chiar obositoare. În acelaşi timp, o ştia animată de cele mai bune 
intenţii; încerca s-o înveselească, să-i redea pofta de viaţă. Nu era vina lui 
Carol, dacă Lanna nu putea răspunde la atențiile ei. Ştia şi motivul: nu-l mai 
văzuse pe Hawk de o eternitate. 


În trei zile, Hawk se umpluse de sudoare, mirosuri grele şi praf. Nevoia 
de Lanna era cu atât mai mare, cu cât fugea de ea. Hawk era mereu în 
pragul furiei. Explicaţia pe care Lanna i-o dăduse cu privire la motivele care 
o împinseră să-l sărute pe Chad, îi produseseră o mare uşurare, dar de câte 
ori şi-o imagina în braţele fratelui său, înnebunea. 

O dorea pe Lanna, dar ştia că nu va face nici un pas, în întâmpinarea ei. 
Neamul navajo credea că prea multă senzualitate era un semn rău. Desigur 
că îl vrăjise, gândea el. Trase de frâu. Calul se opri în faţa uşii grajdului. 
Hawk săltă în şa; avea încheieturile înțepenite. Duse murgul în grajd şi îl 
legă de un inel fixat în perete. Când scotea şaua de pe cal, apăru Tom 
Rawlins; Hawk se făcu că nu-l vede şi puse şaua pe Jos. 

—Ce faci aici? se răsti supraveghetorul. 

— Mă ocup de calul meu, răspunse indianul. 

— Credeam că dai o mână de ajutor la adunarea cirezii. 

—Poate, cel mult, sperai. 

—Nu înţeleg de ce te învârți pe aici; ţi-am cerut să pleci, înainte de a se 
întoarce Chad. El soseşte mâine. Cuvintele sunau ameninţător. 

— Mai bine te-ai informa înainte, asupra planurilor mele. 

Hawk trase pătura umedă de sudoare de pe cal, şi o întinse peste şa. 

—O să plec peste câteva zile. 

—Nu crezi că ar fi mai bine să supraveghezi partea de cireada care îți 
revine? 

Hawk îşi vedea de treabă. 

—Nu pot exista două ferme pe acelaşi pământ, pentru că nu e loc pentru 
doi stăpâni. Credeam că eşti destul de înteligent, ca să înţelegi. 


Supraveghetorul îl luă în zeflemea; ochii îi străluceau de răutate. 

—Crezi? făcu Hawk cu un zâmbet batjocoritor. Eu nu sunt decât un 
metis împuțit şi mărginit. 

—Mai bine te-ai întoarce la cireadă. 

—Nu primesc ordine de la tine. 

Hawk şterse crupa scăldată în sudoare a calului, care începu să tremure 
sub mâna lui înmănunşată. 

—O să plec peste câteva zile. 

—ȘI dacă nu pleci...? 

Rawlins îl provoca; fălcile lui deveniră albe din cauza încleştării. 

Zgomotul uşii care se deschise îi atrase atenția lui Hawk, dar el nu se 
întoarse complet, ca să nu rămână cu spatele la Rawlins. Îl străbătu o 
plăcere uşoară, când o zări pe Lanna. În imaginaţia lui, o strângea deja în 
braţe, chiar dacă nu se mişca din loc. 

—O să plec când voi hotărî eu, spuse el cu o voce şoptită, care nu putea 
fi auzită din mijlocul grajdului. 

— Hello! 

Vocea Lannei suna în urechile indianului ca o adiere de vânt. Această 
apariție îl deranjă pe Rawlins, dar îşi ascunse nemulțumirea. 

—Intenţionezi să faci o plimbare călare, împreună cu Carol, domnişoară 
Marchall? întrebă el cu o voce calmă. 

—Da, asta este intenția noastră, răspunse Carol, în locul Lannei. 

—Mă duc să vă pregătesc caii, propuse Rawlins. 

Hawk, observând plecarea lui Rawlins, începu s-o studieze pe Lanna. 
Ochii ei ca aluna erau încercănaţi şi aveau un aer obosit. Faţa ei nu exprima, 
deloc, plăcerea de a trăi. Îi distrusese oare sufletul, prin cruzimea lui? Hawk 
simţea nevoia imperioasă să o îmbrăţişeze ca să-i redea pofta de viaţă. 

Carol înaintă repede şi se aşeză între cei doi tineri, luând-o pe Lanna de 
braţ. 

—Hai să-l ajutăm pe tata. 

O împinse pe Lanna spre uşă. Lanna nu întoarse deloc capul, dar Hawk o 
urmări din priviri, până când ea dispăru. 

Ce mai aştepta? Se belstemă că nu fugise după ea să-i ceară iertare. Se 
detesta. 


Lanna avu un vis violent şi încâlcit: asista la adunarea cirezii în 
compania lui Hawk, dar în loc de vaci, erau hăituiți oameni. Chiar dacă 


aceştia purtau măşti, Lanna îi recunoștea... Chad, din nou, avea în mână o 
inimă de aur pe care i-o oferea. 

Coşmarul dură toată noaptea. Lanna, pe cal, îi înconjura pe oamenii 
mascaţi, dar nu ajungea nicăieri. ÎI întreba pe Hawk pe ce drum s-o apuce, 
iar el îi propunea să urce pe calul lui. 

Când se trezi, nu putu să-şi dea seama ce anume a fost vis, şi ce este 
realitate. Culorile stridente ale măştiior îi persistau în cap. Nici chiar sosirea 
lui Chad, după amiază, nu o scoase din starea de melancolie. Zâmbetele lui 
nu o mai fermecau, iar complimentele lui erau vorbe goale. Totuşi, Chad 
părea la fel de entuziasmat şi de sincer. Lanna înțelese că ea se schimbase. 
Crezuse că se va simți mai bine, după întoarcerea lui Chad, dar proasta 
dispoziţie persista. 

—Tom mi-a spus că vrea să mute cirezile, mâine. Trebuie să coboare 
animalele pe păşunile de vară. 

Chad agită paharul de Martini. 

—Când m-a anunţat că vrea să coboare cirezile, m-am gândit că ar fi o 
ocazie formidabilă, de a-i arăta Lannei partea cea mai fascinantă la o fermă. 
A avut două săptămâni de odihnă, în care a dus o viaţă retrasă. Are nevoie 
de puţină aventură, ca să-i revină entuziasmul. Ce zici. Lanna? Ți-ar plăcea 
să stai două zile la cireadă? Am putea dormi sub cerul liber, dacă nu plouă, 
bineînţeles. 

Această propunere nu o încântă în mod deosebit pe Lanna. În mod 
normal, ar fi trebuit să se bucure. Ce se întâmplă? Tocmai se pregătea să 
refuze oferta, când Carol aprobă cu entuziasm. 

—Ce idee minunată. Chad! Ce amuzant, nu-i aşa Lanna? N-am mai fost, 
de când eram mică. M-am dus cu tata. Este ceva de necrezut, Lanna. Vrei să 
vii? 

În fața unei asemenea bucurii, Lanna nu găsi nici un motiv valabil, ca să 
refuze. Sigur, avea nevoie şi ea de o distracție care s-o scoată din letargie. 

— Desigur, răspunse ea, cu o ridicare din umeri, care îi trăda indiferența. 

Carol se sculă şi-i scutură mâna Lannei, cum ar fi făcut cu un copil. 

— Vom avea nevoie de îmbrăcăminte călduroasă în prerie. Ai o scurtă 
bună? Dacă nu, ţi-o voi împrumuta pe a mea. S-ar putea însă să-ți fie 
strâmtă la umăr. 

Propunerea lui Chad se transformă repede în proiect. Lanna se lăsă 
antrenată de febra pregătirilor. Lăsă în grija lui Carol toate deciziile, care de 
fapt treceau pe la Katheryn, care avea ultimul cuvânt. 


Lanna era epuizată, seara, când mergea la culcare. Ciudat, dar în noaptea 
asta, ea avu vise liniştite, pline de curcubee, prisme luminoase, răsărituri şi 
apusuri de soare. Dimineaţa se sculă odihnită şi gata să înceapă marea 
aventură pregătită de Chad. Spre amiază, însă, interesul îi scăzu. La prânz, o 
urmă pe Katheryn în sufragerie. Carol şi Chad veneau în urmă, schimbând 
cuvinte amabile. Lannei chiar i se părea că formau o pereche fericită. 

— Era să uit, făcu Chad, pocnind din deget, am adus nişte hârtii să le 
semnezi, Lanna. Sunt în geanta mea diplomat, în birou. Mă duc să le aduc. 

Se îndreptă spre uşă. 

— Du-te după el, îi propuse Katheryn, Lannei. 

Nu mai aşteptă răspunsul tinerei femei şi strigă, după fiul ei. 

— Nu le mai aduce, Lanna vine cu tine. 

Intrând în birou, Lanna se simţea ca o marionetă trasă de sfori. Ea se 
blama că avusese asemenea gânduri: de fapt Katheryn trăgea sforile, nu 
Chad. 

Scoţând un teanc de hârtii din geanta diplomat, Chad răsfoi paginile de 
semnat. 

— Îmi trebuie una sau două semnături. 

— Despre ce este vorba? 

Lanna nu simţea nici o dorință să citească documentele redactate într-un 
limbaj juridic de neînțeles. 

— Este un fel de procură, care îmi dă dreptul să votez în locul tău, 
explică el. Va fi o adunare generală în timpul căreia se vor lua decizii 
importante. 

Lanna ezită: 

— Ar trebui măcar să citesc. 

—N-o să înţelegi nimic, făcu el oferindu-i un stilou. Este numai o 
procură. 

— Pentru un lucru atât de simplu este nevoie de atâtea pagini blestemate! 
remarcă ea. S-o lăsăm deoparte. Chad, o să le citesc mai târziu. 

— Nu este nevoie să le citeşti; ţi-am spus despre ce este vorba. 

— Ştiu, dar nu cred că ai ceva împotrivă, dacă le citesc şi eu. 

— Bineînțeles că nu, dar este pur şi simplu o pierdere de timp. 

— Îmi pare rău, sunt caraghioasă, dar n-am semnat niciodată nimic fără 
să citesc înainte, şi nu vreau să fac altfel acum. 

— Nu ai încredere în mine Lanna? 

Chad era surprins şi rănit. 


— Ba da, am încredere. 

De fapt, îşi dădea seama că nu era adevărat, mai ales că el încerca să facă 
presiuni asupra el. 

— Pur şi simplu sunt obosită şi, puțin îmi pasă de această poveste 
juridică, pentru moment. 

—Aş vrea ca hârtiile să fie semnate înaintea plecării mele la Phoenix. 
Nu-mi place să las totul în ultimul moment. Stai jos, şi vom lua paragraf cu 
paragraf. 

— Nu, nu acum, 

Lanna era incapabilă să se concentreze, în acest moment. 

Ea promise: 

— Mai târziu, când ne vom întoarce. 


Pe cal, în vârful unei coline, Lannei i se înfățişă o privelişte de ansamblu 
a canionului adânc şi a preriilor din profunzime. Părul roşu-cărămiziu al 
vacilor de Hereford formau o pată uriaşă pe iarba verde. Cawboy-ii aduceau 
animalele în grupuri de câte trei şi patru. Chad îi explicase că această 
operație preceda migrația finală. 

Hawk stătea deoparte, cel puţin aşa i se părea Lannei. Muncea singur, dar 
mai dădea şi ordine. Purta o cămaşă albastră şi o vestă de oaie, bordată cu 
blană, şi călărea un cal murg neascultător. Calul şi călărețul se potriveau. 

La această înălțime, aerul era rece. Lanna îşi îndesă mâna în jacheta 
matlasată. Adierea vântului îi flutura părul castaniu care ieşea de sub 
pălărie. 

Aceste împrejurimi de stânci sparte, făget galben şi iarbă verde ar fi 
trebuit s-o încânte. Suspină: nu simţea nimic şi se întreba, de ce? 

Iapa ciuli urechea spre spate; imediat, Lanna auzi zgomot de copite şi 
întorcându-se pe jumătate, o zări pe Carol, care se apropia pe calul ei bălțat. 
Carol o strigă, abia mai suflând. Trase de frâu, oprindu-se. 

— Chad, care te-a văzut urcând, spune că priveliştea este magnifică. 

Mângâie gâtul calului, admirând ținutul de sub ele. 

— Da, este frumoş! recunoscu Lanna. 

— Chiar fascinant, nu? strigă Carol. 

— Da. 

Lanna avea impresia că arătase prea puţin entuziasm. 

— Mă întorc la tabără, vreau să beau o cafea, aici este prea frig. 


Perfect conştientă de decepția zugrăvită pe faţa lui Carol, Lanna îşi 
îndreptă iapa în direcția opusă. Nu putea simula un entuziasm pe care nu-l 
simţea. 

Drumul sinuos o făcu să dispară repede din vedere după blocurile mari 
de piatră. Vântul uşor aducea până la ea mugetul vitelor şi strigătele 
hăitaşilor. După o cotitură ajunse într-un luminiş. Din sens opus, se apropia 
un călăreț — Lanna zări ceva albastru şi dungi albe pe o vestă maro. Calul 
şi omul ieşiră dintre copaci şi veniră direct spre Lanna. Animalul cu părul 
de culoare maro agită capul, nechezând, apoi păşi neliniştit în lături. Hawk 
slăbi zăbala şi lăsă calul în voia lui. 

—Unde te duceai? 

Lanna nu desluşi nimic special în această întrebare amabilă, nici în 
expresia zâmbitoare a indianului. 

— În tabără, să-mi fac o cafea. 

— Te însoțesc, declară Hawk, alăturându-i-se. 

— Credeam că vrei să fii singur. 

Lanna nu se putuse abţine să nu facă această remarcă. 

—Nu vreau decât să fiu sigur că vei ajunge cu bine la destinaţie, spuse 
el, ridicând din umeri. 

Acest interes neaşteptat fată de siguranţa ei, o făcu pe Lanna să înțeleagă 
că astfel îi arată că regretă ultima discuţie. Hawk era o ființă orgolioasă, 
care nu îşi cerea uşor iertare. 

Traversând luminişul, calul lui Hawk agită capul şi aruncă asupra 
călăreţului nişte priviri furioase, ca şi când ar fi vrut să-l arunce din şa. 

— De ce nu părăseşti ferma. Hawk? 

Lanna rupse tăcerea. 

—De ce mai rămâi? De ce vrei să rămâi? 

—Mă întreb şi eu, şi... 

—ȘI? şopti ea. 

—Trebuie să joc până la capăt. Poate, până când vor fi puse toate cărțile 
pe masă şi atunci voi şti dacă am pierdut, sau am câştigat. 

Privi în lături, dând impresia că, pe moment, era singurul răspuns pe 
care-l putea da. Dintr-o tufă, îşi luă zborul o pasăre. Calul lui Hawk se 
cabră, ca şi când nu ar fi aşteptat decât acest pretext ca să se manifeste. Lui 
Hawk îi trebui ceva timp ca să-l potolească şi să-l aducă din nou lângă iapă. 

Hawk se strâmbă. 

—Nimeni nu vrea să-l încalece. 


— Îmi închipui, răspunse scurt, Lanna. 

Această situație nu dură mult. Tânăra femeie reveni la ceea ce o interesa. 

— De ce te urăşte Tom Rawlins? Doar el te-a crescut. 

—M-a crescut, într-adevăr. 

— Atunci, de ce? Pentru că voiai să te însori cu fiica lui? 

—Să spunem, că nu mă voia ca ginere. 

Hawk zâmbi cu subînţeles. 

—Dorea ca fiica lui să se mărite cu Chad? 

—Se aseamănă, sunt făcuți unul pentru altul. 

Lanna observă o expresie dură în ochii Iul Hawk şi se întrebă, care o fi 
cauza. 

— Din cauză că te-ai certat cu Chad, când te-a bătut? 

Hawk o întrerupse: 

—Chad? Nu el m-a bătut. 

— Dar Carol mi-a spus... 

—Carol a mințit. Singura corecție pe care am primit-o a fost din mâinile 
tatălui ei, în timp ce Bill Short şi Luther Wilcox mă ţineau. Chad a asistat, 
bineînţeles, dar s-a mulțumit să privească, doar. Nasul spart, îl păstrez ca 
amintire. 

— Te-a bătut Tom Rawlins? De ce? 

Timp de câteva secunde se auzi numai scârtâitul şeilor şi clinchetul 
pintenilor. Pe pământul tare răsunau copitele cailor, într-un ritm neregulat. 
Hawk era atent la mişcările calului său. 

—Pretinde că i-am violat fata. 

Lanna îşi aminti cum o înfruntase şi pe ea: era capabil să se lase pradă 
mâniei. Întrebă: 

—ȘI chiar ai violat-o? 

—EI bine, eşti prima persoană care mă întreabă! Tom n-a făcut-o, şi nici 
John Buchanan. 

Lanna îi simţi ciuda, şi-o înţelese. 

—Dacă vrei să ştii dacă m-am culcat cu Carol, răspunsul este: da. De 
prea multe ori, ca să le ţin cont. Dar, de mult, de tot. 

——lar ea s-a măritat cu Chad, chicoti Lanna. 

—Și-a dorit întotdeauna să ajungă o mare doamnă, ca şi Katheryn. Din 
câte am auzit, Carol este ca o regină, la Phoenix. Şi-a îndeplinit dorinţa. 

Hawk nu părea a-i purta pică lui Carol. Lanna nu putea spune că măcar a 
vorbit despre ea cu cinism. Se observa o oarecare amărăciune în cuvintele 


lui, bineînţeles, dar accepta lucrurile, ca pe ceva normal. 

Aluzia la Katheryn o făcu pe Lanna să întrebe: 

— Pe mama ta o chema Salvie-Albă? 

— Da. 

Hawk o privi întrebător. 

—John a iubit-o enorm. La început, am crezut că este vorba de numele 
navajo al lui Katheryn. Dar, în ziua în care Bobby-Câinele a apărut la fermă, 
Katheryn s-a lăsat cuprinsă de furie. Am surprins-o când îi mărturisea lul 
Carol, că John i-a pomenit numele, înainte să moară. 

Lanna simţi cum cade din nou în starea ei depresivă, înviorarea produsă 
de prezenţa lui Hawk, dispărea. 

— De ce te interesează trecutul? 

— Încerc să înţeleg ce se întâmplă şi din ce cauză. Este ca şi când m-aş fi 
rătăcit într-o casă cu multe întrebări, fără lumină. Fiecare informație, cât de 
mică, face puţină lumină. Şi astfel îmi pot găsi drumul. 

—Nu se poate schimba nimic, dacă nu te schimbi tu însăţi. 

— Toţi ne schimbăm, Hawk, asta este viaţa. 

Vocea Lannei era indiferentă, lipsită de expresie. Hawk trase de frâul 
lepei, forțând-o să se oprească. Îşi întoarse calul pe jumătate şi veni lângă 
ea, atât de aproape, că li se atingeau coapsele. 

—Ce nu merge Lanna? Se întâmplă ceva, o simt, nu mai eşti aceeaşi. 
Dacă te-am rănit... 

— Nu, nu din cauza asta, şi totuşi... 

Lanna ridică din umeri, arătând că nu ştie nici ea de ce era atât de 
obosită. 

—S-au întâmplat atâtea de la moartea lui John! Moştenirea neașteptată, 
toată tracasarea asta. Apoi, boala mea, sosirea la fermă. Cred că toate astea 
m-au influențat. 

Cum să-i explice, că n-o mai interesa nimic? 

Hawk se aplecă înainte, şi-i puse mâna înmănuşată pe ceafă. Apoi 
contactul gurii lui o învioră pe Lanna. Da, acest sărut o făcuse să tresară de 
plăcere. 

Dar calul lui Hawk nu suportă apropierea de iapă şi făcu o mişcare, care 
îi separă pe cei doi îndrăgostiți. Hawk îi înfipse un pinten în coaste. Dorinţa 
care se citea în ochii lui albaştri nu putea fi înfrântă de mişcările caluiui. 

—O să pierd cireada, dacă nu mă întorc acum. 

— Ştiu, ar fi mai bine să pleci, îl sfătui Lanna. 


Căzu în apatia ei. Întoarse capul şi încercă să prindă frâul cu mâna. 

—Nu sunt o companie prea plăcută, îmi pare rău. 

Nu-i acordă atenţie lui Hawk, care încruntase sprâncenele şi lovind cu 
călcâiele pântecele iepei, porni spre tabără. Se simţi şi mai copleşită auzind 
copitele murgului lovind pământul, în direcția opusă. 

Când ajunse în tabără, Chad sosise deja. Veni în întâmpinarea ei şi o 
ajută să coboare, apoi dădu iapa unui cawboy. Când Lanna spuse că vrea o 
cafea, el se grăbi să o pregătească pentru amânâol. 

— De ce mă simt aşa de rău, Chad? 

Lanna suspină, uitându-se la bărbatul care şedea aproape de ea, pe un 
buştean. 

—Nu te simţi bine? 

Vocea lui Chad dovedea o mare neliniște. 

— Nu sunt bolnavă. Dar nu mai am nici un pic de energie, nici o altă 
dorinţă, decât să stau jos. Încep să mă simt la fel de vie, ca o legumă. 

—Sunt sigur că exagerezi, Lanna, spuse Chad, zâmbind. 

— Nu exagerez, Chad, insistă Lanna, plecând capul, obosită. 

—Ai trecut prin încercări fizice şi prin emoții. Probabil că trupul tău are 
nevoie de odihnă. În curând, o să te simţi mai bine, o să vezi. 

—Cred că ai, într-adevăr, dreptate. 

Toată după-amiaza Chad rămase lângă Lanna, veghind ca ea să se simtă 
bine. Solicitudinea lui, dezinteresată, era liniştitoare. Când îi propuse să se 
întoarcă la fermă, în loc să-şi petreacă noaptea afară, ea refuză. Şi aşa, le 
crease destule probleme. 

Seara, nu avu ocazia să vorbească cu Hawk, pentru că Chad şi Carol erau 
aşezaţi lângă ea. Cu toate că simţea privirea indianului fixată asupra ei, 
acesta nu se apropia. Era încă devreme, când Chad propuse să meargă la 
culcare. O avertizase pe Lanna că se vor scula devreme ca să prindă 
răsăritul soarelui. Chad scoase sacii de dormit din camion. 

—O să-ţi pregătesc patul, Lanna, propuse Carol. 

— Nu te deranja pentru mine, protestă Lanna. 

— Nu e nici un deranj. 

Chad îi întinse o ceaşcă de cositor. 

— Nu mai vreau cafea, Chad, mulțumesc. 

—Nu este cafea, mama ţi-a pregătit ceai de sassafras, într-un termos. Ea 
ti-l trimite. 


Lanna luă bolul, neînțelegând cum Katheryn făcuse un gest atât de 
delicat. Nu era stilul ei. 

—Drăguţ, din partea el. 

— Toți suntem îngrijorați de starea ta, Lanna, zâmbi Chad cu tandreţe. 
Bea! 

Atenţiile şi interesul pe care familia Faulkner le manifesta față de ea, îi 
dădură Lannei, pentru o clipa, senzația că este iubită. 


Capitolul 18 


Hawk stătea în întuneric, departe de cercul luminos al focului. Un cal 
dădea cu copita în scândura gardului. Privirea absentă a lui Hawk se plimbă 
peste preerie şi reveni la tabără şi la oamenii adormiți. Automat, căută cu 
ochii silueta nemişcată a Lannei. 

Hawk nu-şi dădea seama ce aşteptase de la întâlnirea lor de după-amiază. 
Era sigur că Lanna nu i se va arunca în braţe, dar nici nu-şi închipuia că 
atitudinea ei îl preocupa, nelăsându-l să doarmă. Focul pâlpâia, gata să se 
stingă. Ultimele flăcări roşii aruncau o lumină palidă. În curând aerul rece al 
nopții va invada tabăra. Hawk îşi schimbase cizmele cu mocasinii. Se 
apropie de grămada de lemne, fără zgomot şi trase două crengi groase. 
Trecând peste oamenii adormiți, puse lemnele peste flăcările muribunde. 
Focul flămând, înghiți lemnul uscat şi cercul luminos crescu, o dată cu 
flăcările. 

În lumina lor, Hawk privi trupul Lannei. Privirea îi deveni mai ascuțită 
când observă că ea se contracta nervos, sub cuvertură, în sfârşit, se apropie 
de ea încercând să pună capăt coşmarului. 

— Lanna, trezeşte-te! 

Îi vorbise în ureche, ca să n-o trezească pe Carol, care era lângă ea. Când 
indianul îi atinse umărul, tânăra tresări. Atunci el îi puse mâna pe gură ca să 
nu tipe de spaimă. 

— Visezi ceva urât, explica el. 

Lanna îi fixa ochii măriți şi-i împinse mâna. 

—Ochu tăi, murmură ea cu o voce străină şi absentă, sunt atât de 
albaştri. 

Se petrecea ceva grav. Hawk era atât de sigur, încât se clătină. O studie 
pe Lanna cu mai multă atenţie şi observă că avea pupilele dilatate şi pielea 
înroşită. Ca şi piesele unui joc, elementele se aşezau la locul lor: tenul roşu, 

apatia, tremuratul, în sfârşit, Hawk recunoscu simptomele date de peyotl__ 
şi se blestemă în tăcere, că nu se gândise mai devreme la asta. 

—Ascultă Lanna, şopti el pe un ton grăbit, este foarte important. 

Ea îi privi atent, dar fix. 

— Când ai băut cafeaua, înainte să te culci, nu ai remarcat că avea un gust 
ciudat? 

— Nu era... cafea. 


Ea scutură capul, dar mişcările ei nu erau coordonate. 

— Katheryn... mi-a trimis... ceai, făcu ea. 

Hawk se ridică pe călcâie şi-l căută cu privirea pe Chad. Fălcile i se 
încleştară de furie. Lanna murmura cuvinte fără sens, pradă unei halucinații. 

— Dormi, Lanna, închide ochii. Totul e bine. 

O văzu destinzându-se şi cufundându-se în somn. Ca s-o întrebe mai 
multe, trebuia să aştepte ca efectele drogului să dispară. Nu dorea să-şi 
asume riscul de a o tulbura în starea ei actuală. O lăsă pe Lanna şi alunecă 
pe lângă Chad şi Carol. Logic, ceaiul fusese pregătit înainte; Chad nu putea 
risca să-l pregătească de față cu toţi. Această presupunere limita aria 
investigaţiilor. 

Hawk găsi termosul, în sacoşa de pe şaua lui Chad. Gustă şi verifică dacă 
are gust pe peyotl. Avea dovada în mână, dar va fi crezut? În starea în care 
era, drogată, Lanna era supusă influenței altora asupra ei. Trebuiau 
patruzeci şi opt de ore ca efectul să dispară complet. Asta însemna că 
trebuia s-o îndepărteze pe Lanna. Hawk puse dopul la loc şi aranjă lucrurile 
aşa cum le găsise. Cu o privire rapidă, se asigură că nimeni nu se va trezi 
imediat şi luă un sac cu provizii. 

Când se apropie de cai, ei nechezară şi se mişcară nervos, dar se calmară 
recunoscându-i vocea liniştitoare. Hawk înaintă spre iapa Lannei şi o prinse 
cu uşurinţă. O duse în afara grajdului şi o legă de un copac, în timp ce el se 
întoarse să-şi ia murgul. Caii nu aveau şa, dar va călări pe deşălate. Tot în 
linişte, Hawk se întoarse la foc şi se aplecă spre Lanna. O luă uşor în braţe, 
fără s-o trezească şi o duse la cai. Iapa nu se mişcă până nu simţi greutatea. 
Hawk se urcă la spate. Trase de frâu calul, pe jumătate sălbatic şi-l forță să-i 
urmeze. 

Hawk înainta la pas pe covorul de iarbă, a cărui grosime înăbuşea 
zgomotul copitelor. Când ajunse destul de departe de tabără, porni la trap ca 
să poată să se îndepărteze cât mai mult. 

Chad va porni în urmărirea lor, imediat ce va descoperi lipsa Lannei. 
Dacă ipotezele sale se confirmau, fratele lui nu i-o va lăsa pe Lanna fără 
luptă. Din fericire, indianul avea toată noaptea la dispoziţie, ca să-şi asigure 
reuşita fugii. Era sigur că Chad nu va ezita să ajungă până la rezervaţie. 
Rawlins cunoştea locul unde se afla wigwam-ul mamei sale, dar Hawk 
spera ca el să nu ştie unde era grota. După fiecare oră de drum, Hawk se 
oprea, lăsând caii să se odihnească. La ora două, lăsă murgul să treacă 


înainte, conducând iapa. La ora patru, traversa zona care se întindea la sud 
de graniţa teritoriului navajo. 

Bolborosind fraze incoerente, Lanna tot nu se trezea din somnul ei 
artificial. De fiecare dată când se apleca deasupra tinerei femei, pe care o 
tinea în braţe, se simţea inundat de un sentiment protector, care îi alunga 
oboseala. Când soarele apăru la răsărit, opri caii şi studie terenul. Se găsea 
la trei mile de wigwam-ul mamei sale. Murgul răsuflă zgomotos în liniştea 
zorilor. Cu atenţie, fără s-o trezească, Hawk o aşeză pe Lanna într-o poziție 
mai comodă pe şa. Lumina dimineţii îi mângâia fruntea şi pomeţii. Privirea 
lui Hawk întârzie pe buzele ei întredeschise. Îi dete deoparte o şuviţă de păr 
castaniu. 

—Am lăsat nişte urme, pe care şi un orb ar putea să le vadă, şopti el la 
urechea însoțitoarei sale. Acum vom ajunge la stânci, şi nu mai ai de ce să 
te temi. Eşti în siguranţă, nu ţi se poate întâmpla nimic. 

Lanna scoase un sunet slab, ca şi când ar fi auzit. Poate că şi auzise, căci 
peyoti, ascutea simţurile. Auzise vocea lui Hawk în visele sale. Hawk 
tremura de mânie. Dar nu era momentul să se emoţioneze şi-şi reprima 
sentimentele. 

Mai departe era o albie de calcar secată. Hawk împinse murgul într- 
acolo, trăgând de funia cu care era prinsă iapa. Caii nu lăsau urme clare pe 
nisip. De altfel, era greu să le deosebeşti de urmele oilor care trecuseră pe 
aici, cu câteva zile mai înainte. 

Mai jos, curgea un izvor, singura sursă de apă pe o întindere de câțiva 
kilometri: apa țâşnea din stâncă şi se împrăştia pe un câmp de bumbac. Un 
copac uriaş domina stânca, iar crengile lui dese ascundeau intrarea grotei. 
Vechiul drum se oprea în faţa primei intrări în cavernă. 

De unde era Hawk, acoperişul rotund al wigwam-ului, de abia se vedea, 
dar tânârul îşi aducea bine aminte, de RAMADA prăbuşită. Mulţumit de 
ceea ce vedea, începu să coboare de-a lungul stâncii, care forma un jgheab 
îngust până la grotă. 

În câteva locuri, eroziunea rupsese câteva bucăţi de drum, dar el 
rămăsese practicabil pentru un cal antrenat. O stâncă masivă masca a doua 
intrare în grotă. 

Hawk intră în cavernă, aprinse un chibrit şi-l ţinu ridicat. Interiorul era 
adânc, putând adăposti şi caii. Totul era aşa cum ţinea minte Hawk, chiar 
dacă el nu prea avea încredere în memoria lui, ştiind că în ochii unui copil, 
totul pare mai mare. Cam la zece metri, în fundul râpei, se formase o 


movilă. Hawk dădu pinteni calului până la stâncă. Coborî panta, aruncând 
pietriş în urma lui, pentru a ascunde urmele. Jos de tot, era o grămadă de 
pietre şi argilă, pe care soarele deşertului le făcuse tari ca betonul. Hawk 
merse pe lângă wigwam-ul abandonat. Acest înconjur, pentru derutarea 
urmăritorilor, lungise drumul cu mai mulți kilometri. Destinația finală a lui 
Hawk şi a Lannei era mai departe, sub peretele canionului. În sfârşit, 
indianul opri caii şi îi legă de stâncă. Se dădu jos de pe cal, cu Lanna în 
braţe şi o culcă cu multă grijă pe pământ, înainte de a se duce să caute un 
loc. Trecuse mult timp de când nu mai folosise cărarea strâmtă care şerpuia 
de la faleză până la grota săpată în partea stâncoasă a canionului. 

Lipit de margine, Hawk examină mai întâi canionul. La acea oră 
matinală, părea pustiu; de fapt avea locuitori: un coyot şi un iepure cu 
urechi lungi, ocupat să-şi spele blana. 

Hawk ieşi din grotă şi urcă pe cărare până la capăt, acolo, unde o lăsase 
pe Lanna şi caii. O ridică şi parcurse drumul în sens invers. După ce o 
instală în grotă, cât mai comod posibil şi se asigură că nu se va trezi, se 
întoarse după cai. 

Poziţia soarelui pe cer îi arătă indianului că trecuse mult timp de la 
plecarea sa. Imediat ce Chad va constata dispariția fratelui său vitreg şi a 
Lannei, va pleca în urmărirea lor. 

Hawk verifică ultimul kilometru parcurs, ştergând o urmă lăsată de o 
potcoavă, aruncând nisip ici şi colo, peste urme. 

În acelaşi timp el avu grijă să nu lase vreo urmă a mocasinilor săi. În 
fine, găsi locul unde păscuse turma de oi, îşi scoase cămaşa, culese un braţ 
de iarbă pe care îl puse în veşmântul său. Satisfăcut, se întoarse la grotă, 
aruncă o parte din iarbă cailor şi puse restul lângă peretele din spate, îşi 
îmbrăcă cămaşa. După ce adună câteva bețe şi câteva lemne mărunte aduse 
de vânt. Hawk făcu focul în spatele cavernei, încălzind şi cafeaua. 

Îşi întinse muşchii contractaţi; şi-ar fi dorit câteva minute de somn. Îşi 
frecă ochii iritați, se lăsă pe vine, aşteptând răbdător desfăşurarea 
evenimentelor. Ce se va întâmpla dacă Chad îi va găsi? Hawk se aştepta la 
tot ce era mai rău. 

În obscuritatea plină de forme neclare, Lanna deschise încet ochii, 
incapabilă să înţeleagă unde se află. 

În apropiere, un cal bătea nervos din picior. O lumină pâlpâia. Lanna 
privi în direcția ei şi văzu un bărbat aplecat în faţa focului de lemne. Avea în 
mână un vas din cositor. Lanna ridică capul ca să vadă dacă şi Carol se 


trezise şi fu orbită de o rază de lumină care pătrundea printr-o deschizătură. 
Mai erau şi doi cai, în spatele unei frânghii întinse în diagonală şi fixată de 
o stâncă. În penumbră, recunoscu iapa pe care o călărise. Al doilea animal 
era mai înalt şi de o culoare mai deschisă. 

Pe nesimfite, Lanna înţelese că se afla într-o grotă. Se ridică puţin şi 
privirea ei reveni neliniştită la bărbatul de lângă foc. Mişcarea Lannei atrase 
atenția acestuia; îl recunoscu pe Hawk, dar prezenţa lui nu-i risipi 
neliniştea. El se ridică şi veni spre tânăra femeie cu o ceaşcă în mână. 

—Cafea? Nu avem decât un singur vas care trebuie să ne servească de 
oală şi pahar. 

Indianul nu făcu nici o aluzie la locul unde se aflau. 

— Unde sunt? spuse Lanna luând paharul, cu un aer absent. Cum am 
ajuns aici? 

—Eu te-am adus, recunoscu Hawk, degajat. 

—Bine, dar... 

Lanna privi din nou în jur. 

— Unde ne aflăm? Şi cum m-ai adus, fără să-mi dau seama? 

— Frai drogată. 

— Drogată? Absurd! 

Râse neîncrezătoare, apoi se opri, văzând că Hawk era serios. 

— De ce ai făcut asta? Mi-ai dat ceva, când dormeam? întrebarea ei 
semăna mai mult a mirare, decât o acuzație. 

—Ai auzit vreodată, vorbindu-se de peyotl? Mescalina îți este cunoscută. 
Se obține din seminţe de mac. 

Hawk se aplecă ajungând la nivelul ei şi rămase în echilibru pe călcâie. 

— De mescalină, da, am auzit, recunoscu Lanna, este un drog 
halucinogen, care o lungă perioadă de timp, nu dă efecte secundare. 

Ea explica ceea ce învățase la şcoala de infirmiere. 

—Vrei să spui că am luat aşa ceva? 

— De obicei, se pune în ceai. 

— În ceai? 

Lanna începea să înţeleagă. 

—Ceai de sassafras? Beau câte o ceaşcă, înainte de culcare; mi-l aducea 
Carol. 

——leri seară, ți l-a adus Chad. 

— Da. 

Lanna aprobă cu un semn din cap, îi era frig, la spate. 


— Mi-a spus că mi l-a trimis Katheryn, într-un termos. Asta explică 
visele pe care le-am avut, şi n-am avut nici o bănuială. Dar tu, cum ţi-ai dat 
seama? 

— Încercând să te trezesc dintr-un coşmar, azi-noapte. Cunosc starea în 
care te poate aduce peyotl. Când am găsit şi termosul în sacoşa lui Chad, n- 
am mai avut nici o îndoială. 

— Dar pentru ce? Ce spera să obţină? 

—În mod obişnuit, efectele drogului dispar în mod natural, după 
douăzeci şi patru de ore. Dar dacă este luat regulat — şi tu ai luat în fiecare 
seară — devii indiferent la toate. 

— Exact aşa s-a şi întâmplat. 

Lanna îşi trecu o mână peste faţă. În sfârşit, găsise explicaţia comportării 
ei ciudate. 

—Mă întrebam de ce sunt atât de apatică, iată! Dar care este motivul? 

—De când ai început să ai visele astea ciudate, ai semnat vreo hârtie? o 
întrebă Hawk, privind-o pătrunzător. 

—Nu, eu... 

Îmediat, îşi aduse aminte. 

—Chad mi-a dat să semnez nişte hârtii, spunând că este vorba de o 
procură, care să-i permită să voteze în locul meu. 

—Ai semnat? Hawk strânse din dinți. 

—Nu, n-am avut curajul să le citesc, chiar dacă Chad mi-a explicat ce 
conţin; am refuzat să semnez. 

Lanna se mira şi ea că rezistase. 

—Nu înțeleg de ce insista, adăugă ea. 

Îl privi pe Hawk şi-i văzu expresia de neîncredere la adresa fratelui său 
vitreg. 

—Vroia să mă înşele, şi de aceea mă droga? 

—Fără îndoială. Bea cafeaua, cât e fierbinte. 

Lanna îl ascultă şi luă o înghiţitură, dar mintea ei era tulburată. 

—Ce crezi că erau aceste documente? Îi cedam partea mea? 

—Cred că era ceva mai subtil, decât asta, răspunse Hawk, sec. Era un 
document, perfect legal, care îi dădea controlul asupra moştenirii tale, 
dreptul de a acţiona în numele tău, luăndu-ţi astfel, orice putere. 

—Dar Chad este deja bogat, de ce ar proceda aşa? 

—De obicei, această pornire se numeşte cupiditate, spuse Hawk, 
zâmbind. De ce să împartă, când ar putea avea totul? 


Luă un pumn de ţărână, lăsându-l să-i curgă printre degete. 

—Ar mai putea fi o explicație; toată viaţa, Chad a fost „al doilea”. În 
dragostea lui Katheryn, venea după John Buchanan. N-a fost decât al doilea 
bărbat, pentru Carol. În afaceri, venea după tatăl său şi, poate credea că vine 
şi după mine. Lui Chad nu-i place să împartă. Când a aflat că va trebui să-şi 
împartă moştenirea, n-a mai suportat. 

—ȘI eu care credeam că este amabil şi atent cu mine! Mă făcea să mă 
gândesc la John, la cât era de chibzuit. 

—De fapt, John Buchanan era foarte chibzuit, o ironiză Hawk. A 
demonstrat-o, lăsăndu-ţi ție toți banii. Astfel, făcea din tine ţinta escrocilor. 
De aceea, te-a invitat Chad la fermă; dorea să-i elimine şi să-ţi controleze 
averea. 

—Dar de ce mă droga? Aveam încredere în el. (Lanna îşi trecu o mână 
prin păr, dorind parcă să-şi pună ordine, în gândire). Răutăţile tale la adresa 
lui mă făcuseră să cred că-l judec greşit. 

—S-ar putea ca Chad să fie nemulțumit, că farmecul Faulkner nu are 
efect asupra ta. A descoperit că rămâi insensibilă. 

O apucă pe Lanna de bărbie. 

—Mă înşel, cumva? 

O fixă cu ochii arzători. Lanna îşi simţi inima zbătându-se. 

— Ba sunt sensibilă la farmecul Faulkner, dar nu la cel al lui Chad, 
declară ea. 

Buzele lui Hawk se deschiseră de plăcere; o ţinea pe Lanna de bărbie. 
Brusc, o sărută cu pasiune. O dorinţă vagă o străbătu pe Lanna; peyotl îi 
accentua senzațiile. Hawk se stăpâni cu greu să n-o mai sărute şi-i mângâie 
buzele tremurânde. 

— Având în vedere această situație, spuse el cu o voce seacă, Chad s-a 
gândit să găsească un alt mijloc de a acționa. Cred că soluția i-a dat-o 
Bobby-Câinele. 

—Cum? întrebă Lanna, dezamăgită că Hawk îşi retrase mâna. 

—Bea-ţi cafeaua, altfel, o beau eu. Luă ceaşca din mâna Lannei şi se 
îndreptă, ca să poată bea. 

—Nu e genul lui Chad să ofere ospitalitate indianului, la fermă. Dar 
bătrânul ştia unde să găsească peyotl, fără a trezi bănuiala cuiva. 

— l-a cerut lui Bobby-Câinele să-i facă rost? 

—Probabil l-a plătit cu whisky. L-am întrebat pe Bobby, de unde are 
băutura şi mi-a răspuns că l-a primit în schimbul „magiei”. Mi-a precizat că 


i l-a dat „Cel-care-are-două-feţe", dar această denumire corespunde mai 
multor persoane de la fermă, inclusiv lui Chad. 

Lanna completă lista. 

—ȘI lui Katheryn şi lui Carol. 

Aceste nume îi redeşteptară mânia, dar o mânie care se întorcea 
împotriva ei. 

—Nu înţeleg cum am putut fi atât de credulă. M-am lăsat amăgită nu 
numai de Chad, ci şi de ele. 

— Nu numai pe tine te-au înşelat, ci şi pe mine. În orgoliul meu, 
credeam că ei vroiau să scape de mine, pentru că le aduceam aminte de un 
trecut ruşinos. De fapt, ei sperau să mă înlăture ca să nu le descopăr 
intenţiile faţă de tine. Probabil că am avut o presimţire şi n-am plecat. 

—Sunt bucuroasă că nu ai plecat, recunoscu Lanna. 

— N-am scăpat încă. 

Aceste cuvinte o făcură să revină la prima ei întrebare. 

— Unde suntem? 

—O să-ţi arăt. Hai, să vezi. 

Hawk îi întinse mâna, ajutând-o să se ridice. Ea dădu deoparte pătura 
care-l acoperea picioarele şi-i luă mâna. Se ridică în picioare împleticindu- 
se puţin. 

O conduse la intrarea în grotă. Soarele, filtrat prin umbra deasă a 
copacilor, desena figuri ciudate pe pereţii exteriori. Lanna se opri în prag şi 
privi în adâncul canionului. Îşi întoarse ochii de la această imagine 
ameţitoare, apoi observă cărarea îngustă care urca până la ei. 

— Vezi acoperişul acela, aproape de intrarea în canion? 

Hawk arătă, cu mâna un punct în depărtare. Lanna făcu semn că-l 
văzuse. 

— Acolo am locuit cu mama mea când eram copil. Suntem în rezervația 
navajo. 

Hawk coborî mâna şi o prinse pe Lanna de mijloc. 

— De ce am venit aici? 

Ea întoarse capul, şi-l ridica spre el. Îi plăcea forța şi instinctul lui 
posesiv. 

— Trebuia să găsesc un loc unde să rămâi până trece efectul drogului. 
Mâine, cel târziu, vei reveni la starea normală. 

Ochii indianului o priviră cu tandrețe. 


— În acest moment, simţurile tale mai sunt sub influenţa lui. De aceea, nu 
fac dragoste cu tine. Nu-mi doresc să fii prea înflăcărată. 

Lanna preferă să nu discute acest subiect, în ciuda dorinţei pe care o 
simţea față de Hawk. Acesta încetă s-o mai privească şi inspecta cu atenţie 
canionul. 

— Nu mi-ai explicat de ce ai ales acest loc când mai erau atâtea altele. 

— Rawlins, ca şi ceilalți de la fermă, cunosc bine orice colțişor din 
această vale. Dacă ne-am fi dus în oraş, am fi fost remarcaţi, fără întârziere. 
Aici, făcu Hawk, arătând toată zarea, eşti la mine. Rawlins ştie unde este 
wigwam-ul, dar pariez pe tot aurul din lume că nu ştie de existenţa grotei. 

— Te aştepţi deci ca Rawlins să apară aici? 

— Da, dar primul va sosi Chad! Rawlins îi va arăta doar drumul. 

— Nu au decât să urce cărarea; îi va aduce drept aici, nu-i aşa? 

—O s-o piardă, cam la o milă de aici dacă nu mai mult, o asigură Hawk. 
Am încurcat urmele. 

Se întoarse spre Lanna şi o observă în tăcere, apoi punând un deget pe 
obrazul ei, urmări curba delicată. 

—S-ar putea să te fi băgat într-o mare încurcătură, Lanna. Nu ştiu cât 
este Chad de furios şi de ce ar fi în stare pentru... 

—Nu mi-e frică. 

Ciudat, dar spunea adevărul şi asta se vedea din tonul calm cu care 
rostise cuvintele. 

—Atâta timp,cât vom rămâne aici, fără să ne mişcăm, nu ne vor găsi. 
Putem sta ascunşi, până vor obosi să ne mai caute. 

—Şi mâncarea? Şi apa? 

—Am luat provizii din tabără, mărturisi Hawk, cu o figură comică; cât 
despre apă, este un izvor, aici, dedesubt. 

—Ai şi o pompă care s-o aducă sus? făcu Lanna pe un ton glumet. 

—Chiar dacă nu se văd, există nişte colțuri de stâncă, de care te poți 
agata. Nu am altceva de făcut, decât să cobor şi să umplu damigenele. 

Lanna aruncă o privire îngrijorată la stâncile ascuţite. 

—ȘI dacă o să cazi şi o să-ți rupi gâtul? 

Hawk râse, neliniştea ei îl amuza. O strânse mai tare. 

—De ce-aş face un lucru prostesc? 

O sărută pe obraz şi promise: 

— Voi fi prudent. 

Lanna îşi sprijini frunea pe umărul lui. 


— Nu vom putea rămâne o veşnicie, aici, Hawk. Ce vom face peste 
câteva zile? 

—EI bine, vom alege momentul cel mai bun, pentru a-l înfrunta pe Chad. 

Lanna închise ochii şi se emoţionă auzindu-l cum spune „noi!”. 

—O dar, ai spus că nu te amesteci în treburile altora; de data asta, n-aş 
putea spune că acţionezi ca un simplu observator dezinteresat. 

—De data asta, este altceva. 

Hawk nu-şi termină fraza. Se încordă, şi-şi afundă degetele în umărul 
Lannei. Ea îl simți tensionat, alarmat; ridică capul, să vadă ce nu era în 
regulă. Auzi un motor de maşină, exact în momentul în care Hawk îi 
spunea: 

— lată-1! 

O împinse pe Lanna în interiorul grotei. 

—Stinge focul şi linişteşte caii. 

Focul se stinse singur. Lanna se mulțumi să pună puţin pământ peste 
tăciuni. Apoi se duse la cai, mângâie nările murgului şi lăsă iapa să se frece 
de umărul ei. Stomacul 1 se strânse de nelinişte, când privi afară. Hawk era 
întins pe burtă. Lanna ar fi preferat să fie lângă el, să vadă ce se întâmplă, 
decât să fie condamnată să ghicească, ascultând zgomotele. 

Maşina se opri, se auzi motorul, apoi portierele trântite. Se aşternu o 
linişte apăsătoare. Ciulind urechile, Lanna auzi, sau 1 se păru că aude, voci. 
Calul întoarse capul spre ieşire, cu urechile date pe spate. Lanna îl bătu pe 
cap. 

Timpul se oprise în loc. După clipe care i se părură ore întregi, Lanna se 
întrebă, dacă trebuia să rămână lângă cai. În sfârşit. Hawk reveni trântindu- 
se pe burtă, în grotă, se ridică şi veni la ea. 

— Ce se întâmplă? şopti ea scrutându-i chipul de nepătruns. Au plecat? 

—Nu, făcu Hawk, însoţindu-şi răspunsul cu un gest din cap. Cred că 
Chad va aştepta să vadă dacă Rawlins ne-a reperat. 

—Până când? 

—Până după-amiază. Reperarea este o treabă de durată, în plus, Rawlins 
va continua urmărirea şi mai târziu. 

—Mi-ai spus că ar trebui să piardă urmele la o miiă de aici, îi aminti 
Lanna. 

—Da, dar când îşi va da seama, îşi va trimite oamenii înaintea lui Chad, 
să-l avertizeze. Iar el, va rămâne la urmă. ÎL cunosc şi ştiu că se va învârti în 


cerc, din punctul în care a pierdut drumul, încercând să descopere cea mai 
mică urmă. Nu renunţă uşor. 

Hawk nu părea îngrijorat. Se duse în fundul grotei, luă un braţ de iarbă 
şi-l dădu cailor. 

—Mai bine te-ai odihni; se pare că ziua va fi lungă. 

Ziua păru şi mai lungă, din cauză că trebuiau să stea ascunşi, fără să facă 
zgomot. 

Aşa cum spusese Hawk, în plină amiază, un călăret singuratic se apropie 
de wigwam. Cam după o oră, mai apărură doi. Câteva minute mai târziu, 
Lanna auzi din nou portierele trântindu-se şi motorul pornind. 

— Pleacă, şopti ea, din locul ei, în apropierea cailor. 

— Nu. 

Hawk era lipit de o stâncă, la intrarea în grotă. 

— Chad pleacă, dar Rawlins şi oamenii lui vor rămâne aici toată noaptea. 
Şi-au priponit caii şi tocmai fac focul. 

Lanna îşi înăbuşi un suspin şi se uită la sacul cu provizii. 

—Mai bine am mânca. Fac o cafea şi pregătesc masa, se oferi ea. 

Înainte ca ea să deschidă sacul, Hawk fu lângă ea. 

— Nici cafea, nici foc. O să mâncăm sandviciuri, avem pâine şi carne 
rece. 

— Dar... de ce? protestă Lanna. 

— Pentru moment, ei presupun că suntem prin preajmă, dar dacă simt 
miros de mâncare sau de fum, vor şti că suntem aici. 

—A1 dreptate, spuse ea, cu regret. 

Pâinea şi carnea se uscaseră, iar apa era călduţă şi fără gust. O ceaşcă de 
cafea fierbinte ar fi fost bine venită, mai ales că frigul nopţii invadase grota, 
imediat ce apusese soarele. 

Lanna se înfăşură în sacul de dormit şi se înghesui cât mai în spate, la 
picioarele cailor. Tremura în tăcere. 

Hawk îşi părăsi postul de observaţie, veni în mijlocul grotei, îşi luă sacul 
de dormit, scoase cearceaful şi-l întinse pe pământ. 

O privi pe Lanna şi-i spuse: 

—N-are rost să stăm amăndoi treji, mai bine te-ai culca. 

Îşi puse pe umeri o pătură şi reveni la intrarea în grotă. 

Lanna privi cearceaful, dar renunţă să-l folosească. Se ridică şi se apropie 
de Hawk, care stătea jos, cu picioarele întinse şi cu spatele rezemat de 
peretele stâncii. 


—Lasă-mă pe mine să stau de veghe, iar tu odihneşte-te, propuse Lanna. 

La lumina slabă a lunii, ea distinse zâmbetul obosit al prietenului ei. El 
făcu semn din cap că nu vrea. 

—Du-te şi culcă-te, îi ordonă el cu blândețe. 

— Dacă tu nu te culci, nu mă culc nici eu, replică Lanna, îngenunchind 
în faţa lui. Rămân cu tine. 

El ezită, apoi ridică braţele dând deoparte pătura. Lanna acceptă invitația 
şi se strecură lângă el, punându-și capul pe umărul lui. Apoi, Lanna întinse 
pătura peste amândoi. 

—Aşa, o să ne fie mai cald, spuse ea. 

Auzi mormăiala aprobatoare a lui Hawk şi îi simţi răsuflarea în păr. 
Zâmbi, în întuneric, fericită să simtă brațele lui Hawk peste trupul ei. 
Căldura bărbatului se amesteca cu căldura ei. 


Capitolul 19 


Un fâlfâit de aripi îl făcu pe Hawk să deschidă ochii. Furios, îşi dădu 
seama că adormise. Cât timp dormise? Privi soarele care de abia se ridica. 
Două ore poate, nu mai mult. Lanna atârna greu în braţele sale: respira 
profund, ca orice om care doarme. 

Hawk era înţepenit, dar se abținu să facă vreo mişcare. Afară, ceva 
speriase păsările; rămase nemișcat şi tăcut. Îi trebuiră câteva clipe ca să 
audă fâsâitul frunzelor ridicate de vânt şi zgomotul de paşi pe iarbă. Apoi 
auzi clar zgomot de copite. Zgomotul venea direct de sub ei, se părea că 
erau mulți cai. 

Hawk o trezi pe Lanna, punându-i mâna la gură, împiedicând-o să scoată 
vreun cuvânt. Ea mormăi, apoi se întinse. Se auzi un nechezat de cai, apoi 
zgomot de pietre dislocate de o cizmă. Hawk aruncă o privire spre caii lor: 
făceau impresia că nu auziseră nimic. Apoi se auzi clipocitul apei, ceea ce îl 
făcu pe Hawk să înţeleagă că oamenii erau la izvor. 

— E cea mai bună apă, pe care am băut-o vreodată! 

Hawk recunoscu vocea lui Bill Short. 

— Umple damigenele, înainte s-o tulbure cau, ordonă Rawlins. 

—Cum crezi tu, că a făcut Indianul ca să dispară astfel, în mijlocul 
naturii? întrebă Short, derutat. Vrea să ne facă să pierdem timpul, făcându- 
ne să-l căutăm aici, în timp ce el este în altă parte. De-aia a încurcat urmele, 
la o milă de aici. 

— Atunci, unde este? 

—Cea mai mare parte din navajo au wigwam-uri pe dealuri; locuinţe 
anexe. Cred că acolo a dus-o pe fată, spuse Rawlins. Este acolo şi râde de 
eşecul nostru. N-o să mai rânjească, când o să-l găsim. 

—Şti unde să-l cauţi? întrebă Short, sceptic. 

— Îmi aduc aminte, că John Buchanan spunea că pe dealuri sunt două 
izvoare. Pe unul l-am găsit. Să urcăm mai sus, să-l căutăm şi pe celălalt. 

Se auzi scârțâitul şeilor din piele şi copitele cailor bălăcindu-se prin apă. 
Pământul vibra de tropotul cailor. Hawk aşteptă ca zgomotul să se 
îndepărteze, apoi o lăsă pe Lanna, se ridică cu iuţeală să vadă dacă într- 
adevăr călăreți se îndepărtaseră. 

—Au plecat, de tot? întrebă Lanna plină de speranță. 

—Nu ştiu. Mai bine, dă-le cailor de mâncare şi de băut, spuse Hawk. 

Ridică pătura care-i acoperea spatele. 


— Unde te duci? 

—Sunt o fire bănuitoare, spuse Hawk ridicând din umeri, vreau să mă 
asigur că au plecat cu adevărat şi că discuţia dintre ei n-a fost o capcană. Nu 
o să stau mult, promise indianul, pornind pe cărarea îngustă care ducea spre 
canion. 

Hawk se întoarse peste o jumătate de oră. 

—Au plecat, o asigură el, răspunzând întrebării mute a Lannei. Au luat-o 
spre dealurile din Vest. Vom fi în siguranţă, cam două zile. 

Lanna percepu o mare oboseala în vocea lui; ultimele cuvinte, de abia le 
murmurase. Ridurile fine din jurul ochilor se încretiră, când îi zâmbi liniştit. 

—Ce-ai zice de-o cafea şi de puţină mâncare? 

În timp ce Lanna tăia felii de şuncă, Hawk aprinse focul. Cei doi tineri 
împărțiră o ceaşcă de cafea, în timp ce şunca se prăjea în tigaie. Lanna 
amestecă praful de ouă cu apa rămasă şi le puse pe foc. Era cea mai bună 
masă pe care o luase vreodată. 

—Au mai rămas două înghițituri de cafea, spuse Hawk întinzându-i 
vasul. 

—Nu mai e apă, răspunse ea, înainte de a savura aroma cafelei. 

Lichidul cald o învioră, dar muşchii ei rămâneau înțepeniţi şi dureroşi. 

— Mă duc să aduc apă, o anunţă Hawk. 

Ridică damigenele pe deasupra umărului. 

— Îar caii au nevoie de iarbă proaspătă. 

—Aşteaptă! 

Lanna înghiți ultima picătură de cafea. 

—Vin şi eu cu tine. 

— Ce? Să-i frângi gâtul? glumi Hawk. 

Lanna îşi aminti de configuraţia locului; exista un pinten de stâncă, de 
care putea să se agaţe. Dădu din umeri. 

—Am făcut puţin alpinism, în Colorado. Nimic extraordinar sau 
periculos, dar dacă tu poţi, pot şi eu. Şi apoi m-am săturat să rămân închisă 
în grota asta. Simt că o să mă înăbuş. 

Era o afirmaţie cam exagerată, dar Lanna nu mai vroia să rămână 
singură. 

Hawk ezită puţin, apoi acceptă. 

— Bine, vino, dar voi cobori eu primul. 

— Atunci, dacă o să cad, o să mă prinzi, făcu Lanna izbucnind în râs. 

— Exact. 


Hawk zâmbi şi se aplecă luând pătura. 

—Să mi-o arunci; am nevoie de ea, ca să strâng iarba. 

Lanna îl urmă pe Hawk pe marginea stâncii, dibuind cu piciorul orice 
sprijin. Hawk dispăru rapid din vedere. Lanna îşi reținu respirația, până îl 
văzu apărând, jos. Îi aruncă pătura. 

— Acum e rândul tău. 

Îşi puse mâinile pâlnie la gură, ca s-o încurajeze. 

— Mai poţi să te răzgândeşti! 

— Nici nu mă gândesc. 

Lanna imită, întocmai, gesturile indianului, cu burta lipită de perete, 
balansând când un picior, când altul. 

Ea nu se simțea complet liniştită, dar odată pornită, nu avea decât o 
ieşire; să coboare. Genunchii tinerei tremurau, iar Hawk o susținu de mijloc, 
pe ultimu metri. 

Lanna se gândi că Hawk exagerase: din cauza eroziunii, crestele 
peretelui se tociseră, dar era bucuroasă că se află din nou pe pământ drept. 

— Îţi bate inima? 

Ochii lui Hawk râdeau. 

— O sută treizeci de pulsaţii pe minut, recunoscu Lanna. 

— Umple damigenele cu apă, iar eu mă duc să strâng iarba. 

Hawk dădu jos de pe umeri damigenele şi i le întinse Lannei. 

—Nu ţi-e teamă că laşi urme, dacă se reîntorc? 

—Au parcurs canionul în toate direcțiile şi nu vor fi în stare să 
deosebească urmele lor de ale noastre, o asigură Hawk. 

El întinse pătura pe iarba îngălbenită de sub copaci. În acest timp, Lanna 
tinea damigenele la suprafaţa micului bazin format de izvor, ascultând 
gâlgâitul apei. Era rece şi tânăra bău o înghițitură, apoi îşi stropi faţa. Pielea 
1 se întinse sub răcoarea binefăcătoare. Când damigenele se umplură, Lanna 
le sprijini de stâncă şi se duse spre locul unde era Hawk. Atenţia îi fu atrasă 
de o mică construcție, ascunsă printre copaci. Ea arătă cu degetul spre 
obiectul care părea un wigwam în miniatură. 

Indianul privi în direcția indicată, apoi se întoarse şi-şi continuă treaba. 

— Este o cabină publică? 

— Nu, este o casă pentru transpirat. 

—Cum adică? o casă pentru transpirat. 

Hawk se întrerupse pentru câteva momente. 

— Cred că poate fi versiunea navajo pentru sauna voastră. 


—Ce loc minunat! murmură Lanna cu un oarecare regret. Cred că n-a 
mai fost folosită de mult. 

— Ba da. De fiecare dată când vin aici, o folosesc. 

După ce tăie iarba, Hawk o îndesă în pătură. Lanna se uita fix la 
wigwam-ul cel mic. 

— Nu s-ar putea... 

Ea se întoarse şi zări licărul răutăcios din ochii lui albaştri. 

— Sauna indiană este rezervată în exclusivitate bărbaților, declară Hawk. 

—ŞI femeile n-au voie să intre? se miră Lanna, puţin provocator. 

Hawk privi spre vest. Lanna înţelese că se gândea la Rawlins. Câteva 
momente, uitase în ce situaţie se aflau. Cu regret, ea renunţă la „casa pentru 
transpirat"; era prea riscant. 

— Taie iarba în locul meu, spuse Hawk, înfigând cuțitul în pământ, o să 
aprind focul, să încălzesc pietrele. 

— Poate n-ar trebui, începu Lanna cu o voce înţelegătoare. Este o 
imprudenţă. 

—Nu vom mai avea altă ocazie să facem o baie de aburi, o întrerupse 
Hawk, iar ei vor reveni de abia mâine. 

Dispăru un timp, care 1 se păru nesfârşit tinerei. Când el se întoarse, ea 
umplu pătura cu iarbă. Hawk aduse un fel de cană, pe care o puse jos, cât 
lega capetele păturii. 

— Mă duc să duc iarba în grotă. 

Apucă balotul de un nod şi-l puse pe umăr. 

— Umple oala cu apă, până mă întorc. 

— Bine. 

Lanna nu se mişcă şi îl urmări pe Hawk, care escalada stânca. Se temea 
ca povara pe care o ducea, să nu-i împiedice mişcările. 

Când el puse genunchiul pe stâncă şi sări în grotă, ea scoase un suspin de 
uşurare şi se duse la izvor. Hawk, de abia dispăru şi oala era plin de apă. 
Fără să-l aştepte, Lanna se îndreptă spre micul wigwam-saună. O pătură 
plină de praf ținea loc de uşă. O ridică şi simţi un val de căldură. Intră şi 
lăsă pătura să cadă în urma ei. Construcţia din pământ fiind mică, se 
încălzise repede. 

În mijloc, Hawk îngrămădise pietre netede. Lanna băgă mâna în oală şi le 
stropi. Picăturile de apă alunecară şi fură repede, absorbite de suprafața 
fierbinte. Lanna ieşi afară şi privi în direcția grotei; nici un semn de la 


Hawk. Tentaţia de a face saună, era prea mare. Fără să-l mai aştepte, tânăra 
femeie se dezbrăcă, îşi împături hainele şi le puse aproape de uşă. 

Tremurând în aerul rece de toamnă, Lanna se grăbi să intre în căsuţă. De 
data asta, stropi din plin pietrele încălzite, care aruncară nori de abur. În 
câteva secunde, căldura umedă o învălui, alungând tensiunea din trup. 
Lanna îşi lăsă capul pe spate, bucurându-se din plin de această senzație. 

Un curent de aer rece îi trecu pe la ceafă. Deschise ochii şi-l zări pe 
Hawk deasupra ei. De la mijloc în jos era acoperit cu o pânză uşoară, care îl 
ascundea prea puţin. Pielea lui era ca arama, de la picioarele lungi, până la 
bustul musculos. Lanna simti cum îi zvâcneşte inima. Țesătura minusculă îi 
scoase în evidentă muşchii coapselor şi linia clară a feselor. 

— Pietrele erau fierbinţi, şopti ea şi m-am gândit că n-o să te superi, dacă 
ti-o iau înainte. 

— Nu mă supăr. 

Hawk stropi din nou pietrele şi fură învăluiți de un abur alb. Fascinată de 
pielea lui Hawk, lucind de sudoare, Lanna nu-şi dădu seama că el îşi scoase 
pânza. De când el o aruncă pe Jos, ea se sufocă. Frigea toată. 

Cu grația unui animal, Hawk se aplecă şi se aşeză pe Jos, lângă Lanna, 
privind-o drept în ochi. Locul primitiv, goliciunea lor şi temperatura ca de 
vulcan care se ridica din vatră, o făcură pe Lanna să se lungească într-un 
colţ, iar Hawk o imită. El luă între degete o şuviţă din părul ei şaten. Când 
îşi lipi buzele de ale ei, Lanna scoase un suspin. Ea îi mângâie pielea 
lucioasă, trecându-i palmele peste muşchii spatelui. Gurile lor se striviră 
una de alta. 

Mâna lui Hawk alunecă pe corpul ei jilav şi-l simţi aprinzându-se. 
Degetele lui mângâictoare păreau că se lasă purtate de plăcerea de a o 
descoperi. Urmări linia gâtului, apoi cobori spre sâni. Mirosul de pământ 
care emana din Hawk o îmbătă pe Lanna. Hawk abandonă gura Lannei, şi-l 
sărută obrajii, oprindu-se pe gât, acolo unde se simţea pulsul. 

—Am aşteptat atât... 


Vocea lui răguşită, răsuflarea rapidă erau aidoma cu ale Lannei. Când 
Hawk îşi atinse faţa de sânii ei rotunzi, tănăra îşi băgă degetele în părul lui 
negru, care se desfăcuse în şuviţe, din cauza transpirației. 

Nemaiputănd suporta gura lui pe piept, corpul Lannei se arcui, 
obligându-l să coboare. Hawk îi devora acum pântecul roz. Lanna scoase un 
geamăt de plăcere. Ea îşi mişcă uşor şoldurile sub mângâierile pricepute, 


care făceau să-i crească plăcerea. Mâinile Lannei, corpul ei fremătănd, îl 
implorau pe iubitul ei. 

Hawk îşi strivi corpul de al ei. Amândoi erau jilavi de aceeaşi umezeală, 
iar aerul saturat de vapori îl ţinea hpiţi. Lanna nu mai putea respira, țintuită 
pe pământul tare. Se zbătu elberându-şi gura şi reuşi să articuleze: 

— Hawk, eşti prea greu... Mă sufoci. 

Dintr-o mişcare, el se întoarse pe spate, iar Lanna se trezi deasupra. El o 
ridică uşor, o îndepărtă puţin de pieptul lui, admirându-i sănii albi şi goi. 

— Credeam că preferi poziția clasică, o necăji el cu tandreţe. 

Din nou mâinile lui Hawk alunecară pe pielea ei, însufleţind-o. Căldura 
din saună se transforma într-un infern, în momentul în care cele două 
trupuri înlănțuite se mişcară la fel, purtate de acelaşi ritm frenetic. Lanna fu 
învăluită de o flacără imensă, care o purta până în punctul în care spiritul şi 
carnea se uneau într-o singură strălucire. 

Abandonată în braţele lui Hawk, vraja se destrăma încet, pentru Lanna. 
Nu putea vorbi, incapabilă să găsească cuvintele potrivite. Cu ochii închişi, 
savura extazul violent, care o lăsase plapitând încă. Murmură ceva fără 
înţeles. 

—Baia asta de aburi ne-a stors ultimele puteri, zise Hawk cu o voce 
răguşită. 

El se ridică în picioare, lar Lanna se trase într-un colţ al saunei, cu 
picioarele strânse într-o parte. Ochii ei verzui, deveniseră luminoşi şi tandri, 
privindu-l pe bărbatul căruia îi aparținea. El se aplecă ajutând-o să se ridice, 
apoi o luă în braţe. Îi trecu o mână pe după gât, îşi puse gura pe pieptul ei, 
acoperind-o cu sărutări pasionate. 

Hawk o duse până la uşă şi cu o mişcare din umeri, dădu deoparte pătura. 
După întunericul din saună, lumina soarelui îi orbi. Lanna închise ochii şi se 
lipi de corpul puternic care o apăra de aerul rece. Hawk nu o lăsă jos, ci 
continuă să înainteze. 

—Unde mergem? întrebă ea. 

Nu era îngrijorată cu adevărat. 

— Nordicii sunt de părere că e bine să faci o baie rece, după saună, nu-i 
aşa? 

Lannei îi trebuiră câteva secunde, ca să înțeleagă. 

Ridică capul, dechise ochii mari şi observă că Hawk o ducea spre izvor. 
Se uită întrebător la faţa imobilă în care doar ochii albaştri scânteiau 
răutăcioşi. 


— Hawk, să nu faci asta! Doar n-o să... 

Se zbătu, cuprinsă de panică. 

— Nu, lasă-mă, lasă-mă! 

El zâmbi. 

— Te las imediat. 

— Nu, nu mă arunca înăuntru, protestă Lanna. 

Nu era nici înspăimântată, nici furioasă, dorea doar să scape de acest 
ritual. 

—Bine, spuse Hawk oprindu-se pe marginea bazinului format de izvor, 
nu te bag înăuntru. 

Lanna suspină uşurată şi se lăsă purtată de iubitul ei. Pe neaşteptate, 
braţul care îl sustjnea gambele alunecă şi Lanna se trezi cu picioarele în apa 
rece. Contactul cu apa rece o făcu să scoată un țipăt ascutțjt. 

— E rece? 

Hawk izbucni în râs, stropindu-i coapsele. 

— Mi-ai promis! strigă Lanna încercând să-şi menţină echilibrul, pe 
fundul alunecos. 

—Ți-am promis să nu te arunc în bazin, îi aminti el, continuând s-o 
stropească. 

Lanna făcu la fel, luând apă în căuşul palmelor şi stropindu-l pe piept. 
Hawk se afundă din ce în ce mai mult şi bătălia continuă cu râsete şi țipete. 
În curând Lanna era udă din cap şi până în picioare. ÎI stropi pe Hawk drept 
în faţă şi izbucni în râs când îl văzu dând înapoi. Ea porni din nou atacul, 
dar pe neaşteptate, el îşi duse mâna la ochi. Urmărirea încetă. 

—Ce-ai păţit? întrebă Lanna venind repede spre Hawk. 

O păcălise: o prinse de mână şi o luă în braţe. Când buzele subțiri ale lui 
Hawk le atinseră pe ale sale, inima Lannei tresaltă, din nou. Se abandonă 
corpului viril, hpindu-se de el, ca să-i simtă mai bine formele. 

Buzele ei întredeschise erau ca o chemare pentru un contact mai intim. 

Hawk o ridică în aşa fel încât gura lui era în dreptul sânilor ei. Îi trecu un 
braţ peste mijiocul zvelt şi altul pe sub coapse. Cu şoldurile lipite de 
pântecul lui, cu picioarele bătând aerul, indianul o scoase din bazin. În faţa 
arborelui de bumbac uriaş, el o lăsă pe Lanna jos, la nivelul lui şi o lipi cu 
spatele de trunchi, având grijă s-o protejeze cu mâinile. Chiar după 
îmbrățişarea lor, ea continua să-şi îmbrățişeze iubitul, a cărui gură îi 
mângâia părul. 


—Eşti a mea Lanna, spuse el cu o voce puternică, nici un bărbat nu te va 
atinge, niciodată. 

Îi luă capul în mâini şi-şi cufundă privirea în ochii ei verzui. O provoca, 
aşteptându-se la un protest, dar ea nu făcu nimic din toate astea, ci suspină 
radioasă. 

— Da, murmură ea, copleșită. 

Hawk inspiră adânc, apoi dădu aerul afară încet, ca şi când ar fi vrut să 
îndepărteze de el orice violenţă. 

—Ți-e frig, remarcă el. 

Lanna lăsă ochii în jos şi observă că din cauza frigului, pielea îi devenise 
ca de găină. Hawk îi luă mâna. 

—Hai să ne îmbrăcăm, până nu răceşti. 

—Şi tu? 

—Pielea mea e rezistentă, o asigură el, ducând-o spre saună. 

Hainele lui Hawk erau împăturite lângă ale Lannei, dar el dispăru 
înăuntru, în timp ce ea se îmbrăca. Ea tocmai îşi trăgea fermoarul jeans-ilor, 
când el ieşi, acoperit cu pânza sa primitivă. Se îmbrăcă şi el, la rândul lui. 

—Crezi că poţi urca până la grotă? întrebă el. 

— Dacă mă ajuţi, o să pot, spuse Lanna. 

Hawk aşteptă ca Lanna să fie în siguranță pe marginea stâncii, apoi săltă 
pe umeri damigenele. Din cauza întunericului, în grotă părea mai frig. 

—Să fac cafea? propuse Lanna. 

Hawk îi dădu o damigeana. 

— Mi-ar face plăcere. 

Când cafeaua fu gata, Lanna adăugă puțină apă rece, împărțind aceeaşi 
cană, într-o atmosferă de dulce intimitate. La un moment dat, umerii lui 
Hawk căzură de oboseală; întinse cana Lannei. 

— Ține, termin-o tu, o să mă culc, n-am mai dormit de patruzeci şi opt de 
ore. 

În ciuda oboselii, Hawk se sculă cu agilitatea unei pisici şi se duse să se 
întindă lângă peretele grotei. Înainte de a-şi acoperi fata cu pălăria, aruncă o 
privire spre Lanna. 

—Nu cred că vom avea vizite, dar fii vigilentă! 

Hawk adormi imediat. Fără să facă zgomot, Lanna căută un pieptene în 
sacoşă şi se aşeză la intrarea în grotă, pieptănându-se în soare. Când începu 
să se întunece, ea observă că Hawk dormea cu brațele încrucişate pe piept, 


parcă apărăndu-se de frig. Scutură pătura de ultimele fire de iarbă şi o 
întinse peste cel adormit. El se mişcă, dar nu se trezi. 

Înainte ca soarele să apună, Lanna pregăti cina, ştiind că lui Hawk nu i-ar 
fi plăcut să aprindă focul noaptea, lumina lui putând fi văzută în această 
pustietate. Când mâncarea fu gata, îl trezi pe Hawk. De abia îl atinse şi el fu 
în picioare. După ce mâncară, Lanna pregăti o ultimă ceaşcă de cafea. Cerul 
deveni purpuriu din cauza crepusculului şi Lanna stinse focul. Hawk se 
instală la intrarea în grotă, scrutând orizontul. Ea îi aduse cafea. 

—Unde crezi că sunt? întrebă ea, văzând neliniştea lui Hawk. 

El se întoarse şi dădu uşor din umeri. 

— Habar n-am. 

Ea îi întinse cafeaua şi fremăta când îi atinse degetele. 

—O să stai în picioare toată noaptea, să veghezi? 

— Nu, nu cred că e nevoie. Nu se vor întoarce în plină noapte. 

În lumina purpurie, Lanna de abia distingea wigwam-ul; sauna nu se 
vedea deloc. 

—Cum este când trăieşti aici? întrebă tânăra femeie, curioasă la tot ce 
avea legătură cu iubitul el. 

— Idilic. Dar şi crud, răspunse Hawk, fără amărăciune. De aici, din 
copilăria mea navajo îmi menţin echilibrul. Într-o zi, o să-ţi arăt acest ţinut 
care se numeşte „Cele Patru Corturi”. 

— Mi-ar plăcea mult. spuse Lanna, fericită că Hawk dorea să-i arate 
propriile rădăcini. 

— MESAS, tufele dintre câmpurile acoperite cu salvie, mărginite de 
pietre. Canioaneie brodate de pini albaştri, nisipurile roşiatice, stâncile roşii. 
Cum să explic că aici culorile au o intensitate dramatică, care reunesc 
contrastele de umbră şi lumină? Acest pământ viu vibrează, plin de forţa 
Creatorului său. 

Remarcând emoția lui Hawk, Lanna înţelese identificarea lui profundă cu 
pământul natal, pe care nu o va putea împărți cu el. Poate era mai bine că 
ştia. 

— Un indian nu poate fi despărțit de pământ, continuă Hawk, ca şi când 
nu s-ar mai fi adresat tinerei femei, ci şi-ar fi exprimat gândurile cu voce 
tare; triburile care s-au mutat, au pierit; Chippewan, Mohicani, Chickasws. 
Triburile Navajo şi Apache care au trăit tot timpul pe pământurile lor, au 
supravieţuit în interiorul celor «Patru Piscuri". 


Hawk se întrerupse şi o privi pe Lanna, ca şi când şi-ar fi adus aminte de 
existența ei. 

——lartă-mă. 

—Nu trebuie să-ţi ceri iertare. 

—Prefer să mă cunoşti. Vezi, eu n-am părăsit niciodată acest ținut şi nici 
nu eram sigur că voi mai reveni. Sunt împărțit în două. Dar am învăţat să 
semăn cu fiecare, pentru orice eventualitate. 

—Două părți, ca şi numele tău, remarcă Lanna. 

— Mă cheamă Jim Blue Hawk, rectifică tânărul. Jim şi Hawk: o parte 
americană, alta indiană. 

—Jim Blue... J.B.. inițialele lui John Buchanan şi Hawk, şoimul, pentru 
Faulkner. 

—Pură coincidenţă. Mi-am ales numele când eram copil. John Buchanan 
remarcase, probabil asemănarea, care l-a amuzat, poate chiar se mândrea. 
Nu ştiu. 

Ridică din umeri, arătând că problema n-avea importanță pentru el. 

— Dar în tine se regăsesc multe din trăsăturile lui de caracter. Chad 1-a 
moştenit slăbiciunea, superficialitatea poate, remarcă ea cedând, în sfârşit, 
ideii că John Buchanan avusese şi defecte. Tu ai forța lui, inteligenţa lui, ştii 
să comanzi; am remarcat asta când dădeai ordine la adunarea cirezilor. De 
ce nu te foloseşti de acest talent? Ai evitat acest subiect, ultima dată când l- 
am abordat. 

— Patronii au prostul obicei de a cere personalului să aibă un orar 
regulat. 

—Când eşti propriul tău stăpân, îți aranjezi programul cum vrei, replică 
Lanna. 

Hawk zâmbi şi-i întinse cana. 

— Ti-am mai spus. gândeşti prea mult. 

El se îndepărtă de intrarea în grotă. 

— Mă duc să văd dacă şi caii au tot ce le trebuie pentru noapte. Mâine 
dimineaţă trebuie să-i dezmorţesc puţin. 

Lanna rămase în faţa intrării, ascultând zgomotele din spatele ei. 
Contemplă gânditoare stelele care apăruseră la orizont. 

Când se întoarse, Hawk era deja întins pe pământ. El ridică pătura şi o 
invită. 

—Adu-ţi sacul. 


Ea remarcă că el rămăsese îmbrăcat şi-şi păstră şi ea haineie. După ce 
aranjă cana în sacul cu provizii, îşi luă sacul şi se lungi lângă Hawk. El îi 
oferi umărul în chip de pernă şi ea i se ghemui la piept. 

—Eşti obosită? 

— Nu am migrenă, dacă asta m-ai întrebat. 

Hawk râse în tăcere. Lanna îi simţi răsuflarea caldă pe obraji. Trupul ei 
era în aşteptarea celui de lângă ea. Mâna lui Hawk se întinse spre talia ei, 
mângâindu-i şoldul. O acuză, în glumă. 

— Tu poţi face un bărbat neputincios. 

— Chiar aşa? 

Dăndu-şi capul pe spate, ea îi aruncă o privire provocatoare. 

— Neamul navajo crede că este vătămător să faci prea multă dragoste, 
afirmă Hawk, în timp ce mâna lui continua să rătăcească. 

— De ce? 

Ochu Lannei străluceau de curiozitate. 

— Pentru că, după credinţa navajo, asta ar putea afecta spina dorsală, 
acolo unde ea întâlneşte creierul. Un profesor de anatomie ti-ar spune, că 
asta este în legătură cu nervul median. Ai studiat Yoga? 

— Nu. 

Lanna îi descheie cămaşa şi-şi băgă mâna înăuntru, în contact cu pielea. 

Pentru a atinge iluminația transcedentală, yoginii trebuie să-şi 
canalizeze potenta sexuală spre nervul median. Puterea spirituală provine de 
la energia fizică, explică Hawk. Budiştii cred că spiritul părăseşte trupul, 
după moarte, prin partea de sus a capului, unde se găseşte nervul median. 
De aceea multi budişti îşi rad capul, cu excepţia acestei porțiuni. 

Hawk îndepărtase o şuviță deasă de păr castaniu. 

— Din acelaşi motiv indienii îşi scalpează duşmanii. Se asigură astfel că 
spiritul acestora nu se va transforma într-o fantomă care să-i vâneze. 

— Fascinant, murmură Lanna. 

Înţelegea, dar simţurile ei se concentrau asupra altui lucru. 

—Mi-ar părea rău să văd părul tău frumos atârnând la centura unui 
bărbat. 

Hawk fixă şoldurile Lannei pe sacul de dormit. 

— Nici măcar la a ta? şopti Lanna, descheind primii nasturi ai bluzei 
sale, 

— Nici măcar la a mea, suflă Hawk, deasupra ei. Tânărul alese un alt 
mod de comunicare decât vorbele. 


Lanna aprobă alegerea lui cu un geamăt de plăcere. 


Capitolul 20 


Admirând efectul soarelui pe o movilă îndepărtată, Lanna îşi aminti de 
descrierea pe care o făcuse Hawk, în ajun. Simţi pământul tresărind, când 
colina de argilă îşi schimbă culoarea în roşu aprins, apoi în roşu cărămiziu. 
În depărtare, o colină acoperită cu ienuperi întuneca orizontul. 

Lanna îşi întoarse faţa spre vântul care-i răscolea părul făcându-l să 
semene cu un stindard mătăsos şi-i lipi bluza de corp. Aerul mirosea a salvie 
şi praf. Totul era viu. 

— Doamne, pe unde hoinăreşti? 

Tonul scurt şi neliniștit al lui Hawk o surprinse. 

—Admiram peisajul. 

O rafală îi aduse peste față o şuviţă de păr castaniu. Ea o dete deoparte şi 
se întoarse în vânt. 

— Voiam să văd wigwam-ul unde ai locuit când erai copil. 

— Nu e mare lucru de văzut. 

— Nu aici, recunoscu ea, fără să-l privească, preocupată să contemple 
tinutul, dar acolo... 

Nu-şi termină fraza, incapabilă să găsească cuvinte mai apropiate de cele 
ale lui Hawk. Indianul se apropie de ea, îi examină profilul, apoi la rândul 
său, scrută orizontul. Lanna se smulse din meditaţia ei şi-l privi pe Hawk. 
Totul în el avea demnitate, mândrie şi o independenţă sălbatică. Venise 
momentul să-i vorbească cu inima, fără să fie influenţată de pasiune sau 
dorință. 

— Hawk, te iubesc. 

Era ca o constatare. El tresări, apoi se întoarse spre ea. 

— Nu cunosc sensul cuvântului „iubire", nu am experiență, Lanna. 

Îşi puse mâna pe umerii ei, imobilizând-o. Răspunsul o dezamăgise, dar 
în sinea ei spunea că este de înţeles. 

—Ceea ce ştiu, este că atunci când te atinge un bărbat, mă apucă o furie 
ucigaşă. Când te ţin în brațele mele, sunt în altă lume. Şi nu sunt fericit 
decât cu tine. Dacă dragostea este mai mult decât toate astea, atunci va 
trebui să mă înveţi tu. 

Lanna îşi înăbuşi un țipăt, înțelegând sensul cuvintelor lui Hawk. Se 
aruncă în brațele lui, cu ochii umezi de o bucurie neîncrezătoare. Hawk o 
strânse la piept şi-i sprijini capul pe umărul său. 

— De neînchipuit, nu-i aşa? Vreau să fii femeia mea. 


Ea râdea copleşită de fericire; ridică capul, mândră şi triumfătoare. 

—Mă voi căsători cu tine, puţin îmi pasă dacă vom trăi într-o grotă, un 
wigwam, sau... 

— Mie îmi pasă! declară el. 

Îşi întrerupse declaraţiile pasionale, cu un sărut. O strânse pe Lanna la 
piept, şi-i murmură: 

— Gândurile tale blestemate, m-au făcut să mă răzgândesc. 

O sărută pe gură. lar Lanna se strânse lângă acest corp viril, pe care acum 
îl cunoştea atât de bine. Întotdeauna o bulversa. Sărutul lor fu lung şi plin de 
pasiune, ca un preludiu la alte întrebări şi mângâieri, dar, pe neaşteptate, 
Hawk le puse capăt; avea muşchii încordați. Ridică bărbia alarmat şi se 
desprinse de Lanna. 

— Avem musafiri. Nu ne-au reperat încă, şi vom putea să ne refugiem în 
grotă, dacă ne grăbim. 

Lanna văzu norul de praf şi simți pământul vibrând sub picioare. 

—Nu, prefer să rămân să-i înfrunt pe Chad. 

Hawk păru mulțumit de răspunsul ei şi zâmbi. Aruncă o privire spre 
grotă. 

—Ce este? întrebă Lanna. 

—Aş prefera să am puşca, asta ar înlătura dificultățile, în cazul în care 
lucrurile ar lua o întorsătură neplăcută, încrederea Lannei se spulberă pentru 
un moment. 

— Hawk! 

— Nu te speria, se va sfârşi cu bine. 

Vântul îi aduse în ochi o şuviţă de păr, pe care ea o prinse după ureche. 

Se apropia un camion, iar în faţa lui erau trei oameni călare. Lanna îi auzi 
motorul, dar vehiculul dispăru în norul de praf ridicat de copitele cailor. 
Inima Lannei începu să bată. Hawk făcu un pas înainte, pentru a o acoperi. 

Trupul lui era încordat din cauza pericolului, dar stăpânea situația, ceea 
ce îi dădea un sentiment plăcut. Cam la douăzeci de paşi, camionul se opri, 
şi de asemenea şi călăreți. 

Chad tâşni din spatele unei roți şi veni spre ei ca un taur furios, Hawk 
recunoscuse pasagerii: erau Katheryn şi Carol. Îşi concentra atenţia asupra 
lui Chad, fără a-l scăpa însă, pe Rawlins din ochi. 

—Salut Chad! Ce frumos din partea ta că ai venit fără surle şi trâmbiţe; 
s-ar spune că este o reglare de conturi. Nu-i aşa? 

—Las-o, se răsti Chad. 


—Nu o ţin eu. 

Indianul ridică dintr-un umăr, apoi îl sfidă pe Rawlins. 

— De data asta, care-i acuzaţia? Răpire? 

Supraveghetorul îi aruncă o privire neagră, dar nu răspunse. 

— Ai răpit-o din tabără, spuse Chad, vreau s-o dai înapoi. 

—Nu mă întorc, Chad, declară Lanna. Rămân cu Hawk, din voința mea. 
Știu ce-ai vrut să faci cu mine. 

— Nu înţeleg, despre ce vorbeşti. Mai bine te-ai urca în camion, răspunse 
Chad. 

—Ai dat greş Chad, continuă Hawk cu calm. Lanna nu mai vrea să 
rămână cu tine. 

—Nu! N-am dat greş, urlă Chad, pradă unei mânii vecine cu disperarea. 
Dă-te deoparte, Hawk; Lanna merge cu noi. 

— Nu! 

Hawk observă o mişcare şi-l auzi pe Rawlins dând nişte ordine, cu o 
voce joasă, celor doi călăreţi, îşi scoase cutitul din teacă şi-l înfruntă pe 
Rawlins. Pentru moment, Chad nu era periculos. 

—Nu te da jos de pe cal, Tom, spuse îndreptând cuțitul spre el. Altfel, voi 
uita că eşti bătrân. 

Ajutorul îi veni de unde nu se aştepta. Luther Wilcox îşi scoase pușca și- 
o îndreptă spre tovarăşi lui. 

—Este o poveste care nu ne priveşte pe noi, Tom. Rămâi pe loc. Disputa 
va fi între cei doi Faulkner. Iar eu vreau să fiu sigur că şansele vor fi egale. 

— Lasă puşca, urlă Rawlins, mai bine ai îndrepta-o în altă direcție. 

Luther era gata să tragă. 

—Cred c-ai uitat, că jumătate din fermă este a lui Hawk. 

— Tu hotărăşti, Chad. 

Hawk îşi sfida fratele vitreg, acum când pericolul imediat fusese 
înlăturat, datorita intervenției lui Wilcox. Chad ezita, dar Katheryn îl 
încurajă. 

— Doar n-o să-i iaşi să plece aşa! Chad, ai făcut rău că i-ai acordat atâta 
încredere. 

Hawk îşi muta privirea pe aceasta femeie între doua vârste, pe care ura o 
însuflețea. Deodată, îşi dădu seama că răutatea ei îl întărâta pe fiul său 
împotriva lui, încurajându-l să se bată. Nu era nici un dubiu; venise cu el, 
pentru a se bucura văzându-l triumfător. 


Hawk prinse privirea verde a lui Carol, ghicind că această scenă îi 
amintea de o alta, asemănătoare, a cărei miză fusese odinioară, ea. Chad îşi 
tinea mâinile lăsate în jos, pe lângă corp, cu pumnii strânşi. 

—?Pune cuțitul Jos, şi, atunci o să vedem dacă eşti bărbat. 

Sângele lui Hawk clocotea în vine. Îşi dădu seama cu surprindere, că şi el 
vroia să se bată. Îşi reprimase ura, timp de douăzeci de ani; acum o va 
elibera. Făcu câțiva paşi, îndepărtându-se de Lanna, până într-un loc fără 
arbuşti. În mijloc erau urme de cenușă neagră, pe locul unde Rawlins şi 
oamenii lui îşi petrecuseră noaptea, cu două zile înainte. 

Fără să-l piardă din ochi pe Chad, care se mişca în cerc, gata să atace, 
Hawk îşi înfipse cutitul într-o cracă pe jumătate arsă. În aceste câteva 
secunde îşi cântări adversarul. Chad avea avantajul greutăţii, dar nu avea 
rezistență. Reflexele lui nu erau aşa de rapide, dar Hawk nu trebuia să-l 
subestimeze pentru asta. 

Cercul se strângea. Hawk aşteptă ca Chad să facă prima mişcare. Acesta 
porni ca o săgeată. Creierul lui Hawk înregistra că Chad nu era nici lent nici 
neîndemânatic. Umărul fratelui său vitreg îl zdruncină înainte ca el să poată 
evita greutatea. Se agăţă de braţeie lui ca să nu fie trântit la pământ. Cei doi 
bărbaţi se înhăţară, fără ca vreunul dintre ei să fie în avantaj şi Hawk dădu 
înapol. 

În momentul în care Chad se luă după el, apăru prima şansă. Înlătură 
braţul ridicat al dușmanului său şi-i dădu un pumn în gură. Îi simţi buzele 
plesnind sub falangele sale. Adversarul era amețit. Hawk profită şi-i mai 
dădu câteva lovituri în bărbie şi în cap; din răni curgea sânge. 

Ochii lui Chad ardeau de o ură ucigaşă. Se aruncă asupra lui Hawk, ca un 
animal furios şi-l lovi din plin în bărbie; în cap îl răsună un zgomot ca de 
clopoței. Se retrase, din nou. Chad se aruncă asupra lui, trântindu-l la 
pământ şi-l lovi peste ceafă. Corp la corp se rostogoliră în praf. Gâfâiau. 

În sfârşit, Hawk reuşi o mişcare care îl trânti pe Chad în cenuşa neagră. 
Se ridică imediat, orbit de sângele care-i intra în ochi. Făcu o mişcare 
bruscă din cap şi se înțepeni, aşteptând atacul. 

În acest moment, Lanna scoase un țipăt. Chad îşi scoase arma. 

— Hawk! Cuţitul! 

Hawk nu observă lama în mâna lui Chad. Se aruncă înapoi, evitând 
lovitura şi imobiliză braţul fratelui său vitreg. Cei doi bărbaţi începură din 
nou să se bată. Hawk se străduia să răsucească pumnul adversarului său, ca 
să-i ia cuțitul. Hawk îl lovi în picior şi Chad îşi pierdu echilibrul. Căzu, 


icnind zgomotos când atinse pământul cu spatele. Degetele lui scăpară 
cuțitul pe care Hawk se grăbi să 1-l ia. Setea de luptă îl încălzise pe Hawk; 
acum privea un Chad însângerat şi bătut, ale cărui trăsături îşi pierduseră 
frumuseţea; era învins şi Hawk citea înfrângerea în ochii lui. Înfipse cutitul 
în pământ până la prăsele, lângă capul lui Chad. 

Respirând greu, ca un animal rănit, Hawk se ridică, împleticindu-se. 

—Omoară-l! 

O voce ascuţită tipa. 

—Hawk, omoară-l! 

Indianul se întoarse uluit. Carol fugea spre el, cu o sclipire de nebunie în 
ochi. Se agăţă de cămaşa lui ruptă. 

— Trebuie să-l omori, Hawk! 

De data asta, vocea îi era gravă, disperată. 

— Dumnezeule! De cine vorbeşti? 

—Nu vezi? 

În privirea ei era ceva respingător. 

— Odată Chad mort, eu voi moşteni partea sa, ne vom căsători şi vom 
pune totul la un loc. 

—De neînchipuit! 

Dar uitându-se la Carol, Hawk îşi dăsu seama că ea îşi pierduse minţile. 

— Hawk, îl implora tânăra femeie, tu eşti tatăl lui Johnny şi trebuie să ai 
grijă de averea lui. 

—Johnny? 

Vocea răvăşită a lui Katheryn o întrerupse pe Carol. Ea stătea în 
genunchi lângă Chad; lacrimile îi curgeau pe fața care devenise, dintr-o 
dată, a unei femei bătrâne. Chad încerca să se ridice într-un cot. 

—Da! Johnny! urlă Carol, cu o plăcere perversă. V-aşi închipuit c-aş fi 
putut avea copii cu Chad? Nu am pierdut copiii, i-am omorât. De fiecare 
dată când rămâneam însărcinată, avortam. Nici un moştenitor nu va avea 
ceea ce 1 se cuvine lui Johnny şi lui Hawk! 

Se întoarse spre cel pe care acest spectacol îl năucise. Descoperi că Chad 
nu era decât o victimă, în planul machiavelic al lui Carol. 

—Chad nu a obţinut semnătura Lannei. 

— Dar eu, da, se avântă Carol, dând drumul cămăşii lui Hawk. 

Băgă mâna în buzunarul pantalonilor şi scoase o hârtie. O desfăcu şi 
arătă o semnătură în josul paginii. 

— Ea şi-a cedat tot. 


Hawk privea fix, neîncrezător, numele Lannei. 

—Cum ai înşelat-o? 

— Foarte simplu, râse Carol. într-o noapte, când era cufundată în visele 
ei de peyotl, i-am cerut să semneze o scrisoare, adresată lui Johnny. 

Din nou Carol avu o privire dementă. Apoi reluă: 

— Trebuie să-l omori pe Chad; eşti în legitimă apărare. 

Hawk îşi puse mâinile, cu blândeţe, pe umerii lui Carol. 

—Chad e fratele meu vitreg, Carol. 

— Trebuie, repetă ea cu o voce care implora. Am făcut totul pentru tine. 
Poţi avea banii lui John Buchanan. Am făcut totul ca să fim, în sfârşit, 
împreună. O să ne căsătorim Hawk, eşti bogat. Nimeni nu va mai îndrăzni 
să-fi facă ceva, acum. 

El scutură din cap. 

— Nu mă căsătoresc cu tine, Carol. Tu şi eu... asta s-a terminat de mult 
timp. 

— Nu! 

Nu putea crede. ÎI privi năucită de durere. 

— Nu! ţipă ea, smulgându-se din brațele lui Hawk. 

Îşi plimbă privirea peste grupul care o fixa, într-o tăcere de gheață. Apoi, 
scoțând un țipăt de furie nebună, porni în fugă. 

Rawlins, cu fața acoperită de lacrimi, dădu pinteni calului şi porni în 
urmărirea ei. Hawk îşi întoarse privirea de la tânăra femeie cu părul de aur, 
care fugea spre soare şi se uită la Chad. 

—Johnny este fiul tău? întrebă acesta răvăşit. 

—Carol este bolnavă, Chad. Nu cred, ce spune. Poate este convinsă că 
este adevărat, eu, nu. 

—ȘI dacă este adevărat? suflă Chad. 

—ȘI dacă nu este? răspunse Hawk. Nu te lăsa antrenat de nebunia ei. 

Hawk simți mâna Lannei pe braţul său şi-şi plecă ochii spre faţa ei 
frumoasă. Citi mesajul mut al ochilor ei ca aluna. Din ei, dispăruse 
sentimentul de spaimă. Această femeie va fi mama copiilor lui. 

— Hai să luăm caii şi să plecăm de aici, spuse el, calm. 

Lanna acceptă dând din cap. Hawk o luă de mijloc, iar ea îşi trecu braţul 
prin spatele lui. Perechea înlănţuită, ajunse la grotă. 

—Sărmana, Carol! 

Deodată, Hawk îşi dădu seama că în mână ţinea hârtia semnată. O 
împături şi o băgă în buzunar. 


—Crezi că e legal? întrebă Lanna, indiferentă. 

— Nu ştiu, dar mă îndoiesc, pentru că l-ai semnat sub influenţa drogului. 

— Puțin îmi pasă (ea-şi ridică ochii luminoşi spre iubitul ei). Nu mi-am 
dorit niciodată banii ăştia. Am ceea ce mi-am dorit dintotdeauna. 

Cu un suspin de plăcere, Lanna îşi puse obrazul pe umărul lui Hawk. 
Hawk fu cuprins de o căldură binefăcătoare. Ridică ochii spre cerul senin şi 
albastru, spre un orizont nesfârşit. O strânse pe Lanna mai aproape de el. 


SFÂRŞIT 


wigwam - locuinţă indiană 


Stetson - pălărie texană 
- yucca = plantă arborescentă din familia Baceelor. (n.tr.) 


hawk — şoim 


Kachinas - gen de păpuşă folosită la ceremoniile de Iniţiere 


Falcon=şoim 


sassafras: plantă din familia dafinului 


narcotic 


